
Mylimai Merei 


Atsižvelgdamas į šiandienos tendenciją identifikuoti romanų 
personažus su realiais žmonėmis, manau, kad man dera 
pasakyti, jog šioje knygoje realių žmonių nera: ir personažai, 
ir jų vardai pramanyti. Visų karinių dalinių pavadinimai 
ir Žygiai taib pat pramanyti. Iš tiesų nėra nei šioje knygoje 


aprašytų asmenų, nei karinių dalinių. 


I skyrius 


Jie išplaukė dvi valandas prieš aušrą, ir iš pradžių jiems ne- 
reikėjo laužti ledo kanale, nes priekyje plauke kitos valtys. Kiek- 
vienos valties paskuigalyje stovėjo irkluotojas su ilgu irklu, bet 
tamsoje jo negalėjai matyti, tik girdeėjai. Medžiotojas sėdėjo ant 
sulankstomosios kėdutės, pritvirtintos prie dežės dangčio; dėžėje 
buvo pusryčiai ir šoviniai; keli medžiokliniai šautuvai stovėjo 
atremti į medinių ančių krūvą. Kiekvienoje valtyje dar buvo 
maišas su keliomis laukinėmis antimis arba antimi ir gaigalu, ir 
kiekvienoje valtyje buvo šuo, kuris neramiai sukinėjosi ir krūpčio- 
jo girdėdamas, kaip mosuoja sparnais tamsoje skrendančios antys. 

Keturios valtys nuplaukė centriniu kanalu į šiaurę, didžiosios 
lagūnos linkui. Penktoji valtis įsuko į šoninį kanalą. O šeštoji pa- 
traukė pietų pusen, į seklią lagūną, kur ledas dar nebuvo pralaužtas. 

Bevėję naktį staigus šaltis buvo lygiai aptraukęs visą lagūną 
ledu. Ledas nuo irklo smūgių linko kaip guminis. Paskui eižėjo 
šaižiai it lango stiklas, tačiau valtis vos ne vos stūmėsi į priekį. 

— Duokit man irklą, — pasakė medžiotojas šeštojoje valtyje. 

Jis atsistojo, stengdamasis išlaikyti pusiausvyrą. Girdėjo, kaip 
skrenda antys tamsoje, jautė, kaip nenustygsta sunerimęs šuo. 


Iš šiaurės sklido kitų valčių laužomo ledo traškėjimas. 

— Atsargiai, — įspėjo valtininkas iš paskuigalio, - neapverskit. 

— Aš ne naujokas, — pasakė medžiotojas. 

Jis paėmė iš valtininko ilgąjį irklą, apsuko ir suėmė už mentės. 
Paskui pasilenkė į priekį ir prakirto ledą smailuoju galu. Pajutęs 
kietą seklios lagūnos dugną, jis visu svoriu užgulė irklo mentę 
ir, įsitvėręs abiem rankom, pirma prisitraukė, o paskui atsistū- 
mė taip, kad valtis čiūžtelėjo, laužydama ledą, ir paskuigalis atsi- 
dūrė ties irklu. Valtis režėsi į ledą, sliuogė ant jo, ir šis eižėjo 
kaip stiklo lakštai, o valtininkas paskuigalyje vairavo valtį pra- 
kirstu taku. 

Po valandėlės medžiotojas, gerokai pasidarbavęs ilguoju irklu 
ir visas suprakaitavęs, nes buvo šiltai apsirengęs, paklausė val- 
tininką: 

— Kur mūsų statinė? 

— Ten, į kairę. Kitos įlankos vidury. 

— Ar jau sukti? 

— Jūsų valia. 

— Ką reiškia „jūsų valia“? Jūs žinot, koks čia gylis. Ar ga- 
lesime plaukti? 

— Vanduo nuslūgęs. Kas žino. 

— Jei dar gaišime, visai prašvis. 

Valtininkas neatsakė. 

Ak tu, stuobry nelemtas, pagalvojo medžiotojas. Vis tiek 
nusikasim. Jau nuplaukem du trečdalius kelio, ir jeigu tau 
sunku laužyti ledą, kad aš galėčiau pašaudyti ančių, tai iš tiesų 
bjauru. 

— Nors kiek pakrutintum sėdynę, akiplėša, — pasakė jis 
angliškai. 

— Ką? — paklause valtininkas itališkai. 

— Sakau, reikia paskubeti. Tuoj prašvis. 

Buvo jau šviesu, kai jie priplaukė didžiulę ąžuolinę statinę, 
įkastą į lagūnos dugną. Aplink statinę buvo pripilta žemių, prižeėlę 
viksvų bei žolių, ir medžiotojas, jausdamas po kojomis 
šiugždančią sušalusią žolę, palengva atsistojo ant tos sanpilos. 
Valtininkas iškelė iš valties sulankstomąją kėdutę, pritaisytą prie 
šovinių dėžės dangčio, ir padavė medžiotojui, o tas pasilenkė ir 
pastatė ją didžiosios statinės dugne. 

Medžiotojas, apsiavęs ilgaauliais batais, apsivilkęs seną ka- 
rišką striukę su kažkokiu antsiuvų ant kairiosios rankovės ir 
tamsesnėmis demelėmis antpečiuose, kur anksčiau buvo žvaigž- 
dutės, įlipo į statinę, ir valtininkas padavė jam du šautuvus. 

Medžiotojas atrėmė juos į statinės kraštą ir pakabino tarp 
jų, ant specialiai įkaltų kablių, antrąją šovininę. Paskui atrėmė 
šautuvus abipus šovininės. 

— Vandens turime? — paklausė jis valtininką. 

— Neturim, - atsakė valtininkas. 

— O lagūnos vanduo geriamas? 

— Ne. Galima susirgti. 

Medžiotojas buvo ištroškęs, jis pavargo lauždamas ledą ir 
stumdamas valtį, todel dabar pyktelėjo, tačiau susitvardęs tarė: 

— Norit, padėsiu laužyti ledą ir mėtyti medines antis? 

— Nereikia, — atsake valtininkas ir nirtingai stumtelėjo valtį 
ant plono ledo lakšto; slegiamas vandens svorio, ledas trakštelėjo 
ir sutrūkinėjo. Valtininkas pradėjo skaldyti ledą irklo mente, o 
paskui ėmė svaidyti medines antis į visas puses. 

Ko čia jis siunta, pagalvojo medžiotojas. Juk stiprus kaip jautis. 
Aš plūkiausi visą kelią, o ką jis - už irklo laikėsi, ir daugiau nieko. 
Kokia muse jį įkando? Juk čia jo darbas. 

Jis pasistatė sulankstomąją kedutę taip, kad būtų patogu 


sukinetis ir į kairę, ir į dešinę, atidarė šovinių dežę ir prisipylė 

pilnas kišenes šovinių, paskui atidarė kitą dėžę, bet paliko ją 
šovininėje, kad lengvai galėtų pasiekti. Priešais, kur ankstyvo 
ryto šviesoje tviskėjo lagūna, jis matė juodą valtį ir aukštą, 
galingo stoto valtininką, kuris daužė irklu ledą ir taip svaidė 
per bortą medines antis, tarsi būtų norėjęs atsikratyti kokio 
blogo daikto. 

Vis labiau švito, ir medžiotojas jau galėjo įžiūrėti žemą neri- 
jos kontūrą anapus lagūnos. Jis žinojo — už tos nerijos yra dar 
du medžioklės postai, toliau pelkynai ir galiausiai — atvira jūra. 
Užtaise abu šautuvus ir nužvelgė atstumą iki valties su medinė- 
mis antimis. 

Už nugaros jis išgirdo artėjantį sparnų šnaresį, pritūpe, žvelg- 
damas pro statinės kraštą, dešine ranka sugriebė dešinįjį šau- 
tuvą, paskui atsistojo, pasirengęs šauti į dvi besileidžiančias an- 
tis; jos įkypai sklendė prie medinių ančių, juodos pilko, 
apniukusio dangaus fone. 

Įtraukęs galvą į pečius, jis aukštai pakelė šautuvą, palenkė 
kiek žemyn, šovė nusitaikęs truputį į priekį nuo antrosios anties, 
paskui, nežiūrėdamas, ar pataike, ėmė kelti šautuvą nukreip- 
damas jį aukščiau ir kairiau tos vietos, kur skrido kita antis, 
kylanti į kairę, o iššovęs pamatė, kaip ji staigiai suglaudžia 
sparnus ir krinta žemyn tarp medinių ančių ir ledo nuolaužų. 
Žvilgtelėjęs dešiniau, išvydo ir pirmąją antį tarp tų pačių 
ledgalių. Jis žinojo šovęs į pirmąją antį atsargiai, gerokai 
dešiniau nuo valties, taip pat ir į antrąją, aukščiau ir kairiau, 
leidęs jai pakilti į viršų ir į kairę, kad nebūtų abejonių, jog 
valčiai negresia joks pavojus. Puikus dubletas, iššauta tiksliai, 
kaip ir dera, atsižvelgta į valtį, tad vel ėmęs užtaisinėti šautuvą 
medžiotojas jautėsi visai gerai. 


— Ei, klausykit, — šūktelėjo valtininkas, — nešaudykit į valtį! 

Kad tave velniai, tarė sau medžiotojas. Šimts velnių! 

— Meskit medinukes! — paliepė jis valtininkui. — Greičiau 
išmeskit! Aš nešaudysiu, kol jūs nebaigsit. Nebent tiesiai į viršų. 

Jis negirdėjo, ką atsakė valtininkas. 

Nieko nesuprantu, pagalvojo medžiotojas. Juk jis ne naujo- 
kas. Ir žino, kad plaukiant į čia pasidarbavau, ko gera, daugiau 
už jį. Kaip gyvas nesu taikliau ir atsargiau nušovęs anties. Tai ko 
jis šiaušiasi? Juk siūliausi padėt išmėtyti medinukes. Tegu jį velniai! 

Valtininkas piktai skaldė ledą kiek dešiniau ir svaide iš valties 
medines antis su įniršiu, trykšte trykštančiu iš kiekvieno judesio. 

Ne, neleisk sugadinti medžioklės, sakė medžiotojas pats sau. 
Menkai teprišaudysi šituose leduose, jei pakilusi saulė jų neiš- 
tirpdys. Nušausi vieną kitą paukštį ir viskas, todel neleisk ga- 
dinti medžioklės. Kas žino, kiek sykių dar medžiosi antis, todel 
žiūrėk, kad niekas tau neatimtų to malonumo. 

Jis stebėjo, kaip šviesėja dangus už ilgos pelkyno juostos, pas- 
kui, atsigręžęs kiton pusen, apžvelgė užšalusią lagūną, pelkes ir 
toli toli išvydo snieguotus kalnus. Jis stovėjo žemai, todel negalėjo 
matyti prieškalnių, ir kalnai kilo tiesiog iš lygumos. Žiūrėdamas 
į kalnus, jis jautė vėjo dvelkimą ir žinojo, kad drauge su saule 
vėjas sustiprės, o tada daugiau paukščių ims skristi čia nuo jūros. 

Valtininkas išmetė visas medines antis. Jos plūduriavo dviem 
pulkeliais: vienas priešais, šiek tiek į kairę nuo tos vietos, kur 
turėjo pakilti saulė, kitas — dešinėje. Paskui jis išleido antį su 
pririštu svareliu, ir toji gyva viliokė panėre galvą į vandenį, vel 
iškėlė aukštyn ir ėmė turkšti, taškydama vandenį sau ant nugaros. 

— Ar nereikėtų aplaužyti ledo pakraščiuose? — šūktelėjo me- 
džiotojas valtininkui. — Jos netūps —- per maža vandens. 

Valtininkas nieko neatsakė, tik ėmė daužyti irklu dantytą 


ledo plutos pakraštį. Ledo laužyti visai nevertėjo, ir valtininkas 

tai žinojo. Bet medžiotojas nežinojo, todėl pagalvojo: nesuprantu 
aš jo, bet negaliu leisti, kad man sugadintų medžioklę. Turiu 
gerai pamedžioti ir niekas man nesutrukdys. Dabar kiekvienas 
mano šūvis gali būti paskutinis, ir nė vienam prakeiktam šuns- 
nukiui neleisiu gadinti medžioklės. Laikykis, vaikine, neduok 


valios pykčiui, pasakė jis sau. 


II skyrius 


Koks gi jis vaikinas? Jam penkiasdešimt, jis Jungtinių Vals- 
tijų kariuomenės pėstininkų pulkininkas. O išvakarėse, prieš 
važiuodamas į Veneciją, į šitą medžioklę, ir eidamas pas gydytoją 
pasitikrinti, prisirijo nitroglicerino, nes... jis pats gerai nežinojo 
kodėl; kad gydytojas neuždraustų medžioti, tikino save. 

Gydytojas išklausė jį, aiškiai nepasitikedamas. Tačiau du kar- 
tus išmatavęs kraujospūdį užrašė skaičius į kortelę. 

— Suprantate, Dikai, — pasakė jis, — aš jums nepatariu. Ir net 
draudžiu, nes spaudimas labai aukštas. 

— Nesuprantu, apie ką jūs kalbate, — atrėmė medžiotojas, 
tiksliau, būsimas medžiotojas, o tuo metu — Jungtinių Valstijų 
kariuomenės pulkininkas, anksčiau ėjęs generolo pareigas. 

— Pažįstu jus jau labai seniai, pulkininke. O gal man tik 
atrodo, kad labai seniai? — paklausė gydytojas. 

— Tikrai labai labai seniai, — pasake pulkininkas. 

— Nair užsuokem kaip lakštingalos, — tarė gydytojas. - Jeigu 
jau prisirijot šitiek nitroglicerino, žiūrėkit, neatsitrenkit į kietes- 
nį daiktą ir saugokitės, kad neužkristų kokia kibirkštis. Reikėtų 
ant jūsų užkabinti ženklą kaip ant cisternos su sprogstamąja 


medžiaga. 

— Ar mano kardiograma gera? — pasiteiravo pulkininkas. 

— Kardiograma puikiausia, pulkininke. Kaip dvidešimt- 
mečio. Tokios širdies kiekvienas jauniklis pavydėtų. 

— Tai ko gi jūs norite? — paklausė pulkininkas. 

Prisigėrus daug nitroglicerino kartais pykina, todel jam knie- 
tejo greičiau baigti šį vizitą. Jam taip pat rūpėjo atsigulti ir išgerti 
raminamųjų. Galėčiau parašyti vadovėlį apie gynybos taktiką 
daliniui su aukštu kraujospūdžiu, pagalvojo jis. Gaila, kad negaliu 
to pasakyti. Iš tiesų, kodėl gi neprisipažinus ir nepaprašius atlei- 
dimo? Ne, niekada taip nepadarysiu, tarė sau. Visada tvirtinsiu, 
kad esu nekaltas. 

— Kiek kartų buvote sužeistas į galvą? — paklausė gydytojas. 

— Jūs žinot, — atsakė pulkininkas. - Mano formuliare įrašyta. 

— Kiek kartų esate gavęs per galvą? 

— O Viešpatie! — paskui pasiteiravo: — Ar klausiat oficialiai, 
ar kaip asmeninis gydytojas? 

— Kaip asmeninis gydytojas. Nejau manot, kad noriu iškrėsti 
jums kiaulystę, ką? 

— Ne, Vesai. Atleiskit. Tai ką jūs norite sužinoti? 

— Kiek kontūzijų? 

— Rimtų? 

— Kai buvote be sąmonės arba kai veliau nieko negalėjote 
prisiminti. 

— Apie dešimt, — atsakė pulkininkas. — Tarp jų ir žaidžiant 
polą. Gal keliom daugiau ar mažiau. 

— Suk jus devynios! — nesusivaldė gydytojas. Ir pridūrė: — 
Pone pulkininke. 

— Galiu eiti? — paklausė pulkininkas. 

— Taip, pone, — atsakė gydytojas. — Jūs gerai atrodote. 

— Ačiū, — padėkojo pulkininkas. — Gal vykime drauge pašau- 
dyti ančių Taljamento žiočių pelkynuose? Puiki bus medžiokle. 
Ten tokių šaunių vyrukų italų valdos; susipažinau su jais Kortinoje. 

— Ar ten, kur šaudo vandenines vištas? 

— Ne. Ten medžioja tikras antis. Geri vyrukai. Ir medžiokle 
gera. Tikros antys. Didžiosios, smailiauodegės, cyplės. Ir žąsų 
pasitaiko. Ten taip gera, kaip jaunystėje gimtuos namuos. 

— Na, aš buvau jaunas dvidešimt devintaisiais ir trisdešim- 
taisiais. 

— Nesitikėjau iš jūsų tokios kiaulystės. 

— Ne taip mane suprantate. Tiesiog neprisimenu, kad man 
būtų patikę medžioti antis. Be to, aš miestietis. 

— Po šimts, tai vienintelė jūsų yda. Kiek esu matęs miestiečių, 
visi jie ne velnio neverti. 

— Turbūt juokaujate, pulkininke? 

— Žinoma. Pats turėtumėt suprasti. 

— Jūs puikiai atrodote, pulkininke, — pakartojo gydytojas. — 
Gaila, kad negaliu važiuoti su jumis. Aš net šaudyti nemoku. 

— Po velnių! — pasakė pulkininkas. — Maža bėda. O ir kas 
mūsų kariuomenėj moka? Būtų labai gera drauge. 

— Duosiu jums dar vienų vaistų prie tų, kuriuos geriat. 

— Turit ką nors naujo? 

— Nelabai. Bet šį tą žada išrasti. 

— Tegu sau išradinėja, — pasakė pulkininkas. 

— Itin pagirtinas požiūris, pone. 

— Eikit velniop, — tarė pulkininkas. — Tai tikrai nenorit va- 
žiuoti? 

— Ančių aš rasiu ir Longrbhamps, Medisono aveniu, — atsakė 


gydytojas. — Vasarą ten kondicionuotas oras, o žiemą šilta, ir 

man nereikės keltis prieš aušrą, ir nereikės šiltų apatinių kelnių. 
— Gerai, gerai, miesto žiurke. Ką jūs išmanot apie gyvenimą? 
— Niekad ir nenorėjau išmanyti, — atsakė gydytojas. — Jūs 
puikiai atrodot, pone pulkininke. 
— Dekui, — padekojo pulkininkas ir išėjo. 


III skyrius 


Tai buvo užvakar. O vakar jis važiavo iš Triesto į Veneciją 
senuoju keliu, vedančiu iš Monfalkonės į Latizaną, paskui tie- 
siai per lygumą. Vairuotojas buvo geras, ir pulkininkas patogiai 
sedėjo atsilošęs priekinėje sėdynėje žvelgdamas į vietoves, pažįs- 
tamas iš jaunystės. 

Dabar čia visai kitaip, galvojo jis. Tikriausiai todel, kad atstu- 
mai atrodo pasikeitę. Kai sensti, viskas lyg susmulkėja. Be to, ke- 
liai dabar geresni, ir dulkių nėra. Anuomet čia važineėdavau tik 
sunkvežimiu. Arba vaikščiodavau pėsčias. O kai prisesdavau pail- 
seti, trokšdavau vieno dalyko - lopinėlio ūksmes ir šulinio valstiečio 
kieme. Ir dar griovio. Vis ieškodavau ir ieškodavau tų griovių. 

Jie pasuko ir pervažiavo laikinuoju tiltu per Taljamentą. Upės 
krantai žaliavo, ir prie kito kranto, kur giliau, žmonės meškeriojo. 
Susprogdintas tiltas buvo atstatinėjamas, neritmingai stuksėjo 
gariniai kūjai, o už aštuonių šimtų jardų riogsojo sugriauti namai 
ir ūkio pastatai, — Longenos statytų rūmų griuvėsiai, — aiškiai 
ženklinantys vietą, kur pussunkio svorio bombonešiai buvo nu- 
metę savo krovinį. 

— Tik pažiūrekite, — pasake vairuotojas, — kur tiktai tiltas ar 


geležinkelio stotis — per pusę mylios vieni griuvėsiai. 

— Peršasi išvada, — tarė pulkininkas, — kad nereikia statyti 
nei vilų, nei bažnyčių, nei samdytis Džoto piešti freskoms, jeigu 
bažnyčia stovi už aštuonių šimtų jardų nuo kokio nors tilto. 

— Ir aš sakau, kad verta iš to pasimokyti, pone, — pritarė 
vairuotojas. 

Už sugriautos vilos jie pasuko į tiesų kelią; pakelės grioviai, 
apaugę gluosniais, dar nuo žiemos buvo pilni pajuodusio van- 
dens, o laukuose augo daugybe šilkmedžių. Priešais dviračiu 
važiavo vyriškis ir skaite laikraštį, laikydamas jį abiem rankom. 

— Jeigu bombonešiai būtų buvę sunkieji, — pasakė vairuoto- 
jas, — tai vel kita išvada — griuvėsiai būtų per visą mylią aplink. 
Ar ne taip, pone? 

— O jeigu valdomieji sviediniai, — pratęsė pulkininkas, — tai 
per du šimtus penkiasdešimt mylių. Geriau pasignalizuokim tam 
dviratininkui. 

Vairuotojas pasignalizavo, ir dviratininkas pasuko į pakraštį 
ne negrįžtelėjęs ir nepalietęs rankomis vairo. Kai jie važiavo pro 
šalį, pulkininkas bandė įžiūrėti, kokį laikraštį skaito dviratininkas, 
bet antraštė buvo užversta. 

— Manyčiau, kad šiais laikais visai neverta statyti gražių rūmų 
ar bažnyčių, ar samdyti to, kaip jūs sakėte, freskoms piešti. 

— Sakiau — Džoto. Bet galėtų būti Pjeras dela Frančeska arba 
Mantenja. Arba net Mikelandželas. 

— Jūs, pone, matyt, daug žinot apie tuos dailininkus? — pa- 
klausė vairuotojas. 

Dabar jie važiavo visai tiesiu keliu ir dūmė taip, kad vals- 
tiečių sodybos tarsi lipo viena ant kitos, susiliedamos į neaiškias 
dėmes, ir galėjai pamatyti tik tas, kurios buvo toli ir palengva 
artėjo į juos. Abipus kelio driekėsi nyki, beveidė, žiemiška lygu- 
ma. Nepasakyčiau, pagalvojo pulkininkas, kad man patinka taip 

greitai lekti. Įdomu, kokį velnią būtų nutapęs Breigelis, žiūrė- 
damas į taip lekiantį peizažą? | 

— Apie dailininkus? Apie juos visai mažai žinau, Bernhemai, — 
atsakė jis vairuotojui. 

— Aš Džeksonas, pone. Bernhemas poilsiauja Kortinoje. Tai 
labai šauni vietelė. 

— Visai iškvešau, — pasakė pulkininkas. — Atleiskite, Džek- 
sonai. Tikrai šauni vietelė. Skaniai šeria. Gerai aptarnauja. Niekas 
nekvaršina galvos. 

— Taip, pone, — pritarė Džeksonas. - Žinot, kodėl paklausiau 
apie dailininkus? Dėl tų madonų. Sykį pagalvojau, kad reikia 
pasižiūrėti paveikslų, ir nuėjau Florencijoje į tą didelį rūmą. 

— Į kokį — Uficį? Pitį? 

— Nežinau, kaip ten jį vadina. Į patį didžiausią. Žiūrėjau aš, 
žiūrėjau į paveikslus, kol nuo tų madonų galva apsisuko. Ir žinot, 
ką aš jums pasakysiu, pone pulkininke, — žmogus, kuris ne ką 
nutuokia apie visus tuos paveikslus, mato tik madonas, ir nuo 
jų jam akys apraibsta. Mano štai kokia teorija: kaip žinot, visi jie 
čia pakvaišę del tų savo bambini 'ir kuo mažiau turi valgyti, tuo 
daugiau turi bambini, ir vis dar jiems negana. Aš manau, kad 
visi tie dailininkai tikriausiai nepaprastai mylėjo bambini, kaip 
ir visi italai. Neišmanau apie tuos dailininkus, kuriuos minėjot, 
gal anie ir kitokio plauko, jūs geriau žinote. Bet man atrodo, 
kad madonos, kurių sočiai esu prisižiūrėjęs, pone pulkininke, 
kitaip sakant, man atrodo, kad dailininkai, kurie piešė madonas, 
darė tai tik del to, kad jiems labiausiai rūpėjo 6ambini. Nežinau, 
ar supratot mane. 


— Nepamirškit, kad jie gaudavo piešti tik religinius personažus. 


! Vaikai (7£al.), (Čia ir toliau — vert past.) 

— Taip, pone. O kaip mano teorija, teisinga? 

— Žinoma. Tik aš manau, kad viskas čia kur kas sudėtingiau. 

— Suprantama, pone pulkininke. Mano teorija dar nevisiš- 
kai susigulėjusi. 

— O daugiau meno teorijų turite, Džeksonai? 

— Ne, pone. Kol kas gilinausi tik į bambini teoriją. Aš no- 
rečiau tik vieno — kad dailininkai gražiai nupieštų kalnus, kurie 
supa Kortinos kurortą. 

— Ten Ticiano gimtinė, — pasake pulkininkas. — Bent jau 
taip sakoma. Buvau nusileidęs į slėnį ir mačiau namą, kuriame 
neva jis gimė. 

— Nuostabi vieta, pone pulkininke. 

— Nepasakyčiau. 

— Na, jeigu jis ten paišė gamtos vaizdus ir tas saulėlydžio 
spalvos kalvas ir pušis, ir sniegą, ir visus tuos smailus bokštus... 

— Campaniles, — tarė pulkininkas, — kaip matyti priekyje, 
Čedžijoje. Tai varpinės. 

— Na, jeigu jis yra nupaišęs tikrai gražių vaizdų iš to krašto, 
su mielu noru nupirkčiau iš jo keletą paveikslų. 

— Jis tapė nuostabias moteris, — pasakė pulkininkas. 

— Jeigu turėčiau smuklę, užeigą ar kokį viešbutelį, gal ir tokie 
paveikslai tiktų. Bet jei pabandyčiau parsigabenti moters atvaiz- 
dą į namus, jei būtų ką rinktis, mano pati taip mane pakratytų, 
jog ne kaulų nesurankiočiau. 

— Galėtumeėt atiduoti tą paveikslą vietiniam muziejui. 

— Kad mūsų muziejuje nieko gero nėra: tik strėlių antgaliai, 
šalmai, skalpavimo peiliai, visokie skalpai, suakmenėjusios žuvys, 
taikos pypkes, Džonstono-Kepenų Rijiko nuotraukos ir kažkokio 
aferisto oda — jis iš pradžių buvo pakartas, o paskui vienas daktaras 


nudyrė jam odą. Paveikslas su moterim ten visiškai netiktų. 

— Matote kitą campanile tenai, už lygumos? — paklausė pul- 
kininkas. — Parodysiu jums vietą, kur kariavau, kai buvau jaunas. 

— Jūs ir čia kariavote, pone pulkininke? 

— Aha, — atsakė pulkininkas. 

— Kieno buvo Triestas per tą karą? 

— Bošų. Tiksliau, austrų. 

— Ir mes jį atsiemem? 

— Tik paskui, kai karas baigėsi. 

— O kieno buvo Florencija ir Roma? 

— Mūsų. 

— Vadinasi, jums nebuvo labai riesta? 

— „Pone pulkininke“, - švelniai pridūrė pulkininkas. 

— Atleiskit, pone pulkininke, — sumurmėjo vairuotojas. — 
Aš tarnavau trisdešimt šeštojoje divizijoje, pone pulkininke. 

— Mačiau jūsų antsiuvą. 

— Aš prisiminiau Rapidą!, pone pulkininke, ir visai neno- 
rėjau pasakyti įžeidžiamai ar nepagarbiai. 

— Tikiu, — pasake pulkininkas. — Jūs prisiminėt Rapidą. O 
žinot, Džeksonai, kiekvienas, ilgesnį laiką tarnavęs kariuomenėje, 
yra turėjęs savąjį Rapidą, ir ne vieną. 

— Antrojo nebūčiau ištveręs, pone pulkininke. 

Automobilis važiavo per linksmą San Dona di Pjavės mies- 
telį. Jis buvo naujai atstatytas, bet del to nepasidarė bjauresnis 
už daugelį vidurio vakarų miestelių Jungtinėse Valstijose; jis 
buvo klestintis ir smagus, o Fosalta — kitas miestelis čia pat už 
upės — nuskurdęs ir nykus. Nejau Fosalta taip ir neatsigavo 


po Pirmojo pasaulinio karo? Bet aš ir nemačiau jos nesugriau- 


! Mūšiuose prie Rapido upės 1944 metais minėtoji JAV kariuomenės divizija 
turėjo daug nuostolių. 

tos, galvojo pulkininkas. Priešas smarkiai apšaudė ją aštuonioliktais 
metais, prieš didįjį birželio penkioliktosios puolimą. Paskui, 
atsiimdami, mes apšaudėme ją dar smarkiau. Jis prisiminė, kaip 
ataka prasidėjo nuo Monastje, ėjo per Fornačę, ir štai šiandien, šį 
žiemos vidudienį, jam stojosi akyse toji vasaros diena. 

Jis važiavo per Fosaltą prieš keletą savaičių ir senu pažliu- 
gusiu keliu buvo nusileidęs prie upės ieškodamas tos vietos, kur 
anuomet buvo sužeistas. Ją rasti nebuvo sunku — čia, upės vin- 
gyje, kadaise stovėjo sunkieji kulkosvaidžiai, ir dabar apkasas 
buvo apaugęs tankia žole. Apkasas priminė golfo aikštę — taip 
lygiai avys ir ožkos buvo nugremžusios žolę. Drumsta mėlyna 
upe tekėjo letai, pakrantės buvo apaugusios nendrėmis, ir pulki- 
ninkas apsidairęs, ar niekas jo nemato, pritūpė ant kranto, kur 
anuo metu dienos šviesoj negalėjai nė galvos pakelti, ir nusi- 
lengvino kaip tik toje vietoje, kurioje, jo apskaičiavimu, prieš 
trisdešimt metų buvo sunkiai sužeistas. 

— Ne kažin koks laimėjimas, — garsiai pasakė jis upei ir 
krantams, apsunkusiems nuo rudeniškos tylos ir gausių liūčių. — 
Užtat mano asmeniškas. 

Jis atsistojo ir apsižvalgė. Aplink nė gyvos dvasios, o automo- 
bilį buvo palikęs pažliugusiame kelyje prie paskutinio ir 
niūriausio atstatyto Fosaltos namo. 

— Dabar baigsiu statyti paminklą, — pratarė jis, nors tuos 
žodžius galėjo išgirsti tik mirusieji, ir išsitraukė iš kišenės seną 
lenktinį So//ingen peilį, kokį nešiojasi vokiečių brakonieriai. 
Atlenkiami ašmenys spragtelėjo, ir pulkininkas, sukiodamas 
peilį, ėme kasti duobelę šlapioje žemėje. Paskui nuvalė peilį į 
dešiniojo bato aulą, įkišo į duobutę rudą dešimties tūkstančių 
lirų banknotą, įspaudė kulnu žemę ir uždengė iš viršaus iš- 


draskyta velėna. 

— Dvidešimt metų po penkis šimtus lirų per metus už 
Medaglia d Argento al Valore Militare ', Už „Viktorijos kryžių“, 
atrodo, dešimt ginėjų. „Kryžius už nuopelnus“ — nė cento. „Si- 
dabro žvaigždė“ irgi neapmokama. Smulkius pasiliksiu sau, — 
pasakė jis. 

Dabar viskas kaip dera, galvojo jis. Čia merde, pinigai, 
kraujas; tik pažvelk, kokia vešli žolė, o žemėje guli geležis drauge 
su Džino koja, su Randolfo abiem kojom ir mano dešiniąja kelio 
girnele. Nuostabus paminklas. Čia visko yra. Trąšų, pinigų, 
kraujo ir geležies. Visko, ko reikia tautai. Kur derli žemė, pinigai, 
kraujas ir geležis, ten ir tėvynė. Betrūksta tik anglių. Reikia kur 
nors gauti anglių. 

Paskui pažvelgė anapus upės į atstatytą baltą namą, kuris 
anuomet stūksojo sugriautas, ir nusispjovė į upę. Vanduo buvo 
tolokai, bet jis vis delto pataikė. 

— Tą naktį visai negalėjau spjaudyti ir dar ilgai po tos 
nakties, — pasakė pulkininkas. — Užtat dabar spjaudau gerai, 
nors ir nekramtau gumos. 

Jis iš lėto nužingsniavo prie automobilio. Vairuotojas 
miegojo. 

— Nubuskit, jaunuoli, — kreipėsi į jį pulkininkas. — Apsisukit 
ir važiuokit šiuo keliu link Trevizo. Šitose vietose mums nereikės 


žemėlapio. Aš pasakysiu, kur sukti. 


! Sidabro medalis už narsumą kare (742L). 

IV skyrius 


Dabar, kelyje į Veneciją, jis labai stengėsi susitvardyti ir 
negalvoti, kaip stipriai jį ten traukia, o didelis bjuikas tuo tarpu 
lenkė paskutinius San Donos pastatus ir suko į tiltą per Pjavę. 

Jie pervažiavo tiltu į italų pusę, ir jis vėl pamatė pažliugusį 
seną kelią. Dabar jis atrodė lygus ir beveik nepastebimas nei 
čia, nei kitur pakrantėje. Bet senuosius apkasus pulkininkas vis 
delto galėjo įžiūrėti. Jų automobilis dūmė tiesiu lygiu keliu; 
gluosniais apaugusiuose kanaluose abipus kelio anuo metu 
plaukiojo lavonai. Puolimas tąsyk baigėsi didelėmis skerdynėmis, 
ir tomis karštomis dienomis kažkas įsakė versti lavonus į kanalus, 
kad būtų apvalyti kelias ir pakrantės pozicijos. Deja, kanalų 
šliuzai žemumoje, tebebuvę austrų rankose, liko uždaryti. 

Taigi vanduo stovėjo nejudėdamas, ir visų tautybių lavonai 
ilgai mirko grioviuose, plūduriuodami aukštielninki ar kniūbs- 
ti ir brinkdami, kol galų gale pasibaisėtinai išsipūtė. Pagaliau, 
įvedus tvarką, darbo brigados naktimis ėmė traukti juos iš van- 
dens ir laidoti čia pat pakelėje. Pulkininkas pasidairė, bene arčiau 
prie kelio žaluma bus vešlesne, bet nieko nepastebėjo. Tačiau 
kanaluose buvo daug ančių, žąsų, ir visur pakelėse žmonės 
meškeriojo. 

Juk vis dėlto juos paskui iškasė, pagalvojo pulkininkas, ir 
palaidojo prie Nervezos, tose didelėse ossa770!. 

— Kariavome čia, kai buvau dar vaikėzas, — pasakė pulki- 
ninkas vairuotojui. 

— Velniškai lygi vietovė, bjauru čia kariauti, — tarė vairuo- 


tojas. — Ar upe buvo jūsų? 


! Kapinės (7ral.). 

— Taip, — atsakė pulkininkas. - Mūsų, paskui mes atsitrau- 
kėm, paskui vėl ją atsiėmem. 

— Kur tik pažvelgsi — jokios priedangos. 

— Tai ir buvo didžiausia beda, — pasakė pulkininkas. — Rei- 
kėjo ieškoti mažiausios, vos įžiūrimos pakilumos. Reikėjo glaus- 
tis už griovių, namų, kanalų pakraščių, gyvatvorių. Čia kaip 
Normandijoje, tik dar lygiau. Panašiai kautynės turėtų atrodyti 
Olandijoje. 

— Šita upė toli gražu neprimena Rapido. 

— Tada ji buvo visai nebloga, graži upė, — tęsė pulkinin- 
kas, — aukštupyje labai vandeninga, nes dar nebuvo visų tų 
hidroelektrinių. O vandeniui nusekus, tarp akmenų tekėdavo 
gilios ir klastingos srovės. Bet užvis bjauriausia buvo viena vieta, 
vadinama Grave di Papadopoli. 

Jis žinojo, kad nuobodu klausytis, kaip kariavo kitas, tad 
liovėsi kalbėjęs. Kiekvienas žiūri į karą pro savo akinius, pagalvojo 
jis, ir niekas nesidomi karu abstrakčiai, išskyrus kareivius, o tikrų 
kareivių visai nedaug. Apmokai juos, ir geriausieji žūsta. Be to, 
žmonės visuomet taip užsiėmę visokiais reikalais, kad nieko ne- 
girdi ir neima į galvą. Jie visuomet galvoja apie tai, ką patys yra 
matę; tu jiems kalbi, o jie tuo tarpu galvoja, ką čia pasakius, kas 
juos išaukštintų tavo akyse, nušviestų gražesne šviesa. Kam tad 
varginti šitą jaunuolį; jis ne karys, nors ir turi frontininko ant- 
siuvą, ženklą, kad buvo sužeistas, kitus pasižymėjimo niekniekius. 
Jis paprastas žmogus, prieš savo valią apvilktas uniforma ir del 
kažkokių savų sumetimų likęs kariuomenėje. 

— Ką jūs veikėt prieš karą, Džeksonai? — paklausė pulkininkas. 

— Mes su broliu turėjom garažą Rolinse, Vajomingo vals- 
tijoje, pone. 


— Ketinate ten grįžti? 

— Brolis žuvo Ramiajame, o tipas, kurį palikom garaže, pasi- 
rodė esąs sukčius, — atsakė vairuotojas. — Viską praradom, ką 
buvom ten sukišę. 

— Apmaudu, — tarė pulkininkas. 

— Kur nebus apmaudu, velniai rautų, — pasakė vairuotojas 
ir pridūrė: — pone pulkininke. | 

Pulkininkas žiūrėjo į kelią. 

Jis žinojo, kad posūkis, kurio jis laukia nesulaukia, jau čia 
pat, bet vis vien nekantravo. 

— Dabar žiūrėkit akylai ir sukit į kairę žemumon, - paliepė 
jis vairuotojui. 

— Kaip manot, ar mūsų dičkis išvažiuos tokiu keliuku, pone 
pulkininke? 

— Matysim, — pasakė pulkininkas. — Juk nelijo, po šimts, 
bent trejetą savaičių. 

— Nepasitikiu tokiais šunkeliais šiame pelkyne. 

— Jeigu įklimpsim, ištrauksiu jus su jaučiais. 

— Aš rūpinuosi automobiliu, pone. 

— O jūs geriau pasirūpinkite tuo, ką jums pasakiau, ir sukite 
kairėn į pirmąjį keliuką, jeigu atrodys išvažiuojamas. 

— Regis, jis bus ten, už gyvatvorės, — tarė vairuotojas. 

— Kelias tuščias. Sustokite prie posūkio, o aš eisiu pasižvalgyti. 

Pulkininkas išlipo iš automobilio, perėjo skersai platų asfal- 
tuotą plentą ir pažvelgė į siaurą negrįstą keliuką, į srauniai 
čiurlenantį vandenį kanale ir tankią gyvatvorę palei kanalą. Už 
gyvatvorės jis pamatė žemą raudoną valstiečio trobą ir didelį 
svirną. Keliukas buvo sausas. Jame net nebuvo matyti ratų vėžių. 
Jis grįžo atgal į automobilį. 

— Kaip bulvaras, — tarė pulkininkas. — Galit nesijaudinti. 

— Klausau, pone pulkininke. Automobilis juk jūsų. 


24 


ANAPUS UPĖS, MEDŽIŲ ŪKSMĖJE 


— Žinau, — pasakė pulkininkas. — Aš iki šiol už jį neišsi- 
mokejau. Sakykite, Džeksonai, ar jūs visada taip sielvartaujat, 
kai reikia sukti iš plento į šoninį keliuką? 

— Ne, pone. Bet vienas dalykas yra džipas, o kitas — žemas 
automobilis. Juk žinot, pone pulkininke, jis lengvai buksuoja, 
ir rėmą galima sugadinti. 

— Turiu bagažinėje kastuvą, yra ir grandinės. Kai išvažiuo- 
sim iš Venecijos, tada bus dar blogiau. 

—.Ir toliau važiuosim šituo automobiliu? 

— Nežinau. Pažiūresim. 

— Pagalvokit apie sparnus, pone pulkininke. 

— O mes nupjausim juos, kaip indėnai Oklahomoje. Jie per 
dideli. Visos šito automobilio dalys per didelės, išskyrus variklį. 
Variklis, Džeksonai, atsakantis. Pusantro šimto arklėkų. 

— Tikra tiesa, pone pulkininke. Labai smagu vairuoti tokį 
galingą automobilį gerais keliais. Todel aš ir nenoriu, kad jam 
kas nors atsitiktų. 

— Malonu girdeti, Džeksonai. Na, o dabar liaukitės sielvartavęs. 

— Aš nesielvartauju, pone. 

— Gerai, — tarė pulkininkas. 

Jis visai pamiršo automobilį, nes tą akimirką priešais, už tan- 
kiai suaugusių rudų medžių guoto, pamatė judančią burę. Burė 
buvo didelė, raudona, aštriu kampu iškelta aukštyn ir palengva 
slinko anapus medžių. 

Kodel visada taip gniaužia širdį, kai pamatai iš tolo tarsi žeme 
slenkančią burę, galvojo pulkininkas. Kodel gniaužia širdį, kai 
pamatai didelius, letus palšus jaučius? Gal todel, kad jų tokia 
įspūdinga eisena ir išvaizda, taip pat jų dydis ir spalva. 

Betgi jaudina ir gražus didelis mulas ar virtinė įsiganiusių 


mulų. Ir kojotas jaudina kiekvieną sykį, kai pamatau jį, ir vilkas, 

kuris bėga ne taip, kaip visi kiti žvėrys, toks pilkas ir savimi pasi- 
tikintis, kažkaip ypatingai nešdamas sunkią galvą su nedraugiš- 
komis akimis. 

— Ar esat matęs kada vilką Rolinso apylinkėse, Džeksonai? 

— Ne, pone. Mano laikais ten jau nebebuvo vilkų, visi iš- 
nuodyti. Užtat kojotų nemaža. 

— Jums patinka kojotai? 

— Man patinka jų klausytis naktimis. 

— Ir man. Labiau už viską. Ir dar patinka žiūrėti į burinį 
laivą, plaukiantį lyguma. 

— Antai kaip tik plaukia toks laivas. 

— Siles kanalu, — pasakė pulkininkas. — Į Veneciją. Vėjas 
dabar pučia nuo kalnų, ir barža plaukia gana sparčiai. Jeigu 
vėjas nepasikeis, tikriausiai naktį pašals, ir ančių priskris gausybė. 
Dabar sukite į kairę, važiuosime palei kanalą. Kelias čia geras. 

— Mano gimtinėj mažai kas medžioja antis. Bet Nebraskoje 
prie Platos jų gausu. 

— Ar norite pamedžioti ten, kur mes važiuojam? 

— Neverta, pone pulkininke. Aš prastas šaulys, verčiau pa- 
sivoliosiu miegamajame maiše. Juk žinote, bus sekmadienio rytas. 

— Žinau, — pasakė pulkininkas. — Jei norėsit, galėsit voliotis 
savo maiše iki pietų. 

— Pasiėmiau miltelių nuo parazitų. Turėčiau atsakančiai iš- 
simiegoti. 

— Manau, kad miltelių neprireiks, — tarė pulkininkas. — Ar 
pasirūpinot sauso davinio paketu, konservais? Juk bus tik itališkas 
maistas. 

— Turiu pasiemęs keletą dėžučių. Ir man užteks, ir kitus 
galėsiu pavaišinti. 


— Labai gerai, —- pasakė pulkininkas. 

Jis vėl sužiuro į priekį - norėjo pamatyti, kur siaurasis kelias, 
einąs palei kanalą, susijungs su plentu. Jis žinojo, kad tokią 
giedrą dieną iš ten viskas bus gerai matyti. Už pelkyno, tokio 
rudo kaip Misisipės žiotys žiemą ties Pailot Taunu, ir už 
žiaudraus šiaurio blaškomų nendrių jis išvydo kvadratinį Torčelo 
bažnyčios bokštą, o dar toliau aukštą Burano campanile. Jūra 
buvo pilkai melsvo skalūno spalvos, ir jis matė dvylika burinių 
baržų, plaukiančių pavėjui į Veneciją. 

Teks palaukti, kol pervažiuosim Dezės upę už Nogeros, tada 
bus puikiausiai matyti, galvojo jis. Keista dabar prisiminti, kaip 
mes tą žiemą kariavom palei šitą kanalą gindami miestą, bet 
taip jo ir nepamatėm. Paskui dar sykį buvau nusigavęs net iki 
Nogeros, ir oras buvo toks šaltas ir aiškus kaip šiandien, ir aš 
pamačiau miestą anapus įlankos. Bet ir tada nepatekau į jį. Ir 
vis delto tai mano miestas, nes koviausi už jį jaunystėje, o dabar, 
kai nugyvenau pusę šimtmečio, visi žino, kad kariavau už jį, ir 
esu čia kaip savas, ir jie mane gerai priima. 

Ar manai, kad jie del to tave gerai priima? 

Galbūt, galvojo pulkininkas. O gal del to, kad esu nuga- 
lėtojų atstovas, pulkininkas. Bet ne, nenoriu tuo tiketi. Manau, 
kad ne dėl to. Čia juk ne Prancūzija, galvojo jis. 

Ten tu kovoji už kokį nors miestą, kurį myli, ir labai saugai, 
kad ko nors jame nesugriautum, o paskui, jei turi sveiko proto, 
jokiu būdu nesirodai tame mieste, nes būtinai sutiksi kokį kariškį, 
kuris bus įsižeidęs, kam tu kariavai už tą miestą. Vive /a France 
et les bommes de terre frites. Libertė, Venalitė et Stupiditė'. Nepa- 


prastas prancūzų karinės minties c/artė *. Ten nebuvo nė vieno 


! Tegyvuoja Prancūzija ir keptos bulvės. Laisve, Paperkamumas ir Kvailybė 


(branc.). 
? Aiškumas (pra22c.). 

kariškio mąstytojo nuo diu Piko laikų. Jis taip pat buvo sumau- 
tas pulkininkas. Manženas, Mažino, Gamelenas. Rinkitės, po- 
nai. Trys karinės minties mokyklos. Pirmoji — tvosiu jiems tiesiai 
į dantis. Antroji — pasislėpsiu už tos išmonės, kuri nepridengia 
net kairiojo mano flango. Trečioji - paslėpsiu galvą smėlyje kaip 
strutis, pasitikėdamas didžia karine Prancūzijos galia, o paskui — 
į kojas. 

Į kojas — tai dar labai švelniai pasakyta. Nors, galvojo jis, gal 
neverta perlenkti lazdos. Tik prisimink visus tuos puikius žmo- 
nes iš Pasipriešinimo, prisimink Fošą, kovotoją ir organizatorių, 
prisimink jų visų narsą. Prisimink savo šaunius draugus ir žuvu- 
siuosius. Prisimink gausybę įvykių ir geriausius savo bičiulius, ir 
nuostabiausius žmones, kuriuos pažįsti. Negiežk apmaudo, kvai- 
lai nesispyriok. Kam viską tempti ant savo kareiviško kurpalio? 
Mesk viską iš galvos, pasakė jis sau, juk važiuoji smagiai praleisti 
laiko. 

— Džeksonai, — paklausė jis, — jūs laimingas? 

— Taip, pone pulkininke. 

— Gerai. Netrukus privažiuosime vietą, kurią aš noriu jums 
parodyti. Jūs turėsite tik žvilgtelėti. Visa toji operacija bus nė 
kiek neskausminga. 

Ir ko jis užsisėdo ant manęs, pagalvojo vairuotojas: Buvo 
kažkada brigados generolas ir dabar pučiasi. Jeigu jau buvo geras 
generolas, tai ko neliko generolu? Matyt, gerai jį per karą 
papurtė, atmušė smegenis. 

— Štai tas reginys, Džeksonai, — pasakė pulkininkas. — Su- 
stokite pašalyje, mudu pasižiūrėsim. 

Pulkininkas ir vairuotojas perėjo skersai plentą į Venecijos 
pusę ir pažvelgė per lagūną į miestą, čaižomą stipraus šalto kalnų 


vėjo; visi pastatai atrode ryškūs, tarsi išbraižyti. 

— Tiesiai priešais mus Torčelas, - parodė pulkininkas. — Ten 
gyveno žmonės, vestgotų išstumti iš žemyno. Štai jūs matote 
bažnyčią su kvadratine varpine. Jų buvo trisdešimt tūkstančių, 
tų Žmonių, ir jie pastatė bažnyčią savo Viešpaties garbei ir ten 
šlovino jį. Paskui, kai bažnyčia jau buvo pastatyta, Silės žiotys 
užako, o gal koks didelis potvynis pakreipe jos vagą, ir visa žemė, 
per kurią mes dabar važiavome, buvo užlieta; čia priviso moskitų, 
ir žmonės ėme sirgti maliarija. Daug jų išmirė, todel susirinkę 
vyresnieji nutare, kad reikia kraustytis į sveikesnę vietą, kur iš 
jūros negrėstų pavojus, ir nei vestgotai, nei lombardai, nei kiti 
plešikai negalėtų jų užpulti, nes tie plėšikai neturėjo laivyno. O 
visi Torčelo vyrai buvo puikūs laivininkai. Taigi jie susikrovė 
savo namų akmenis į baržas, tokias, kokias ką tik matėm, ir pa- 
state Veneciją. 

Jis nutilo. 

= Jums nenusibodo, Džeksonai? 

— Ne, pone pulkininke. Aš ne sapnuot nesapnavau, kas buvo 
tie Venecijos pionieriai. 

— Tai vyrai iš Torčelo. Atkaklūs jie buvo ir statė labai sko- 
ningai. Jie atėjo iš Kaorlės, mažo pakrantės kaimelio. Bet kai 
vestgotai juos pavergė, visi žmonės — ir miestų, ir kaimų — pa- 
trauke paskui Torčelo vyrukus. O vienas iš Torčelo, kuris vežė 
ginklus į Aleksandriją, surado šventojo Morkaus kūną ir pasle- 
pė, pakišdamas po kiaulių skerdiena, kad jo neužtiktų nekrikš- 
tai muitininkai. Tas vyrukas atgabeno šventojo Morkaus palai- 
kus į Veneciją, ir miestas gavo savo patroną, o žmonės pastatė 
jam katedrą. Tais laikais jie prekiavo su tokiomis tolimomis Rytų 
šalimis, kad jų architektūra, mano akimis žiūrint, pasidare labai 
jau bizantiška. Veliau jie nebestatė geriau kaip pačioje pradžioje, 
kaip Torčele. Štai jis — Torčelas. 

Torčelas stūksojo priešais juos. 

o Šventojo Morkaus aikšte tai ta, kur daug balandžių ir tokia 
didelė katedra, panaši į kino teatrą, ar ne? 

— Teisingai, Džeksonai. Jūs, pasirodo, ne iš kelmo spirtas. 
Viskas priklauso nuo to, iš kokio taško pažiūrėsi. O dabar žiūrė- 
kite toliau. Už Torčelo jūs pamatysite nuostabią Burano cam- 
panile, kuri pakrypusi ir baisiai panaši į Pizos bokštą. Buranas — 
tankiai apgyventa sala, kur moterys daro nuostabius nerinius, o 
vyrai daro bambini ir dieną dirba stiklo fabrikuose gretimoje 
saloje, vadinamoje Muranu, — ją matote dar toliau su kita cam7- 
panile. Dieną jie daro nuostabų stiklą viso pasaulio turtuoliams, 
o paskui plaukia namo mažučiais vaporetto ir daro bambini. 
Tačiau ne visi praleidžia su žmona kiekvieną naktį. Naktimis, 
plaukiodami plokščiadugnemis valtimis palei pelkėtą lagūnos 
krantą, jie ilgais šautuvais medžioja antis. Menesienos naktimis 
jų šūviai aidi iki pat ryto. 

Jis patylėjo. 

— O ten, už Murano, Venecija. Tai mano miestas. Galėčiau 
dar ne tiek jums parodyti, bet manau, jog metas važiuoti. Tačiau 
dar sykį pažvelkite į miestą. Čia geriausiai matyti, kaip jis gimė. 
Tik niekas iš šios vietos į jį nežiūri. 

— Labai gražus vaizdas. Dėkoju, pone pulkininke. 


— Gerai, — tarė pulkininkas. — Važiuojam. 
V skyrius 
Bet jis tebežiūrėjo, ir miestas jam buvo toks gražus, toks jau- 
dinantis, kaip ir tuo metu, kai pulkininkas teturėjo aštuoniolika 
ir išvydo miestą pirmą kartą, visai dar jo neperprasdamas, tik 

žinodamas, kad jis labai gražus. Tais metais žiema buvo labai 
šalta, ir kalnai anapus lygumos dunksojo balti balti. Austrams 
būtinai reikėjo prasiveržti toje vietoje, kur Silės upė ir Pjavės 
senvagė buvo vienintelės natūralios gynybos užtvaros. 

Laikydamas savo rankose Pjavės senvagę, — jeigu kartais pir- 
moji linija būtų pralaužta, — galėjai dar atsitraukti už Silės. O 
už Silės jau nieko nebuvo, tik plika kaip kulnas lyguma ir geras 
kelių tinklas į Veneto ir Lombardijos lygumas, tad austrai visą 
žiemą, atakavo, atakavo ir atakavo, bandydami išeiti į šitą gerą 
plentą, kuriuo jie dabar važiavo ir kuris vede tiesiai į Veneciją. 
Tą žiemą pulkininkui — tada jis buvo leitenantas, tarnavo sveti- 
moje kariuomenėje, del to veliau atrode šiek tiek įtartinas savo 
šalies kariškių gretose ir tai gerokai pakenkė jo karjerai — taigi 
visą tą žiemą jam skaudėjo gerklę. O skaudėjo del nuolatinio 
permirkimo vandenyje. Niekaip negalėjai išdžiūti, todėl geriau 
buvo permirkti kiaurai ir visą laiką būti šlapiam. 

Austrų atakos buvo blogai koordinuotos, bet sekė viena po 
kitos ir pasižymėjo nuožmumu — norėdami išmušti priešą iš 
pozicijų, jie pirmiausia imdavo smarkiai šaudyti iš patrankų, pas- 
kui liaudavosi, tada būdavo galima patikrinti apkasus ir suskai- 
čiuoti žmones. Bet pasirūpinti sužeistaisiais nelikdavo laiko, nes 
tuoj ir vel prasidėdavo ataka, o tada reikėdavo žudyti žmones, 
kurie iškėlę šautuvus virš vandens brisdavo per pelkes, brisdavo 
iš lėto, nes apsemti iki juosmens negalėdavo greičiau paeiti. 

Nežinau, ką būtume darę, jeigu prieš ataką jie nebūtų lio- 
vęsi šaudyti iš pabūklų, dažnai pagalvodavo pulkininkas, tuo- 
met leitenantas. Bet prieš ataką jie visada liaudavosi, perkelda- 
mi ugnį toliau į užnugarį. 

Jeigu būtume atidavę Pjavės senvagę ir pasitraukę prie Silės, 


jie būtų apšaudę antrąją ir trečiąją mūsų liniją, tačiau tos linijos 

buvo visai netinkamos gynybai. Jiems būtų tereikėję pritraukti 
savo pabūklus ir pliekti į mus per visą ataką, kol mūsų gynyba 
būtų buvus pralaužta. Bet dėkui Dievui, galvojo pulkininkas, 
tokius dalykus visuomet sprendžia koks nors aukštame poste 
sėdintis kvailys, todel jie taip ir nesuderino savo veiksmų. 

Nors visą tą žiemą jam bjauriai skaudėjo gerklę, jis žudė žmo- 
nes, kurie ėjo į ataką, nešini granatomis, prikabintomis prie diržo, 
sunkiomis keturkampėmis veršenikemis ir šalmais, panašiais į 
kaušus. Jie buvo priešai. 

Bet jis nejautė neapykantos ir apskritai buvo jiems abejingas. 
Jis vadovavo savo kareiviams, apsivyniojęs kaklą sena kojine, 
suvilgyta terpentine, ir jie tolydžio atmušinėjo atakas šautuvais 
ir kulkosvaidžiais, išlikusiais po artilerijos apšaudymo. Jis moke 
savo žmones šaudyti, nors šis menas — retenybe kariniuose Euro- 
pos daliniuose, mokė sutikti priešo atakas kaip dera, o kadangi 
tarp atakų visuomet pasitaikydavo ramių valandėlių, kai vyrai 
galėdavo mokytis, jie tapo iš tiesų gerais šauliais. 

Bet po kiekvieno artilerijos apšaudymo vis reikėdavo skai- 
čiuoti, ir greitai skaičiuoti, kad žinotum, kiek dar tų šaulių liko. 
Tą žiemą jį sužeidė tris kartus, bet žaizdos buvo nepavojingos, 
kaulai liko nepaliesti, ir jis įtikėjo savo nemirtingumu, nes gerai 
žinojo, kad jau seniai turėjo būti nukautas per pragarišką arti- 
lerijos apšaudymą, pasikartojantį prieš kiekvieną ataką. Galų 
gale ir jam kliuvo kaip reikiant, visam gyvenimui. Ne viena 
velesnė žaizda nepaliko tokio pėdsako kaip tas pirmas sunkus 
sužeidimas. Tikriausiai, galvojo jis, tada ir žlugo manoji nemir- 
tingumo idėja. O vis dėlto tai nemažas nuostolis. 

Šitas kraštas buvo jam brangus, brangesnis, negu jis būtų 
galėjęs ar norėjęs prisipažinti, ir dabar jis sėdėjo automobilyje 


džiaugdamasis, kad nepraeis nė valanda, o jis jau bus Venecijo- 

je. Jis nurijo dvi nitroglicerino tabletes; prarijo niekuo neužgė- 
ręs, nes seilių burnoje netrūko — ne taip, kaip tuomet, aštuonio- 
liktais metais. 

— Kaip jaučiatės, Džeksonai? — paklausė jis. 

— Puikiausiai, pone pulkininke. 

— Kai privažiuosite kryžkelę, sukite kairen, į Mestrę, ir mes 
pamatysim laivus kanale, o ir judėjimas ten mažesnis. 

— Gerai, pone, — atsakė vairuotojas. — Jūs pasakysit, kur bus 
tas posūkis? 

— Žinoma, — tarė pulkininkas. 

Jie netruko pasiekti Mestrę, ir jis pasijuto tarsi pirmą sykį 
važiuojąs į Niujorką anais senais laikais, kai Niujorkas visas 
spindėjo, toks baltas ir gražus. Tik paskui viskas dingo, pagalvojo 
jis, viską apniaukė migla. Aš važiuoju į savo miestą. Viešpatie, 
pagalvojo jis, koks nuostabus miestas! 

Jie pasuko į kairę, palei kanalą, kur stovėjo pririšti žvejų lai- 
vai, pulkininkas žiūrėjo į juos, ir jo širdis buvo kupina laimės — 
tokie gražūs, tobuli laivų kontūrai, rudi tinklai ir pintos varžos. 
Nepasakysi, kad visa tai labai tapybiška. Velniop tapybiškumą! 
Tiesiog pašelusiai gražu. 

Jie pravažiavo pro ilgą virtinę laivų kanale, kuris lėtai pluk- 
dė savo vandenis nuo Brentos, ir jis prisiminė ilgą Brentos kran- 
tinę, kur stovėjo ištaigingos vilos, su vejomis ir sodais, su platanais 
ir kiparisais. Būtų gerai, kad mane ten palaidotų, pagalvojo jis. 
Toji vieta man labai patinka. Tik vargu ar man pasisektų taip 
susitvarkyti. O gal ir pasisektų? Pažįstu keletą žmonių, kurie 
tikriausiai leistų palaidoti mane savo žemėje. Reikes paprašyti 
Albertą. Bet jis, ko gera, pamanys, kad aš kvoštelėjęs. 

Jis jau seniai pagalvodavo apie daugelį jaukių vietelių, kur 
norėtų būti palaidotas, ir apie tuos žemės kampelius, kurių dalele 

jam patiktų būti. Iš tiesų, galvojo jis, kūnas ne taip jau ilgai 
dvokia ir pūva, paskui jis virsta šiokia tokia trąša, ir net iš kaulų 
galiausiai būna naudos. Norėčiau, kad mane palaidotų kur nors 
atokiai, sodybos pakraštyje, tik kad iš ten būtų matyti senas grakš- 
tus namas ir aukšti ūksmingi medžiai. Gal ir nebūtų daug rūpes- 
čio dėl manęs. Aš sutrūnyčiau toje žemėje, kur vakarais žaistų 
vaikai, o rytais šeimininkai tikriausiai mokytų arklius šokinėti 
per kliūtis, ir jų kanopos dunksėtų aikštėje, o upėtakiai šokčiotų 
tvenkinyje, gaudydami museles. 

Dabar, važiuodami nuo Mestrės į Veneciją grįstu keliu, jie 
matė bjaurius Bredos gamyklos pastatus, labai panašius į He- 
mondo gamyklą Indianos valstijoje. 

— Ką čia gamina, pone pulkininke? — paklause Džeksonas. 

— Kompanija Milane daro garvežius, — atsakė pulkininkas. — 
O čia iš metalo gamina visko po truputį. 

Venecijos reginys iš čia buvo visai nevykęs, ir pulkininkas 
nemėgo šito grįsto kelio, bet jis buvo trumpesnis, be to, iš čia 
galėjai pasigėrėti kanalais ir plūdurais. 

— Šitas miestas pats save maitina, — tarė pulkininkas Džek- 
sonui. — Kadaise Venecija buvo jūrų karalienė, žmonės čia pa- 
šelę, ne velnio nepaiso, ir niekur daugiau nėra tokių. Ir visas 
miestas — jei jį gerai pažįsti — net pašelesnis už Šajeną, nors visi 
čia labai mandagūs. 

— Nepasakyčiau, kad Šajenas pašėlęs miestas, pone. 

— Bet pašelesnis už Kasperą. 

— Jūs manot, kad Kasperas pašelęs miestas, pone pulkininke? 

— Kasperas — naftos miestas. Labai šaunus. 

— Bet aš nepasakyčiau, kad jis pašėlęs, pone. Ir anksčiau 
nebuvo pašelęs. 


— Galbūt, Džeksonai. Matyt, mes bendraujame su skirtingais 

žmonėmis. O gal mes tiesiog skirtingai suprantame pasaulį. Bet 
šitoji Venecija, nors visi čia mandagūs ir gražiai elgiasi, yra toks 
pat pašėlęs miestas kaip Kuk Sitis Montanoje tomis dienomis, 
kai veteranai ten švenčia Keptos Žuvies dieną. 

— O aš pasakyčiau, kad pats pašeliausias miestas yra Memtis. 

— Jam toli gražu iki Čikagos, Džeksonai. Memfis pašėlęs tik 
tuomet, jei esi negras. Čikaga pašėlusi skersai išilgai — iš šiaurės, 
pietų, vakarų, tik rytuose ten ežeras. Ir žmonės storžieviai. O 
šiamę krašte, jeigu norit pamatyti ;žkraž pašėlusį miestą, turit 
važiuoti į Boloniją, kur žmonės labai skaniai valgo. 

— Nesu ten buvęs. 

— Na, štai F/ar garažas, čia pastatysime automobilį, — tarė pul- 
kininkas. — Raktą galite palikti kontoroje. Čia nėra vagių. Kol 
susitvarkysite, aš nueisiu į barą. Ir bagažą panėšėti čia yra kam. 

— Ar nieko, kad šautuvą ir šovinius paliksime bagažinėje, 
pone? 

— Nieko. Čia nėra vagių. Aš juk sakiau. 

— Tik rūpinuosi vertingais jūsų daiktais, pone pulkininke. 

— Jūs toks geras, kad net bloga darosi, po perkūnais, — pasakė 
pulkininkas. — Išsikrapšrykite ausis, kad girdėtumet, ką jums sako. 

— Aš girdėjau, pone, — tarė Džeksonas. 

Pulkininkas įdėmiai pažvelgė į jį savo mąsliu ir sykiu triuš- 
kinamu žvilgsniu. 

Tai šunsnukis, pagalvojo Džeksonas, o dedasi nekalčiausiu 
avinėliu. 

— Išimkit mano ir savo bagažą, pastatykit automobilį štai ten, 
patikrinkit benziną, vandenį, padangas, — nurode pulkininkas 


ir nužingsniavo benzinu nutaškytu cementiniu taku tiesiai į barą. 

VI skyrius 


Bare, prie pirmo staliuko ties durimis, sėdėjo pokario metų 
prasisiekėlis, matyt, iš Milano, toks storas ir atšiaurus, koks gali 
būti tik milanietis; jis sėdėjo drauge su savo meiluže — prašmatnia 
ir neapsakomai gundoma. Jie gėrė negronis — dvi dalys saldaus 
vermuto ir viena selterio, — o pulkininkas pagalvojo, kiek mokes- 
čių nusuko šitas žmogus, kad galėjo nusipirkti tą išpuoseletą da- 
mą ilgu audinių manto ir tą puikų automobilį, kurį vairuotojas 
ilga vingria estakada ką tik nuvairavo į garažą. Porelė neman- 
dagiai įsmeigė į jį akis, kaip ir būdinga tokios rūšies žmonėms, o 
pulkininkas nerūpestingai atidave jiems pagarbą ir tarė itališkai: 

— Atleiskite, kad aš uniformuotas. Bet kariškas drabužis yra 
kariškas drabužis, o ne vakarinis kostiumas. 

Paskui nelaukdamas, kokį įspūdį padarys jo žodžiai, atsuko 
nugarą ir nuėjo prie baro. Iš ten galėjo stebėti savo bagažą, lygiai 
taip, kaip darė čia sėdintieji pescecani!. 

Jis, aišku, commendatore ?, galvojo pulkininkas. Jinai — gra- 
žuolė, gardus kąsnelis. Įdomu, kaip atrodytų, jeigu aš kada 
turėčiau pinigų, nusipirkčiau sau šitokią ir aprengčiau ją audi- 
nėmis? Bet man užtenka to, ką turiu, galvojo jis, o šiedu tegu 
prasmenga. 

Barmenas paspaudė jam ranką. Barmenas buvo anarchistas, 
bet visai nesmerkė pulkininko, kad jis — pulkininkas. Net prie- 
šingai, džiaugėsi ir didžiavosi savo pažintim su juo, jam buvo 
smagu, tarsi anarchistai taip pat būtų turėję savą pulkininką, ir 


per tuos kelis jųdviejų pažinties menesius barmenui ėmė atrodyti, 


1 Čia: vertelgos (ital). 
2 Čia: verteiva (7tal.). 

kad jis pats tą pulkininką susikūrė ar bent jau pakelė į šį rangą: 
buvo toks laimingas, tarsi pats būtų pastatęs kokią campanile ar 
net senąją Torčelo bažnyčią. 

Barmenas girdėjo pokalbį, tiksliau, pulkininko pastabą pir- 
majam staliukui, ir buvo nepaprastai patenkintas. Jis jau buvo 
spėjęs užsakyti Gordon s džino ir kampario ir pasakė pulkininkui: 

— Džinas tuoj bus. Kaip reikalai Trieste? 

— Beveik taip, kaip jūs ir įsivaizduojate. 

— Nieko aš neįsivaizduoju. 

— Ir nesistenkite, — tare pulkininkas, — tada niekad negau- 
site hemorojaus. 

— Spjaučiau į hemorojų, jeigu už tai būčiau pakeltas į pul- 
kininkus. 

— Ir aš spjaunu. 

— Žiūrėkit, kad jūsų nesusuktų kaip nuo karčiosios drus- 
kos, — tarė barmenas. 

— Tik nieko nesakykite didžiai gerbiamam Pačardžiui, — pa- 
sake pulkininkas. 

Juodu su barmenu visuomet juokaudavo šia tema — mat 
didžiai gerbiamas Pačardis buvo Italijos Respublikos gynybos 
ministras. Jis buvo pulkininko metų ir labai šauniai kovėsi 
Pirmajame pasauliniame kare, paskui Ispanijoje, vadovaudamas 
batalionui, kur pulkininkas, kaip karinis stebėtojas, ir susipažino 
su juo. Ir pulkininką, ir barmeną linksmino tasai orumas, su 
kuriuo didžiai gerbiamas Pačardis laikėsi gynybos ministro poste 
neišgalinčioje gintis valstybėje. Abu jie buvo žmonės praktiški 
ir labai ryškiai vaizdavosi didžiai gerbiamą Pačardį, ginantį 
Italijos Respubliką. 

— Ten pas mus gana linksma, — tarė pulkininkas. — Žodžiu, 


gyventi galima. 

— Reikėtų mechanizuoti didžiai gerbiamą Pačardį, - pasakė 
barmenas. — Duokite jam atominę bombą. 

— Automobilio bagažinėje atsivežiau net tris, — atsakė pulki- 
ninkas. — Naujausio, tobuliausio modelio, su rankenėlėmis. Jį būti- 
nai reikia apginkluoti. Aprūpinti botulizmo bakterijomis ir opomis. 

— Negalime apvilti didžiai gerbiamo Pačardžio, — pasakė bar- 
menas. — Verčiau vieną dieną pagyventi liūtu negu šimtą metų avimi. 

— Verčiau stačiomis mirti, negu klūpomis gyventi, — pridūrė 
pulkininkas. — Ir vis dėlto dažnai akies mirksniu plojiesi ant pilvo 
kaip pašelęs, jei tik nori išlikti gyvas. 

— Neskleiskite pražūtingų minčių, pulkininke. 

— Mes suraitysime juos plikomis rankomis, — tarė pulkinin- 
kas. — Per vieną naktį apginkluosime milijoninę kariuomenę. 

— O iš kur ginklai? — paklause barmenas. 

— Bus pasirūpinta ir tuo, — patikino pulkininkas. — Čia tik 
vienas didžiojo žygio etapas. 

Tuo metu pro duris įėjo vairuotojas. Pulkininkas pajuto, 
kad bejuokaudamas buvo nukreipęs akis nuo durų, ir įširdo, 
kaip širsdavo visada pamiršęs budrumą. 

— Kurių galų taip ilgai krapštėtės, Džeksonai? Išgerkite. 

— Ne, dekui, pone. 

Tai sumautas šventeiva, pagalvojo pulkininkas. O paskui pats 
save sudraudė: gana tau jį ūdyti. 

— Tuojau eisime, — tarė pulkininkas. — Aš čia mokausi italų 
kalbos iš savo bičiulio. 

Jis atsigręžė į Milano prasisiekėlius, bet jų nebebuvo. 

Siaubingai lėta darosi mano reakcija, pagalvojo jis. Vieną 
gražią dieną imsiu ir pakliūsiu kam nors į nagus. Galbūt net 
didžiai gerbiamam Pačardžiui. 


— Kiek aš skolingas? — šaltai paklausė jis barmeną. 

Barmenas pasakė; jis žiūrėjo į pulkininką protingomis tipiško 
italo akimis, kurios jau nebesijuokė, liko tik linksmos raukšlelės, 
sklindančios spinduliais nuo akių kampučių. Reikia tikėtis, kad 
jam dar ne taip blogai, galvojo barmenas. Duos Dievas ar kas 
nors ten kitas, ir nieko bloga nenutiks. 

— Laimingos kelionės, pulkininke, — palinkėjo jis. 

— Ciao, — atsisveikino pulkininkas. — Džeksonai, mes dabar 
paejėsime ilgąja estakada, o paskui suksime tiesiai į šiaurę, ten, 
kur prie krantinės stovi mažos motorinės valtys. Tokios nubliz- 
gintos. Štai ir nešikas su mūsų lagaminais. Matyt, leisime jam 
nunešti, jeigu čia tokia tvarka, 

— Klausau, pone pulkininke, — pasakė Džeksonas. 

Jie abu išėjo iš baro ir nė vienas negrįžtelėjo atgal. 

Ant imbarcadero! pulkininkas užmokėjo žmogui, panėšėju- 
siam du jų lagaminus, ir ėme dairytis pažįstamo valtininko. 

Jis neatpažino vyriškio valtyje, kuri stovėjo arčiausia, bet 
valtininkas pats prabilo: 

— Labą dieną, pulkininke. Dabar mano eilė. 

— Kiek kainuoja iki Grižzi viešbučio? 

— Jūs žinot ne blogiau už mane, pulkininke. Mes nesideram. 
Mes turim tvirtą taksą. 

— Na ir kokia toji taksa? 

— Trys tūkstančiai penki šimtai lirų. 

— Garlaiviuku galima nuplaukti už šešiasdešimt. 

— Niekas jums nedraudžia, — pasakė valtininkas, pagyvenęs 
vyriškis įraudusiu, bet nepiktu veidu. — Garlaiviukas neis iki 
Gritti, o sustos prie imbarcadero už „Pas Harį“, ir jums reikės 


skambinti į Gritri, kad iš ten ateitų žmogus paimti jūsų lagaminų. 


! Krantinė (7ral.). 

Ką aš nupirksiu už tuos prakeiktus tris su puse tūkstančio 
lirų? O šitas seniokas visai neblogas. 

— Norit, pasiųsiu su jumis štai tą žmogų? — valtininkas pa- 
rodė suvargusį senį, kuris imdavosi visokių atsitiktinių darbų: 
lakstydavo šen ir ten už pasiuntinį, visada būdavo pasiruošęs nė 
neprašytas pagelbeti keleiviui įlipti į valtį arba išlipti, mielai 
padėdavo, nors jo pagalba būdavo nereikalinga, o paskui 
lankstydavosi, atkišęs seną fetrinę skrybėlę. — Jis palydės jus į 
garlaiviuką. Dvidešimt minučių kelio nuo čia. 

— Velniai nematė, — nusileido pulkininkas, - plukdykit mus 
į Gritti. 

— Con piacere', - pasake valtininkas. 

Pulkininkas ir Džeksonas nusileido į valtį, primenančią lenk- 
tyninį katerį. Ji visa tviskėjo laku, buvo sutvarkyta labai rūpes- 
tingai ir turejo jūriniam susisiekimui pritaikytą mažytį fiato va- 
rikliuką. Tasai varikliukas, atitarnavęs jam skirtą laiką kokio nors 
provincijos daktaro automobilyje, buvo įsigytas automobilių 
laužyne, — tose mechanizmų kapinėse, kurias mūsų laikais rasi 
prie kiekvieno miesto, — o paskui perdirbtas ir pritaikytas nau- 
jam gyvenimui šito didelio miesto kanaluose. 

— Kaip veikia variklis? — paklausė pulkininkas. Jis girdėjo, kad 
variklis užsikerta it pamuštas tankas ar savaeigis pabūklas, tiktai 
garsus jis leido kur kas silpnesnius, nes mažiau turėjo ir jėgos. 

— Šiaip sau, — atsakė valtininkas, mostelėjęs laisvąja ranka. 

— Jums reikėtų įsigyti mažąjį Universal modelį. Tai geriau- 
sias ir lengviausias laivybinis varikliukas. 

— Taigi, — pritarė valtininkas. —- Daug dar ką man reikėtų 


įsigyti. 
! Mielai (7ta/). 

— Gal bus geri metai. 

— Tikėkimės. Daugybė pescecani iš Milano atvažiuoja į Lido 
palošti. Bet kas panorės antrą sykį sėsti į šitą valtį? O ji visai puiki. 
Tvirta, patogi valtis. Žinoma, ne tokia graži kaip gondola. Jai 
trūksta tik padoraus variklio. 

— Pabandysiu jums gauti džipo variklį. Jau nurašytą, kurį 
galėtumėt persidirbti. 

— Tuščios šnekos, — nukirto valtininkas. — Nei jūs gausit, nei 
ką. Nenoriu apie tai ir galvoti. 

— Ojūs pagalvokit, — tare pulkininkas. — Aš žinau, ką kalbu. 

— Ir nejuokaujat? 

— Nė kiek. Žinoma, galvos neguldau. Bet pabandysiu. Kiek 
turit vaikų? 

— Šešetą. Du berniukus ir keturias mergaites. 

— Po šimts, jūs, matyt, nelabai pasikliovėte diktatoriumi. Tik 
šešetą! 

— Visai nepasiklioviau. 

— Jūs man akių nemuilinkit, — tare pulkininkas. — Būtų vi- 
siškai normalu, jeigu 5žiumet pasikliovęs. Nejau manot, kad 
dabar, kai mes laimėjom, aš imsiu priekaištauti žmogui. 

Štai ir praplaukėm pačią nykiausią kanalo dalį nuo Piazzale 
Roma iki Ca Foscari, pagalvojo pulkininkas; o vis delto ne taip 
jau čia nyku. 

Negi visur turi būti tik rūmai ir bažnyčios? O čia visai gražu, 
iš tiesų. Jis pažvelgė į dešinę. Per dešinį bortą, pataise save. Juk 
aš ant vandens. Ten stovėjo ilgas, žemas, malonus akiai pastatas, 
o šalia jo tratorija. 

Gera būtų čia gyventi. Iš pensijos neblogai išsiversčiau. Ne- 
būtina lankytis G7+:1 bare. Turėčiau sau kambarį tokiame na- 


me kaip šitas, žiūrėčiau į potvynius ir atoslūgius, į laivus, plau- 

kiančius pro šalį. Rytais galėčiau skaityti, iki pietų pasivaikščioti 
po miestą, kiekvieną dieną galėčiau žiūrėti į Tintoretą Akade- 
mijoje ir lankytis Scwola San Rocco, maitinčiaus gerose pigiose 
užkandinėse už turgaus, o galbūt namų šeimininkė vakarais 
ruoštų man valgį. 

Matyt, pietauti būtų geriau ne namie, kad po pietų galėtum 
pasivaikščioti. Labai gera vaikščioti po šitą miestą. Tikriausiai 
geriau negu po bet kurį kitą. Kiek kartų klaidžiojau po jį, ir 
visada būdavo smagu. Galėčiau jį visą gerai ištyrinėti, galvojo 
jis, o tada būtų dar maloniau. 

Toks keistas, klaidus šitas miestas, ir ieškoti čia kokios nors 
vietos kur kas įdomiau, negu spręsti kryžiažodžius. Ir vienas iš 
nedaugelio dalykų, kuriuo galime pasigirti, tai tas, kad mes 
niekada jo nebombardavome, o ir jie, reikia pripažinti, žiūrėjo 
į jį su pagarba. 

Viešpatie, kaip aš myliu Veneciją, tarė jis sau, ir esu toks 
laimingas, kad padėjau ją ginti, kai buvau dar pienburnis, kai 
dar blogai mokėjau itališkai ir net nebuvau jos matęs iki pat 
anos giedros žiemos dienos, kai turėjau trauktis į užnugarį per- 
rišti tos menkos žaizdos, ir pamačiau ją, kylančią iš jūros. Merde, 
pagalvojo jis, tą žiemą mes labai šauniai kovėmės palei kryžkelę. 

Norėčiau iš naujo kariauti tą karą, galvojo jis. Žinodamas 
visa, ką žinau dabar, ir turėdamas visa, ką mes dabar turime. 
Bet jie juk irgi nestovėjo vietoje, taigi esminės problemos lieka 
tos pačios, ir stipresnis būtų tas, kuris turėtų pranašumą ore. 

Galvodamas apie tai, jis neatitraukė akių nuo dailiai nula- 
kuoto, skoningai variu papuošto laivo, nuo gražiai išblizgintų 
varinių apkaustų, nuo aukštai iškeltos laivo nosies, kuri skrodė 
rudą vandenį, ir vis žiūrėjo, kaip laivas įveikia visokias smulkias 


kliūtis, pasitaikančias jo kelyje. 

Jie praplaukė po baltu tiltu, veliau po nebaigtų mediniu. 
Paskui dešinėje liko raudonas tiltas, ir jie praplaukė po pirmuoju 
dideliu baltu tiltu. Už jo pasirodė juodas ažūrinis geležinis tiltas, 
nutiestas per kanalą, vedantį į Rio Nuovo, praplaukė pro du 
stulpus, sukabintus viena grandine, bet nesusisiekiančius. Visai 
kaip mudu, pagalvojo pulkininkas. Jis žiūrėjo, kaip vanduo 
plakasi į stulpus, ir pamate, kaip smarkiai grandinė nugremžė 
medį nuo to laiko, kai jis pirmą sykį juos išvydo. Visai kaip mudu, 
galvojo pulkininkas. Čia paminklas mudviem. Ir kiek dar pa- 
minklų stovi mums šio miesto kanaluose? 

Jie plaukė palengva, kol pasiekė didelį žibintą dešinėje pu- 
sėje prie Didžiojo kanalo pradžios, o tada variklis ėme plūktis iš 
paskutiniųjų, visomis savo metalinėmis galiomis, kad bent kiek 
greičiau pavarytų valtį į priekį. 

Jie priartėjo prie Akademijos ir po pastato apačia, tarp polių, 
vos nesusidūrė su juodu dyzeliniu laivu, prikrautu medienos — 
rąstgalių — dregniems Jūros Miesto namams apkūrenti. 

— Čia beržas, tiesa? — paklausė pulkininkas valtininką. 

— Beržas ir dar kitas medis, pigesnis, pamiršau, kaip vadinasi. 

— Beržas židiniui — kaip antracitas viryklei. O kur tą beržą kerta? 

— Aš apie kalnus nedaug tenutuokiu. Manau, kad anapus 
Basano, ant tolimųjų Grapos atšlaičių. Buvau nuvykęs į Grapą 
ieškoti, kur palaidotas mano brolis. Nuo Basano važiavom su 
ekskursija į dideles kapines. Grįžom per Feltrę. Kai leidomės 
nuo aukštumų į slėnį, mačiau anoje pusėje gražiu mišku 
apaugusius šlaitus. Mes važiavom tuo karo keliu, ir tada kaip 
tik buvo gabenama daug medienos. 

— Kuriais metais jūsų brolis žuvo Grapoje? 

— Aštuonioliktaisiais. Jis buvo karštas patriotas, baisiai už- 


sidegęs nuo D'Anuncijaus kalbų. Jo dar nešauke į kariuomenę, 


43 


Ernest Hemingway 


išėjo savanoriu. Ne nespėjom kaip reikiant susigyventi su juo, o 
jis emė ir paliko mus. 

— Kiek jūsų buvo šeimoje? 

— Šešetas. Dviejų netekome už Izonco, vienas žuvo prie 
Bainzicos ir vienas prie Karso. Paskutinis žuvo prie Grapos, tai 
tasai brolis, apie kurį kalbėjom, o aš likau. 

— Aš gausiu jums tą prakeiktą džipą su visais galais, — pasakė 
pulkininkas. — O dabar nebekalbekim apie liūdnus dalykus, 
pasižiūrekim į namus, kur gyvena mano draugai. 

Jie plaukė Didžiuoju kanalu, ir visai nesunku buvo pama- 
tyti, kur tie draugai gyvena. 

— Štai grafienės Dandolo namas, — tarstelėjo pulkininkas. 

Jis nepasake garsiai, tik pagalvojo: jai jau per aštuoniasdešimt, 
o ji linksma kaip mergiotė ir visai nesibaimina mirties. Plaukus 
dažosi raudonai ir labai puikiai atrodo. Ji nuostabi moteris, šalia 
jos visada smagu. 

Jos dailūs pa/azzv! stovėjo truputį atokiau nuo kanalo, priešais 
buvo sodelis ir nuosava prieplauka, kur visais laikais dažnai 
sustodavo gondolos su įvairiausiais žmonėmis: nuoširdžiais, 
linksmais, liūdnais, nusivylusiais gyvenimu. Bet dažniausiai 
linksmais — juk jie atvyko pasisvečiuoti pas grafienę Dandolo. 

Jie sunkiai varesi kanalu prieš šaltą kalnų vėją, gėredamiesi 
senojo miesto amžinaisiais kerais ir grožybe, o namai buvo ryškūs 
ir reljefiški kaip žiemą, nes iš tiesų buvo žiemos metas. Pulkininką 
miestas žavėjo dar ir tuo, kad jis pažinojo nemaža žmonių, gyve- 
nančių šiuose rūmuose, o jeigu juose ir niekas negyveno, jis žino- 
jo daugelio pastatų likimą. 


Štai Alvarito motinos namas, pagalvojo jis, bet irgi nutylėjo. 


! Rūmai (7:2L.). 

Ji niekad ilgai čia nebūna, gyvena dvare prie Trevizo, kur auga 
daug medžių. Jai nejauku, kad Venecijoje nėra medžių. Ji neteko 
puikaus vyro ir niekuo rimtai nesidomi, išskyrus namų ūkį. 

Kadaise jų šeima buvo išnuomojusi namą Džordžui Gor- 
lovoje, nei kitoje lovoje, dviem aukštais žemiau, kur jis miego- 
davo su gondoljero žmona. Tų lovų nelaiko kokiomis šventeny- 
bėmis ar relikvijomis. Tiesiog jos atliekamos, nenaudojamos del 
daugelio įvairių priežasčių, o gal ir iš pagarbos lordui Baironui, 
kuris buvo labai mylimas šiame mieste, kad ir kokių klaidų pri- 
darė. Matyt, pagalvojo pulkininkas, turi būti tikrai pašelęs, kad 
šitame mieste tave mylėtų. Juk nei Robertas Brauningas, nei 
ponia Brauning, nei jų šuo neturėjo čia jokio pasisekimo. Jie 
taip ir netapo venecijiečiais, nors jis ir labai puikiai rašė apie šį 
miestą. O ką reiškia pašėlęs, paklausė save pulkininkas. Taip 
įsikandau tą žodį, kad turėčiau suvokti jo reikšmę. Gal tai žmo- 
gus, energingai siekiantis užsibrežto tikslo, o paskui pasitrau- 
kiantis į užkulisius. Ar apskritai nerodantis savo tikrojo veido. 
Žinoma, aš ne apie teatrą kalbu. Kad ir kaip ten viskas gražu. 

Ar tikrai taip, galvojo jis žiūrėdamas į nedidelę vilą, stūk- 
sančią prie pat vandens, bjaurią, kaip ir tie pastatai, kurių daug 
matyti plaukiant į Havrą ar Šerbūrą arba važiuojant traukiniu 
per Paryžiaus priemiesčius. Aplink vilą augo apleisti medžiai — 
tokiam name jokiu būdu negyventum, jei tik galėtum to išvengti. 
Bet jis čia gyveno. 

Jį mylėjo už talentą, už ydas, už narsumą. Beturtis jaunas 
žydas, jis užvaldė visą šalį savo talentu, savo iškalba. Nežinau 
didesnės menkystos, labiau vertos pasigailėjimo asmenybes. Ta- 
čiau tas, kurį galėčiau jam prilyginti, niekada nestate visko ant 


kortos, jis kovojo, galvojo pulkininkas, o Gabrielis D'Anuncijus 

(įdomu, kokia buvo tikroji jo pavardė, kadangi nėra žmonių 
tokia pavarde! šiame praktiškame krašte, pagaliau gal jis visai 
nebuvo žydas, ir koks skirtumas — žydas jis ar ne) tik ėjo per 
įvairių rūšių kariuomenės dalinius, kaip anksčiau nuo vienos 
moters pas kitą. 

Visuose daliniuose jam gerai sekėsi tarnauti, ir visi jo žygiai 
baigėsi lengvai ir žaibiškai visur, išskyrus pėstininkų kariuome- 
nę. Jis prisiminė, kaip D'Anuncijus neteko akies sudužus lektu- 
vui, kuriuo jis skrido kaip stebėtojas kažkur palei Triestą ar Polą, 
ir kaip paskui visą laiką nešiojo raištį, o žmonės, kurie nežinojo, 
nes tuo metu niekas nieko kaip reikiant nežinojo, mane, kad 
akis jam sužalota prie Velikio ar San Mikelės, ar kokiame sun- 
kiame mūšyje prie Karso, kur visi arba žuvo, arba liko luošiai. 
Tačiau D'Anuncijus tik didvyriškai gestikuliavo. Pėstininkų 
tarnyba ypatinga, galvojo pulkininkas, gal net pati sunkiausia. 
Jis, Gabrielis, skraidė, bet nebuvo lakūnas. Jis tarnavo pėstininkų 
kariuomenėje, bet nebuvo pėstininkas, jis visą laiką tik pozavo. 

Ir dar pulkininkas prisiminė tą be galo ilgą žiemą, kada 
nuolat lijo lietus, — o per paradus ir kai būdavo sakomos kalbos 
kariuomenei, tai lydavo būtinai, — kaip vieną lietingą dieną jis 
stovėjo savo būrio priešaky ir kaip D'Anuncijus su raiščiu ant 
sužalotos akies, išbalusiu veidu, primenančiu baltą plekšnę tur- 
guje, padėtą pilvu į viršų ir jau daugiau kaip parą ten pragulė- 
jusią, šaukė: „Morire non ė basta!“, o pulkininkas, tada dar leite- 
nantas, galvojo: „Kurių velnių jiems iš mūsų reikia?“ 

Bet jis nepaliovė klausytis kalbos iki pat pabaigos, kai pa- 
pulkininkis D'Anuncijus, rašytojas ir tautos didvyris, tikras ir 


' Annunzio - pranašingas ženklas (7ral. J. 
2 Numirti —tai dar ne viskas! (ta/.) 

užpatentuotas, — nors pulkininkas didvyriais ir netikėjo, bet jų 
vis vien reikėjo, — paprašė tylos minute pagerbti žuvusiuosius. 
Pulkininkas stovėjo išsitempęs, tačiau jo būrio kariai, oratoriaus 
beveik negirdėję, nes tuomet nebuvo garsiakalbių, per žuvusiųjų 
pagerbimo tylos minutę visi kaip vienas suskardeno: „Evviva 
DAnnuzio!“ 

D'Anuncijus ne sykį buvo kreipęsis į juos po pergalių ir prieš 
pralaimėjimus, ir jie žinojo, ką reikia šaukti, kai oratorius padaro 
pauzę. 

Pulkininkas, kuris tada buvo leitenantas ir mylėjo savo bū- 
rį, riktelėjo kartu su visais, tarsi duodamas komandą: „Evviva 
DAnnunzio!“, šitaip pateisindamas tuos, kurie nesiklausė vi- 
sos tos kalbos ir gražbylystės; jis kukliai bandė pasidalyti kaltę 
su savo kareiviais, kaip ir dera leitenantui, žinoma, jeigu tai 
nera neišlaikomų pozicijų gynimas arba jo asmeninė iniciatyva 
mūšyje. 

Bet dabar jis plaukė pro namą, kuriame gyveno šis vargšas 
senas sugniuždytas vyriškis su savo didžia, liūdna, nelabai mylima 
artiste, ir prisiminė jos nuostabias rankas, jos veidą, kuris nebuvo 
gražus, bet toks permainingas, gebantis įkūnyti meilę ir didybę, 
džiaugsmą ir liūdesį; jis prisiminė, kaip vienas lengvas jos rankos 
mostas galėjo sužeisti širdį, ir galvojo: Viešpatie, jie abu jau mirę, 
o aš net nežinau, kur palaidotas nei vienas, nei kitas. Bet aš nuo- 
širdžiai tikiu, kad šiame name jiems būdavo gera. 

— Džeksonai, — tarė jis, — ši nedidelė vila kairėje priklausė 
Gabrieliui D'Anuncijui, kuris buvo įžymus rašytojas. 

— Taip, pone pulkininke, — atsiliepė Džeksonas, — dekui, 
kad man pasakete. Nesu apie jį girdėjęs. 


! Tegyvuoja D'Anuncijus! (Zral.) 

— Aš pasakysiu, ką jis yra parašęs, jei panorėsite paskaityti, — 
pasakė pulkininkas. — Kai kurie jo kūriniai neblogai išversti į 
anglų kalbą. 

— Ačiū, pone, — padėkojo Džeksonas. — Mielai paskaitysiu, 
kai turėsiu laiko. Jo čia visai neblogai įsikurta. Kaip, sakėte, jo 
pavardė? 

— D'Anuncijus, — tarė pulkininkas. — Rašytojas. 

O paskui, nenorėdamas painioti Džeksono, kaip jau buvo 
šiandien keletą kartų padaręs, pridūrė pats sau: rašytojas, poetas, 
tautos didvyris, fašizmo frazierius, egocentriškas mirties dainius, 
aviatorius, pirmos torpedinių katerių atakos dalyvis, pėstininkų 
kariuomenės papulkininkis, nemokėjęs vadovauti ne tik kuopai, 
bet ir būriui, didis puikus rašytojas, visų gerbiamas Norturno 
autorius ir tikra menkysta. 

Priešais, palei Santa Maria de! Giglio bažnyčią, buvo dviejų 
kanalų sankryža, o už jos —- medinė Grizži prieplauka. 

— Štai ir mūsų viešbutis, Džeksonai. 

Pulkininkas parodė rausvos spalvos dailų rūmą, nedidelį, 
triaukštį, stovintį prie pat kanalo. Kadaise čia buvo Grand Hotel 
filialas, o dabar atskiras ir labai geras viešbutis. Jei nenorėjai, 
kad šitame didelių viešbučių mieste tau keliaklupsčiautų, be 
perstojo šokinėtų aplink ir neduotų pačiam nė žingsnio žengti, 
tai turėjai pasirinkti kaip tik šitą viešbutį, ir pulkininkas jį mėgo. 

— Viešbutis atrodo visai neblogas, pone pulkininke, — tarė 
Džeksonas. 

— Jis ir yra neblogas, — atsakė pulkininkas. 

Motorineė valtis galantiškai atsišliejo į prieplaukos polius. 
Kiekvienas šito laivo judesys, galvojo pulkininkas, tai tikras 
nukaršusio variklio triumfas. Pas mus dabar nėra karo žirgų — 


kaip įžymusis Keleivis arba generolo Marbo Lizetė, dalyvavusi 

mūšyje prie Eilau. Dabar mes gėrimės nudevėtais, bet galutinai 
nenusidėvinčiais mechanizmais, cilindro stūmokliu, kuris vis 
neišeina iš rikiuotės, nors seniai turi tam teisę, ir kitais panašiais 
dalykais. 

— Jau prieplauka, pone, — pasakė Džeksonas. 

— Tai ko laukiat, jei prieplauka? Šokit laukan, o aš atsiskaitysiu 
su šiuo lenktynininku. 

Jis atsigręžė į valtininką ir tarė: 

— Aš skolingas tris tūkstančius penkis šimtus, taip? 

— Taip, pulkininke. 

— Seno džipo variklio nepamiršiu. Imkit pinigus ir nupirkit 
avižų savo arkliokui. 

Durininkas, kuris periminėjo iš Džeksono lagaminus, nusi- 
juoke išgirdęs tuos žodžius. 

— Nera tokio veterinaro, kuris išgydytų šitą arklį. 

— O jis vis bėga, — atkirto valtininkas. 

— Bet lenktynių nelaimės, - laikėsi savo durininkas. — Kaip 
gyvuojat, pulkininke? 

— Kuo geriausiai, — atsake pulkininkas. — O kaip gyvuoja 
ordino nariai? 

— Visi gyvi sveiki. 

— Gerai, — tarė pulkininkas. — Einu pasimatyti su Didžiuoju 
Magistru. 

— Jis laukia jūsų, pulkininke. 

— Jei taip, tai paskubėkim, Džeksonai, — pasakė pulkinin- 
kas. — Eikit į holą su šituo ponu ir užrašykit mane. Parūpinkite 
kambarį seržantui, — tarė jis durininkui. — Mes nakvosim tik 
vieną naktį. 

— Baronas Alvaritas ieškojo jūsų. 


— Rasiu jį „Pas Harį“. 

— Gerai, pulkininke. 
— Kur Didysis Magistras? 
— Aš jį surasiu. 


— Pasakykit jam, kad būsiu bare. 


VII skyrius 


Gritti viešbučio baras buvo greta holo, ir pulkininkas pa- 
galvojo, kad žodis holas visai netinka tokiai puikiai, kilnių pro- 
porcijų patalpai apibūdinti. Ar tik ne Džotas suformulavo skri- 
tulio apibrėžimą? Ne, rodos, kažkoks matematikas. Pulkininkui 
labiausiai patiko vienas anekdotas apie tą menininką — kartą 
Džotas nupiešė tikslų apskritimą ir pasake: „Kaip paprasta.“ Po 
šimts, kas ir kur jam tatai pasakojo? 

— Labas vakaras, Slaptasis Patarėjau, — tarė jis barmenui, 
kuris buvo tik kandidatas į ordino narius, tačiau pulkininkas 
nenorėjo jo įžeisti. — Kaip galėčiau jums patarnauti? 

— Išgerkit, pulkininke. 

Pulkininkas žiūrėjo pro baro langus ir duris į Didžiojo kanalo 
vandenis. Jis matė didelį juodą stulpą, prie kurio sustodavo gon- 
dolos, ir žiemos popiečio saulės atšvaitą ant vėjo sušiaušto van- 
dens. Anapus kanalo stovėjo senovinis rūmas; kanalu slinko me- 
dine barža, juoda ir plati, sunkiai skirdama vandenį nosimi, nors 
ir plaukė pavėjui. 

— Duokit man sauso martinio, - pasakė pulkininkas. — Dvi- 
gubą porciją. 

Kaip tik tuo metu į barą įėjo Didysis Magistras. Jis vilkėjo 
juodą kostiumą, kaip ir dera metrdoteliui. Buvo vyriškai gražus 


tuo vidiniu grožiu, kurį liudija šypsena iš pačios širdies, ar kas 

ten būtų svarbiausia viduje, ir kuris taip atvirai, taip pasigėrėtinai 
atsispindėjo jo veide. Veidas buvo dailus, nosis ilga, tiesi, kaip ir 
visų, gimusių šioje Veneto dalyje; akys malonios, linksmos, doros, 
plaukai žili, derantys jo garbingam amžiui, — jis buvo dvejais 
metais vyresnis už pulkininką. 

Metrdotelis priėjo maloniai ir kartu paslaptingai šypsoda- 
masis, nes juodu siejo nemaža paslapčių, ir ištiesė ranką — didelę, 
stiprią, ilgais, dailiai apvalėjančiais pirštais; jo rankos buvo gerai 
prižiūrimos, kaip derėjo ir net buvo neišvengiama, užimant to- 
kias pareigas. Pulkininkas taip pat ištiese ranką, kuri buvo du 
kartus peršauta ir liko sužalota. Šitaip susitiko du seni Veneto 
gyventojai, du vyrai, du broliai iš žmonių genties — vienintelio 
klubo, kuriam ir vienas, ir kitas mokėjo duoklę, du broliai dar 
ir todel, kad abu mylėjo šitą seną kraštą, dėl kurio amžiais buvo 
kariaujama, kuris, net ir nugalėtas, visuomet triumfuodavo ir 
kurį jie abu gynė jaunystėje. 

Jie tik spustelėjo viens kitam ranką, bet to pakako pajusti 
artumui ir susitikimo džiaugsmui, o paskui metrdotelis tarė: 

— Sveiki, pulkininke. 

Pulkininkas pasake: 

— Sveiki, Gran Maestro. 

Tada pulkininkas pakvietė Gran Maestro drauge išgerti, bet 
metrdotelis atsakė, kad šiuo metu jis dirba. Todel gerti nedera, 
be to, uždrausta. 

— Kad jiems kiaurai išeitų tokie draudimai, — tarė pulki- 
ninkas. 

— Žinoma, - atsakė Gran Maestro, — bet kiekvienas turi at- 
likti savo pareigas, reikalavimai čia protingi, mes privalome jų 
laikytis, o visų pirma aš, nes visiems turiu rodyti pavyzdį. 

— Bet jūs vis dėlto esate Gran Maestro! pasakė pulkininkas. 

— Duokit man mažą taurelę Carpano punto e mezzo, — 
kreipėsi Gran Maestro į barmeną, kuris iki šiolei nepriklausė 
prie ordino del kažkokios menkos, nelabai aiškios ir dar 
nepatikrintos priežasties. — Aš geriu už ordine !. 

Ir, laužydami nuostatus, pamindami vyresniojo pareigą rody- 
ti kitiems pavyzdį, pulkininkas su Gran Maes:o bematant iš- 
lenkė savo taures. Jie išgėrė greitai tik šiaip sau, ne del to, kad 
būtų skubėję ar Gran Maestro būtų nerimavęs. 

— Na, o dabar aptarsime ordino reikalus, — pradėjo pulkinin- 
kas. — Ar mūsų posėdis slaptas? 

— Taip, - atsake Gran Maestro. — Kitaip tariant, aš jį skelbiu 
esant slaptą. 

— Toliau, — tarė pulkininkas. 

Tasai ordinas buvo grynas fantazijos vaisius, Gran Maestro 
ir pulkininkas besišnekėdami prasimanė šitą organizaciją ir 
pavadino E/ Ordine Militar, Nobile y Espirituoso de los Caballeros 
de Brusadelli *. Ir pulkininkas, ir metrdotelis mokėjo ispaniškai, 
o kadangi toji kalba geriausiai tinka visokiems ordinams, tai jie 
ir pavadino savąjį ispaniškai, pasinaudodami vieno plačiai 
žinomo milaniečio vertelgos ir multimilijonieriaus pavarde. Tas 
veikėjas per teismo procesą, kai iškilo ginčai del turto padalijimo, 
viešai apkaltino savo jauną žmoną besaikiais seksualiniais 
potroškiais, kurie buvo sumaišę jam protą. 

— Gran Maestro, ar girdėjote ką nors apie mūsų didžiai 
gerbiamą patroną? — paklausė pulkininkas. 

— Ničnieko. Paskutiniu metu jis pritilo. 


— Tikriausiai mąsto. 


! Ordinas (7tal). 
* Karinis, kilmingas ir dvasinis Brusadelio kavalierių ordinas (75... 

— Tikriausiai. 

— Matyt, apmąsto naujus ir dar gėdingesnius darbus. 

— Maryr. Jis man ničnieko nepranešė. 

— Bet mes galime juo pasikliauti. 

— Kol jis gyvas, — tarė Gran Maestro. — Paskui tegu spirga 
pragare, o mes šlovinsime jo atminimą. 

— Džordžijau, — tarė pulkininkas, — duokite Gran Maestro 
dar vieną mažutę Ca7pano taurelę. 

—Jeigu tai įsakymas, — pasakė Gran Maestro, — man belieka 
tik paklusti. 

Jiedu susidauže. 

— Džeksonai! — šūktelėjo pulkininkas. — Štai jūs ir svečiuoja- 
tes mieste. Maistas nemokamas, tik pasirašykite sąskaitą. Ir 
nesirodykit man iki rytojaus 11. 00, nebent ištiktų kokia bėda; 
susitiksime hole. Ar pinigų turit? 

— Taip, pone, — tare Džeksonas ir pagalvojo: tas senas šuns- 
nukis rikrai kuoktelėjęs, kaip žmonės sako. Galėjo žmoniškai 
pašaukti, užuot rekavęs. 

— Nesirodykit man akyse, — pakartojo pulkininkas. 

Džeksonas stovėjo prieš jį išsitempęs. 

— Nusibodot jūs man — amžinai susirūpinęs, nemokat links- 
mintis. Dėl Dievo meilės, pasilinksminkit bent truputį. 

— Taip, pone. 

— Ar supratot, ką jums sakiau? 

— Taip, pone. 

— Pakartokit. 

— Ronaldui Džeksonui, numeris 100678, būti Griri viešbu- 
čio hole lygiai vienuoliktą valandą rytoj, datos nežinau, iki to laiko 
nesirodyti pulkininkui akyse ir trupuų pasilinksminti. Arba, — pri- 
dūrė jis, - išbandyti visas įmanomas priemones šitam tikslui pasiekti. 

— Atleiskite, Džeksonai, — atsiprašė pulkininkas. — Aš — 
mėšlas. 

— Leiskite nesutikti, pone, — tare Džeksonas. 

— Dėkui, Džeksonai, — pasakė jam pulkininkas. — Gal ir ne 
mėšlas. Gal jūs ir teisybę sakot. O dabar išnykit. Jūs jau gavot ar 
gausit kambarį, tik pasirašykit maisto sąskaitą. Na, ir pasistenkit 
smagiai praleisti laiką. 

— Klausau, pone pulkininke, — tare Džeksonas. 

Kai jis išėjo, Gran Maestro paklause pulkininką: 

— Kas tas vyrukas? Vienas iš nykiyjų amerikiečių? 

— Taip, — tarė pulkininkas. — Viešpatie, kiek jų pas mus pri- 
viso. Paniurę, dorovingi, per gerai nušerti ir per menkai išprusę. 
Dėl menko išprusimo ir aš kaltas. Bet mes turim ir gerų vyrukų. 

— Ar manot, kad jie būtų kovęsi prie Grapos, Pasubijo ir 
Baso Pjavės taip, kaip mes? 

— Tie gerieji — taip. Gal net geriau. Bet juk žinot, mūsų 
karinėse pajegose nešaudo net tų, kurie tyčiomis susižeidžia. 

— Viešpatie, — pasakė Gran Maestro. 

Abu jie prisiminė žmones, kurie nenorėjo mirti ir net nenu- 
mane, kad tam, kuris miršta ketvirtadienį, jau nebereikės mirti 
penktadienį, jie prisiminė, kaip vienas kareivis apvyniodavo 
kitam kareiviui koją su smėlio maišu, kad neliktų nudegimo 
žymių nuo parako, ir pildavo į savo draugą iš tokio atstumo, iš 
kokio galima sužeisti blauzdą nepaliečiant kaulo, o paskui 
paleisdavo dar keletą šūvių per parapetą, vaidindami susišau- 
dymą. Jie viską žinojo, buvo daug sykių apie tai šnekėję, ir del 
to — taip pat iš tikros, doros neapykantos visiems, pasipelniu- 
siems iš karo — įsteigė savo ordiną. 

Jie abu, mylį ir gerbią vienas kitą, prisiminė, kaip nenorintys 


mirti vargšai vaikinai siųsdavo kits kitam degtukų dėžutę, pilną 

gonorėjos pūlių, kad apsikrėstų ir išsigelbėtų nuo naujos 
kruvinos atakos. 

Jie prisiminė ir kitus vaikinus, kurie dėdavo dideles dešim- 
ties santimų monetas į pažastis, kad susirgtų geltlige. Jie prisi- 
minė, kaip įvairiuose miestuose turtingesni vaikinai susileisdavo 
parafino po kelio girnele, kad jiems apskritai nereikėtų eiti į karą. 

Jie žinojo, ką daryti su česnaku, kad jis atitinkamai paveiktų 
ir padėtų išsisukti nuo atakos, jie žinojo visas arba beveik visas 
išmgnes, nes vienas buvo pestininkų seržantas, o kitas — leite- 
nantas, ir abu kariavo trijuose svarbiausiuose taškuose — prie 
Pasubijo, Grapos ir Pjavės — iš kur tikrai vertėjo begti. 

Dar anksčiau jie buvo perėję beprasmišką Izonco ir Karso 
skerdyklą. Ir abiem buvo gėda už tuos, kurie ją surengė, jie 
stengėsi negalvoti apie tą gėdingą beprasmišką įvykį ir greičiau 
jį užmiršti, nors pulkininkas kartais prisimindavo jį lyg gerą 
pamoką. Taigi dabar jie buvo įkūrę Brusadelio ordiną — karinį, 
kilmingą ir dvasinį, ir jame buvo tik penki nariai. 

— Kas girdėti ordine? — paklausė pulkininkas Gran Maestro. 

— Virėją iš restorano Magnificent mes pakėlėme į koman- 
dorus. Per savo penkiasdešimties metų sukaktį jis tris kartus 
pasielgė tikrai vyriškai. Aš priemiau jo pareiškimą netikrinęs. Jis 
niekada nėra pamelavęs. 

— Ne. Jis nėra pamelavęs. Bet šiuo atveju per daug pasitikėti 
nepatartina. 

— Aš patikėjau juo. Jis atrodė toks sugniužęs. 

— O aš prisimenu, kad jis buvo pašėlęs vaikinas ir mes va- 
dinome jį bobišium. 

— Anch'io!! 


' Aštaip pat (?:al.). 

— Ar turite kokių planų ordino veiklai žiemą? 

— Ne, Vyriausiasis Vade. 

— Ar jums neatrodo, kad turėtume pareikšti savo ištikimybę 
didžiai gerbiamam Pačardžiui? 

— Kaip jūs panoresite. 

— Geriau atidėkime šitą klausimą, — pasakė pulkininkas. 
Jis valandėlę pagalvojo, paskui davė ženklą įpilti dar vieną taurę 
sauso martinio. — Kaip manote, gal mes galėtume suorgani- 
zuoti manifestaciją ir pareikšti savo ištikimybę mūsų didžiajam 
patronui, šlovingajam Brusadeliui, kokioje nors istorinėje vie- 
toje, sakysim, prie Šventojo Morkaus arba senosios Torčelo 
bažnyčios? 

— Abejoju, ar šiuo metu bažnytinė valdžia duos sutikimą. 

— Tada spjaukim į visas viešas manifestacijas šią žiemą ir 
dirbkim ordino labui savo tarpe. 

— Manau, kad tai būtų protingiausia, — pritarė Gran Maest- 
ro. — Mes pergrupuosime jėgas. 

— O kaip jūs pats gyvenat? 

— Baisiai, — atsakė Gran Maestro. — Žemas kraujo spaudi- 
mas, skrandžio opos, skolos. 

— Bet jūs laimingas? 

— Žinoma. Aš labai megstu savo darbą, čia susiduriu su 
įdomiais žmonėmis, sutinku nemaža belgų. Šiais metais jų čia 
kaip amaro. O anksčiau plūdo vokiečiai. Kaip čia pasakė Ceza- 
ris? „Ir narsiausi iš jų buvo belgai.“ Tik apsirengę ne geriau už 
kitus. Tiesa? 

— Briuselyje mačiau visai gerai apsirengusių, — pasakė pul- 
kininkas. — Soti, linksma sostine. Niekad nemačiau jų kariau- 
jančių, nors visi sako, kad jie geri kariai. 


— Deja, anais laikais mes nekariavome Flandrijoje. 

— Anais laikais mes buvom dar negimę, taigi savaime su- 
prantama, kad negalėjom kariauti. 

— Gaila, jog mes nekariavom kaip kondotjerai, nes tuomet 
nieko nereikėdavo daryti, tik pergudrauti priešą, ir jis tuojau 
pasiduodavo. Jūs prasimanytumėt visokių gudrybių, o aš vyk- 
dyčiau jūsų nurodymus. 

— Pirmiausia mums reikėtų paimti keletą miestų, kad jie 
pradėtų gerbti mūsų išmintį. 

— Jeigu jie imtų ginti tuos miestus, mes juos apipleštume, — 
pasake Gran Maestro. — Kokius miestus jūs imtumet? 

— Tik ne šitą, — atsakė pulkininkas. — Imčiau Vičencą, 
Bergamą ir Veroną. Nebūtinai tokia eile. 

— Reikia dar dviejų. 

— Teisingai, — tarė pulkininkas. Dabar jis vel buvo generolas 
ir buvo laimingas. — Aš manau, kad Brešą galima palikti ra- 
mybėje. Ji kris pati nuo savo svorio. 

— Na, o kaip jūs jaučiatės, Vyriausiasis Vade? — paklause Gran 
Maestro supratęs, kad ši miestų užkariavimo tema jam neį- 
kandama. 

Jis pats geriausiai jautėsi savo mažame namelyje Trevize, ša- 
lia sraunios upės, prie senų miesto sienų. Vandens žolės draikėsi 
srovėje, ir žuvys tūnojo tų žolių prieglobstyje, iškildamos į paviršių 
pasigauti muselių, sutemose nusileidžiančių prie vandens. Jis 
gerai jautėsi ir kautynėse, jeigu jose dalyvaudavo ne daugiau 
kaip viena kuopa — tada jam viskas būdavo aišku ir suprantama 
kaip nedidelės salės serviravimas, beje, taip pat ir didelės salės 
serviravimas. 

Bet kai pulkininkas vėl tapdavo generolu ir imdavo ope- 
ruoti tokiomis sąvokomis, kurios metrdoteliui atrodydavo toli- 


mos kaip ir integralai mokiniui, teišmanančiam aritmetiką, jam 

darydavosi nejauku, tarp jų imdavo augti siena, ir jis norėdavo, 
kad pulkininkas greičiau grįžtų prie dalykų, kuriuos jie abu 
gerai išmanė tais laikais, kai vienas buvo leitenantas, o kitas — 
seržantas. 

— O kaip pasielgtumėt su Mantuja? — paklause pulkininkas. 

— Nežinau, pulkininke. Aš juk nežinau, koks jūsų priešas, 
kokios jo jėgos ir kokiomis jėgomis disponuojat jūs. 

— Man regis, pats sakete, kad mes kondotjerai. Bazuojamės 
čia, Venecijoje arba Paduvoje. 

— Pulkininke, — pasakė Gran Maestro, nė kiek neslepdamas 
tiesos, — aš tikrai nieko nežinau apie kondotjerus. Ir visai ne- 
žinau, kaip jie tada kariaudavo. Aš norėjau pasakyti, kad ir anais 
laikais būčiau norėjęs kariauti jūsų vadovaujamas. 

— Neber ir nebebus anų laikų, - baigė pulkininkas, sugriau- 
damas jų fantazijos rūmą. 

Prakeikimas! Gal to rūmo niekada ir nebuvo, pagalvojo pul- 
kininkas. Velniai mane rautų. Nekvailiok, būk paprastas žmo- 
gus, juk tau jau pusšimtis metų. 

— Gal dar Carpano? — paklausė jis Gran Maestro. 

— Leiskite atsisakyti. Skrandžio opa. 

— Taip. Taip. Žinoma. Klausykit, kuo jūs vardu? Džordžijus? 
Dar vieną sauso martinio. Secco, molto secco e doppio!. 

Griauti fantazijos rūmus — ne mano amatas, pagalvojo jis. 
Mano amatas žudyti ginkluotus vyrus. Fantazijos rūmai turi virsti 
tvirtove, tada imčiau ją griauti. Bet mes žudėm ne vien tik 
ginkluotus vyrus. Na, tiek to, rūmų griovėjau, liaukis. 

— Gran Maestro, — pasakė jis, — vis tiek jūs esate Gran Ma- 


estro, ir tegu jie krušasi be mūsų, tie kondotijerai. 


! Sauso, labai sauso, dvigubą porciją (7:a/). 

— Jie jau seniai nusikrušę, Vyriausiasis Vade. 

— Teisingai, — pritarė pulkininkas. 

Bet fantazijos rūmas vis tiek buvo sugriautas. 

— Susitiksim per vakarienę, — pasakė pulkininkas. — Ko turit 
skanaus? 

— Visko, ko tik panorėsit, o ko nėra — parūpinsiu. 

— Ar turit šviežių šparagų? 

— Juk žinot, kad tokiu metu jų nebūna. Gaunam tik balan- 
dyje, ir tai iš Basano. 

— Kaip visada — teks virškinti, kas papuola, — tarė pulki- 
ninkas. — Sugalvokit pats, ką paduoti. 

— Keliese būsite? — paklausė metrdotelis. 

— Dviese, — atsakė pulkininkas. — Kelintą valandą uždarote 
bistro? 

— Paduosime jums vakarienę kada tik norėsite, pulkininke. 

— Pasistengsiu grįžti deramu laiku, — pasake pulkininkas. — 
Viso labo, Gran Maestro, — pridūrė jis šyptelėjęs ir padavė Gran 
Maestro savo sužalotą ranką. 

— Viso labo, Vyriausiasis Vade, - atsisveikino Gran Maestro, ir 
fantazijos rūmas vel iškilo beveik toks pat, koks buvo iš pradžių. 

Bet jam vis tiek kažko stigo, pulkininkas tai jautė ir pagalvojo: 
kodel aš visada toks šiurkštus, kodėl negaliu išsižadėti savo kariško 
amato, negaliu būti malonus ir geras žmogus, toks, koks norė- 
čiau būti. 

Visada stengiuosi būti teisingas, bet pasielgiu storžieviškai, 
stačiokiškai. Ir darau taip tik vengdamas padlaižiauti vyresnybei 
ar visam pasauliui. Turėčiau būti geresnis, tramdyti savo laukinį 
būdą bent jau tomis paskutinėmis dienomis, kurios liko gyventi. 
Pabandysiu šį vakarą. Tik su kuo, galvojo jis, ir kur, ir Dieve, 


padek man, kad nebūčiau blogas. 

— Džordžijau, — kreipėsi jis į barmeną, kurio veidas buvo 
baltas kaip raupsuotojo, tik be gumburėlių ir be sidabrinio 
atspalvio. 

Džordžijus nelabai mėgo pulkininką, o gal jis buvo tik pje- 
montietis ir todel niekam nejaute palankumo; tatai buvo visai 
atleistina šaltiems žmonėms iš pasienio provincijų. Pasienio gy- 
ventojai nepatiklūs, pulkininkas tai žinojo ir niekad nesitikėjo iš 
žmogaus to, ko jis negalėjo duoti. 

— Džordžijau, — pasakė jis blyškiajam barmenui, — užrašykit 
viską į mano sąskaitą. 

Jis išėjo iš baro įprastiniu žingsniu, šiek tiek labiau, negu 
reikia, pabrėždamas savo tvirtą eiseną, tebegalvodamas, kad nori 
būti malonus, nuolankus ir geras; jis pasveikino durininką, savo 
bičiulį, ir valdytojo padėjėją, kuris buvo karo belaisvis Kenijoje 
ir mokėjo suahelių kalbą, labai simpatišką jauną vyriškį, dailų ir 
žydint. Jis, matyt, dar nepriklausė prie ordino, nors jau buvo 
nemaža patyręs. 

— O kur cavaliere ufficiale, valdytojas? — paklausė pul- 
kininkas. — Kur mano bičiulis? 

— Dabar nėra, — atsakė valdytojo padėjėjas. — Bet, žinoma, 
tuojau bus, — pridūrė jis. 

— Perduokite jam linkėjimus. Ir tegu man kas nors parodo 
mano kambarį. 

— Kambarys tas pats kaip visuomet. Ar jums dar nenusi- 
bodo? 

— Ne. O seržantų pasirūpinot? 

— Be abejo. 

— Gerai, — tarė pulkininkas. 

Ir jis nuėjo į savo numerį, lydimas pasiuntinio, kuris nešė 


lagaminą. 

— Prašom, pulkininke, — tarė pasiuntinys, kai liftas sustojo, 
ne visai pasiekęs viršutinį aukštą. 

— Argi negalit žmoniškai sureguliuot lifto? — paklausė pul- 
kininkas. 

— Ne, pulkininke, - atsakė pasiuntinys. — Pas mus nepastovi 


srovė, 


VIII skyrius 


Pulkininkas nieko nebesakė ir, pasiuntinio lydimas, pasu- 
ko į koridorių. Koridorius buvo erdvus, platus, aukštomis lu- 
bomis, ir ypač ilgi tarpai skyre duris, už kurių buvo kambariai 
į Didžiojo kanalo pusę. Čia anksčiau gyveno didikai, todėl iš 
visų langų reginiai buvo puikūs, išskyrus kambarius, skirtus 
tarnams. 

Pulkininkui atrode, kad jie eina labai ilgai, nors iš tiesų jo 
numeris buvo visai netoli, o kai pasirodė budėtojas, nedidukas, 
tamsaus gymio, su blykčiojančia stikline akimi kaireje akiduo- 
bėje, tramdantis plačią, dorą šypseną, ir ėmė sukalioti didelį 
raktą spynoje, pulkininkas niekaip negalėjo sulaukti, kada pa- 
galiau tos durys atsivers. 

— Atidarykite gi, — tarė jis. 

— Tuojau, pulkininke, —- pasakė budetojas, — juk žinote tas 
mūsų spynas. | 

Taip, pagalvojo pulkininkas. Žinau, bet noriu, kad greičiau 
atrakintum. 

— Kaip gyvuoja jūsų šeima? — paklausė jis budėtoją, kuris 
jau buvo plačiai atvėręs duris ir įleidęs pulkininką į kambarį su 


aukšta, patamsejusia, bet gerai poliruota drabužių spinta, dviem 

patogiom lovom, didžiuliu sietynu; pro uždarytus langus buvo 
matyti vėjo čaižomas Didžiojo kanalo vanduo. 

Greitai gęstančioj blandžioj žiemos šviesoj kanalas atrodė 
pilkas it plienas, ir pulkininkas pasake: 

— Arnaldai, atidarykite langus. 

— Labai vėjuota, pulkininke, o kambarys blogai apšildomas, 
nes pas mus stinga elektros energijos. 

— Todel, kad stinga lietaus, - pasakė pulkininkas. — Atidary- 
kite langus. Visus. 

— Prašom, pulkininke. 

Budėtojas atidarė langus, ir į kambarį įsiveržė šiaurys. 

— Susijunkite su komutatorium ir paprašykite surinkti šitą 
numetį. 

Budėtojas pakelė ragelį, o pulkininkas tuo tarpu nuėjo į vonią. 

— Grafaitės nėra namie, pulkininke, — tarė jis. - Man prane- 
še, kad ją galite rasti „Pas Harį“. 

— „Pas Harį“ rasi ką tik nori. 

— Taip, pulkininke. Išskyrus galbūt laimę. 

— Surasiu, velniai rautų, ir laimę, — užtikrino pulkininkas. — 
Laimę, kaip jūs žinot, kiekvienas savaip supranta. 

— Kur nežinosi, — pasake budetojas. — Aš atnešiau kampario 
karčiosios ir Gordon 5 džino butelį. Paruošti kampario su džinu 
ir gazuotu vandeniu? 

— Jūs šaunus vyras, — pagyrė pulkininkas. — Iš kur atnešet? Iš 
baro? 

— Ne. Nupirkau, kol jūsų nebuvo, kad jums nereikėtų per- 
moketi bare. Ten labai brangu. 

— Tiesa, — sutiko pulkininkas. — Bet nereikėjo leisti savo pi- 
nigų tokiai avantiūrai. 


— Nieko nepadarysi — rizika. Mes abu žinom, kas yra rizika. 

Džinas kainavo tris tūkstančius du šimtus lirų, jis nekontraban- 
dinis. Kamparis — aštuonis šimtus. 

— Jūs tikrai šaunus vyras, — pakartojo pulkininkas. —- O kaip 
patiko antys? 

— Mano žmona lig šiolei negali jų pamiršti. Mes niekada nebu- 
vom valgę laukinių ančių, tokia prabanga ne mūsų kišenei. Bet 
vienas kaimynas pamokė žmoną, kaip reikia paruošti antis, o pas- 
kui valgėme jas kartu su tais kaimynais. Aš net neįsivaizdavau, kad 
esama tokių stebuklingų valgių. Kandi kąsnelį, o jis tirpsta burnoje. 

— Iš tiesų, ir man taip atrodo. Nera didesnio skanėsto už tas 
riebias antis iš už Geležinės uždangos. Jų kelias eina virš didžiulių 
Dunojaus slėnio javų laukų. Čia jos skraido nedideliais atstumais, 
bet visada, dar nuo tų laikų, kai šautuvų nebuvo. 

— Aš nieko neišmanau apie medžioklę, - pasake budėtojas. — 
Mes neturtingi žmonės. 

— Juk Veneto apylinkėse medžioja ne tik turtingieji. 

— Taip. Žinoma. Kartais visą naktį girdėti, kaip jie pyškina. 
Bet mes neturtingesni net už juos. Mes tokie neturtingi, kad 
jūs negalite įsivaizduoti, pone pulkininke. 

— Man atrodo, kad galiu įsivaizduoti. 

— Galbūt, — tarė budėtojas. —- Mano žmona net plunksnas 
laiko surinkusi. Ji prašė jums padekoti. 

— Jeigu poryt gerai seksis, ančių turėsime daug. Didelių 
gaigalų žaliomis galvomis. Pasakykit žmonai, jeigu seksis, turėsim 
gerų ančių, riebių kaip paršiukai — jos gerai. nusipenėjo pas 
rusus, — ir su nuostabiomis plunksnomis. 

— O ką jūs manote apie rusus, jeigu ne paslaptis, pulkininke? 

— Jie mūsų potencialūs priešai. Taigi, kaip kareivis, aš pa- 
sirengęs su jais kariauti. Bet man jie labai patinka, ir aš nesu 


matęs puikesnių, į mus panašesnių žmonių. 

— Deja, neteko ne su vienu iš jų susipažinti. 

— Dar susipažinsite. Nebent didžiai gerbiamas Pačardis 
sustabdys juos prie Pjavės, prie upės, kurioje nebėra vandens. 
Viską sulaiko hidroelektrinės. Gal didžiai gerbiamas Pačardis 
ten stos į kovą? Tik kažin ar toji kova ilgai truks. 

— Nieko nežinau apie tą didžiai gerbiamą Pačardį. 

— Užtat aš žinau. O dabar paprašykite, kad sujungtų su „Pas 
Harį“ ir paklaustų, ar grafaitė ten. Jei ne, tegu dar kartą paskam- 
bina jai į namus. 

Pulkininkas išgėrė taurę, kurią Arnaldas, budėtojas su stik- 
line akimi, buvo paruošęs. Gerti jis nenorėjo, be to, žinojo, kad 
tai jam kenkia. 

Bet išgėrė su tuo pačiu laukiniu įniršiu, kaip buvo pratęs 
visada viską daryti, o paskui nuėjo prie atviro lango, ir jo judesiai 
buvo kaip katino, nors jau seno, ir pažvelgė į Didįjį kanalą, tokį 
pilką, tarsi Dega būtų nutapęs jį pačią pilkiausią savo dieną. 

— Labai dėkui už gėrimą, — pasakė pulkininkas, o Arnaldas, 
kuris tuo metu kalbėjo telefonu, linktelėjo galva ir nusišypsojo 
savo stikline akimi. 

Gaila, kad ta jo akis stiklinė, pagalvojo pulkininkas. Ir dar 
jis pagalvojo, kad myli tik tuos žmones, kurie kariavo ir liko 
luoši. 

Jis pažinojo daug žmonių, mėgo juos ir draugavo su jais, 
tačiau tikrą švelnumą ir meilę jautė tik tiems, kurie buvo kare ir 
atsiemė dalį, atitenkančią kiekvienam, ilgėliau ten pabuvusiam. 

Kiekvienam luošiui nesunku iš manęs pasipelnyti, galvojo 
jis, gerdamas gėrimą, kurio visai nenorėjo. Taip pat ir kiekvienam 
šunsnukiui, kuris buvo gerai trinktelėtas, o kam gi, ilgiau ten 
pabuvusiam, nėra kliuvę. Štai tokius aš myliu. 


Taip, sutiko geroji jo pusė. Tu myli tokius. 

Verčiau aš nieko nemylėsiu, pagalvojo pulkininkas. Links- 
minsiuos, ir tiek. 

Kokia čia linksmybė, pasakė geroji pusė, koks gali būti ma- 
lonumas, jeigu tu nemyli? 

Tegu. Aš myliu labiau negu pats šuniškiausias šunsnukis 
pasaulyje, pasakė pulkininkas, bet tik pats sau. 

O garsiai paklause: 

— Tai ką pešėt, Arnaldai? 

—, Čiprianis dar neatėjo, — atsakė budėtojas. — Bet turėtų 
bematant pasirodyti, todėl aš nededu ragelio, gal sulauksime. 

— Brangi procedūra, — pasakė pulkininkas. — O kad negaiš- 
tume laiko, išvardykite, kas ten sėdi. Norėčiau tiksliai sužinoti, 
kas ten dabar yra. 

Arnaldas kažką patyliukais pasake į ragelį. Paskui uždengė 
mikrofoną ranka ir tarė: 

— Kalbuosi su Etore. Jis sako, kad barono Alvarito nera. Etorė 
sako, kad grafas Andrea sėdi ir jau gerokai išgėręs, bet dar ne 
toks girtas, kad netiktų jums į kompaniją. Ten yra būrelis damų, 
kurios ateina kiekvieną popietę, ir yra jūsų pažįstama graikų 
princesė, ir dar keli žmones, kurių nepažįstate. Plevėsos iš Ame- 
rikos atstovybės sėdi ten nuo pusiaudienio. 

— Pasakykit jam, kad paskambintų, kai plevėsos išeis. Tada 
aš ateisiu. 

Arnaldas perdavė pulkininko žodžius, paskui atsigręžė į jį, o 
jis tuo tarpu žiūrėjo pro langą į didingą Doganos kupolą. 

— Etore sako, kad pasistengs juos iškrapštyti, tik bijo užpy- 
kinti Čiprianį. 

— Pasakykite, tegu nekrapšto. Šį vakarą jie neturi darbo, tai 
kodel jiems nepagerti kaip ir kiekvienam kitam žmogui? O aš 


tiesiog nenoriu jų matyti. 

— Etore sako, kad paskambins. Jis liepia pasakyti jums, kad 
jie patys užleis savo pozicijas. 

— Padekokite jam, — tarė pulkininkas. 

Jis žiūrėjo į gondolą, kovojančią su vėju kanale, ir galvojo, 
kad jeigu jau amerikiečiai geria, tai greit nepasijudins. Aš žinau, 
jiems nuobodu, galvojo jis. Net šitame mieste. Jiems nuobodu 
Šitame mieste. Čia šalta, moka jiems per mažai, o kuras brangiai 
kainuoja. Aš labai gerbiu jų žmonas už didvyriškas pastangas 
perkelti Kjekeko gyvenimo būdą į Veneciją, ir jų vaikai jau kalba 
itališkai kaip tikri maži venecijiečiai. Bet šiandien man, Džekai, 
nesinori staigių šūvių. Šiandien mes apsieisime be staigių šūvių, 
be apygirčių išpažinčių, be draugiško gėrimo per prievartą ir 
nuobodžių tragedijų iš konsulato buities. 

— Nenoriu šiandien matyti nei pirmojo, nei antrojo, nei 
trečiojo vicekonsulo, Arnaldai. 

— Konsulate yra labai malonių žmonių. 

— Aha, - pasakė pulkininkas. — Čia aštuonioliktais metais 
buvo vienas konsulas, pasiutusiai malonus. Jį visi mėgo. Tuoj 
prisiminsiu jo pavardę. 

— Jūs grįžtat į tolimą praeitį, pulkininke. 

— Tokią velniškai tolimą, kad net nelinksma darosi. 

— Ar jūs viską prisimenat iš tų laikų? 

— Viską, — patvirtino pulkininkas. — Jo pavarde buvo Kerolas. 

— Esu girdėjęs apie jį. 

— Jūsų tuomet dar nebuvo. 

— Nejau manot, pulkininke, kad būtinai reikia gimti 
atitinkamu laiku, jei nori žinoti, kas dedasi šitame mieste? 

— Jūsų teisybe. Sakykit, ar čia visada visi žino viską, kas dedasi 
mieste? 


— Ne visi. Tačiau beveik visi, - pasake budėtojas. — Pagaliau 

paklodės yra paklodės, ir kažkas turi jas keisti, kažkas turi jas 
skalbti. Žinoma, aš nekalbu apie paklodes tokiuose viešbučiuose 
kaip mūsiškis. 

— Būdavo velniškai gerų valandų mano gyvenime, kai 
išsiversdavau be paklodžių. 

— Žinoma. Bet gondoljerai, nors bendrauja su daugybe 
žmonių ir, mano nuomone, yra puikiausi žmonės, tarpusavyje 
megsta paplepėti. 

— Visai suprantama. 

— Ir dar kunigai. Jie niekad neišduos išpažinties paslapčių, 
bet irgi paplepa tarp saviškių. 

— Aš manau. 

— O jų šeimininkes irgi pasiplepa tarpusavy. 

— Jos turi teisę. 

— Ir dar padavėjai, — tęsė Arnaldas. - Žmonės prie staliukų 
kalba nesivaržydami, tarsi padavėjas būtų kurčias it akmuo. 
Padavėjas, kaip jam ir dera, nesistengia klausytis tų pokalbių. 
Bet kartais norom nenorom nugirsta. Mes, žinoma, taip pat 
turime apie ką paplepėti tarp savęs. Bet, aišku, ne tokiame 
viešbutyje kaip mūsiškis. Ir taip toliau. 

— Taip, aš suprantu. 

— Nekalbu jau apie kirpėjus ir barzdaskučius. 

— O kokios naujienos iš Rialto? 

— Visas istorijas sužinosite „Pas Harį“, išskyrus tas, kuriose 
įpainiotas jūs pats. 

— Argi aš įpainiotas? 

— Visi viską žino. 

— Iš tiesų, velniškai smagi istorija. 

— Kai kas tai nesupranta tų Torčelo istorijų. 


— Kad aš, po perkūnais, kartais ir pats nesuprantu. 

— Kiek jums metų, pulkininke, jeigu mano klausimas nepa- 
sirodys nekuklus? 

— Penkiasdešimt plius vieneri. Kodel nepasiklausėte duri- 
ninko? Aš visada užpildau lapelį kvestūrai!. 

— Norėjau išgirsti iš jūsų asmeniškai ir pasveikinti jus. 

— Kokia proga? Nesuprantu. 

— Vis vien leiskite pasveikinti. 

— Negaliu, nežinodamas del ko. 

— Jus labai mėgsta mūsų mieste. 

— Dėkui. Man labai malonu. 

Tuo metu suskambėjo telefonas. 

— Aš atsiliepsiu, — tarė pulkininkas. 

Ragelyje jis išgirdo Etorės balsą: 

— Kas kalba? 

— Pulkininkas Kantvelas. 

— Pozicijos paliktos, pulkininke. 

— Kur jie nuėjo? 

— Pjacos link. 

— Gerai. Einu. 

— Paruošti jums staliuką? 

— Kampinį, — pasakė pulkininkas ir padėjo ragelį. — Einu 
„Pas Harį“. 

— Sėkmingos medžioklės. 

— Medžiosiu poryt prieš aušrą iš bo/te“ pelkyne. 

— Tikriausiai bus šalta. 

— Tikriausiai, — pritarė pulkininkas, užsimetė apsiaustą ir, 


dedamasis ant galvos kepurę, pasižiūrėjo į didžiulį veidrodį. — 


! Policijos valdyba Italijoje. 
2 Statinė (7:al.). 

Bjauri fizionomija, — pasakė jis, žvelgdamas tiesiai į savo atvaiz- 
dą. — Ar matėte kada bjauresnę? 

— Taip, — atsakė Arnaldas. — Matau kiekvieną dieną, kai 
skutuosi. 

— Mums abiem vertėtų skustis patamsy, — pareiškė pulkinin- 


kas ir išėjo iš kambario. 


IX skyrius 


Kai pulkininkas Kantvelas išėjo iš Gri/zi viešbučio, saulė jau 
leidosi. Jos spinduliai dar siekė kitą pusę aikštės, bet ten pūtė 
šaltas vėjas, ir gondoljerai slėpėsi nuo jo, glausdamiesi prie Gritti 
sienų, nes saulės šviesos likučiai vėjo gairinamoje aikštėje vis vien 
nešildė. 

Pasižiūrėjęs į gondoljerus, pulkininkas pasuko į dešinę ir nu- 
žingsniavo per aikštę iki grįstos gatvės, kuri irgi vedė į dešinę. 
Pasukęs gatve, jis stabtelėjo ir pažvelgė į Santa Maria del Giglio 
bažnyčią. 

Koks gražus, kompaktiškas pastatas, galvojo jis, ir drauge toks 
lengvutis, rodos, ims ir pakils į orą. Niekad nepagalvočiau, kad 
nedidukė bažnyčia gali būti taip panaši į lektuvą P-47. Reikia 
sužinoti, kas ją statė ir kada. Šimts velnių, gaila, kad negaliu 
vaikštinėti po šitą miestą visą laiką. Visą gyvenimą, galvojo jis. Kokia 
nesąmonė. Nesąmonių nesąmone. Pasikark su savo išmonėmis! 
Atsipeikek, vyre, pasakė jis sau. Su dvesiančiu kuinu toli nenujosi. 

Ir vis delto ne taip jau blogai aš jaučiuosi, galvojo jis, eida- 


mas gatve ir žiūrėdamas į parduotuvių vitrinas, — štai cbarcuterie | 


! Dešrinė (pranc.). 

su parmezano sūriais, kumpiais iš San Danielės ir a//a cacciatora" 
dešromis, su gero škotiško viskio ir tikro Gordon s džino buteliais, 
štai peilių parduotuvė, štai antikvariatas, kur galima rasti gerų 
senų daiktų, senoviškų žemėlapių ir graviūrų, štai antros rūšies 
restoranas, prašmatnia išore pretenduojantis į pirmarūšį, o štai 
ir pirmasis tiltas per vieną kanalų, ir laipteliai, kuriais reikia kopti. 
Tačiau aš ne taip jau blogai jaučiuosi. Tik ausyse spengia. 
Prisimenu, kai pirmą sykį išgirdau tą spengimą, maniau — 
cikados ir labai nenorėjau klausti jaunąjį Laurį, bet paklausiau. 
O jis atsake: „Ne, generole, aš negirdžiu nei žiogų, nei jokių 
cikadų. Naktis visiškai tyli, girdėti tai, kas ir visada“. 

Paskui, kopdamas laipteliais, jis pajuto skausmingą dilgčio- 
jimą, o leisdamasis išvydo dvi dailias merginas. Jos buvo labai 
patrauklios, vienplaukės, kukliai, bet madingai apsirengusios; 
kopdamos laipteliais ilgomis kojomis lengvu, venecijietems bū- 
dingu žingsniu, jos kalbėjosi labai greitai, ir vėjas plaikstė jų 
plaukus, o pulkininkas tarė sau: gana žioplinėti į vitrinas, turiu 
pereiti dar vieną tiltą, paskui dar dvi aikštes, pasukti į dešinę ir 
drožti nosies tiesumu „Pas Harį“. 

Jis taip ir padarė: perėjo tiltą, kęsdamas skausmą, bet ne- 
keisdamas žingsnio ir tik probėgomis žvilgčiodamas į praeivius. 
Šitame ore daug deguonies, pagalvojo jis, atsukdamas veidą į 
vėją ir giliai kvepuodamas. 

Paskui atidarė restorano „Pas Harį“ duris ir įėjo vidun. Taigi 
vėl viskas baigėsi gerai, dabar jis namie. 

Prie baro stovėjo aukštas, labai aukštas vyriškis apvytusiu 
aristokrato veidu, linksmomis mėlynomis akimis ir išstypusia, 


netvirtai sukabinta vilkiška figūra. 


! Medžiotojų (7:al.). 

— Sveiki, pulkininke, senas nusidėjeli, — pasakė jis. 

— Sveiki, Andrea, nenaudėli. 

Juodu apsikabino, ir pulkininkas ranka užčiuopė gražaus 
Andrea švarko, dėvimo jau bent dvidešimt metų, šiurkščią tvido 
faktūrą. 

— Gerai atrodot, Andrea, — pasake pulkininkas. Tai buvo 
melas, ir abu tą žinojo. 

— Kur jau ne, — Andrea nusigriebė to melo. — Turiu prisi- 
pažinti, kad niekada taip gerai nesijaučiau. O jūs irgi nuostabiai 
gerai atrodot. 

— Dekui, Andrea. Mes sveiki kaip ridikai ir paveldėsime visą 
pasaulį. 

— Puiki mintis! Turiu prisipažinti, kad šiuo metu man būtų 
visai ne pro šalį paveldėti lopinėlį žemės. 

— Kam taip kukliai. Jums atiteks ne mažiau kaip šešios pėdos 
ir keturi coliai žemės. 

— Man reikia šešių pėdų ir šešių colių, — pasakė Andrea. — 
O jūs, senas nenaudėli, ar vis tebevergaujat savajam /2 vie 
militaire'? 

— Vergauju, bet nepersistengiu, — atsakė pulkininkas. — At- 
važiavau pamedžioti į San Relachą. 

— Žinau. Bet šiandien nejuokaukit ispaniškai. Alvaritas ieš- 
kojo jūsų. Prašė pasakyti, kad dar sugrįš. 

— Gerai. O jūsų mieloji žmona ir vaikučiai sveiki? 

— Kuo sveikiausi ir praše perduoti linkėjimus, kai pamatysiu jus. 
Jie dabar Romoje. Ateina jūsų mergina. Arba viena iš jūsų merginų. 

Jis buvo toks aukštas, jog mate, kas dedasi gatvėje, kur buvo jau 


tamsu. Nors šitą merginą galėjai pažinti kur kas didesnėje tamsoje. 


! Kareiviškas gyvenimas (prauc.). 

— Pakvieskit ją išgerti čia kartu prie baro, o paskui galėsit 
nusivesti prie savo stalo kertėje. Graži, tiesa? 

— Graži. 

Tą akimirką įėjo ji, švytėdama savo jaunatve ir grožiu, aukšta, 
ilgakojė, vėjo sutaršytais plaukais. Jos oda buvo pablyškusi, kone 
alyvų spalvos, plaukai tamsūs, blizgantys, ant pečių krentantys, 
o profilis toks, kokį pamačius gniaužiasi širdis, ir gniaužiasi ne 
tik tau vienam. 

— Labas, mano gražiausioji, — pasisveikino pulkininkas. 

— O, labas, — atsake ji. — Maniau, jau nerasiu tavęs. Nepyk, 
kad atėjau taip velai. 

Jos balsas buvo žemas, švelnus, ji rūpestingai tarė angliškus 
žodžius. 

— Ciao, Andrea, - tarė ji. — Kaip gyvuoja Emilija ir vaikai? 

— Tikriausiai taip, kaip ir dieną, kada tu klausei to paties. 

— Atleisk, — pasakė ji ir paraudo. — Aš taip susijaudinus ir 
amžinai nepataikau. Ką gi turėjau pasakyti? Ar tu smagiai 
praleidai šią popietę? 

— Taip, — atsakė Andrea. — Su savo senu draugu ir pikčiau- 
siu kritiku. 

— Kas jis? 

— Škotiškas viskis su vandeniu. 

— Na ką gi, jeigu jis nori pasišaipyti iš manęs, tegu šaiposi, — 
pasakė ji pulkininkui. — Bet tu nesišaipysi, ne? 

— Veskis jį prie staliuko kertėje ir kalbekis su juo. Jūs man 
abu nusibodot. 

— O jūs man nenusibodot, — pasakė jam pulkininkas. — Bet 
jūsų pasiūlymas man patiko. Eime, Renata, atsisėsime prie sta- 


liuko, gerai? 

— Mielai, jeigu Andrea nesupyks. 

— Aš niekada nepykstu. 

— Išgersit su mumis, Andrea? 

— Ne, - atsakė Andrea. - Eikit prie savo staliuko. Aš negaliu 
matyti jo tuščio. 

— Likite sveikas, caro'. Dėkoju už taurelę, kurios neišgėrėme 
drauge. 

— Ciao, Rikardai, — tepasakė Andrea. 

Jis atsuko jiems nugarą, ilgą ir grakščią, ir pažvelgė į veid- 
rodį, kuris kabojo už baro, kad žmogus galėtų pamatyti, kada 
yra per daug išmetęs. Paskui nutarė, kad tai, ką mato veidrodyje, 
jam nepatinka. 

— Etore, — kreipėsi jis, — prašom užrašyti tą smulkmeną į 
mano sąskaitą. 

Jis kantriai palaukė savo apsiausto, vikriai įnerė rankas į ran- 
koves ir dave drabužininkui arbatpinigių tiek, kiek visuomet, 
plius dvidešimt procentų. 

Prie kampinio staliuko Renata paklause: 

— Kaip manai, mes jį įžeidėm? 

— Ne. Jis tave myli, o mane mėgsta. 

— Andrea toks mielas žmogus. Tu taip pat. 

— Padavėjau! — pašaukė pulkininkas, o paskui paklausė: — 
Tu irgi gersi sausą martinį? 

— Taip, — tarė ji. — Mielai išgerčiau vieną. 

— Dvi taures labai sauso martinio, — užsakė pulkininkas. — 
Montgomery. Penkiolika dalių ir viena. 

Padavėjas, kuris kadaise kariavo dykumoje, šyptelėjęs nuėjo, 
o pulkininkas atsigręžė į Renatą. 


! Brangusis (žral.). 

— Tu nuostabi, — pasakė jis. — Ir labai graži, ir miela, ir aš 
myliu tave. 

— Tu visada taip kalbi. Aš nelabai suprantu, ką tai reiškia, 
bet man smagu klausytis. 

— Kiek tau metų? 

— Greit bus devyniolika. O ką? 

— Ir tu nesupranti, ką tai reiškia? 

— Ne. Ką čia suprasti? Amerikiečiai visada taip šneka, kai 
ruošiasi išvažiuoti. Matyt, jie taip įpratę. Bet nesvarbu, vis tiek 
aš tave labai myliu. 

— Na, tada džiaukimės, — tare pulkininkas. — Ir nieko 
negalvokim. 

— Pritariu. Vakarais aš niekada nelinkusi rimtai galvoti. 

— Čia mūsų gėrimas. Atsimink, kad geriant nereikia sakyti: 
„Būk sveikas!“ 

— Atsimenu, tu man jau sakei. Aš dabar niekad nesakau „būk 
sveikas“, nei „į sveikatą“, nei „iki dugno“. 

— Tik pakelkim stiklus ir, jei nori, susidaužkim. 

— Noriu, — pasakė ji. 

Gėrimas buvo ledinis, tikras Montgomery, jie susidauže ir 
pajuto, kaip smagiai kaista krūtinės. 

— Ką veikei per tą laiką? 

— Nieko. Vis laukiau, kada reikės važiuoti mokytis. 

— Kur dabar? 

— Dievai žino. Kad ir kur, mokysiuos anglų kalbos. 

— Pasuk galvą ir pakelk aukščiau smakrą. 

— Tu rimtai? 

— Taip. Visai rimtai. 

Ji pasuko galvą ir pakėlė smakrą be jokios tuštybės, be koke- 


tavimo, ir pulkininkas pajuto, kaip širdis persivertė jo krūtinėje, 

tarsi koks miegantis žvėris būtų apsisukęs ant kito šono savo 
guolyje ir lengvai nugąsdinęs kitą, greta miegantį žverį. 

— Ak tu, — tarė jis. — Ar niekada netaikei į dangaus kara- 
lienes? 

— Kokie šventvagiški žodžiai! 

— Taip, — sutiko jis. — Tikriausiai, ir aš atsiimu savo pasiū- 
lymą. 

— Ričardai... — pradėjo ji. — Ne, nesakysiu. 

— Pasakyk. 

— Ne, 

Pulkininkas pagalvojo: įsakau tau tuojau pat pasakyti. Ir ji 


tarė: 

— Būk geras, niekada taip į mane nežiūrėk. 

— Atleisk, — atsiprašė pulkininkas. — Netyčiomis prisiminiau 
savo amatą. 


— O jeigu mudu būtume su tavim, na, susituokę, ar namuo- 
se tu užsiimineėtum savo amatu? 

— Ne. Prisiekiu. Niekada. Bent jau širdyje. 

— Su niekuo)? 

— Su tavo lyties žmogumi ne. 

— Man nepatinka, kai tu sakai „tavo lyties“. Šitie žodžiai vėl 
primena tavo amatą. 

— Velniop tą mano amatą, aš jį šveičiu pro langą į Didįjį 
kanalą. 

— Matai, — pasake ji, — kaip greitai tu vėl prie jo grįžti. 

— Na gerai, — tarė jis. — Aš myliu tave ir galiu mandagiai su 
juo atsisveikinti. 

— Duok man savo ranką, — paprašė ji. — Dabar gerai. Gali 
padėti ją ant stalo. 

— Dekui, — padėkojo pulkininkas. 

— K3 tu, nereikia, — tarė ji. — Norėjau ją paliesti, nes visą 
praėjusią savaitę kiekvieną naktį arba beveik kiekvieną naktį aš 
ją sapnuodavau, ir toks keistas, toks supainiotas buvo tas sapnas, 
ir man rodės, kad tai buvo Viešpaties ranka. 

— Blogai. Tu neturėtum sapnuoti tokių sapnų. 

— Žinau. Bet vis vien sapnavau. 

— Ar tik nebuvai ko prisilaižiusi, ką? 

— Nesuprantu, apie ką tu kalbi, ir prašau nesijuokti, kai aš 
sakau tiesą. Taip sapnavau, kaip tau pasakoju. 

— Ką ta ranka darė? 

— Nieko. O gal ir ne visai taip. Tiesiog buvo ranka kaip 
ranka. 

— Panaši į šitą? — paklausė pulkininkas. Žiūrėdamas į sužalo- 
tą ranką su pasibjaurėjimu, jis prisiminė abu kartus, kada žaizdos 
ją taip sudarke. 

— Ne panaši, o ta pati. Ar galiu ją paliesti atsargiai, jeigu tau 
neskauda? 

— Neskauda. Skauda galvą, kojas ir pėdas. O ranka, regis, 
visai nejautri. 

— Tu klysti, Ričardai, — tarė ji. — Šita ranka labai jautri. 

— Nemegstu į ją ilgai žiūrėti. Geriau liaukimės apie ją kalbėję. 

— Liaukimes. Bet tu tikriausiai jos nesapnuoji. 

— Ne. Man sapnuojasi kiti sapnai. 

— Taip. Įsivaizduoju. O man paskutiniu metu sapnuojasi 
šita ranka. Dabar, kai aš ją atsargiai palytėjau, galime kalbeti 
apie linksmus dalykus, jeigu tu nori. Apie kokias linksmybes 
kalbėsim? 

— Žiūrėsim į žmones ir kalbėsim apie juos. 

— Labai smagu, — pasake ji. - Tik be piktumo. Juk mes mo- 


kam juokauti? Ir tu, ir aš. 

— Gerai, — tarė pulkininkas. — Padavėjau! Ancora due Martini! 

Jis nenorėjo garsiai prašyti Montgomery, nes prie gretimo 
staliuko sėdėjo porelė, tikriausiai anglai. 

Vyriškis, ko gera, irgi buvo sužeistas, pagalvojo pulkininkas, 
nors pažiūrėjęs į jį to nepasakytum. Bet neduokdie žmogų įžeisti. 
Geriau žiūrėk, galvojo jis, kokios Renatos akys. Jos yra pati 
didžiausia grožybė iš visų jos grožybių: blakstienos ilgos ilgos, o 
žvilgsnis tiesus ir atviras. Pašelusiai nuostabi mergina, o ką aš 
darau? Tai nedora. Ji tavo paskutine, tikra ir vienintelė meilė, 
galvojo jis, ir kas gi čia blogo? Čia tik nelaimė. Ne, galvojo jis, 
pasiutusi laimė, ir tu esi labai laimingas. 

Jie sedėjo prie mažo staliuko kampe, o dešinėje, prie didesnio 
stalo, sėdėjo keturios moterys. Viena jų vilkėjo gedulo drabužiais, 
tokiais teatrališkais, kad priminė pulkininkui Dianą Meners, 
Makso Reinhardo „Strebukle“ vaidinusią vienuolę. Moters vei- 
das buvo patrauklus ir putnus, linksmas iš prigimties, todėl gedu- 
las jai visai netiko. 

Kitos moters, sėdinčios prie to stalo, plaukai trigubai baltesni 
už normalius žilus plaukus, pagalvojo pulkininkas. Ir jos veidas 
simpatiškas. Kitų dviejų moterų veidai pulkininkui nieko nesakė. 

— Ar jos lesbietės? — paklausė jis. 

— Nežinau, — atsakė mergina. — Jos atrodo labai mielos. 

— Aš manau, kad lesbietės. O gal jos tik geros draugės? O 
gal ir draugės, ir lesbietės? Žinoma, man vis vien, ir aš jų visai 
nesmerkiu. 

— Man patinka, kad tu geras. 

— Ar tu manai, kad žodis „džentelmenas“ kilęs iš žodžio „geras“?? 


! Dardu martinio (7+al.), 
? Genile— geras, švelnus (angl). 

— Nežinau, — pasakė mergina ir labai lengvai palietė pirštais 
sužalotą pulkininko ranką. — Bet aš myliu tave, kai tu geras. 

— Aš labai stengiuosi būti geras. Kaip manai, kas tas šunsnukis, 
kuris sėdi prie ano staliuko? 

— Tavo gerumo neilgam užtenka, — tarė mergina. — Paklaus- 
kime Etorę. 

Jie žiūrėjo į vyriškį prie trečiojo staliuko. Jo veidas buvo keis- 
tas — priminė gerokai padidintą liūdną šeško ar žebenkšties 
snukutį. Tas veidas buvo visas išvarpytas duobučių ir dėmėtas it 
mėnulio paviršius, kai žiūri į jį per blogą teleskopą. Jis panašus 
į Gebelsą, į poną Gebelsą, skrendantį lėktuvu, kuris staiga 
užsidega, ir negalima iš jo iššokti, pagalvojo pulkininkas. 

Viršum to veido, kuris be paliovos kažką stebėjo, — tarsi gerai 
paspoksojus ir paklausinėjus būtų galima viską pasaulyje suži- 
noti, — styrojo juodi plaukai, ne per nago juodymą nepanašūs į 
žmogaus plaukus. Atrodė, tarsi tą vyrą būtų nuskalpavę, o paskui 
vėl užklijavę plaukus. Labai įdomu, pagalvojo pulkininkas. 
Nejaugi mano tėvynainis? Taip, tikriausiai. 

Kai jis kažką kalbėjo, atidžiai žiūrėdamas į sedinčią šalia dai- 
lios išvaizdos pagyvenusią moterį, jo lūpų kampučiuose vis pa- 
sirodydavo seilės. Ji panaši į amerikietę motiną iš The Ladies" 
Home Journal, galvojo pulkininkas. The Ladies? Home Journal 
drauge su kitais žurnalais prenumeruodavo Karininkų klubas 
Trieste, ir pulkininkas visada peržiūredavo naują numerį. Puikus 
žurnalas, galvojo jis. Sekso reikalai greta nuostabiausių valgių. 
Žadina ir seksą, ir apetitą. 

Bet kas gi jis, tas tipas? Jis panašus į karikatūrą: amerikietis, 
paskubomis perleistas per mėsos malamąją mašinelę, o paskui 


pavirintas aliejuje. O aš vel ne toks jau geras, pagalvojo jis. 

Priėjo Etorė, asketišku veidu, megėjas pajuokauti, nuošir- 
džiai ir absoliučiai netikįs nei Dievo, nei velnio, ir pulkininkas 
paklausė: 

— Kas tas ne šios žemės gyventojas? 

Etorė papurtė galvą. 

Tas žmogus buvo neaukštas, tamsaus gymio, blizgančiais juo- 
dais plaukais, kurie visai netiko prie jo keisto veido. Atrodo, 
pagalvojo pulkininkas, tarsi jis būtų pamiršęs pakeisti peruką, 
nebederantį prie senstelėjusios fizionomijos. O toji fizionomija 
iš tiesų neapsakoma, galvojo pulkininkas. Tarsi kalvos aplink 
Verdeną. Vargu ar jis galėtų būti Gebelsas, ir kam rinktis tokią 
kaukę paskutinėmis dienomis, kai visi jie vaidino „Dievų su- 
temose“? Komm" sūsser Tod!, pagalvojo pulkininkas. Ką gi, visi 
jie galų gale užsidirbo po gerą, didelį gabalą tos siūsser Tod. 

— Gal norit sumuštinio su siisse7 Tod, panele Renata? 

— Ne, nenoriu, — atsakė mergina. — Nors mėgstu Bachą ir 
neabejoju, kad Čiprianis galėtų tokį sumuštinį padaryti. 

— Prieš Bachą aš nieko nesakau, — tarė pulkininkas. 

— Žinau. 

— Po velnių! Juk Bachas iš esmės buvo mūsų sąjungininkas. 
Kaip ir tu, — pridūrė jis. 

— Iš manęs tai jau nesišaipyk. 

— Dukrele, — pasakė pulkininkas, — kada tu suprasi, kad 
galiu pajuokauti, nes myliu tave? 

— Aš jau supratau, — tarė ji. — Bet nelabai smagu, kai tavo 
juokai šiurkštūs. 


— Gerai. Aš irgi supratau. 


! Ateik, saldžioji mirtie (104... 

— Kiek kartų tu pagalvoji apie mane per savaitę? 

— Visą laiką galvoju. 

— Ne, sakyk tiesą. 

— Visą laiką. Tikrai. 

— Kaip manai, ar mūsų atvejis labai sunkus? 

— Negaliu pasakyti, — tarė pulkininkas. — Ko nežinau, to 
nežinau. 

— Kitiems, matyt, ne toks sunkus. Ir niekad nebūčiau pama- 
niusi, kad mums jis bus toks sunkus. 

— O dabar jau manai? 

— Taip, — atsakė mergina. — Žinau dabar. Žinau dabar ir 
visados, ir per amžių amžius. Ar aš taisyklingai pasakiau? 

— „Žinau dabar“ ganėjo sakyti vieną kartą, — paaiškino pulki- 
ninkas. — Etore, ar tas tipas įkveptu veidu ir malonios išvaizdos 
moteris negyvena kartais Gri/ti viešbutyje? 

— Ne, - atsakė Etorė. — Jis gyvena čia greta, bet kartais eina 
į Gritti valgyti. 

— Puiku, — tarė pulkininkas. — Dabar žinosiu, į ką man žiū- 
reti, kai bus liūdna. Kas toji moteris? Jo žmona? Motina? Duktė? 

— Deja, negaliu jums pasakyti, — atsakė Etorė. — Mes čia, 
Venecijoje, jo nestebėjome. Jis niekam nesužadino meilės, 
neapykantos ar nepasitenkinimo, baimės ar įtarimo. Ar jums iš 
tiesų įdomu? Galėčiau pasiteirauti Čiprianį. 

— Bala jo nematė, — pasakė mergina. — Rodos, taip tu sakai? 

— Bala nematė, — atkartojo pulkininkas. 

— Juk mes turim taip mažai laiko, Ričardai. Nešvaistykim jo 
veltui. 

— Žiūrėjau į jį kaip į Gojos paveikslą. Veidai ir paveikslai. 

— Žiūrėk į mane, o aš žiūrėsiu į tave. Bala nematė to vyro. 


Juk jis čia niekam blogo nedaro. 

— Leisk man žiūrėti į tave, o tu į mane nežiūrėk. 

— Ne, - tarė ji. — Taip neteisinga. Aš turėsiu prisiminti tavo 
veidą visą savaitę. 

— O ką man liepsi daryti? — paklausė pulkininkas. 

Atėjo Etore, labai patenkintas sąmokslu, kaip tikras vene- 
cijietis greitai surinkęs žinias, ir tarė: 

— Mano kolega, kuris dirba tame viešbutyje, sako, kad jis 
išgeria tris ar keturis stiklus viskio su gazuotu vandeniu ir ledu, 
o paskui pusę nakties daug ir greitai rašo. | 

— Įsivaizduoju, kaip smagu bus visa tai skaityti. 

— Taigi, įsivaizduoju, — pasake Etore. — Dantė tikriausiai 
dirbo kitais metodais. 

— Dantė irgi buvo vieux con', - pridūrė pulkininkas. — Kaip 
vyras, O ne rašytojas. 

— Sutinku, — pritarė Etorė. — Tikriausiai neatsiras nė vieno 
jo biografo, išskyrus florentiečius, kurie su tuo nesutiktų. 

— Nusiš... man ant Florencijos, - pasakė pulkininkas. 

— Ne taip jau lengva, — tarė Etorė. — Ne vienas bande, bet 
tik nedaugeliui pasisekė. Kodel jinai jums nepatinka, pulkininke? 

— Labai sunku paaiškinti. Kai aš buvau jaunas, ten buvo 
mokomoji mano pulko bazė, 4eposito. 

— Dabar aišku. Aš taip pat turiu savų sumetimų jos nemėgti. 
Ar yra miestas, kuris jums patinka? 

— Taip, — atsakė pulkininkas. — Šitas miestas. Dar šiek tiek 
Milanas ir Bolonija. Ir Bergamas. 

— Čiprianis sukaupė nemažai vodkos atsargų, jeigu kartais 
čia ateitų rusai, — pasakė Etore. Jis mego kandžiai pajuokauti. 


— Jie patys atsigabens savo vodkos, ir be muito. 


! Senas krienas (pranc.). 

— Vis vien aš tikiu, kad Ciprianis pasirengęs juos sutikti. 

— Matyt, jis vienintelis pasirengęs, — pasakė pulkininkas. — 
Pasakykit jam, kad neimtų Odesos banko čekių iš jaunesniųjų 
karininkų ir padėkokit už žinias apie mano tėvynainį. Daugiau 
netrukdysiu jūsų. 

Etorė nuėjo, o mergina atsigręžė į jį, pažvelgė į senas plie- 
nines akis, uždėjo abi rankas ant jo sužalotosios rankos ir tarė: 

— Tu buvai visai neblogas. 

— O tu visų gražiausia, ir aš myliu tave. 

— Ką gi, man labai smagu. 

— Kur vakarieniausime? 

— Reikės paskambinti namo ir sužinoti, ar galėsiu negrįžti. 

— Kodel nuliūdai? 

— Nejaugi? 

— Taip. 

— Aš neliūdna, tikrai. Aš laiminga kaip ir visuomet. Iš tiesų. 
Patikėk, Ričardai. Bet kaip tu jaustumeis, jei būtum devynio- 
likmetė mergina ir mylėtum vyresnį nei penkiasdešimties metų 
žmogų žinodama, kad jis ruošiasi mirti? 

— Kam taip tiesmukai? — paklausė pulkininkas. — Bet tu bu- 
vai labai graži, sakydama tuos žodžius. 

— Aš niekada neverkiu, — pasakė mergina. — Niekada. Ma- 
no toks sprendimas — niekada neverkti. Bet dabar pravirksiu. 

— Neverk, — tarė pulkininkas. — Juk aš dabar geras, o visa 
kita teprasmenga skradžiai. 

— Pasakyk dar sykį, kad myli mane. 

— Aš myliu tave, myliu tave, myliu tave. 

— Ar tu labai stengsies nenumirti? 


— Stengsiuos. 


— Ką sako daktaras? 

— Nieko ypatinga... 

— Tau ne blogiau? 

— Ne, - pamelavo jis. 

- Tai išgerkim dar vieną martinio, — pasiūlė mergina. — Žinai, 
aš niekada negerdavau martinio, kol nepažinojau tavęs. 

— Žinau. Bet dabar tu šauniai geri. 

— Ar dar ne laikas gerti vaistus? 

— Taip, — pasake pulkininkas. — Išgersiu vaistų. 

—. Ar galima tau paduoti? 

— Taip, — tarė pulkininkas. —- Galima. 

Juodu sėdėjo prie savo staliuko kampe; vieni žmonės išei- 
davo, kiti įeidavo. Nuo vaistų pulkininkui truputį apsvaigo gal- 
va, ir jis laukė, kol praeis. Kas kartas šitaip, pagalvojo jis. Tegu 
velniai tuos vaistus. 

Jis mate, kad mergina stebi jį, ir šyptelėjo. Tai buvo sena, 
išbandyta šypsena, kuri tarnavo jam penkiasdešimt metų nuo 
to laiko, kai jis nusišypsojo pirmą sykį, ir nė sykio neapvyle kaip 
ir senelio šautuvas. Jis tikriausiai atiteko vyresniajam broliui, 
pagalvojo pulkininkas. Žinoma, taip ir derėjo, nes brolis visuo- 
met šaudė geriau už mane. 

— Klausyk, dukrele, — tarė jis. — Tu dėl manęs nesielvartauk. 

— Aš nesielvartauju. Ne kiek. Aš tik myliu tave. 

— Ne kažin koks užsiėmimas, tiesa? — jis pasakė ne „užsiėmi- 
mas“, o ofcio, nes kartais jie imdavo kalbeti ispaniškai arba 
prancūziškai, jeigu nenorėdavo kitiems girdint-kalbėti angliškai. 
Ispanų kalba šiurkšti, pagalvojo pulkininkas, kartais ji atrodo 
šiurkštesne už akuotą. Užtat gali tiksliai pasakyti, ką nori, ir ją 
lengva įsiminti. 

— Es un oficio bastante malo, — pakartojo jis, — mane mylėti. 


— Taip. Bet tai mano vienintelis užsiėmimas. 

— Tu neberašai eileraščių? 

— Anie eilėraščiai buvo vaikiški. Kaip ir mano piešinukai. 
Kiekvienas vaikystėje turi kokių nors talentų. 

Pulkininkas pagalvojo: kokio amžiaus šituose kraštuose 
žmonės sensta? Venecijoje niekas nepasensta, o subręsta čia anks- 
ti. Aš irgi subrendau labai anksti Veneto apylinkėse ir niekad 
nebuvau toks senas kaip tada, dvidešimt vienerių metų. 

— Kaip jaučiasi tavo mama? — švelniai paklausė jis. 

— Gerai. Bet ji nieko nepriiminėja ir beveik su niekuo ne- 
susitikinėja. Ji labai sielvartauja. 

— Kažin ką ji pasakytų, jei mes turėtume kūdikį? 

— Nežinau. Supranti, ji labai protinga. Bet man tikriausiai 
reikes už ko nors ištekėti. O aš labai nenoriu. 

— Mudu galėtume susituokti. 

— Ne, - paprieštaravo ji. — Aš galvojau apie tai ir nutariau, 
kad mums nereikia tuoktis. Toks mano sprendimas, kaip ir dėl 
verkimo. 

— O gal tavo sprendimai klaidingi? Dievas mato, del mano 
klaidų žuvo ne vienas ir ne du žmonės, žuvo daug žmonių. 

— Man atrodo, tu gerokai perdedi. Aš netikiu, kad būtum 
daug sykių klydęs. 

— Nedaug, — pritarė pulkininkas. —- Tačiau užtektinai. Trys 
kartai mano amatui jau daug, o tris kartus aš klydau. 

— Norėčiau sužinoti apie tuos tris kartus. 

— Tau bus nuobodu klausytis, — pasakė pulkininkas. - Man 
pačiam pasiutusiai šlykštu visa tai prisiminti. O ką šnekėt apie 
pašalinius? 

— Tai aš pašalinė? 

— Ne. Tu mano tikroji meilė. Mano paskutinė, vienintelė, 


tikroji meile. 

— Kada tu jas padarei — seniai ar vėliau? Tas klaidas? 

— Seniai. Ir veliau. Ir dar vėliau. 

— Gal vis dėlto papasakosi? Aš norėčiau pasidalyti su tavim 
tavo liūdnu amatu. 

— Velniop jas, — tarė pulkininkas. — Jos buvo padarytos, ir aš 
už jas užmokėjau. Jeigu tik galima už tai užmokėti. 

— Papasakok, kaip buvo ir kodėl neįmanoma. 

— Ne, - pulkininko atsakymas buvo tvirtas. 

— Tada linksminkimės. 

— Linksminkimės, — pritarė pulkininkas. — Juk vieną kartą 
tegyvename. 

— O gal dar gyvensime. Kitą gyvenimą. 

— Nemanau, — pasakė pulkininkas. — Pasuk galvą į šoną, 
mano grožybe. 

— Taip? 

— Šitaip. Kaip tik šitaip. 

Štai, pagalvojo pulkininkas, prasideda paskutinis raundas, 
o aš net nežinau, kelintas iš eiles. Aš mylėjau tik tris moteris ir 
tris kartus jas praradau. 

Praradai taip, kaip batalionus — darydamas klaidas, duoda- 
mas įsakymus, kurių negalima įvykdyti, ir dėl neįmanomų sąlygų. 
Ir per savo šiurkštumą taip pat. 

Praradau gyvenime tris batalionus ir tris moteris, o dabar tu- 
tiu ketvirtą, pačią nuostabiausią, ir kaip, po šimts, visa tai baigsis? 

Atsakykit man, generole, jeigu jau kalbam apie tuos dalykus, 
be to, čia ne karo taryba, o atviras pokalbis, atsakykit į klausimą, 
kurį ne kartą esat man pateikęs: KUR JŪSŲ KAVALERIJA, 
GENEROLE? 

Taip ir maniau, tare jis sau. Vadas nežino, kur jo kavalerija, 


jo kavalerija menkai tenutuokia apie savo padėtį ir apie savo 

uždavinius; kavalerijos dalis, užtektinai 4ide/ė dalis, sudergs visą 
reikalą, kaip kad darė visuose karuose nuo to laiko, kai ji, 
kavalerija, sėdi ant arklių. 

— Grožybe, — tarė jis. — Ma z7ės chėre et bien aimde.! Aš labai 
nuobodus, bet tu man atleisk. 

— Tu niekada nebūni nuobodus, ir aš myliu tave. Ir noriu 
vieno — kad šį vakarą mes būtume linksmi. 

— Būsime pašelusiai linksmi, — pasake pulkininkas. — O gal 
tu žinai ką nors, kas galėtų mus pralinksminti? 

— Mes patys ir šitas miestas. Tu dažnai būdavai labai linksmas. 

— Taip, — sutiko pulkininkas. — Būdavau. 

— Ar manai, kad mes negalim dar sykį pabūti linksmi? 

— Žinoma. Galim. Kodėl gi ne? 

— Matai tą vaikiną garbanotais plaukais, jie patys raitosi, tik 
jis moka juos taip sušukuoti, kad būtų dar gražesnis. 

— Matau, — tarė pulkininkas. 

— Jis labai geras dailininkas, bet priekiniai jo dantys dirb- 
tiniai, nes anksčiau jis buvo šiek tiek pėdėraste, o kiti pėdėrastes 
užpuolė jį vieną naktį Lido, kai švietė mėnulio pilnatis. 

— Kiek tau metų? 

— Greitai bus devyniolika. 

— Iš kur žinai tokius dalykus? 

— Gondoljeras papasakojo. Tas jaunuolis, kaip šiems lai- 
kams, labai geras dailininkas. Juk dabar nėra tikrai gerų dai- 
lininkų. Bet dvidešimt penkerių metų tureti dirbtinius dantis — 
čia tai bent! 


— Aš myliu tave iš visos širdies, — pasakė pulkininkas. 


! Mano brangiausioji ir mylimiausioji (pranc. ). 

— Ir aš tave myliu iš visos širdies. Nežinau, ką tai reiškia 
amerikietiškai. Bet aš myliu tave ir itališkai, kad ir kokie būtų 
visi tie mano sprendimai ir mano norai. 

— Mes neturime trokšti dievažin ko, - pasakė pulkininkas. — 
Nes, žiūrėk, mūsų troškimai ims ir išsipildys. 

— Sutinku, — pritarė ji. — Bet aš norėčiau, kad dabartinis 
mano troškimas išsipildytų. 

Abu jie patylėjo, paskui mergina pasakė: 

+ Tas vaikinas, — dabar jis, žinoma, vyras ir turi daugybę 
moterų, kad tik nuslėptų, kas jis toks, — sykį nutapė mano port- 
retą. Jeigu nori, atiduosiu jį tau. 

— Dekui, — tarė pulkininkas. — Aš jį mylėsiu. 

— Portretas labai romantiškas. Plaukai nutapyti dvigubai il- 
gesni negu iš tikrųjų, ir aš atrodau taip, tarsi išlipu iš jūros nesu- 
šlapusi galvos. O iš tiesų, kai lipi iš jūros, plaukai būna visai 
lygūs, o patys galai sulipę. Būni labai panaši į pastipusią žiurkę. 
Bet tėvelis už portretą jam gerai užmokėjo, ir aš nutapyta ne 
tokia, kokia esu, o tokia, kokią tu megsti įsivaizduoti. 

— Aš irgi įsivaizduoju tave lipančią iš jūros. 

— Najjau. Tokią bjaurią? O gal tikrai norėtum turėti tą port- 
retą atminimui? 

— O ką sakys tavo mieloji mama? 

— Mamytė nieko nesakys. Manau, net džiaugsis juo atsikra- 
čiusi. Mūsų namuose yra geresnių paveikslų. 

— Myliu ir tave, ir tavo mamą. 

— Aš jai būtinai pasakysiu, — tare mergina. 

— Kaip manai, ar tas raupuotas šmikis tikrai rašytojas? 

— Žinoma. Jeigu Etorė taip sako. Jis mėgsta pajuokauti, bet 


niekada nemeluoja. Ričardai, ką reiškia šmikis? Išaiškink man. 

— Sunkoka išaiškinti. Manyčiau, kad tai reiškia žmogų, ku- 
ris niekada neužsiiminėja savo amatu (o/žcio) dorai, kuris visus 
erzina savo įžūlumu. 

— Turiu išmokti tiksliai vartoti tą žodį. 

— Geriau nevartok, — tarė pulkininkas. O paskui paklausė: — 
Kada aš gausiu portretą? 

— Šį vakarą, jeigu nori. Paprašysiu, kad jį supakuotų ir atsiųstų 
tau. Kur tu jį kabinsi? 

— Kareivinėse, savo bute. 

— Ar ten niekas neateis, neapšnekės manęs, nekritikuos? 

— Ne. Tegu tik pabando. Be to, aš jiems pasakysiu, kad tai 
mano dukters portretas. 

— Tu turi dukterį? 

— Ne. Bet visada norėjau turėti. 

— Aš galiu būti tau viskuo, net ir dukra. 

— Tai jau būtų kraujomaiša. 

— Tokiam senam mieste kaip mūsiškis vargu ar ką nuste- 
bintum. Ko tik čia nėra buvę! 

— Klausyk, dukrele. 

— Gerai, — tarė ji. — Taip labai smagu. Man patiko. 

— Puiku, — pasakė pulkininkas truputį prikimusiu balsu. — 
Ir man patiko. 

— Dabar supranti, kodėl myliu tave, nors ir žinau, kad ne- 
reikia. 

— Klausyk, dukrele. Kur mes vakarieniausime? 

— Kur tik panorėsi. 

— Gal eisim į Gritti? 

— Žinoma. 


— Tai skambink į namus ir paklausk, ar leis. 

— Ne. Aš nutariau neklausti, o tik parašyti raštelį, kur va- 
karieniauju. Kad jie nesirūpintų. 

— Tu tikrai nori vakarieniauti Grižti restorane? 

— Tikrai. Labai mielas restoranas, tu ten gyveni, ir visi galės 
mus pamatyti. 

— Nuo kada tokia pasidarei? 

— Aš visada buvau tokia. Niekada nepaisiau, ką apie mane 
kas galvoja. Ir niekada nedariau to, ko turėčiau gėdytis, gal tik 
melubdavau, kai buvau maža, ir dar būdavau nemandagi. 

— Norečiau, kad susituoktume ir turėtume penketą sūnų, — 
tarė pulkininkas. 

— Ir aš norėčiau, — pasakė mergina. — Ir išsiųstume juos į 
visas penkias pasaulio šalis. 

— Argi pasaulio šalys penkios? 

- Nežinau. Kai sakiau, atrodė, kad taip ir yra. Štai mes ir vėl 
linksminamės, tiesa? 

— Taip, dukrele, — pritarė pulkininkas. 

— Dar sykį pasakyk. Lygiai taip pat. 

— Taip, dukrele. 

— O, - tarė ji. - Žmonės iš tiesų labai sudėtingi. Duosi man 
palaikyti savo ranką? 

— Ji velniškai bjauri, ir aš nemėgstu žiūrėti į ją. 

— Tu nieko neišmanai apie savo ranką. 

— Skonio dalykas, — atrėmė jis. — Bet aš manau, kad tu klysti, 
dukrele. 

— Galbūt. Bet mes vel linksminamės, ir visos juodos mintys 
pradingo. 

— Jos dingo it rūkas iš slėnio saulei pakilus viršum kalvų, — 


pasake pulkininkas. — Ta saulė tai tu. 

— Aš noriu būti ir mėnulis. 

— Tu ir mėnulis, — tarė pulkininkas. — Taip pat bet kokia 
kita planeta, kokia tik nori, ir aš tau tiksliai pasakysiu, kur toji 
planeta yra. Po šimts, dukrele, tu gali būti, jei nori, visas žvaigž- 
dynas. Tik pas mus taip vadina lėktuvus. 

— Aš geriau būsiu mėnulis. Jis irgi turi daug bėdų. 

— Taigi. Jam vargai užeina nustatytu laiku. Bet prieš delčią 
visada būna pilnatis. 

— Mėnulis kartais atrodo toks liūdnas tenai, virš kanalo, kad 
man net širdį sugelia. 

— Jis nemaža matęs per savo amžių, — pasakė pulkininkas. 

— Kaip manai, gal paprašyti dar po Montgomery? — pra- 
klausė mergina, ir tą akimirką pulkininkas pastebėjo, kad anglų 
nebera. 

Jis nieko nemate, tik jos veidą. Žiūrėk, pagalvojo jis, ims 
tave ir užmuš, jeigu žiopsosi. Tačiau, kita vertus, tai liudija, kad 
tu susikaupęs. Tik velniškai neatsargus. 

— Taip, — sutiko jis. — Galim. 

— Mane tas gėrimas labai gerai nuteikia, — pasakė mergina. 

— Čiprianis puikiai jį sutaiso, jis net mane veikia. 

— Čiprianis labai išradingas. 

— Ne tik išradingas. Jis tikras meistras. 

— Vieną gražią dieną jo kišenėje sėdės visa Venecija. 

— Ne visiškai visa, — paprieštaravo pulkininkas. — Tu nie- 
kada nesedėsi. 

— Taip, — tarė ji. — Nei kieno kito kišenėje, nebent tu ne- 
benorėsi manęs. 

— Aš noriu tavęs, dukrele. Bet nenoriu, kad sėdėtum mano 
kišenėje. 


— Žinau, — pasakė mergina. — Myliu tave dar ir dėl to. 

— Pasišaukim Etorę, tegu jis paskambina į tavo namus. Pa- 
sakysi jiems del portreto. 

— Tikrai. Jeigu tu nori portreto šį vakarą, aš turiu pasakyti 
majordomui, kad supakuotų ir atsiųstų. Ir su mamyte pašnekė- 
siu, pasakysiu, kur mes vakarieniaujame, ir paprašysiu jos leidimo, 
jeigu tu nori. 

— Ne, — tarė pulkininkas. — Etore, du Montgomery, du pui- 
kiausius Montgomery su smulkiomis alyvuogėmis ir prašom pa- 
skambinti į šitos damos namus ir pranešti jai, kada bus sujungta. 
Visa tai prašyčiau padaryti kuo greičiau. 

— Klausau, pulkininke. 

— O dabar, dukrele, linksminkimes toliau. 

— Mes linksminamės nuo to laiko, kai tu pradėjai su juo 


kalbeti, — tarė ji. 


X skyrius 


Jie ėjo į Gritii dešiniąja gatves puse. Vėjas pūtė jiems į nu- 
garas ir nubloškė merginos plaukus į priekį. Jis perskyrė plau- 
kus pakaušyje ir supūtė aplink veidą. Jie apžiūrinėjo par- 
duotuvių vitrinas, ir mergina sustojo prie apšviestos juvelyro 
vitrinos. 

Lange buvo išdėstyta daug gražių senoviškų daiktų, ir juodu 
stovėjo, žiūrėdami į juos, geriausius rodydami vienas kitam, ir 
tada jiems reikėdavo paleisti vienas kito ranką. 

— Gal tu ko nors labai norėtum? Iš ryto galėčiau tau nu- 
pirkti. Čiprianis paskolintų man pinigų. 

— Ne, - tarė ji, — aš nieko nenoriu, juk vis tiek tu man nieka- 


da nieko nedovanoji. 

— Tu kur kas turtingesnė už mane. Aš atvežu tau visokių 
smulkmenų iš kariškos parduotuvės, be to, moku už gėrimus ir 
valgius. 

— Ir plukdai mane gondolomis, ir parodai man visokių gražių 
vietų užmiestyje. 

— Man net mintis nekilo, kad tu nori gauti dovanų brang- 
akmenių. 

— Nenoriu. Bet jie man primintų tave, kai žiūrečiau į juos, 
aš nešiočiau ir jausčiau, kad juos turiu. 

— Supratau, — tarė pulkininkas. — Bet nejau aš iš savo ka- 
riškio atlyginimo galiu nupirkti ką nors panašaus į tavo kvad- 
ratinius smaragdus? 

— Blogai supratai. Juk jie paveldėti. Jie man atiteko iš mo- 
čiutės, o ji gavo juos iš savo mamos, kuri buvo gavusi iš savo 
mamos. Manai, kad labai smagu dėvėti papuošalus, atitekusius 
iš numirėlių? 

— Niekada negalvojau apie tai. 

— Gali pasiimti juos, jeigu nori, jeigu tau patinka brang- 
akmeniai. Man jie tas pat, kas ir kiekvienas apdaras, kas ir suknelė 
iš Paryžiaus. O ar tu mėgsti vilkėti savo paradinę uniformą? 

— Ne, 

— O kardą nešioti mėgsti? 

— Ne, sakau juk. 

— Tu ne toks kareivis, o aš ne tokia mergina. Bet kada nors 
padovanok man kokį ilgaamžį daiktą, kurį galėčiau nešioti ir 
nešiodama būti laiminga. 

— Aišku, — tare pulkininkas. — Padovanosiu. 

— Tu greitai perpranti tuos dalykus, kurių anksčiau neiš- 
manei, — pasake mergina. — Ir labai malonu, kad taip greitai 


viską sprendi. Norečiau, kad paimtum mano smaragdus ir lai- 

kytum juos kišenėje kaip talismaną, ir paliestum juos, jeigu tau 
būtų ilgu. 

— Tarnyboje aš retai kišu ranką kišenėn. Dažniausiai sukinėju 
rankoje lazdelę ar rodau pieštuku. 

— Bet retkarčiais galėtum įkišti ranką į kišenę ir užčiuopti juos. 

— Kai dirbu, nebūna ilgu. Man reikia gerai pasukti galvą, 
nėra kada ilgėtis. 

— Dabar juk nedirbi. 

— Ne. Tik darau viską, kad mane greičiau nurašytų. 

— Vis vien atiduodu juos tau. Neabejoju, kad mamyte su- 
pras mane. Be to, dar negreitai pasisakysiu jai. Ji netikrina mano 
daiktų. O mano kambarinė tikrai neprasitars. 

— Tikriausiai aš neimsiu jų. 

— Paimk, susimildamas. 

— Abejoju, ar padoru taip daryti. 

— Lygiai kaip mergaitė abejotų, ar ji skaisti. Visa, kas džiu- 
gina mylimą žmogų, yra kuo padoriausia. 

— Gerai, — sutiko pulkininkas. — Paimsiu, kas bus, tas bus. 

— Dabar pasakyk dėkui, — tarė mergina ir kyštelėjo papuo- 
šalus jam į kišenę taip vikriai ir apsukriai, kaip tikras brangak- 
menių vagis. — Aš juos pasiemiau šiandien, nes visą savaitę gal- 
vojau ir nutariau tau atiduoti. 

— O aš maniau, kad galvojai apie mano ranką. 

— Nebūk šiurkštus, Ričardai. Kam kam, o tau gėda elgtis 
kvailai. Juk tavo ranka juos laikys. Argi nesupranti? 

— Ne. Ir aš elgsiuosi kvailai. Ko noretum iš šitos vitrinos? 

— Man patinka tas mažas negriukas su juodmedžio veidu ir 
turbanu iš deimančiukų, su maža rubino akute per vidurį. Aš 
nešiosiu jį kaip segę. Mūsų mieste senovėje visos moterys ne- 


šiodavo figūrėles su veidais, panašiais į jų patikimiausių tarnų 

veidus. Aš seniai troškau tokio papuošalo, bet norėjau, kad tu 
man padovanotum. 

— Rytoj rytą atsiųsiu tau. 

— Ne. Padovanok, kai pietausime, prieš išvažiuodamas. 

— Gerai, — sutiko pulkininkas. 

— O dabar eikim, nes pavėluosim vakarienės. 

Juodu nuėjo po ranka, o kai užlipo ant pirmo tilto, juos 
persmelke stiprus vėjo gūsis. 

Vel pajutęs skausmą, pulkininkas tarė sau: velniava. 

— Ričardai, — tarė mergina, — įkišk ranką į kišenę, paliesk 
juos, man bus labai malonu. 

Pulkininkas paklause. 


— Labai gera juos liesti, — pasake jis. 


XI skyrius 


Iš šaltos vėjuotos gatvės pro paradines duris jie įėjo į šviesų ir 
šiltą Grižti viešbučio holą. 

— Labas vakaras, grafaite, — pasisveikino durininkas. — Labas 
vakaras, pulkininke. Lauke tikriausiai šalta? 

— Šalta, — atsakė pulkininkas, bet nepridūrė jokios šmaikš- 
čios ar šiurkštokos pastabos apie tai, koks bjaurus šaltis, koks 
stiprus vėjas, nors paprastai, kalbedamiesi dviese, jiedu mėg- 
davo pajuokauti. 

Jie pasuko į ilgąjį koridorių, kuris vedė link didžiųjų laiptų 
ir lifto; kairėje buvo durys į barą, į Didįjį kanalą ir restorano 
salę; tuo metu iš baro išėjo Gran Maestro. 

Jis vilkėjo ilgą baltą tarnybinį švarką, šyptelėjo jiems ir tarė: 

— Labas vakaras, grafaite. Labas vakaras, pulkininke. 

— Sveiki, Gran Maestro, — atsakė pulkininkas. 

Gran Maestro vis šypsojosi, jis nusilenkė dar sykį ir tarė: 

— Pas mus vakarieniaujama bare, pačiame gale. Restorano 
sale labai didelė ir tokią šaltą dieną beveik tuščia. Aš palikau 
jums staliuką. Turime labai puikų omarą užkandai, jeigu pa- 
noresite. 

— Ar jis šviežias? 

— Mačiau jį iš ryto, atneštą krepšyje iš turgaus. Jis buvo gyvas, 
tamsiai žalias ir labai nedraugiškai nusiteikęs. 

— Ar panorėsi pradėti vakarienę omaru, dukrele? 

Staiga pulkininkas susigriebė pavadinęs ją dukrele, paste- 
bėjo tai ir Gran Maestro, ir pati mergina. Bet kiekvienam šis 
žodis turėjo savą prasmę. 

— Laikiau jį specialiai jums, kad neatitektų pescecani. Dabar 
jie išvažiavę į Lido lošti. Nemanykite, kad noriu jums iškišti. 

— Aš norėčiau omaro, — pasakė mergina. — Šalto, su majo- 
nezu. Su aštresniu majonezu, — pridūrė ji itališkai. Paskui labai 
rimtai paklausė pulkininką: — Ar nebus per brangu? 

— Ay bija mia! '- tarė pulkininkas. 

— Įkišk ranką į dešinę kišenę, — pasakė ji. 

— Pasirūpinsiu, kad nebūtų labai brangu, — pažadėjo Gran 
Maestro. — Arba pats apmokesiu. Savaitės algos užteks ir dar 
liks. 

— Jau parduota TRESTUI, - tarė pulkininkas; TRESTAS 
buvo karinis slaptažodis, jis reiškė okupacinę. Triesto kariuo- 
menę. — Man atsieis tik vienos dienos atlyginimą. 

— Įkišk ranką į dešinę kišenę ir pasijusi labai turtingas, — 


pasakė mergina. 


" Ak, mano dukra! (Isp.). 

Gran Maestro pamatęs, kad šie žodžiai suprantami tik jiems 
dviem, tyledamas pasitraukė. Jis džiaugėsi už merginą, kurią 
gerbe ir mylėjo, jis džiaugėsi ir už savąjį pulkininką. 

— Aš turtingas, — pareiškė pulkininkas. — Bet jeigu tu vis 
erzinsi mane, aš grąžinsiu juos tau, padėsiu visiems matant tiesiai 
ant staltiesės. 

Dabar jis jau kandžiai erzino ją, be atodairos puldamas į 
kontrataką. 

— Ne, taip nepadarysi, — tarė ji. — Nes tu jau pamilai juos. 

— Aš galiu paimti viską, ką myliu, nusviesti nuo pačios 
aukščiausios uolos ir nueiti net negrįžtelėjęs. 

— Ne, negali, — pasakė mergina. — Manęs tu nenusviestum 
nuo aukščiausios uolos. 

— Taip, — sutiko pulkininkas. — Ir atleisk man, kad taip pik- 
tai kalbėjau. 

— Tu kalbėjai nelabai piktai, be to, aš vis vien nepatikėjau, — 
pasake jam mergina. — O dabar pasakyk — kur man susišukuoti 
ir susitvarkyti, ar moterų kambaryje, ar pas tave? 

— Kur tu noretum? 

— Žinoma, pas tave. Noriu pasižiūrėti, kur tu gyveni ir kaip 
ten viskas atrodo. 

— Nepamiršai, kad čia viešbutis? 

— Vis tiek Venecijoje visi viską žino. Žino, kad aš padori mer- 
gina, iš geros šeimos. Žino taip pat, kad tu — tai tu, o aš — tai aš. 
Mes dar nepraradome visuotinio pasitikėjimo. 

— Gerai, — tarė pulkininkas. — Lipsime laiptais ar kelsimės liftu? 

— Liftu, — pasake ji, ir pulkininkas išgirdo, kad jos balsas 
pasikeitęs. — Pašaukti liftininką ar kelsimės patys? 

— Kelsimes patys, — pasake pulkininkas. — Aš jau seniai iš- 


mokau naudotis liftais. 

Pakilo jie sekmingai, tik iš pradžių liftas smarkokai trūktelėjo, 
o viršuje sustojo kiek žemiau aikštelės, ir pulkininkas pagalvojo: 
išmokai, kurgi ne. Galėtum dar pasimokyti. 

Dabar koridorius jam atrodė ne tik gražus, o net stebuk- 
lingas, ir jis pasuko raktą spynoje ne šiaip sau paprastai, bet lyg 
atlikdamas kokias apeigas. 

- Štai, — pulkininkas plačiai atvėrė duris. — Tai viskas, ką aš 
galiu pasiūlyti. 

— Nuostabu, — pasakė mergina. — Bet langai atviri, ir bai- 
siai šalta. 

— Aš uždarysiu. 

— Ne, nereikia. Jeigu tau patinka, tegu būna atviri. 

Pulkininkas pabučiavo ją ir visu savo kūnu, sužalotu, tačiau 
stipriu ir raumeningu, pajuto jos puikų, jauną kūną, ilgą, liau- 
ną, gerai sudėtą, ir jis nieko negalvojo bučiuodamas ją. 

Jie bučiavosi ilgai, stovėdami vienas prieš kitą, ilgai ir karš- 
tai, o pro langus, atvertus į Didįjį kanalą, sruvo šaltis. 

— O! — atsiduso ji. Paskui dar sykį: — O! 

— Mes vargšai, — tarė pulkininkas. — Mes nieko neturime. 

— Ar tu vesi mane ir mes turėsime penkis sūnus? 

— Taip! Taip! 

— Ar tikrai to nori? 

— Žinoma. 

— Pabučiuok mane dar sykį, kad man skaudėtų nuo tavo 
uniformos sagų, tik nelabai smarkiai. 

Jie stovėjo ir karštai bučiavosi. 

- Žinai, Ričardai, turiu tave nuvilti, — tarė ji. - Dėl visko nuvilti. 

Ji pasakė jam paprastai, ir pulkininkas įvertino tai taip pat, 
kaip žinią nuo vieno iš tų trijų batalionų, kada bataliono vadas 
kalbėjo gryną tiesą, išklodamas pačią blogiausią naujieną. 

— Tikrai? 

— Taip. 

— Vargšė mano dukrelė, — tarė jis. 

Dabar šis žodis jau turėjo aiškią prasmę, ji tikrai buvo jam 
kaip dukra, kurią jis mylėjo ir užjautė. 

— Nesijaudink, — tęsė jis. — Susišukuok, pasidažyk lūpas, 
susitvarkyk, ir mes gerai pavakarieniausime. 

— Pirmiau dar sykį pasakyk, kad myli mane, ir labai stipriai 
prispausk, kad jausčiau tavo sagas. 

— Aš myliu tave, - pasakė pulkininkas labai oriai. O paskui 
sušnibždėjo tylutėliai, taip tyliai, kaip šnibždedavo būdamas 
leitenantu ir eidamas sargybą už penkiolikos pėdų nuo priešo 
pozicijų. — Aš myliu tave, mano didžiausia ir paskutine, ir vie- 
nintele, ir tikroji meile. 

— Gerai, — pasakė ji ir pabučiavo jį taip stipriai, kad jis pajuto 
ant savo lūpos salsvą kraujo sūrumą. 

Taip, gerai, pagalvojo jis. 

— Dabar susišukuosiu, pasidažysiu lūpas, ir tu galėsi žiūrėti į 
mane. 

— Nori, kad uždaryčiau langus? 

— Ne, - pasakė ji. — Mes nesušalsime. 

— Ką tu myli? 

— Tave, - atsakė ji. —- Bet mums teko ne itin daug laimės, tiesa? 

— Nežinau, — pasake pulkininkas. — Eik, susišukuok. 

Pulkininkas nuėjo į vonią apsiprausti prieš vakarienę. Vonia 
buvo vienintelis nepatogumas jo numeryje. Grizti viešbutis įsi- 
kūrė rūmuose, statytuose dar tais laikais, kai vonios kambarių 
nebuvo; tik veliau juos įrengė koridoriaus gale, ir, norėdamas 
nusiprausti, turėjai iš anksto pranešti, kad pašildytų vandenį ir 


paduotų švarius rankšluosčius. 

Pulkininko vonia buvo atitverta kambario kampe ir priminė 
pulkininkui ne tiek puolamąsias, kiek ginamąsias pozicijas. 
Prausdamasis jis norom nenorom turėjo pasižiūrėti į veidrodį, 
ar neišteptas lūpų dažais, ir pamatė savo veidą. 

Šitas veidas atrodo taip, lyg jį būtų išskaptavęs iš medžio 
negabus amatininkas, pagalvojo jis. 

Jis žiūrėjo į visokiausius randus ir rumbus, likusius nuo to 
laiko, kai dar nebuvo plastinių operacijų, ir plonučius, kitų 
akimis neįžiūrimus ruoželius, likusius po puikios plastinės 
operacijos, kurią jam darė gydydami sužeistą galvą. 

Štai ir viskas, ką aš galiu pasiūlyti kaip guewle! ar fapade“, 
pagalvojo jis. Velniškai prastas pasiūlymas. Vienintelė paguoda, 
kad aš nudegęs — vis kiek žmoniškiau atrodau. Bet, Viešpatie, 
koks aš bjaurus! 

Jis nepastebėjo, kad jo akys pilkos kaip nugludinti plieniniai 
ašmenys, kad akių kampučiuose susibega ilgos, plonytės šypsenos 
raukšleles, kad sulaužyta nosis kaip gladiatoriaus iš senos 
skulptūros. Nepastebėjo ir švelnios iš prigimties burnos, kuri 
galėjo būti ir labai negailestinga. 

Eik tu po velnių, pasakė jis veidrodžiui. Vargdieni tu, luošy. 
Na, reikia grįžti pas damas. 

Ir jis grįžo iš vonios į kambarį, ir vėl buvo jaunas kaip prieš 
pirmąjį savo mūšį. Visi nereikalingi dalykai liko vonioje. Kaip 
visuomet, pagalvojo jis. Ten jiems ir vieta. 

Ož sont les neiges dantan? Od sont les neiges d'autrefois? Dans le 


Dissor Toute la chose come ca“. 


! Snukis (pranc. ). 
* Fasadas (pranc.). 


? Kur pernykštis sniegas? Kur anų dienų sniegas? Visa tai pisuare (pranc. ). 

Mergina, kurios vardas buvo Renata, stovėjo prie aukštos 
spintos, atidariusi duris. Per visas duris iš vidaus buvo veidrodis, 
ir ji šukavosi plaukus. 

Šukavosi ne iš tuštybės, ne todėl, kad būtų norėjusi sužavėti 
pulkininką, nors ir žinojo, kad jam labai patiks. Jai buvo sunku 
šukuotis, ji peše plaukus be pasigailėjimo, o kadangi plaukai 
buvo labai tankūs, neklusnūs kaip valstietės ar kilmingos gra- 
žuolės, jie nenorėjo pasiduoti šukoms. 

— Vėjas labai sutaršė, — pasakė ji. — Tu mane tebemyjli? 

— Taip, — atsakė pulkininkas. — Gal tau padėti? 

— Ne, aš visą gyvenimą šukuojuosi pati. 

— O gal tu galėtum pasisukti šonu? 

— Ne. Viskas dabar - mūsų penkiems sūnums ir tau, kad 
turėtum kur priglausti galvą. 

— Aš galvoju tik apie veidą, — pasakė pulkininkas. — Ir dė- 
kui, kad priminei. Aš kaltas, kad toks išsiblaškęs. 

— O aš per daug drąsi. 

— Ne, - paprieštaravo pulkininkas. — Amerikoje tokius 
daiktus daro iš vielos ir korėtos gumos, kaip sėdynes tankuose. 
Iš karto ir nesuprasi, ar čia tikras daiktas, jeigu nebūsi toks įžū- 
lus kaip aš. 

— Pas mus kitaip, — pasake ji ir šukomis permetė sklastymu 
perskirtus plaukus į priekį; plaukai pridengė skruostą, laisvai 
krisdami ant pečių ir nugaros. 

— Tau patinka lygiai sušukuoti plaukai? 

— Jie nelabai lygiai sušukuoti, bet man velniškai patinka. 

— Galėčiau sukelti juos aukštyn ar kaip kitaip, jeigu tu labiau 
vertini glotnią šukuoseną. Tik man atrodo labai kvaila segioti 


plaukus segtukais, visai nemoku. 

Jos balsas buvo labai mielas, jis taip primindavo pulkininkui 
Pablo Kazalso violončelę, kad viduje jis jausdavo sunkiai 
pakenčiamą sopulį, kaip nuo žaizdos. Bet iškentėti galima vis- 
ką, pagalvojo jis. 

— Aš myliu tave tokią, kokia esi, — pasakė pulkininkas. — Ir 
tu pati gražiausia moteris iš visų, kokias esu regėjęs ne tik 
gyvenime, bet ir gerų dailininkų paveiksluose. 

— Kažin, ar dar neatsiuntė portreto? 

— Už portretą aš tau labai dekingas, — pasake pulkininkas. Stai- 
ga pridūrė visai generoliškai: — Bet tai tik padvesusio arklio oda. 

— Nebūk šiurkštus, gerai? Šį vakarą aš visai nenoriu, kad 
būtum šiurkštus. 

— Nejučiomis išsprūdo mano +sa/2 mėtier! žargonas. 

— Nereikia, — tarė mergina. - Apkabink mane. Švelniai ir stip- 
riai. Apkabink. Tas amatas visai nebjaurus. Jis pats seniausias ir 
geriausias amatas, NOIS daugelis juo užsiimančių žmonių neverti jo. 

Jis apkabino ją stipriai, bet stengdamasis neįskaudinti, ir ji 
pasake: 

— Aš nenorėčiau, kad būtum advokatas arba dvasininkas. 
Arba koks prekybininkas. Arba kuo nors pagarsėtum. Man pa- 
tinka, kad tavo toks amatas, ir aš myliu tave. Jeigu nori, pašnibž- 
dek man ką nors. 

Pulkininkas pašnibždėjo; jis laikė ją tvirtai apkabinęs, plyš- 
tančia iš sielvarto širdim, ir šnibždėjo taip tyliai, kad tyliau jau 
niekaip nebūtų galima, į pačią ausį: 

— Myliu tave, velnio vaike. Ir mano dukrele. Ir neimu į galvą 
visų mūsų nesėkmių, nes menulis yra mūsų tėvas ir mūsų motina, 


O dabar eime vakarieniauti. 


' Bjaurus amatas (pranc. ). 

Jis šnibždėjo tuos žodžius taip tyliai, kad juos galėjo išgirsti 
tik tas, kas myli. 
— Taip, — pasakė mergina. — Taip. Bet pirmiau dar pabu- 


čiuok mane. 


XII skyrius 


Jie sėdėjo prie staliuko tolimame baro gale, kampe, kur 
pulkininkas buvo pridengtas iš abiejų flangų ir jautėsi smagiai. 
Gran Maestro visa tai suprato, ne veltui jis buvo puikus ser- 
žantas geroje pėstininkų kuopoje, rinktiniame pulke, - jis pats 
niekada nebūtų užemęs netinkamos gynybai pozicijos, taigi ir 
savo pulkininko niekada nebūtų pasodinęs patalpos vidury. 

— Omaras, — paskelbė Gran Maestro. 

Omaras buvo įspūdingas, dvigubai didesnis negu įprasta; 
jo nedraugiška nuotaika išvirė vandenyje ir jis priminė pamink- 
l4 pačiam sau — su iškiliomis akimis ir jautriais ilgais čiuptuvais, 
kurie turėjo pranešti jam viską, ko negalėjo pamatyti apykvailės 
akys. 

Jis truputį primena Džordžį Patoną, pagalvojo pulkininkas. 
Tik vargu ar šis nors kartą gyvenime yra verkęs. 

— Kaip manai, ar nebus kietas? — paklausė jis merginą 
itališkai. 

— Ne, - užtikrino Gran Maestro, pasilenkęs prie jų su oma- 
ru. — Tikrai nebus kietas. Jis tik didelis. Jūs žinot, kokie jie būna. 

— Puiku, - tarė pulkininkas. — Duokit jį šen. 

— Ką jūs gersit? 

— Ko norėtum, dukrele? 


— Ko tr tu. 

— Capri Bianco, — užsakė pulkininkas. — Sauso ir gerai at- 
šaldyto. 

— Jau paruošta, - pasakė Gran Maestro. 

— Mes jau linksminamės, — tarė mergina. — Vel linksmina- 
mės ir visai nesielvartaujame. Labai įspūdingas omaras, tiesa? 

— Tikrai, — pasakė pulkininkas. — Tik kad nors šitas velnias 
būtų minkštas. 

— Bus minkštas, — patikino mergina. —. Gran Maestro ne- 
meluoja. Kaip nuostabu, kad yra žmonių, kurie nemeluoja. 

— Labai nuostabu, tik gana reta, — pasakė pulkininkas. — 
Kaip tik dabar aš galvojau apie vieną žmogų, apie Džordžį Pa- 
toną, kuris tikriausiai nė sykio gyvenime nera pasakęs tiesos. 

— O tu meluoji? 

— Esu pamelavęs keturis kartus. Ir tik todel, kad buvau baisiai 
nuvargęs. Žinoma, čia ne pasiteisinimas, — pridūrė jis. 

— Aš labai meluodavau, kai buvau maža. Bet dažniausiai 
kurdavau visokias istorijas. Bent jau dabar man taip atrodo. Ir 
niekada nesu melavusi savanaudiškais tikslais. 

— O aš esu, — pasake pulkininkas. — Keturis kartus. 

— Jei būtum nemelavęs, ar būtum buvęs generolu? 

— Būčiau turėjęs tris generoliškas žvaigždes, jei būčiau me- 
lavęs tiek, kiek kiti. 

— O ar būtum laimingesnis su trimis žvaigždėmis? 

— Ne, - atsakė pulkininkas. — Nebūčiau. 

— Įkišk dešinę ranką, tą gerąją ranką, į kišenę ir pasakyk, ką 
ji jaučia. 

Pulkininkas įkišo ranką. 

— Nuostabu, — tarė jis. — Bet Žinai, aš turėsiu juos tau grąžinti. 

— Nereikia, susimildamas. Nereikia. 


— Na, dabar nekalbėsime apie tai. 

Kaip tik tą akimirką jiems atnešė supjaustytą omarą. 

Jis buvo minkštutis, su itin švelniu, trapiu raumeneliu toje 
vietoje, kur turėjo būti uodega, o ir žnyplės buvo puikios — ne 
per daug liesos, ne per daug mėsingos. 

— Per pilnatį omarai geriausi, — pasakė pulkininkas mergi- 
nai. — Kai mėnulis jaunas, jų neverta valgyti. 

— To aš nežinojau. 

— Man atrodo, kad stojus pilnačiai jie maitinasi kiaurą naktį. 
O gal per pilnatį daugiau maisto. 

— Juos atveža nuo Dalmatijos pakrančių, ar ne? 

— Taip, - pasake pulkininkas. — Tose jūsų pakrantėse gausu 
žuvies. O gal reikėtų sakyti „mūsų pakrantėse“. 

— Sakyk „mūsų“, — tarė mergina. — Tu neįsivaizduoji, kokie 
svarbūs kartais esti dalykai, pasakyti balsu. 

— Ir dar svarbesni, kai juos parašo popieriuje. 

— Ne, — tarė mergina, — nesutinku. Popierius nieko nepagel- 
bės, jeigu Žodžiai neina iš širdies. 

— O jeigu neturi širdies arba ta širdis nedora? 

— Tu turi širdį, ir tavo širdis dora. 

Pašelusiai norėčiau pakeisti ją į kitą, naują, pagalvojo pul- 
kininkas. Nesuprantu, kodėl iš visų mano raumenų atsisako 
veikti kaip tik šitas. Bet balsu jis nieko nepasake, tik kyštelėjo 
ranką į kišenę. 

— Jie nuostabūs, — pasakė jis. — Ir tu nuostabi. 

— Ačiū, — padėkojo ji. — Prisiminsiu tuos žodžius visą savaitę. 

— Tu gali bet kada pasižiūrėti į veidrodį. 

— Baisiai nemegstu žiūrėti į veidrodį, — tarė ji. - Dažytis lū- 
pas, čiaupytis, kad dažai lygiai nugultų, šukuoti tokį kalną 
plaukų - ar tai gyvenimas mylinčiai moteriai arba net merginai? 


Jeigu nori būti mėnuliu ir visokiomis žvaigždėmis, gyventi su 

savo vyru ir turėti penkis sūnus, tai nelabai smagu sėdėti prieš 
veidrodį ir užsiiminėti moteriškomis gudrybėmis. 

— Tai susituokime iš karto. 

— Ne. Tą klausimą aš jau esu išsprendusi, kaip ir daugelį 
kitų. Aš turiu visą savaitę laiko daryti sprendimams. 

— Aš taip pat juos darau, — pasake pulkininkas. — Bet tavo 
sprendimas man labai skaudus. 

— Nekalbėkim apie tai. Man pradeda mausti širdį. Geriau 
pasidomekim, kuo mus vaišins Gran Maestro. Gerk vyną, gerai? 
Tu net neparagavai jo. 

— Tuojau paragausiu. 

Pulkininkas gurkštelėjo vyno, šviesaus ir šalto kaip Graikijos 
vynai, tik ne tokio tiršto, skoniu ir kvapu taip primenančio Renatą. 

— Tas vynas visai kaip tu. 

— Taip. Žinau. Todėl ir norėjau, kad paragautum. 

— Ragauju, - pasake pulkininkas. — O dabar išgersiu visą taurę. 

— Tu geras. 

— Ačiū, — tare pulkininkas. — Prisiminsiu šituos žodžius 
visą savaitę ir stengsiuosi būti geras, — paskui pašaukė: — Gran 
Maestro! 

Gran Maestro priėjo smagus, su sąmokslininko išraiška, visai 
pamiršęs savo opas, ir pulkininkas paklause: 

— Ar turite kokios mėsos, kurios mums vertėtų paragauti? 

— Reikia pažiūrėti, — atsakė Gran Maestro. — Tuojau sužino- 
siu. Jūsų tėvynainis sėdi čia netoli ir viską girdi. Jis nenorėjo 
sėsti atokiau. 

— Gerai, — tarė pulkininkas. — Mes pasistengsime, kad jis 
turėtų apie ką rašyti. 

— Žinot, jis rašo kiekvieną naktį. Man pasakojo kolegos iš jo 


viešbučio. 

— Tegu rašo, — tarė pulkininkas. — Tai rodo, kad jis labai 
darbštus, nors ir išsisėmęs. 

— Visi mes darbštūs, — pasake Gran Maestro. 

— Kiekvienas savaip. 

— Eisiu pasižiūrėti, kokios ten yra mėsos. 

— Tik gerai žiūrėkite. 

— Aš irgi darbštus. 

— Ir velniškai įžvalgus. 

Kai Gran Maestro nuėjo, mergina tarė: 

— Jis mielas žmogus, ir man labai patinka, kad jis myli tave. 

— Mudu geri draugai, - pasakė pulkininkas. — Tikiuosi, kad 
jis parūpins tau gerą jautienos kepsnį. 

— Yra labai puikus jautienos kepsnys, — grįžęs pasakė Gran 
Maestro. 

— Paimk jį, dukrele. Aš gaunu jų kasdien kariškoje valgyk- 
loje. Ar nori su krauju? 

— Būtinai su krauju. 

— Al sangue!, — tare pulkininkas. — Kaip sakė Džonas, kalbė- 
damas su padavėju prancūziškai, — crudo?, bleu?. O paprastai 
tariant — su krauju. 

— Su krauju, — pakartojo Gran Maestro. -O ką jums, pulkininke? 

— Eskalopą marsalos padaže ir svieste troškintų žiedinių ko- 
pūstų. Jeigu bus — dar artišokų salotų. Ko tau prie mesos, dukrele? 

— Bulvių košės ir salotų. 

— Atsimink, tu dar augi. 

— Taip. Bet nenorėčiau per daug augti arba augti ne tose 


vietose, kur reikia. 


! Su krauju (7:a/). 
* Neiškeptas (ira/). 
2 Mėlynas (pranc). 

— Tada viskas, — tarė pulkininkas. — O /asco' valpoličelio bus? 

— Mes nelaikom dvilitrinių butelių. Mūsų viešbutis, kaip 
žinote, pirmos klasės. Vyną gauname paprastuose buteliuose. 

— Visai užmiršau, — pasakė pulkininkas. — Ar atsimenat, kai 
litras kainuodavo trisdešimt čentezimų? 

— O atsimenat, kaip tuščius butelius iš ešelonų mėtydavome 
į žandarus? 

— O grįždami iš Grapos išsvaideme visas likusias granatas 
nuo kalvos žemyn. 

— Ir visi manė, kad frontas pralaužtas, kai pamatė tuos sprogi- 
mus, ir jūs tada nesiskusdavot barzdos, ir mes turėjome /ža72me 
nere“ antsiuvus ant pilkų švarkų, kuriuos nešiodavome atsegiotus, 
o po uniforminiais švarkais — pilkus megztinius. 

— O aš tiek gerdavau grapos, kad ir skonio nebejausdavau. 
Matyt, buvom pašėlę anais laikais, — pasakė pulkininkas. 

— Buvom pašėlę, — atkartojo Gran Maestro. — Ir nesuvaldo- 
mi, o jūs buvot pats pasiučiausias iš mūsų visų. 

— Taip, — tarė pulkininkas. — Ir man atrodo, kad buvom 
pasiutę. Aš tikiuosi, kad tu atleisi, dukrele? 

— Gal turi nuotrauką iš tų laikų? 

— Ne. Tada visi fotografuodavosi tik su ponu D'Anuncijum. 
Be to, daugelis mūsiškių sulaukė liūdno galo. 

— Išskyrus mus, — tarė Gran Maestro. — Dabar eisiu pažiū- 
reti, kaip sekasi mūsų kepsniui. 

Pulkininkas sėdėjo susimąstęs — dabar jis vėl buvo jaunesny- 
sis leitenantas, važiavo sunkvežimiu, veidas buvo visas apdul- 


kėjęs, tik švietė plieninės karščiuojančios akys ir skruostai degė. 


! Dviejų litrų apipintas butelis (7:a/.). 
* Juoda liepsna (7:aL.). 

Trys svarbiausios pozicijos, galvojo jis. Grapos masyvas su 
Asalone, Pertika ir dar viena aukštuma dešinėje, kurios pava- 
dinimo nepamenu. Štai ten aš subrendau, galvojo jis, ten kas- 
nakt nubusdavau prakaito išpiltas, man sapnuodavosi, kad ne- 
galiu priversti savo kareivių išlipti iš sunkvežimių. Žinoma, paskui 
paaiškedavo, kad geriau jau jie nebūtų lipę lauk. Baisus amatas! 

— Žinai, - pasakė jis merginai, - mūsų kariuomenėje nė vie- 
nas generolas praktiškai niekada nera kariavęs. Jiems toks užsi- 
emimas neįprastas, todel viršūnėse nemegstami tie, kurie kariavo. 

— O apskritai generolai kariauja? 

— Žinoma. Kol jie dar kapitonai ir leitenantai. Vėliau tai 
atrodytų kvaila, nebent reiketų kautis atsitraukiant. 

— Tu daug kariavai? Aš žinau, kad daug. Bet papasakok man. 

— Kariavau tiek, kad mūsų didžiųjų išminčių galiu būt pri- 
skirtas prie kvailių. 

— Papasakok. 

— Kai buvau vaikezas, kariavau prieš Erviną Romelį tarp 
Kortinos ir Grapos, kur buvo mūsų įtvirtinimai. Jis tada buvo 
kapitonas, o aš ėjau kapitono pareigas, nors faktiškai buvau 
jaunesnysis leitenantas. 

— Tu jį pažinojai? 

— Ne. Susipažinau tik po karo, kada jau galėjome pasikal- 
beti. Jis buvo malonus žmogus, man labai patiko. Eidavom 
drauge slidinėti. 

— Ir daug vokiečių tau patiko? 

— Labai daug. O labiausiai — Ernstas Udetas. 

— Bet jie buvo neteisūs. 

— Žinoma. Ir mes ne visada teisūs. 

— Nuo to laiko, kai nužudė mano tėvą ir sudegino mūsų vilą 


prie Brentos, o ypač nuo tos dienos, kai pamačiau vokiečių kari- 

ninką šratais šaudantį balandžius Šventojo Morkaus aikštėje, 
niekada negalėsiu jų mėgti arba toleruoti kaip tu. 

— Suprantu, dukrele, — pasakė pulkininkas. — Bet prašau, 
suprask ir tu mane. Nukovęs tokią daugybę priešų, gali leisti 
sau ir padraugauti su jais. 

— Kiek jų nukovei? 

— Šimtą dvidešimt du — tikrai. O dar kiek atsitiktinai — ne- 
skaičiavau. 

— Ar niekada nesigaili? 

— Niekada. 

— Nekankina slogūs sapnai? 

— Slogūs? Ne. Tik keisti. Būdavo, po mūšio kurį laiką vis 
sapnuojasi mūšis. Dažniausiai kokia nors vietove. Žinai, mums, 
kariškiams, svarbiausia vietovės reljefas. Todel ir miegodamas 
apie tą reljefą galvoji. 

— O mane kai kada sapnuoji? 

— Stengiuosi. Bet neišeina. 

— Gal portretas tau padės? 

— Tikiuosi, — pasakė pulkininkas. — Tik nepamiršk priminti, 
kad grąžinčiau tau brangakmenius. 

— Nebūk toks žiaurus. 

— Aš savaip, kukliai suprantu garbę, kuri man lygiai svarbi, 
kaip ir mums abiem svarbi mūsų didžioji meilė, kurią abu 
saugome. Viena negali egzistuoti be antrosios. 

— Bet kai kada tu gali man nusileisti. 

— Aš nusileidžiu, — tarė pulkininkas. — Juk brangakmeniai 
mano kišenėje. 

Priėjo Gran Maestro su jautienos kepsniu, eskalopu ir daržo- 
vemis. Patiekalus nešė vaikinas prilaižytais plaukais; jis buvo 


abejingas visam pasauliui, bet labai stengėsi būti geras jaunes- 

nysis padavėjas. Jis jau buvo ordino narys. Gran Maestro vikriai 
išdeliojo valgius, rodydamas didelę pagarbą ir valgiams, ir tiems, 
kurie juos valgys. 

— Skanaus, — pasakė jis. —- Atkimšk valpoličelį, — paliepė vai- 
kinui, žvelgiančiam nepasitikėjimo pilnomis spanielio akimis. 

— Ko jūs norite iš to tipo? — paklausė pulkininkas, rodyda- 
mas į savo rauplėtąjį tevynainį, kuris be ceremonijų kramte val- 
gj: jo pagyvenusi kaimynė valgė su provinciališku įmantrumu. 

— Į tą klausimą jūs turėtumet atsakyti, o ne aš. 

— Niekad anksčiau nebuvau jo matęs, — tare pulkininkas. — 
Bet jis gadina man apetitą. 

— Jis žiūri į mane iš aukšto. Iš paskutiniųjų stengiasi kalbeti 
itališkai, o tik laužo liežuvį. Studijuoja Bedekerio kelionių 
vadovą, valgo ir geria kas papuola, neišrankus. Moteris maloni. 
Atrodo - jo teta. Tačiau garantuoti negaliu. 

— Mes puikiausiai apsieitume ir be jo. 

— Ir aš taip manau. Kaip nors apsieitume. 

— Jis klausinėjo apie mus? 

— Klause, kas jūs. Grafaitės pavardė jam buvo girdėta, iš 
vadovo. Susipažino ir su kai kuriomis vietovėmis, priklausan- 
čiomis grafaitės šeimai. Jūsų pavardė, madam, padarė jam di- 
delį įspūdį, tik del to aš ją ir pasakiau. 

— Kaip manot, jis mus aprašys? 

— Būtinai. Jis viską aprašinėja. 

— Mums reikėtų patekti į kokią nors knygą, — pasake pul- 
kininkas. — Tu neprieštarauji, dukrele? 

— Ne kiek, — atsake mergina. — Bet būtų geriau, jeigu tą 
knygą rašytų Dante. 


— Dantės čia dabar nematyti, — tarė pulkininkas. 

— Ar papasakosi man ką nors apie karą? — paklausė mer- 
gina. — Ką nors, ką man galima žinoti. 

— Prašau. Ką tik nori. 

— Koks žmogus generolas Eizenhaueris? 

— Aukščiausios klases. O gal aš klystu. Juk ir jis ne visada 
galėjo elgtis kaip tinkamas. Puikus politikas. Politinis generolas. 
Tam jis labai gabus. 

— O kiti vadai? 

— Geriau nekalbėti apie juos. Jie ganetinai pripasakojo apie 
save memuaruose. Dauguma jų nepaprastai panašūs į kar- 
vedžius ir priklauso Rotary klubui, apie kurį tu nieko nesi 
girdejusi. Tame klube visi nariai turi emaliuotus ženkliukus, 
kuriuose įrašyti jų vardai, ir reikia mokėti baudą, jeigu ką pa- 
vadini pavarde. Kariauti jiems neteko. Niekada. 

— Argi tarp jų nera gerų kariškių? 

— Yra nemažai. Sakysim, Bredlis, buvęs mokytojas, ir daug 
kitų. Galiu dar paminėti Džo Žaibą. Jis šaunus. Labai šaunus. 

— Kas jis buvo? 

— Septintojo korpuso vadas, kai aš ten tarnavau. Labai su- 
manus. Viską spręsdavo greitai. Tiksliai. Dabar štabo viršininkas. 

— O ką tu gali pasakyti apie žymiausius vadus, apie kuriuos ir 
mes esam girdėję — apie generolą Montgomerį, generolą Patoną? 

— Pamiršk juos, dukrele. Montis toks tipas, kuriam reikė- 
davo dešimteriopos jėgų persvaros, kad išdrįstų pulti priešą, ir 
tai pavėluotai. 

— Aš visą laiką maniau, kad jis labai įžymus generolas. 

— Anaiptol, — paprieštaravo pulkininkas. — Ir užvis blogiausia, 
kad jis tai žino. Sykį mačiau, kaip jis atėjo į viešbutį ir pakeite 
savo įprastinę uniformą paradiniais drabužiais, šitaip ketinda- 

— Tu jo nemegsti? 

— Kodėl gi? Aš manau, kad jis tipiškas britų generolas. Štai 
kodel jis toks ir yra. Todėl apie didžiuosius karvedžius geriau 
nė nešnekėti. 

— Juk jis sumušė generolą Romelį. 

— Taip. Bet nejau tu manai, kad jam ten niekas nepadėjo? 
Neįmanoma nelaimėti, turint persvarą penkiolika prieš vieną! 
Kai mes su Gran Maestro buvom dar vaikėzai ir čia kovėmės, tai 
ištisus metus laimėdavom mūšius, kiekvieną mūšį, nors priešas 
turėdavo trigubą arba keturgubą persvarą. Atlaikėm tris svar- 
biausius, sunkiausius mūšius. Štai kodėl mes turim teisę pajuo- 
kauti ir nesipučiam kaip kalakutai. Tais metais mūsiškių žuvo 
daugiau nei šimtas keturiasdešimt tūkstančių. Štai kodėl galime 
šneketi linksmai ir nesipūsti. 

— Koks liūdnas mokslas, jeigu tai apskritai mokslas, — pasakė 
mergina. — Nekenčiu karo paminklų, nors labai juos gerbiu. 

— Ir aš jų nemegstu. Kaip ir tų darbų, kurių garbei jie pa- 
statyti. Ar kada nors esi apie tai pagalvojusi? 

— Ne. Bet norėčiau viską žinoti. 

— Geriau nežinoti, — tarė pulkininkas. — Valgyk savo kepsnį, 
kol dar neataušo, ir atleisk, kad šneku apie savo amatą. 

— Nekenčiu jo. Ir myliu. 

— Matau, kad abu panašiai jaučiam, — pasakė pulkininkas. — 
Bet ką gi mąsto mano rauplėtasis tevynainis prie trečiojo staliuko? 

— Apie naują savo knygą arba apie tai, kas parašyta Bedekeryje. 

— Gal po vakarienės eisim paplaukioti gondola? 

— Būtų labai smagu. 

— Ar reikia pasisakyti rauplėtajam, kad mes išeinam? Man 
atrodo, kad tokiomis pat duobutėmis nuberta jo širdis ir siela, o 

— Mudu nieko jam nesakysim, — tarė mergina. —- Gran 
Maestro painformuos jį taip, kaip mes norėsim. 

Ji suvalgė gerą gabalą kepsnio, o paskui pasakė: 

— Kaip manai, ar tiesa, kad nuo paties žmogaus priklauso, 
koks bus jo veidas sulaukus penkiasdešimties metų? 

— Tikriausiai netiesa. Aš juk nekaltas dėl savojo. 

— Tu, — pasakė ji. — Tu. 

— Ar kepsnys geras? — paklausė pulkininkas. 

— Nuostabus. O kaip tavo eskalopas? 

— Labai minkštas, ir padažas ne kiek nesaldus. O daržovės 
patinka? 

— Žiediniai kopūstai tokie traškūs, visai kaip salierai. 

— Reikėjo užsakyti salierų. Bet greičiausiai jų nėra, nes Gran 
Maestro būtų atnešęs. 

— Matai, kaip smagu valgyti drauge. Įsivaizduok, jeigu taip 
visada kartu valgytume. 

— Aš tau siūliau. 

— Nekalbekim apie tai. 

— Gerai, — sutiko pulkininkas. — Ir aš šį tą nusprendžiau. 
Mesiu kariuomenę ir gyvensiu čia labai kukliai, iš savo pensijos. 
— Puiku. Kažin, kaip tu atrodysi su civiliniais drabužiais? 

— Tu mane matei. 

— Žinau, brangusis. Aš pajuokavau. Juk ir tu kartais šiurkščiai 
pajuokauji, pats žinai. 

— Civiliniai drabužiai man tiks. Žinoma, jeigu čia atsiras ge- 
ras siuvėjas. 

— Čia ne, bet Romoje yra. Ar mes važiuosim drauge užsisa- 
kyti drabužių? 

— Taip. Ir apsigyvensim už miesto, Viterbe, į miestą važiuosim 

— Susitiksim su kino žvaigždėmis, atvirai padiskutuosim, o 
kartais išgersim drauge? 

— Susitiksim. Jų ten tūkstančiai. 

— Pamatysim, kaip jie ten tuokiasi antrą ir trečią kartą ir 
gauna popiežiaus palaiminimą? 

— Jeigu tau bus įdomu. 

— Neįdomu, — pasakė mergina. — Juk ir dėl to aš negaliu 
ištekėti už tavęs. 

— Suprantu, — tarė pulkininkas. — Dekui. 

— Bet aš mylėsiu tave, kad ir kas atsitiktų, o mudu abu 
labai gerai žinom, ką reiškia myleti, kol bent vienas esame gyvas, 
ir dar paskui! 

— Nežinau, ar galima mylėti po to, kai jau esi miręs, — pa- 
sakė pulkininkas. 

Jis pradėjo valgyti artišoką, imdamas lapelį po lapelio ir 
mirkydamas mesinguoju galu į padažą. 

— Aš irgi nežinau, ar galima, — tarė mergina. — Bet aš 
stengsiuosi. Juk jautiesi geriau, kai esi mylimas? 

— Žinoma, — patvirtino pulkininkas. - Rodos, anksčiau aš 
stovėjau ant plikos kaip kulnas kalvos, tokios akmenuotos, kad 
negalima apsikasti, ir aplink vienos uolos, niekur nepasislėpsi, 
neužsiglausi. Ir staiga pasijutau apsaugotas, šarvuotas. Mane 
saugo šarvai, ir šūviai manęs nekliudo. 

— Tą turėtum papasakoti mūsų bičiuliui rašytojui, kurio vei- 
das kaip mėnulio krateriai — tegu surašo viską šiąnakt. 

— Turėčiau papasakoti Dantei, jeigu jis čia užsuktų, — pasa- 
kė pulkininkas. Jis staiga visas pasišiaušė kaip jūra užlekus 
viesului. — Aš paaiškinčiau jam, ką reikia daryti, kai pasijunti 

Kaip tik tada į salę įėjo baronas Alvaritas. Jis ieškojo jų, o 
kadangi buvo medžiotojas — iškart pastebėjo. Baronas priėjo 
prie staliuko, pabučiavo Renatai ranką ir tarė: 

— Ciao, Renata. 

Jis buvo gana aukštas, kostiumas dailiai gulėjo ant jo gražios 
figūros; pulkininkas niekada nebuvo matęs drovesnio žmogaus. 
Drovus jis buvo ne iš kvailumo, ne dėl kokio fizinio trūkumo ar 
del to, kad būtų varžęsis. Drovumas jam buvo įgimtas, kaip ir 
kai kuriems gyvūnams, pavyzdžiui, bongo antilopėms, kurias 
pamatysi džiunglėse tik medžiodamas su šunimis. 

— Sveiki, pulkininke, — tarė jis ir šyptelėjo, kaip šypsosi labai 
drovūs žmonės. 

Taip šypsotis negalėjo nei itin savim pasitikintis žmogus, nei 
įžūlus, užkietėjęs nedorelis. Nebuvo tai ir dirbtine, apgalvota 
prisitaikelio ar politikieriaus šypsena. Toji šypsena buvo neįprasta, 
tikra retenybe, kylanti iš pačios gelmės, gilesnės už šulinį, gilios 
kaip pati giliausioji bedugne, kurią slepia savyje žmogus. 

— Užsukau tik valandelei. Noriu jums pasakyti, kad me- 
džioklė žada būti gera. Antys traukia ir traukia iš šiaurės. Yra 
nemažai didelių. Tokių, kaip jums patinka, — vel šyptelėjo jis. 

— Prašom sėsti, Alvaritai. 

— Ne, — pasakė baronas Alvaritas. — Mes galim susitikti ga- 
raže pusę trijų, gerai? Atvažiavot savo automobiliu? 

— Taip. 

— Labai gerai. Jeigu tuo laiku išvažiuosim, spėsim pamatyti 
antis iki tamsos. 

— Puiku, — pasakė pulkininkas. 

— Ciao, Renata. Likit sveiki, pulkininke. Iki rytojaus, pu- 

— Mudu pažįstami nuo vaikystės, — tarė mergina. — Jis gal 
trejetu metų vyresnis. Toks jau gime — senukas. 

— Taip. Žinau. Jis geras mano draugas. 

— Kaip manai, ar tavo tėvynainis ieškojo jo pavardės savo 
kelionių vadove? 

— Sunku pasakyti. Gran Maestro! - pašaukė pulkininkas. — 
Ar mano garsusis tėvynainis ieškojo barono pavardės savo Be- 
dekeryje? 

— Tiesą sakant, pulkininke, nemačiau, kad dabar prie stalo 
jis būtų sklaidęs Bedekerį. 

— Už elgesį rašyk jam dešimtuką, — pasake pulkininkas. — O 
žinai, man atrodo, kad valpoličelis geresnis, kai mažiau išlaikytas. 
Valpoličelis ne iš geriausių vynų, todėl supilsčius į butelius ir 
metų metus išlaikius tik atsiranda nuosėdų. Ar ne taip? 

— Taip. 

— Tai ką darysim? 

— Pulkininke, jūs žinot, kad prašmatniam viešbutyje vynas 
nemažai kainuoja. Ir R/:z negausit pigaus vyno. Bet aš siūlau 
jums nusipirkti ir pasidėti pas mus kelis didelius butelius. Galėsit 
pasakyti, kad čia dovana iš grafaitės Renatos dvaro. O aš vaišin- 
siu jus tuo vynu. Taigi mes turėsim ir geresnio vyno, ir mums 
pigiau kainuos. Su valdytoju aš susitarsiu, jeigu jūs norit. Jis 
labai šaunus vyras. 

— Susitarkit, — tarė pulkininkas. — Ir jis ne iš tų žmonių, 
kurie renkasi vynus pagal etiketes. 

— Pritariu. O dabar gerkite šitą vyną. Juk jis irgi labai geras. 

— Geras, — patvirtino pulkininkas. — Bet iki Chambertin 
jam toli. 


— O ką mes anuomet gerdavome? 

— Kas pakliūdavo, — pasakė pulkininkas. — Bet dabar aš sie- 
kiu tobulybės. Tiksliau, ne absoliučios, o tokios, kokią leidžia 
mano kišenė. 

— Ir aš jos siekiu, — tarė Gran Maestro, — bet vis veltui. Ko 
norėsite desertui? 

— Sūrio, — nusprende pulkininkas. — O tu, dukrele? 

Pamačiusi baroną Alvaritą, mergina pritilo, susimąstė. Mintys 
sukosi jos galvoje, o galvoti ji mokejo labai blaiviai. Ir šią akimir- 
ką ji buvo kažkur toli toli. 

— Gerai, — pasake ji. — Sūrio. 

— Kokio sūrio? 

— Atneškit, kokių turite, mes pasirinksime, — tarė pulkininkas. 

Gran Maestro nuėjo, o pulkininkas paklausė: 

— Kas atsitiko, dukrele? 

— Nieko. Visai nieko. Kaip visada. 

— Tai neskrajok padangėmis. Mes neturime laiko tokiai pra- 
bangai. 

— Žinoma. Sutinku. Dabar atsiduokime sūriui. 

— Ar čia akmuo į mano daržą? 

— Ne, — pasakė ji nesuprasdama posakio, bet suvokusi jo 
esmę ir pasijutusi kalta. — Įkišk dešinę ranką į kišenę. 

— Gerai, — sutiko pulkininkas. — Taip ir padarysiu. 

Jis įkišo ranką į kišenę ir užčiuope, kas ten buvo, iš pradžių 
pirštų galiukais, paskui visais pirštais, o paskui delnu, visa savo 
sužalota ranka. 

— Atleisk, — tare ji. — Linksminsimės toliau. Ir su didžiausiu 
malonumu atsiduosime sūriams. 

— Puiku, — pasake pulkininkas. - Įdomu, kokių sūrių mums 

— Papasakok man apie šitą karą, — paprašė mergina. — Paskui 
plauksime gondola per šaltą vėją. 

— Kažin ar bus įdomu? - suabejojo pulkininkas. - Žinoma, 
mums tie dalykai visada įdomūs. Bet šitame kare buvo trys, o 
gal kokie keturi etapai, kurie mane rimtai domino. 

— Kodel? 

— Mes mušėme sutriuškintą priešą, kurio komunikacijos buvo 
suardytos. Mes sumušeme daugybę divizijų popieriuje, bet tai 
nebuvo realios divizijos. Pameklės. Mūsų taktinė aviacija sutriuš- 
kino jas anksčiau, negu jos spėjo sukaupti jegas. Tikrai sunku 
buvo tik Normandijoje, nes ten nepatogus reljefas, ir tada, kai 
pralaužę frontą mes iš abiejų pusių laikėme kelią Džordžio 
Patono tankams. 

— O kaip jūs pralaužiate frontą tankams? Papasakok. 

— Pirmiausia atkovojame miestą, kuriame susikerta svarbiausi 
keliai. Pavadinkime jį Sen Lu. Paskui reikia užimti kitus miestus 
ir kaimus palei tuos kelius. Priešas tebekontroliuoja pagrindinį 
gynybos ruožą, bet jis negali atvesti savo divizijų kontratakon, 
nes mūsų lėktuvai bombarduoja jas tuose keliuose. Tau nenuo- 
bodu? Man visa tai velnioniškai įkyrėjo. 

— Man neįkyrėjo. Pirmą sykį girdžiu taip suprantamai pa- 
sakojant. 

— Dekui, — padėkojo pulkininkas. — Ar tu tikrai dar nori 
klausytis apie šituos liūdnus įvykius? 

— Noriu, — papraše ji. — Tu žinai, aš myliu tave ir noriu, kad 
pasidalytum su manimi savo patirtimi. 

— Mano amatu su niekuo nepasidalysi, — tarė pulkininkas. — 
Pasakoju tau, kaip visa tai daroma, ir tiek. Galiu įterpti vieną 
kitą detalę, kad būtų įtikinamiau ar įdomiau. 

— Įterpk. 

— Paryžių paimti buvo niekai, — pradėjo pulkininkas. — Jo- 
kių karinių operacijų, vienos emocijos. Mes nukovėme nemaža 
raštininkų, kuriuos vokiečiai visuomet palikdavo, pridengdami 
savo atsitraukimą. Turbūt jie mane, kad nė velnio jiems nebe- 
reikės tokios gausybės raštininkų, ir paliko juos vietoj kareivių. 

— Argi Paryžiaus paėmimas buvo smulkmena? 

— Leklerko žmonės — šios trečiarūšės ar ketvirtarūšės smulk- 
mės žuvimą aš aplaisčiau dideliu buteliu Perrier-Jouet Brur 
1942 - šaudė kaip pašelę, kad atrodytų įspūdingiau, ir dar dėl 
to, kad mes davėme jiems šovinių. Bet nieko reikšmingo nebuvo. 

— Tu irgi dalyvavai? 

— Taip, — atsakė pulkininkas. — Atrodo, drąsiai galiu sakyti, 
kad dalyvavau. 

— Ir tau neliko jokio įspūdžio? Vis delto tai Paryžius, ir ne 
kiekvienam teko jį imti. 

— Patys prancūzai jau buvo paėmę jį prieš keturias dienas. 
Bet VJEPŠas, kitaip sakant, Vyriausiasis jungtinių ekspedicinių 
pajėgų štabas, — jame buvo susirinkę visi užnugario politikieriai 
su garbės neteikiančiu antsiuvu, vaizduojančiu kažkokią liepsną, 
ir mes su keturlapio dobilo ženklu, kad išsiskirtume iš kitų ir 
kad laimė mūsų neaplenktų, — turėjo labai rimtą planą, kaip 
apsupti miestą. Todel mes ir negalėjome paprastai jo užimti. Be 
to, turėjome laukti atvykstant generolo arba feldmaršalo Ber- 
nardo Lo Montgomerio, kuris nepajėgė sulaikyti net prie Falezo 
prasiveržusio priešo, todel sunkiai judėjo į priekį ir nesuspėjo 
numatytu laiku. 

— Jūs labai jo laukėte? — paklausė mergina. 

— O, labai labai, — tarė pulkininkas. - Neapsakomai. 

— Bet nejau tame žygyje nebuvo nieko kilnaus, ko nors tik- 

— Kaipgi. Buvo, — pasakė pulkininkas. — Mes veržėmės nuo 
Ba Medono pro Port de Sen Klu tomis gatvėmis, kurias žinojau 
ir mylėjau, aukų nebuvo, ir mes stengėmės padaryti kuo mažiau 
žalos miestui. Žvaigždės aikštėje aš paėmiau į nelaisvę Elzos 
Maksvel tarną. Tai buvo labai sudetinga operacija. Mums pra- 
nešė, kad jis japonų snaiperis. Kokia naujiena! Buvo įtariama, 
kad jis nušovęs ne vieną paryžietį. Taigi mes pasiunteme tris 
kareivius ant stogo, kur jis slapstėsi, ir pasirodė, kad tai papras- 
čiausias vaikinas iš Indokinijos. 

— Pradedu šį tą suprasti. Bet visa tai labai apmaudu. 

— Visada būna velniškai apmaudu. Tačiau mūsų amato žmo- 
nės negali amžinai sielvartauti. 

— Kaip manai, ar ir didžiųjų karvedžių laikais taip buvo? 

— Neabejoju, kad buvo dar blogiau. 

— Bet tavo ranka sužeista garbingai? 

— Taip. Labai garbingai. Ant plikos akmenuotos aukštumos. 

— Duok man ją paliesti, — paprašė ji. 

— Tik atsargiai, — tarė pulkininkas. — Delno vidurys kiaurai 
peršautas, ir žaizda gali vel atsiverti. 

— Tu turėtum rašyti atsiminimus. Aš rimtai sakau. Kad žmo- 
nes tai žinotų. 

— Ne, - paprieštaravo pulkininkas. — Neturiu talento, be 
to, per daug žinau. Paprasčiausias melagis dažnai parašo įtiki- 
namiau negu tas, kuris matė viską savo akimis. 

— Bet kariškiai dažnai rašo. 

— Taip. Morisas Saksonietis. Frydrichas Didysis. Ponas Su 
Cunis. 

— O mūsų amžininkai? 

— Tu taip lengvai pasakei „mūsų amžininkai“. Bet man pa- 

— Juk daugelis kariškių dabar rašo? 

— Daugelis rašo. O tu juos skaitai? 

— Ne. Aš skaitau daugiausia klasikus ir iliustruotą aukštuo- 
menės gyvenimo kroniką. Ir dar skaitau tavo laiškus. 

— Sudegink juos, - pasakė pulkininkas. — Iš jų jokios naudos. 

— Nebūk šiurkštus, gerai? 

— Nebūsiu. Ką papasakoti, kad tau nebūtų nuobodu? 

— Papasakok, kaip tu buvai generolas. 

— O, apie tai, — tarė jis ir pamojo Gran Maestro, prašydamas 
šampano. Šampanas buvo jo mėgstamas, Roederer Brur42. — 
Kai esi generolas, gyveni furgone, ir tavo štabo viršininkas gyvena 
furgone, ir tu visada turi gero viskio, kokio neturi kiti. Tavo 
skyrių viršininkai gyvena komandiniam poste. Papasakočiau, kas 
tie skyrių viršininkai, bet tau bus nuobodu. Papasakočiau apie 
pirmąjį, antrąjį, trečiąjį, ketvirtąjį, penktąjį skyrių ir apie vokiečių 
šeštąjį skyrių, bet tau bus nuobodu. Be to, kai esi generolas, turi 
žemėlapį, padengtą plastiku, kur pažymėti trys pulkai, kiekvienas 
sudarytas iš trijų batalionų. Visa tai pažymėta spalvotu pieštuku. 
Žemėlapyje kiekvienas batalionas apibrėžtas, kad pasijudinę iš 
vietos tie batalionai neiššaudytų vienas kito. Kiekvienas batalionas 
susideda iš penkių kuopų. Visi tie daliniai turi būti geri, tačiau 
esti taip, kad vieni geri, o kiti blogesni. Generolas dar turi divi- 
ziono artileriją, tankų batalioną ir daugybę rezervinių dalių. Visas 
tavo gyvenimas apribotas koordinatėmis. 

Jis patylėjo, kol Gran Maestro pilstė keturiasdešimt antrųjų 
metų šampaną. 

— Iš korpuso, — pasake jis ir išvertė nemeiliu balsu, — iš cwerpo 
4 Armata tau praneša, ką reikia daryti, o tu paskui sprendi, kaip 
tai padaryti. Diktuoji įsakymus, bet dažniausiai perduodi juos 


telefonu. Prievartauji žmones, kuriuos gerbi, liepdamas jiems 

daryti tai, kas, tavo nuomone, yra neįmanoma. Bet įsakymas 
yra įsakymas. Be paliovos laužai galvą, kažin kolei negali užmigti, 
o keliesi anksčiausia. 

— Ir tu nerašysi apie tai? Bent jau man labai patiktų. 

— Ne, - pasakė pulkininkas. — Knygas rašo nervingi ir kuok- 
telėję tipai, kuriems pirmoji mūšio diena, pirmosios trys ar 
net keturios dienos paliko labai stiprų įspūdį. Tai geros kny- 
gos, bet žmogui, kuris pats yra dalyvavęs ten, jos atrodo labai 
blankios. Dar kiti rašo, norėdami gerai pasipelnyti iš karo, kurio 
nė neuostė. Tai tie, kurie skubėjo užnugarin skelbti naujienų. 
Tos naujienos būdavo gana abejotinos. Bet jie baisiai skubėdavo 
jas pranešti. Rašytojai profesionalai, įsitaisę užnugario tarny- 
bose, aprašinėjo mūšius, apie kuriuos nieko nenutuokė, ir 
aprašinėjo taip, tarsi patys juose būtų dalyvavę. Nežinau, nė 
kaip pavadinti tokią nuodėmę. O vienas išsičiustijęs laivyno 
kapitonas, kuris nemokėtų vadovauti ne valčiai, raše apie di- 
delio karo paslaptis. Anksčiau ar vėliau kiekvienas ketina pa- 
rašyti savo knygą. Gali būti, kad tarp jų pasitaikys ir nebloga. 
Bet aš, dukrele, nerašysiu. 

Jis mostelėjo Gran Maestro ir paprašė pripildyti taures. 

— Gran Maestro, jums patinka kariauti? — pasiteiravo pul- 
kininkas. 

— Ne. 

— Bet mes kariavome? 

— Taip. Daugiau, negu reikia. 

— O kaip jūsų sveikata? 

— Puiki, neskaitant opų ir šlubčiojančios širdies. 

— Tikrai? — pulkininkui suspurdėjo širdis, jis pajuto gniau- 


žiant kvapą. — Jūs man saket tik apie opas. 

— Na, tai dabar žinosit... — Gran Maestro nebaigė sakinio ir 
šyptelėjo pačia geriausia, pačia skaidriausia savo šypsena — ji 
nušvietė jo veidą kaip tekanti saulė. 

— Kiek priepuolių? 

Gran Maestro iškelė du pirštus tarsi lošėjas rodydamas, kiek 
dar stato, ir laukdamas savo partnerio linktelint galva sutikimo 
ženklan. 

— Aš aplenkiau jus, — tarė pulkininkas. — Bet šalin juodas 
mintis. Paklauskit doną Renatą, ar ji dar nori šito puikaus vyno. 

— Tu man nesakei, kad buvo daugiau priepuolių, — paprie- 
kaištavo mergina. — O turi būtinai pasisakyti. 

— Nuo to laiko, kai matėmės paskutinį kartą, nieko nebuvo. 

— Kaip manai, gal čia aš kalta? Jeigu taip, tai važiuoju su 
tavim, būsiu šalia tavęs ir tave prižiūrėsiu. 

— Matai, viskas priklauso nuo vieno raumenėlio, — pasakė 
pulkininkas. — Bet tai svarbiausias raumuo. Jis veikia tobulai 
kaip Rolex Oyster Perpetual mechanizmas. Visa bėda, kad jo ne- 
nusiųsi į firmos dirbtuvę, jei pradeda gesti. Vieną sykį ims ir 
sustos, ir net nesužinosi kada. Numirsi, ir tiek. 

— Nereikia, nekalbeėk taip. 

— Pati prašei, — tarė pulkininkas. 

— Otas raupletasis su karikatūrišku veidu — ar jis visai sveikas? 

— Žinoma, sveikas, — atsakė pulkininkas. — Ir jeigu jis viduti- 
niškas rašytojas — gyvens amžinai. 

— Bet tu ne rašytojas. Iš kur žinai? 

— Ne rašytojas, — pritarė pulkininkas. — Ir garbe Dievui. Bet 
aš esu perskaitęs vieną kitą knygą. Viengungis turi begales laiko 
skaitymui. Gal ir ne tiek, kiek prekybos laivyno jūreivis. Bet 
užtektinai. Galiu atskirti vieną rašytoją nuo kito, ir patikėk, kad 

vidutinybei tenka ilgas gyvenimo gabalas. Visiems jiems prireikia 
priedų už ištarnautus metus. 

— Nekalbekim apie tai, nes man darosi labai liūdna, geriau 
papasakok kokį nors atsitikimą. 

— Galiu papasakoti visą šimtą. Ir visi bus tikri. 

— Papasakok vieną. Tada baigsime vyną ir eisime į gondolą. 

— Kaip manai, nesušalsi? 

— O ne. 

— Nežinau, ką čia tau papasakoti, — tarė pulkininkas. — Tiems, 
kurie nekariavo, prisiminimai apie karą nuobodūs. Nebent tai 
būtų melagių prasimanymai. 

— Norėčiau išgirsti apie Paryžiaus paemimą. 

— Kodel? Gal kad sakiau, jog esi panaši į Mariją Antuanetę, 
vežamą giljotinuoti? 

— Ne. Bet man labai patiko tavo palyginimas, ir žinau, kad 
mudvi šiek tiek panašios iš profilio. Bet manęs niekada nevežė 
į giljotiną, ir aš norėčiau išgirsti apie Paryžių. Kai myli žmogų 
ir laikai jį didvyriu, nori sužinoti apie vietas, kur jis buvo ir ką 
ten veike. 

— Tai pasisuk profiliu, — tarė pulkininkas, — ir aš papasakosiu. 
Gran Maestro, ar tame nelaimingame butelyje dar yra ko nors? 

— Ne, - atsakė Gran Maestro. 

— Atneškit dar vieną. 

— Jau šaldau. 

— Gerai. Duokit jį šen. Taip, dukrele. Mes atsiskyrėme nuo 
generolo Leklerko kolonos Klamare. Jie pasuko į Monružą ir 
Port d Orleaną, o mes patraukėme tiesiai į Ba Medoną ir už- 
ememe Port de Sen Klu tiltą. Labai daug smulkmenų, ir tau 
jau nusibodo, tiesa? 


— Ne. 

— Būtų geriau su žemėlapiu. 

— Pasakok toliau. 

— Mes užemėm tiltą ir anapus upės pastatėm įtvirtinimą, o 
vokiečius, kurie gynė tiltą, gyvus ir mirusius, sumetėm į Seną. 

Jis patylėjo. 

— Žinoma, jie taip gynėsi, kad tiltą gavom dovanai. O jiems 
buvo įsakyta jį susprogdinti. Mes sugrūdom visus tuos vokiečius 
į upę, į Seną. Atrodo, kad ten buvo beveik vieni raštininkai. 

— Toliau. 

— Kitą rytą mums pranešė, kad kai kuriose vietose vokiečiai 
stipriai įsitvirtinę, kad artilerija stovi ant Mon Valerieno, kad 
gatvėmis rieda tankai. Dalis tų pranešimų pasitvirtino. Be to, 
mus įsakmiai prašė neskubėti, kadangi miestą turėjo užimti ge- 
nerolas Leklerkas. Aš vykdžiau tą reikalavimą ir slinkau į priekį 
kaip įmanydamas lečiau. 

— Ir kaip tau sekėsi? 

— Atidėdavau ataką dviem valandoms ir gerdavau šampaną 
su visais, kas tik pasiūlydavo, — patriotais, kolaborantais ar šiaip 
megėjais išgerti. 

— Nejau nebuvo nieko didinga, nieko nepaprasta, kaip rašo 
knygose? 

— Buvo, žinoma. Pats miestas. Žmonės buvo labai laimingi. 
Seni generolai vaikščiojo gatvėmis su kandžių išvarpytomis 
uniformomis. O mes džiaugėmės, kad nereikėjo kautis. 

— Nejau nebuvo ne vieno mūšio? 

— Tik trys. O apskritai — nieko rimta. 

— Emėte tokį miestą, ir nieko rimta? 

— Dukrele, nuo Rambuje iki Paryžiaus turėjome stoti mūšin 
dvylika kartų. Bet tik du iš tų susirėmimų galima pavadinti kau- 
tynėmis. Tai prie Tusiu le Noblio ir prie Lebiuko. Visa kita buvo 

tarsi garnyras prie pagrindinio patiekalo. Ir man iš tiesų visiškai 
nereikėjo kautis, išskyrus tas dvi vietas. 

— Pasakyk man, kaip iš tiesų kaunamasi? 

— Pasakyk man, kad myli mane. 

— Myliu tave, — tarė mergina. — Galėtum išspausdinti tuos 
prisiminimus Gazzettino puslapiuose, jei panoretum. Aš labai 
myliu tavo stiprų, standų kūną ir keistas akis, kurios mane gąs- 
dina, kai pasidaro piktos. Aš myliu tavo ranką ir visas kitas su- 
žeistas vietas. 

— Geriau aš pasakysiu tau ką nors malonaus, — pasakė pulki- 
ninkas. — Pirmų pirmiausia turiu pasakyti, kad myliu tave. 

— Kodel tau nenusipirkus gero Venecijos stiklo? — staiga pa- 
klausė mergina. — Galėtume abu nuvažiuoti į Muraną. 

— Nieko neišmanau apie stiklą! 

— Aš tau paaiškinsiu. Bus labai smagu. 

— Mūsų gyvenimas toks neseslus, kad nėra ko ir galvoti apie 
Venecijos stiklą. 

— O kai išeisi į pensiją ir apsigyvensi Čia? 

— Tada ir nusipirksim. 

— Aš noriu, kad jau šiandien nusipirktume. 

— Ir aš noriu, bet šiandien yra šiandien, o rytoj važiuoju 
medžioti ančių. 

— O aš galiu važiuoti į medžioklę? 

— Galėtum, jeigu Alvaritas tave pakviestų. 

— Priversiu jį pakviesti. 

— Abejoju. 

— Nemandagu abejoti tuo, ką sako tavo dukra, kuri jau iš- 
augusi iš melagių amžiaus. 


— Gerai, dukrele, atsiimu savo abejonę. 

— Dėkui. Užtat nevažiuosiu ir nebūsiu jums našta. Pasiliksiu 
Venecijoje, nueisiu į pamaldas su mama ir su teta, ir su mamos 
teta, paskui aplankysiu savo vargšus. Esu vienturtė, todėl turiu 
daug visokių pareigų. 

— Man visad buvo įdomu, ką tu veiki per dienas. 

— Tą ir veikiu. Paskui paprašysiu kambarinę, kad išplautų 
man galvą, padarytų manikiūrą ir pedikiūrą. 

— Bet juk rytoj sekmadienis. 

— Tai atidėsiu tuos darbus pirmadieniui. O sekmadienį per- 
skaitysiu visus iliustruotus leidinius, net ir pačius nepadoriausius. 

— Gal rasi panelės Bergman nuotraukų. Tu vis dar nori būti 
panaši į ją 

— Nebenoriu, — tare mergina. — Noriu būti panaši į save, tik 
daug daug gražesnė, ir noriu, kad mane mylėtum. Be to, - staiga 
pridūrė atvirai, nė kiek nesimaivydama, — noriu būti panaši į 
tave. Ar galiu šį vakarą nors valandėlę pabūti panaši į tave? 

— Žinoma, — pasakė pulkininkas. — Juk tu nepamiršai, 
kokiame mieste esame. 

— Venecijoje, — tarė ji. —- Man regis, pačiame puikiausiame 
mieste. 

— Sutinku. Ir dekui tau, kad neprašai daugiau pasakoti 
apie karą. 

— O, apie karą turėsi papasakoti vėliau. 

— Turėsiu? — perklausė pulkininkas, ir jo akys užsiplieskė tokiu 
žiauriu ryžtu, tarsi būtų išvydusios atkištą į save žlegančio tanko 
pabūklą. — Tu pasakei „turėsiu“, dukrele? 

— Pasakiau. Bet aš ne tai norėjau pasakyti. Atleisk, matyt, 
suklydau. Turėjau minty, kad veliau paprašysiu tave papasakoti 
keletą epizodų. Ir paaiškinti kai kuriuos dalykus, kurių nesupratau. 

— Gali sakyti „turėsi“, dukrele. Velniai nematė. 

Jis šyptelėjo, ir jo akys vėl buvo švelnios kaip anksčiau, tačiau 
jis žinojo, kad jos niekad nebūna per daug švelnios. Bet ką gi jis 
dabar galėjo padaryti — tik stengėsi būti švelnus savo paskutinei, 
tikrai ir vienintelei meilei. 

— Išties, dukrele, gali sakyti. Patikek, aš neprieštarauju. Aš 
žinau, ką reiškia įsakinėti ir, tavo metų būdamas, įsakinėdavau 
su dideliu malonumu. 

— Bet aš nenoriu įsakinėti, — tarė mergina. Nors ji ir buvo 
pasiryžusi niekada neverkti, dabar jos akyse pasirodė ašaros. — 
Aš noriu tau tarnauti. 

— Suprantu. Bet ir įsakinėti nori. Čia nėra nieko bloga. Žmo- 
nės, tokie kaip mes, visi tą mėgsta. 

— Ačiū už žmones, tokius kaip mes. 

— Man tai nebuvo sunku pasakyti, — tarė pulkininkas ir pri- 
dūrė: — dukrele. 

Tą akimirką priėjo durininkas: 

— Atleiskit, pulkininke. Jūsų teiraujasi kažkoks žmogus, at- 
rodo, jūsų tarnas, panele. Jis atnešė didelį paketą, kurį sakosi 
turįs perduoti pulkininkui. Palikti jį drabužinėje ar nusiųsti į 
jūsų kambarį? 

— Į mano kambarį, — pasakė pulkininkas. 

— O gal pažiūrėtume čia? — pasiūlė mergina. —- Juk mums 
vis tiek, ką pagalvos kiti? 

— Tada išvyniokit ir atneškite Čia. 

— Klausau. 

— O paskui atsargiai nunešite į mano kambarį ir gerai su- 
pakuosite, kad rytoj po pietų galėčiau išsivežti. 

— Klausau, pulkininke. 

— Ar tau rūpi jį pamatyti? — paklausė mergina. 

— Labai, — atsakė pulkininkas. - Gran Maestro, prašom at- 
nešti dar butelį Roederer ir pastatyti kėdę taip, kad mes galėtume 
apžiūrėti portretą. Esame aistringi tapybos gerbėjai. 

— Šalto Roederer nebėra, - pasakė Gran Maesivo. - O jeigu 
noretumet P+y7ie7-Jouet... 

— Neškit, — tarė pulkininkas ir pasitaisė: — prašom nešti. 

Tada pasiaiškino merginai: 

— Aš nenoriu kalbeti su žmonėmis taip, kaip Džordžis 
Patonas. Manau, kad nereikia taip kalbeti. Be to, jis jau miręs. 

— Vargšas. 

— Taip, visą gyvenimą vargšas. Nors pinigų turėjo kaip šie- 
no, tankų irgi. 

— Tau nepatinka tankai? 

— Ne. Ne tiek tankai, kiek tie, kurie juose sėdi. Šarvai padaro 
žmogų akiplėša, o nuo akiplėšos tik vienas žingsnis iki bailio. 
Tikro bailio. Gal čia įtakos turi ir klaustrofobija. 

Jis pažvelgė į ją ir šyptelėjo apgailestaudamas, kam emė kal- 
bėti apie neįkandamus jai dalykus, nes dabar ji priminė neįgu- 
dusią plaukikę, mokančią plaukioti tik seklioje vietoje, nuolai- 
džioje pakrantėje, ir staiga pajutusią, kad kojos nesiekia dugno. 
Jis tuoj susigriebė: 

— Atleisk man, dukrele. Ir aš dažnai klystu. Bet vis vien pasa- 
kau daugiau tiesos negu generolai savo memuaruose. Kai žmonės 
gauna žvaigždę ar kelias žvaigždes, tiesa jiems pasidaro taip pat 
sunkiai pasiekiama, kaip mūsų protėviams Šventasis Gralis. 

— Tu irgi buvai generolu. 

— Ne dievaižin kiek, — pasakė pulkininkas. — Štai kapitonai 
žino tikrą tiesą ir beveik visuomet gali daug papasakoti. O jeigu 
ne, reikia juos vyti šunims šeko pjauti. 


— Ir mane vysi, jei pameluosiu? 

— Priklausys nuo to, ką meluosi. 

— Ne, nieko meluoti neketinu. Nenoriu, kad vytum mane 
šunims šėko pjauti. Tai skamba siaubingai. 

— Iš tiesų, — tare pulkininkas. — Tokius siunčia į užnugarį su 
raportu, kurio turi būti vienuolika egzempliorių ir visi pasirašyti. 

— Daugelį tu taip pavarei? 

— Nemaža. 

Įėjo durininkas, nešinas portretu didžiuliuose rėmuose; jis 
laviravo kaip laivas, iškėlęs visas bures. | 

— Paimkite dvi kedes, — tarė pulkininkas jaunesniajam pa- 
davėjui, — ir pastatykite jas štai ten. Žiūrėkit, neįbrėžkite dro- 
bės. Ir palaikykit paveikslą, kad nenusprūstų. 

Paskui pasakė merginai: 

— Rėmą turėsim pakeisti. 

— Žinau, — tarė ji. - Ne aš jį parinkau. Dabar pasiimk pa- 
veikslą be rėmo, o ateinančią savaitę išrinksim kitą, gerą rėmą. 
Žiūrėk dabar į paveikslą, ne į rėmą. Ar jis tau sako ką nors 
apie mane? 

Portretas buvo puikus, nei amatininkiškas, nei snobiškas, nei 
labai stilizuotas, nei labai modernus. Kiekvienam patiktų šitoks 
mylimosios portretas, nutapytas Tintoreto ar bent jau Velaskeso, 
jeigu jie dar gyventų tarp mūsų. Portrete nebuvo sekama ne 
vienu iš tų dviejų dailininkų. Tiesiog tai buvo nuostabiai nuta- 
pytas portretas — tokių pasitaiko ir mūsų laikais. 

— Nuostabu, — tarė pulkininkas. — Tikrai geras portretas. 

Durininkas ir jaunesnysis padavėjas, laikydami paveikslą, žiū- 
rėjo į jį iš šonų. Gran Maestro irgi neslėpė susižavėjimo. Žiūrėjo 
ir amerikietis, sėdintis prie trečio staliuko, savo žurnalistiška uosle 
bandydamas susigaudyti, kas šio portreto autorius. Kiti baro 


lankytojai temate užpakalinę drobės pusę. 

— Geras portretas, — pakartojo pulkininkas. — Bet tu negali 
man jo dovanoti. 

— Jau padovanojau, — pasakė mergina. — Nors ir žinau, kad 
mano plaukai niekada nebuvo tokie ilgi, užkritę ant pečių. 

— O man rodos, kad buvo. 

— Pabandysiu juos vėl atauginti, jeigu tu nori. 

— Pabandyk, — tarė pulkininkas. — Tu mano gražioji. Aš 
labai myliu tave. Ir tikrą, ir nutapytą. 

— Gali pasakyti tą garsiai padavėjams. Neabejoju, kad jiems 
tai nebus didele naujiena. 

— Nuneškite paveikslą į mano kambarį, — paliepė pulkinin- 
kas durininkui. — Labai ačiū, kad atgabenote čia. Ketinu jį pirkti, 
jeigu kaina bus žmoniška. 

— Kaina bus žmoniška, — pasakė jam mergina. — O gal tegu 
prineša kedes ir paveikslą specialiai tavo tėvynainiui apžiūrėti? 
Gran Maestro praneštų jam dailininko adresą, ir jis galėtų 
aplankyti studiją. 

— Portretas labai geras, — tarė Gran Maestro, — bet verčiau 
nunešime jį į kambarį. Nereikia duoti valios šampanui. 

— Prašom nešti jį į kambarį. 

— Tu pasakei „prašom“ iš karto, nepagalvojęs. 

— Dekui, — tarė pulkininkas. — Portretas padarė man tokį 
didelį įspūdį, kad aš nelabai atsakau už savo žodžius. 

— Abu neatsakykim. 

— Sutinku, — pasakė pulkininkas. — O Gran Maestro visada 
atsako. Jis visada toks. 

— Ne, - paprieštaravo mergina. —- Man rodos, jis taip pasielgė 
ne iš atsakingumo, o iš pagiežos. Mes, venecijiečiai, visi daugiau 
ar mažiau pagiežingi. Man rodos, jis norėjo, kad tas žmogus nė 


iš tolo negautų pažvelgti į svetimą laimę. 

— Kad ir kokia ta laimė būtų. 

— Šitą frazę buvau iš tavęs išmokusi, o dabar tu perėmei ją iš 
manęs. 

— Matai, kaip būna, — pasake pulkininkas. — Ką išloši Bos- 
tone — prakiši Čikagoje. 

— Visai nesuprantu. 

— Čia jau vargiai beišaiškinsi, — tarė pulkininkas. Ir pridūrė: — 
Kodel gi ne. Išaiškinsi. Aiškinti, kad kiti suprastų — svarbiausias 
mano užsiėmimas. Ne velnio — viską galima išaiškinti. Supranti, 
kaip būna profesionalams futbolininkams — Milane laimėjai, o 
Turine gali pralošti. 

— Aš nesidomiu futbolu. 

— Ir aš, — tarė pulkininkas. — Ypač kariuomenės ir laivyno 
rungtynemis, kai mūsų karinių pajėgų tūzai pradeda vartoti 
amerikietiškojo futbolo terminus, kad patiems būtų aišku, ką 
nori pasakyti. 

— Šiaip ar taip, šį vakarą gerai praleisime. 

— Pasiimsim į gondolą šitą butelį? 

— Pasiimsim, — pritarė mergina. — Ir gilesnes taures. Papra- 
šysiu Gran Maestro. Apsirengiam ir eime. 

— Gerai. Išgeriu vaistų, pasirašau sąskaitą, ir einame. 

— Verčiau man, o ne tau reikėtų juos gerti. 

— Velniai rautų! Viena laimė, kad man, — atrėmė pulkinin- 
kas. — Ar rinksimės gondolą patys, ar paprašysime, kad pakviestų? 

— Surizikuokim. Tegu jie pakviečia. Ką gi mes prarasim? 

— Gal ir nieko. Tikriausiai nieko. 

XIII skyrius 


Jie išėjo pro šonines duris į /mbarcadero, ir vėjas išsyk užgriuvo 
juos. Šviesa iš viešbučio atsispindėjo ant juodos gondolos, o 
vandenį dažė žaliai. Gondola tokia graži kaip geras žirgas ar 
lenktyninis automobilis, pagalvojo pulkininkas. Kodėl aš niekad 
anksčiau nesigėrėjau gondola? Kokios reikia rankos ir akies, kad 
sukurtum tokią formų harmoniją? 

—.Kur mes plauksime? — paklausė mergina. 

Ji stovėjo prieplaukoje ties juoda gondola, jos plaukai, ap- 
šviesti pro viešbučio duris sklindančios šviesos, plevėsavo vėjuje; 
iš veido ji buvo panaši į statulą senovinio laivo pirmagalyje. Ir 
ne tik iš veido, pagalvojo pulkininkas. 

— Tiesiog per parką, — tarė pulkininkas. — Arba per Bulonės 
mišką ir atgal. Tegu nugabena mus į Armenonvilį. 

— O į Paryžių keliausim? 

— Būtinai, — atsakė pulkininkas. — Pasakyk jam, kad papluk- 
dytų mus kokią valandą ten, kur lengviausia irtis. Nenoriu jo 
kankinti tokiame vėjuje. 

— Šitas vėjas privarė labai daug vandens, — tarė mergina. — 
Ne visur galėsime praplaukti po tiltais. Aš pasakysiu jam, kur 
plaukti, gerai? 

— Žinoma, dukrele. 

Paskui paliepė jaunesniajam padavėjui, išėjusiam su jais į 
prieplauką: 

— Įkelkite šitą kibirelį su ledu į gondolą. 

— Gran Maestro šitą vyno butelį dovanoja jums. 

— Padekokite jam ir pasakykite, kad nereikia tokių dovanų. 

— Tegu iš pradžių pasuks prieš vėją, — tarė mergina. — Aš 


žinau, kur reikės plaukti paskui. 

— Gran Maestro siunčia jums dar šitą, — pasakė jaunesnysis 
padavėjas. 

Ir padavė jam sulankstytą seną karišką antklodę. Renata, ple- 
vėsuojančiais plaukais, kalbėjosi su gondoljeru. Gondoljeras vilkėjo 
storą mėlyną jūreivišką megztinį ir buvo taip pat vienplaukis. 

— Padėkokite jam, — tarė pulkininkas. 

Pulkininkas kyštelėjo jaunesniajam padavėjui į ranką bank- 
notą. Bet jaunesnysis padavėjas grąžino jį atgal. 

— Juk jau pasirašėte sąskaitą. Nei jūs, nei aš, nei Gran Maestro 
nebadaujame. 

— Pagalvokite apie savo moglie! ir bambini. 

— Neturiu šeimos. Jūsų bombonešiai sudaužė mūsų namus 
Trevize. 

— Man labai gaila. 

— Jums nėra ko gailėtis, — tarė jaunesnysis padavėjas. — Jūs 
buvote toks pat pėstininkas kaip ir aš. 

— Vis tiek leiskite pasakyti, kad man labai gaila. 

— Prašom, — tarė jaunesnysis padavėjas, — bet nuo to nė velnio 
niekas nepasikeis. Linkiu jums laimės, pulkininke, ir jums, panele. 

Juodu nusileido į gondolą ir vel, kaip visuomet, pajuto tuos 
pačius kerus - laivas lengvai kryptelėjo, jie greitai atsisėdo, įsitaisė 
jaukioje tamsoje, o paskui persedo kitaip, nes gondoljeras ėmė 
irtis, pakreipęs laivą į šoną, kad patogiau būtų jį valdyti. 

— Pagaliau, — pasakė mergina, — mudu savo namuose, ir aš 
myliu tave. Pabučiuok mane, kad žinočiau, kaip tu myli. 

Pulkininkas stipriai ją apkabino, ji atlošė galvą, ir jis bučiavo 
ją tol, kol neliko nieko, tik neviltis. 


— Aš myliu tave. 


| Žmoną (ital). 

— Kad ir ką tie žodžiai reikštų, — įterpe ji. 

— Aš myliu tave, ir tu žinai, ką tai reiškia. Portretas gražus. 
Bet jis nepasako, kokia tu esi. 

— Laukinė? — paklausė ji. - Nerūpestinga ir susidraikiusi? 

— Ne. 

— Susidraikiusi — tai vienas pirmųjų žodžių, kuriuos išmokau 
iš savo guvernantes. Tai reiškia, kad per mažai šukuojiesi. O jeigu 
vakare neperbrauki šepečiu plaukų šimtą kartų — tai tingine. 

— Aš perbrauksiu juos ranka ir dar labiau sudraikysiu. 

— Sužeistąja ranka? 

— Taip. 

— Tai mes ne taip sėdim. Pasikeiskim. 

— Gerai. Čia protingas įsakymas, duotas trumpai ir aiškiai. 

Jie ėme linksmai keistis vietomis, stengdamiesi išlaikyti gon- 
dolos pusiausvyrą, ir vel įsitaisė kaip patogiau. 

— Dabar gerai, — tarė ji. — Tik stipriai apkabink mane kita 
ranka. 

— Tu visada gerai žinai, ko nori? 

— Žinau. Nejau tai nekuklu? Tą žodį irgi išmokau iš savo 
guvernantės. 

— Ne, - tarė jis. — Tai labai miela. Aukščiau užsitrauk ant- 
klodę - jauti, koks vėjas? 

— Jis pučia nuo aukštų kalnų. 

— Taip. Nuo kalnų ir dar iš toliau. 

Pulkininkas klausėsi bangų pliuškenimo, jautė aštrius vėjo 
šuorus ir taip gerai pažįstamą antklodės šiurkštumą, o paskui 
pajuto malonią vėsaus merginos kūno šilumą ir iškilias krūtis, 
kurias lengvai lietė jo kairioji ranka. Luošąja ranka jis perbrauke 
jos plaukus, paskui dar sykį, paskui trečią, o paskui pabučiavo 


ją, 1r tai buvo baisiau už neviltį. 

— Leisk, — pasake ji, beveik visai pasislėpusi po antklode, — 
dabar aš tave pabučiuosiu. 

— Ne, - tarė jis. — Vėl aš. 

Vėjas buvo labai šaltas, jis gairino veidus, bet po antklode 
vėjo nebuvo, nieko nebuvo; tik jo sudarkyta ranka ieškojo salos 
didelėje upėje stačiais aukštais krantais. 

— Štai čia, — tarė ji. 

Jis vel bučiavo ją ir ieškojo salos, čia rasdamas, čia vel pra- 
rasdamas, ir vel, savo laimei, surasdamas. Ir laimei, ir nelaimei, 
galvojo jis, ir laimei, ir visiems laikams. 

— Brangioji, - prabilo jis. - Mylimiausioji mano. Prašau tave. 

— Ne. Tik laikyk mane stipriai ir nesitrauk. 

Pulkininkas nieko neatsakė, nes jis jau buvo įžengęs į mis- 
teriją, jis jau dalyvavo joje, vienintelėje, kuria tikėjo, neskaitant 
atsitiktinio vyriško narsumo akimirkų. 

— Nejudek, prašau, — tarė mergina. — O dabar smarkiau. 

Ir pulkininkas, gulėdamas vėjuje po antklode, paklausė jos: 
jis žinojo, kad bet kokio išsilavinimo vyriškis iš savo santykių su 
moterimis išsaugo atmintyje tik šias akimirkas ir dar tas, kurias 
paaukoja savo gimtinei, savo tėvų žemei. 

— Brangusis, — tarė mergina, — nereikia, aš nebeištversiu. 

— Negalvok apie nieką. Visai apie nieką negalvok. 

— Aš negalvoju. 

— Ir negalvok. 

— O, nekalbėkime. 

— Tau gera? 

— Tu pats žinai. 

— Tikrai gera? 

— O, nekalbek, susimildamas. Nekalbek. 

Taip, pagalvojo jis. Džiaukimės ir tik džiaukimės. 

Ji nieko nekalbėjo, tylėjo ir jis, o didysis paukštis išskrido 
pro uždarą gondolos langelį, nuleke toli ir visai dingo iš akių, 
bet jie ir tada nepratarė nė žodžio. Jis prilaikė jos galvą sveikąja 
ranka, o kita ranka dabar laikėsi aukštojo kranto. 

— Padek ją kur reikia, — paprašė ji. — Savo ranką. 

— Tu nori? 

— Ne. Tik laikyk mane stipriai ir labai labai mylek. 

— Aš tave labai labai myliu, — tarė jis, ir kaip tik tuo metu 
gondola staigiai, labai staigiai pasuko į kairę, ir vėjas dabar pūtė 
jam į dešinį skruostą. Įžvalgia akimi pamatęs Dožų rūmų 
kontūrus, jis tarė: 

— Tu dabar užuovėjoj, dukrele. 

— Taip greitai? Argi nežinai, ką jaučia moteris? 

— Ne. Žinau tiek, kiek tu man pasakai. 

— Ačiū tau už tai. Nejau tikrai nežinai? 

— Ne. Man rodos, aš niekada neklausdavau. 

— Tai dabar susiprask, — pasake ji. — Tik palauk, kol mes 
praplauksime po antruoju tiltu. 

— Išgerk, — tarė pulkininkas, atsargiai ir vikriai pasiekęs 
kibirelį su ledu ir traukdamas kamštį iš šampano butelio, kurį 
Gran Maestro jau iš anksto buvo atidaręs ir užkimšęs paprastu 
kamščiu, — tai padės. Vynas gydo mus nuo visų mūsų negalių, 
nuo visų nuliūdimų ir dvejonių. 

— Aš niekuo nesiskundžiu, — tarė ji tokiu stiliumi, kokio buvo 
ją mokiusi guvernantė. — Aš tiesiog moteris ar mergaitė, ar kaip 
dar pavadintum, kuri daro tai, ko neturėtų daryti. Dabar, kai 
esu užuovėjoje, vel galiu pradeti. 

— Kurgi dabar sala ir kokioje upėje? 

— Tu ieškai naujų žemių. O aš esu dar neištirta šalis. 


— Šiek tiek tyrinėta, — paprieštaravo pulkininkas. 

— Nebūk šiurkštus, — pasakė mergina. — Atakuok švelniai, 
taip, kaip pirmiau. 

— Tai ne ataka, — tarė pulkininkas. — Tai kažkas kita. 

— Kad ir kas tai būtų, kad ir kas būtų, kol aš dar užuovėjoj. 

— Gerai, — sutiko pulkininkas, — gerai, jei tu nori arba priimi 
iš geros širdies. 

— Taip, noriu. 

Ji kalba kaip švelni katytė, galvojo pulkininkas, deja, vargšės 
katytes nemoka kalbėti. Paskui jis liovėsi galvojęs ir ilgą laiko 
tarpą visai nieko negalvojo. 

Gondola dabar plaukė vienu mažesniųjų kanalų. Kai jie iš- 
suko iš Didžiojo kanalo, vėjas taip pakreipė laivą, kad gondoljeras 
turėjo užgulti bortą visu savo svoriu, pulkininkas ir mergina 
taip pat pasislinko; jiems po antklode nirtulingai įsiveržė vėjas. 

Jie ilgai tylėjo, ir pulkininkas pastebėjo, kad gondola vos 
per kelis colius neužkliudė paskutiniojo tilto apačios. 

— Kaip jauties, dukrele? 

— Neblogai. 

— Tu myli mane? 

— Neklausinek kvailų klausimų. 

— Vanduo aukštai pakilęs, ir mes vos pralindom pro tiltą. 

— Aš žinau, kur reikia plaukti. Čia gimiau. 

— Aš taip pat esu padaręs klaidų savo gimtajame mieste, — 
tarė pulkininkas. — Čia gimti — tai dar ne viskas. 

— Tai labai daug, — atrėmė mergina. — Ir tu pats gerai žinai. 
Apkabink mane labai stipriai, kad valandėlę mudu pabūtume 
kaip vienas. 

— Pabandykim, — tarė pulkininkas. 

— Aš galėsiu tapti tavimi? 


— Tai pašėlusiai sudėtinga. Žinoma, mes galim pabandyri. 

— Dabar aš esu tu, — pasakė ji. — Aš ką tik užėmiau didelį 
miestą Paryžių. 

— Viešpatie, dukrele, — tarė jis, — dabar tavo galvą užgriuvo 
visas kalnas svarbių klausimų. Be to, tuojau išeis paraduoti 
dvidešimt aštuntoji divizija. 

— Man nusispjaut. 

— O man ne. 

— Netikusi divizija? 

— Gera. Ir vadai puikūs. Tai buvo Nacionalinė gvardija, tik jai 
labai nesisekė. Vadinamoji T. S. divizija. Praradusi net kapelioną. 

— Visai nesuprantu šitų dalykų. 

— Neverta jų ne aiškinti, — tare pulkininkas. 

— Ar papasakosi man ką nors rimtai apie Paryžių? Aš taip jį 
myliu ir, kai pagalvoju, kad tu jį ėemei, jaučiuosi taip, tarsi sedė- 
čiau vienoje gondoloje su maršalų Nėjum. 

— Menka laime, — tare pulkininkas. — Ypač po to, kai jis 
atlaikė tiek ariergardinių mūšių, traukdamasis nuo to didelio 
Rusijos miesto. Būdavo dešimt, dvylika, penkiolika mūšių per 
dieną. Gal ir daugiau. Tuosyk nebepažindavo žmonių. Ne jau, 
su juo nelipk i gondolą. 

— Jis buvo vienas mėgstamiausių mano herojų. 

— Aha. Ir mano. Iki Katr Bra. O gal ir ne Katr Bra. Atmintis 
stipriai šlubuoja. Pavadinkim tą vietą tiesiog Vaterlo. 

— Jis ten blogai kariavo? 

— Pasibaisėtinai, — atsakė pulkininkas. — Užmiršk jį. Šitiek 
ariergardinių mūšių traukiantis nuo Maskvos! 

— Bet jis vadinamas narsiausiu iš narsiausių. 

— Iš narsumo košes nevirsi. Narsiam reikia būti visuomet, 
bet taip pat ir protingiausiam iš protingiausių. Ir be to, dar 


reikalingas kuo geriausias tiekimas. 

— Papasakok apie Paryžių. Aš žinau, daugiau nebesimylėsim. 

— O aš nežinau. Kas sakė, kad ne? 

— Aš sakau, nes myliu tave. 

— Puiku. Tu taip sakai ir tu myli mane. Taip ir padarysim. 
Velniai nemate. 

— Tu manai, kad galėtume dar sykį ir kad tau nepakenks? 

— Man pakenks? — paklausė pulkininkas. — Po šimts, argi 


man kada nors pakenkdavo? 


XIV skyrius 


— Neširsk, būk geras, — tarė ji, traukdama antklodę ant jo ir 
savęs. — Išgerk su manim vieną taurę. Nepamiršk, kad buvai 
sužeistas. 

— Teisybė, — pritarė pulkininkas. — Bet negalvokim apie tai. 

— Klausau. Šitą žodį išmokau iš tavęs. Jau negalvojam. 

— Kodėl tau taip patinka šita ranka? — paklause pulkininkas 
dėdamas ją ten, kur ji dabar turėjo būti. 

— Neapsimesk kvaileliu, ir negalvokim dabar nieko, nieko, 
ničnieko. 

— Aš esu kvailas, - pripažino pulkininkas. — Bet dabar negalvosiu 
nieko, ničnieko niekiausio, negalvosiu net apie to nieko brolį rytojų. 

— Būk geras ir švelnus. 

— Būsiu. Ir atskleisiu tau karinę paslaptį. Visiškai slaptai — aš 
myliu tave. 

— Labai miela, — tarė ji. — Ir tu taip mielai pasakei. 

— Aš ir pats esu mielas, — pasakė pulkininkas, greitai sumetęs 
besiartinančio tilto aukštį ir nusprendęs, kad laivas praplauks. — 
Tatai žmonėms iš karto krinta į akis. 

— Aš visada nepataikau pasakyti, — tarė mergina. — Mylėk 
mane, ir tiek. Norėčiau mylėti tave labiau negu kitos moterys. 

— Tu ir myli. 

— Taip, myliu. Visa širdimi. 

Dabar jie plaukė pavėjui. Abu jautė nuovargį. 

— Kaip manai... 

— Aš nieko nemanau, — atsakė mergina. 

— Pasistenk. 

— (Gerai. 

— Išgerk vyno. 

— Kodel gi ne. Labai geras vynas. 

Vynas tikrai buvo geras. Ledas kibirėlyje neištirpo, ir vynas 
buvo šaltas, skaidrus. 

— Ar galesiu pasilikti Grizži viešbutyje? 

— Ne. 

— Kodel? 

— Negerai. Del jų. Ir del tavęs. Dėl manęs tai velniai nematė. 

— Matyt, gausiu eiti namo. 

— Taip, — tarė pulkininkas. — Tu samprotauji logiškai. 

— Baisu, kad tu taip paprastai sakai tokį liūdną dalyką. Ne- 
jau mes negalime ne kiek apsimesti? 

— Ne. Aš palydėsiu tave namo, tu ramiai, gerai išsimiegosi, o 
rytoj susitiksim — kur norėsi ir kada norėsi. 

— Ar galėsiu paskambinti į Gririi? 

— Žinoma. Aš būsiu jau atsibudęs. Ar paskambinsi, kai tik 
atsikelsi? 

— Taip. O kodel tu visada taip anksti nubundi? 

— Mano amato žmonės taip įpratę. 

— O, aš nenoriu, kad tu užsiiminėtum tuo amatu ir kad 


mirtum. 


141 


Ernest Hemingway 


— Ir aš nenoriu, — tarė pulkininkas. — Aš ketinu mesti savo 
amatą. 

— Taip, - sumurmėjo ji mieguistu ir jaukiu balsu. — Tada 
važiuosim į Romą siūdintis drabužių. 

— O paskui gyvensim ilgai ir laimingai. 

— Nekalbek taip, susimildamas, — pasakė ji. — Ak, nekalbek, 
nereikia. Juk žinai, kad aš esu nutarusi neverkti. 

— Tu jau verki, — tarė pulkininkas. — Kuriems tad galams 
reikalingi tokie nutarimai? 

— Palydėk mane namo. 

— Pirmiausia tą ir padarysiu, — pasakė pulkininkas. 

— Pirmiausia būk geras. 

— Būsiu, — pasižadėjo pulkininkas. 

Veliau jie, tiksliau, pulkininkas, sumokėjo gondoljerui, pa- 
tikimam ir žinančiam savo vietą tvirtam žaliūkui, kuris viską 
suprato, nors ir dėjosi nesuprantąs, ir nuėjo per Pjacetą, paskui 
per didelę, šaltą, vėjo gairinamą aikštę, ir seni akmenys buvo 
tokie kieti po jų kojomis. Susiglaudę ir stipriai apsikabinę, jie 
ėjo su savo liūdesiu ir savo laime. 

— Štai šitoje vietoje vokietis šaudė balandžius, — tarė mergina. 

— Tikriausiai mes jį nudėjom, — pasakė pulkininkas, — arba jo 
brolį. O gal mes jį pakorėm. Ką aš galiu žinoti? Aš ne detektyvas. 

— Tu ir dabar myli mane, ant šito darganų nudilinto, šalto 
ir seno grindinio? 

— Taip. Aš pasirengęs ištiesti čia sulankstomąją lovą ir įro- 
dyti tai. 

— Būtų dar barbariškiau, negu šaudyti balandžius. 

— Aš ir esu barbaras, — tarė pulkininkas. 

— Ne visuomet. 


— Ačiū už „ne visuomet“. 

— Čia pasuksim. 

— Atrodo, aš jau prisimenu. Kada gi galų gale nugriaus tą 
prakeiktą kino teatrą ir pastatys čia tikrą katedrą? To nori net 
kareivis Džeksonas. 

— Tada, kai kas nors vel atgabens šventąjį Morkų po kiaulių 
skerdiena iš Aleksandrijos. 

— Tai buvo vyrukas iš Torčelo. 

— Tu irgi vyrukas iš Torčelo. 

— Taip. Aš vyrukas iš Baso Pjaves, vyrukas iš Grapos ir iš 
Pertikos. Aš taip pat ir vyrukas iš Pasubijo — jei tu žinotum, ką 
tai reiškia. Ten net atokvepio dieną būdavo blogiau negu kitur 
per kautynes. Būryje kareiviai dalydavosi gonokokus, atvežtus 
iš Skio degtukų dežutėje. Jie dalydavosi gonokokus, kad galėtų 
pasprukti iš to nepakeliamo pragaro. 

— Bet tu pasilikai. 

— Žinoma, — tarė pulkininkas. — Aš visada išeinu paskuti- 
nis — iš pasilinksminimų, žinoma, o ne iš politinių susirinkimų. 
Taigi labai nepageidautinas svečias. 

— Eisim drauge? 

— Aš maniau, tu jau apsisprendei? 

— Taip. Bet kai pasakei apie nepageidautiną svečią, persi- 
galvojau. 

— Jei nusprendei, tai nusprendei. 

— Aš moku laikytis savo nutarimo. 

— Žinau. Pašėlusiai moki laikytis. Bet žinok, dukrele, kartais 
to visai nereikia. Tik kvailiai būna atkakliai užsispyrę. Kartais 
reikia staigiai persiorientuoti. 

— Aš galiu persiorientuoti, jeigu tu nori. 

— Nereikia. Tavo sprendimas buvo protingas. 


— O jeigu iki ryto baisiai prailgs? 

— Ką darysi, kaip kada pasiseka. 

— Aš tikriausiai gerai miegosiu. 

— Taip, — tarė pulkininkas. — Jeigu tu tokioj jaunystėj blogai 
miegotum, tave tiesiog reikėtų pakarti. 

— Nereikia taip. 

— Atleisk. Norėjau pasakyt — nušauti. 

— Mes jau prie namų, ir tu galėtum būti bent kiek geresnis. 

— Aš toks geras, kad net šleikštu. Tegu jau kiti būna geri. 

Priešais stūksojo rūmai — jie jau stovėjo prie durų. Dabar 
beliko tik patraukti skambučio rankenėlę ar atrakinti duris raktu. 
Buvau čia pas juos pasiklydęs, pagalvojo pulkininkas, pirmą sykį 
gyvenime pasiklydęs. 

— Pabučiuok mane atsisveikindamas, tik švelniai. 

Pulkininkas pabučiavo, ir jo meilė buvo tokia didelė, kad 
atrodė jam nepakeliama. 

Išsiėmusi raktą iš rankinuko, ji atrakino duris. Paskui įėjo į 
vidų, ir pulkininkas liko vienas su nudilintu grindiniu, su vėju, 
kuris tebepūtė iš šiaurės, su šešeliais iš tos pusės, kur užsidegė 
šviesa. Jis pasuko namų link. 

Tik turistai ir meilužiai samdosi gondolas, pagalvojo jis. Na, 
nebent reiketų persikelti per kanalą ten, kur nėra tiltų. Ne- 
bloga būtų užsukti „Pas Harį“ ar į kokią kitą panašią skylę. Bet, 


matyt, geriausia bus eiti namo. 


XV skyrius 


Jis tikrai pasijuto kaip namie, jei tik galima taip pavadinti 
viešbučio kambarį. Ant lovos gulėjo pižama. Ant stalelio, prie 


stalinės lempos stovėjo butelis valpoličelio, o prie lovos, ant si- 

dabrinio padėklo — taurė ir butelis mineralinio vandens kibi- 
rėlyje su ledais. Portretas buvo išimtas iš rėmų ir pastatytas ant 

Paryžiuje išleistas New York Herald Tribune numeris gulėjo 
ant lovos šalia trijų pagalvių. Arnaldas žinojo, kad pulkininkas 
miega ant trijų pagalvių, ir ant stalelio padėjo dar atsarginį bu- 
teliuką vaistų, ne tų, kuriuos jis nešiojosi kišenėje. Spintos durys 
su veidrodžiais iš vidaus pusės buvo pravertos, kad jis matytų 
portretą iš šono. Palei lovą gulėjo įsispiriamos šlepetės. 

Aš jį nupirksiu, tarė pulkininkas pats sau, kadangi kamba- 
ryje nieko nebuvo, tik portretas. 

Jis atkimšo valpoličelio butelį, kuris jau buvo atidarytas, tik 
iš naujo rūpestingai, tvarkingai ir su meile užkimštas, ir įsipylė į 
gerą taurę, — tokių paprastai viešbučiuose neduoda bijodami, 
kad nesudaužytų. 

— Į tavo sveikatą, dukrele, — tarė jis. —- Mano gražioji, mano 
mieloji. Ar žinai, kad tu, be kita ko, visada skaniai kvepi? Tu 
nuostabiai kvepi, kai pučia smarkus vėjas, ir po antklode, ir kai 
bučiuoji mane atsisveikindama. Tatai ne dažnai pasitaiko, o juk 
tu nevartoji kvepalų. 

Ji žiūrėjo į jį iš portreto ir nieko nesakė. 

— Velniai nematė, — pasakė jis. — Negi kalbėsiuos su pa- 
veikslų. 

Kažin kodėl šį vakarą viskas taip nesklandžiai susiklostė, 
pagalvojo jis. Tikriausiai aš kaltas. Gerai, rytoj visą dieną 
stengsiuos būti kuo geriausias; kuo geriausias nuo pat aušros. 

— Dukrele, — tarė jis. Dabar jis kalbėjosi su ja, ne su port- 
retu. — Žinok, kad myliu tave ir trokštu būti švelnus, geras. Ir 
prašau — niekada manęs nepalik. 

Portretas tylėjo. 

Pulkininkas išsiemė iš kišenės smaragdus ir žiūrėjo, kaip jie 
slysta iš sužeistosios rankos į sveikąją — šitie šalti akmenys, prisigėrę 
jo kūno šilumos, tebesaugojo ją kaip ir visi brangakmeniai. 

Reikėtų įdėti juos į voką ir užrakinti kur nors, pagalvojo jis. 
Ber koks gi bestija išsaugos juos geriau už mane? Reikia kuo 
greičiausiai grąžinti juos tau, dukrele. 

O vis dėlto smagu juos laikyti. Jie kainuoja ne daugiau kaip 
ketvirtį milijono. Tiek aš galėčiau uždirbti per keturis šimtus 
metų. Reikes dar tiksliau paskaičiuoti. 

Jis įsidėjo brangakmenius į pižamos kišenę ir ant viršaus 
įgrūdo dar nosinę. Paskui užsegė kišenę. Pirmas mano protingas 
įgūdis, pagalvojo jis, buvo pasirūpinti, kad visos kišenės turėtų 
antsiuvus ir sagas. Man rodos, kad to aš išmokau per anksti. 

Smagu buvo jausti tuos akmenis. Kieti ir šilti, jie glaudėsi 
prie jo senos ir sausos krūtinės, kietos ir šiltos. Jis pasiklausė, 
kaip švilpia vėjas, pažvelgė į portretą, įsipylė dar vieną taurę 
valpoličelio ir eme skaityti Paryžiuje išleistą New York Herald 
Tribune numerį. 

Reikėtų praryti piliulę, pagalvojo jis. Bet velniop tas piliules! 

Tačiau vaistų jis vis delto išgėrė ir vėl paeme laikraštį. Pradėjo 


skaityti Redą Smitą ir skaitė su didžiausiu malonumu. 


XVI skyrius 


Pulkininkas nubudo dar neprašvitus ir iš karto pajuto, kad 
guli lovoje vienas. 

Vis dar pūtė stiprus vėjas, ir jis nuėjo prie atviro lango pa- 
sižiūrėti, koks gi oras. Rytuose, anapus Didžiojo kanalo, dar 


nebuvo matyti aušros, bet jis įžiūrėjo smarkiai banguojantį ka- 

nalo vandenį. Po šimts, pagalvojo jis, bus potvynis. Gali užlieti 
ir aikštę. Labai smagus reginys. Tik balandžiams bus riesta. 

Jis nuėjo į vonią, pasiėmęs laikraštį su Redu Smitu, taip pat 
ir taurę valpoličelio. Velniškai bus gerai, kai Gran Maestro gaus 
tuos didelius butelius, pagalvojo jis. Šitam vyne visada būna 
baisybė nuosėdų. 

Jis sėdėjo vonioje su laikraščiu galvodamas, kas jo laukia 
šiandien. 

Pirmiausia telefono skambutis. Bet jis gali pasigirsti labai velai, 
nes ji ilgai miegos. Jauni velai keliasi, o gražūs — dar vėliau. Ji 
tikriausiai neskambins anksti, o ir parduotuvės atsidaro ne anks- 
čiau kaip devintą, gal net veliau. 

Po šimts, pagalvojo jis, juk tie prakeikti brangakmeniai pas 
mane. Kaip galima daryti tokias kvailystes? 

Pats žinai kaip, tarė jis sau, skaitydamas skelbimus paskuti- 
niame puslapyje. Ar mažai esi tenkinęs savo įgeidžių? Ir ji 
patenkino savo įgeidį — argi pavadinsi tai kvailiojimu arba ne- 
sveika išmone? Gerai tik, kad aš, o ne kas kitas vietoj manęs, 
pagalvojo jis. 

Tikrai, nusprendė jis, viena laime, kad tai aš, o ne kas nors 
kitas. Aš tai aš, bet velniai žino, ar tai geriau, ar blogiau. Gal 
man patiks sėdėti kareiviškoje išvietėje, — kaip sėdedavau bene 
kasdien visą savo prakeiktą gyvenimą, — su tokiu turtu kišenėje? 

Šis klausimas nebuvo skiriamas niekam, nebent ateinančioms 
kartoms. 

Kiek kartų rytą tu sėdėjai taip vienoje eilėje su kitais? Tai 
buvo pačios nemaloniausios valandelės. Kaip ir skutimasis vie- 
šumoje. Būdavo, kartais taip norisi pabūti vienam, ką nors 
pagalvoti, arba nieko negalvoti, susirandi kokią nuošalią vie- 


telę, o ten, žiūrek, jau tupi du kareiviai ar miega sugulę. 

Kariuomenėje niekada nepabūsi vienas, kaip ir viešnamyje. 
Niekada nesu buvęs viešnamyje, bet įsivaizduoju, kad jis pa- 
našiai tvarkomas. Aš išmokčiau vadovauti ir viešnamiui, pa- 
galvojo jis. 

Pačius aktyviausius viešnamio lankytojus padaryčiau ambasa- 
doriais, o nevykeliai galėtų vadovauti korpusams arba karinėms 
apygardoms taikos metais. Neširsk, žmogau, tarė jis sau. Dar 
toks ankstyvas rytas, ir tavo darbai dar neatlikti. 

O kur tu dėtum jų žmonas, paklausė jis save. Nupirktum 
naujas skrybėles ar pastatytum prie sienos? Iš esmės tai nedidelis 
skirtumas. 

Jis pažvelgė į veidrodį pravirose duryse. Jo atspindys iš šono 
buvo šiek tiek iškreiptas. Sviedinys lekia pro šalį, pagalvojo jis, į 
mane blogai nutaikė. Ak tu, pasake jis sau, senas nuvarytas kuine. 

Dabar turėsi skustis ir skusdamasis žiūrėti į tą veidą. Be to, tau 
reikia apsikirpti. Venecijoje tai ne problema. Nepamiršk, kad esi 
pėstininkų kariuomenės pulkininkas. Negi vaikščiosi kaip Žana 
d'Ark arba generolas (be eilės) Džordžas Armstrongas Kasteris, 
tas gražuolis kavaleristas. Tikriausiai jam buvo labai smagu šitaip 
gyventi, tureti mylinčią žmoną ir pjuvenas vietoje smegenų. Bet, 
reikia manyti, jis suprato pasirinkęs ne tą kelią, kai atėjo atomazga 
ant tos kalvos ties Litl! Big Hornu, kai dulkių sūkuriuose apkvaitę 
sukosi raiteliai, kai priešų arkliai trype kanopomis tankiai 
suaugusius pelynus, o iš gyvenimo jam beliko tik gerai pažįstamas 
mielas parako kvapas ir jo paties kareiviai, kurie šaudė vienas į 
kitą ir patys į save, nes bijojo patekti į nagus indėnams. 

Jo kūnas buvo neapsakomai sudarkytas, kaip paprastai rašo- 
lemtingą, nepataisomą ir pačią didžiausią savo klaidą. Vargšas 


kavaleristas, galvojo pulkininkas. Taip atėjo galas visoms jo iliuzi- 

joms. Geriau jau būti pėstininkų kariuomenėje, nes ten niekada 
nesitiki nieko gero, vien tik blogo. 

Na, tarė jis sau, štai ir baigta; netrukus bus visai šviesu, ir aš 
galėsiu žiūrėti į portretą. Tegu mane velniai, jeigu aš kada iš- 
leisiu jį iš rankų. Pasiliksiu jį sau. 

O Viešpatie, tare jis, kažin kaip ji atrodo dabar, kai miega? 
Bet aš žinau kaip. Nuostabiai. Atrodo, kad ji nemiega, o tik 
prigulė pailsėti. Tegu ji pailsi, galvojo jis. Tegu ji gerai pailsi. 
Jėzau Kristau, kaip aš myliu ją ir kaip nenorėčiau kuo nors 


įskaudinti. 


XVII skyrius 


Kai prašvito, pulkininkas išvydo portretą. Ir išsyk, vos tik jį iš- 
vydęs, suvoke jo visumą, kaip geba suvokti civilizuotas žmogus, 
įpratęs nuolat skaityti ir pasirašinėti raštus, kuriais netiki. Taip, tarė 
jis sau, aš turiu akis, jų žvilgsnis vis dar skvarbus, o kadaise jose 
spindėjo ir garbės troškimas. Aš vedžiau savo nutrūktgalvius ten, 
kur jiems gerai kliuvo. Iš jų visų, iš pustrečio šimto, teliko trys, ir tie 
patys tures iki karsto lentos elgetauti kur nors priemiesčiuose. 

Čia iš Šekspyro, pasakė jis portretui. Nugalėtojo, dar ir 
šiandien absoliutaus čempiono. 

Gal kas nors ir įveiks jį per kokį netikėtą susirėmimą. Bet aš 
linkęs geriau jį godoti. Ar skaitei „Karalių Lyrą“, dukrele? Ponas 
Džinas Tanis skaitė, o jis buvo pasaulio čempionas. Aš irgi 
skaičiau. Kareiviams taip pat patinka ponas Šekspyras, nors tai 
nepanašu į tiesą. Jis rašo taip, tarsi pats būtų buvęs kareivis. 

Jis paklausė portretą: ką pasakysi, kaip pasiteisinsi? Ar tik 
tylėsi atlošusi galvą? Papasakoti dar apie Šekspyrą? 

Tau nėra ko teisintis. Tik ilsekis, ir tegu viskas būna kaip 
yra. Kad ir kiek mudu teisintumės, vis tiek nė velnio iš to neišeis. 
Ber kas gi tau liepė kišti galvą į kilpą, kišti drauge su manim? 

Niekas, tarė jis sau, taip pat ir portretui. Ir jau, žinoma, ne aš. 

Jis ištiesė savo sveikąją ranką ir pajuto, kad budėtojas šalia 
pirmojo valpoličelio butelio buvo palikęs ir antrą. 

Jeigu myli kokią šalį, pagalvojo pulkininkas, tai neslėpk, 
prisipažink. Iš tiesų, kodėl neprisipažinti? 

Aš mylėjau trejetą šalių ir tris kartus jas praradau. Na, čia tai 
jau netiesa. Dvi iš jų mes atsiemem. Susigrąžinome, pasitaise jis. 

Susigrąžinsime ir trečiąją iš storabambio generolo Franko, 
kuris sėdi ant medžioklinės kėdutės ir savo daktaro patarimu 
šaudo namines antis, saugomas savosios maurų kavalerijos. 

Šit kaip, tyliai tarė jis merginai, kuri skaidriomis akimis žvelgė 
į jį skaidrioje ankstyvo rytmečio šviesoje. 

Mes susigrąžinsime ją, ir jie visi bus pakarti žemyn galvomis 
prie degalinių. Mes jus įspėjome iš anksto, pridūrė jis. 

— Portrete, — tarė jis, — kodėl, po velnių, tu negalėtum gulėti 
su manim lovoje, užuot tūnojusi už aštuoniolikos akmeninių 
kvartalų? Gal ir daugiau: aš dabar jau ne toks pastabus kaip kadaise. 

— Portrete, — tarė jis merginai ir portretui, ir abiem kartu, 
nors jokios merginos nebuvo, o portretas liko toks, kokį jį 
nutapė. — Portrete, velniai griebtų, pakelk aukštyn smakrą, ir 
tau bus dar lengviau mane pražudyti. 

Iš tiesų labai maloni dovana, pagalvojo pulkininkas. 

— O manevruoti moki? — paklausė jis portretą. — Žaibiškai ir 
tiksliai? 

Portretas tylėjo, ir pulkininkas atsakė: pats žinai, po šimts, 
kad moka. Ji taip vikriai apeis tave pačią laimingiausią tavo dieną 


ir stos į kovą ir kausis, o tu, švelniai kalbant, tik stovėsi išsižiojęs. 

— Portrete, — tarė jis, — sūnau, dukra ar mano vienintele, 
tikroji meile, ar kas tu esi — juk tu pats žinai, kas esi, portrete. 

Portretas kaip ir anksčiau tylėjo. Bet pulkininkas, kuris da- 
bar vel buvo generolas, šį ankstų rytmerį tikrai žinojo, — valpoliče- 
lio padedamas, — žinojo kuo puikiausiai, tarsi tris kartus būtų 
patikrinęs Vasermano reakcija, kad portretas nė kiek neapsi- 
meta, ir jam buvo gėda, kad kalbėjo su juo taip šiurkščiai. 

— Šiandien aš būsiu pašelusiai geras, toks, kokio tu dar 
nebuvai matęs. Galėsi pranešti apie tai savo šeimininkei. 

Portretas po senovei tylėjo. 

Su kavaleristu jis tikriausiai imtų kalbėtis, pagalvojo gene- 
rolas; jis dabar turėjo dvi žvaigždes, jos buvo aštrios ir baltai 
švytėjo ant neryškiai raudonos apsitrynusios lentelės, pritvirtintos 
prie jo džipo iš priekio. Jis niekada nevažinedavo nei štabo maši- 
nomis, nei šarvuotais automobiliais, prikrautais viduje smėlio 
maišų. 

— Trauk tave velniai, portrete, — pasakė jis. — Arba slepk 
savo nuodėmes nuo mūsų, — išpažįstančių įvairiausius tikėji- 
mus, — universalaus kapeliono. Tą turėtum įsikalti sau į galvą. 

— Trauk velniai tave patį, — atkirto portretas, nepajudinda- 
mas lūpų, — netašytas soldafone. 

— Taip, — tarė pulkininkas, nes jis vėl buvo pulkininkas, 
atsisakęs ankstesnio rango. — Aš labai myliu tave, portrete. Tik 
nebūk toks šiurkštus. Aš labai myliu tave del to, kad esi gražus. 
Bet aš myliu puikesnę merginą už tave, milijoną kartų puikesnę, 
girdi? 

Mergina portrete neparode jokio ženklo, jog girdėjo, ir jam 
eme nusibosti toks žaidimas. 

— Tu negali pajudėti iš vietos, portrete, — pareiškė jis. - Nors 


ir esi išimtas iš rėmų. O aš ketinu pamanevruoti. 

Portretas nieko nesakė, jis tylėjo kaip ir tada, kai durininkas, 
jaunesniojo padavėjo padedamas, buvo atnešęs jį parodyti 
pulkininkui ir merginai. 

Pulkininkas pažvelgė į merginą portrete ir pamate, kokia ji 
beginklė dabar, kai jau beveik visai išaušo. 

Ir dar jis pamate, kad čia tikrosios jo meilės atvaizdas, todel 
pasake: 

— Atleisk už visas kvailystes, kurių čia prišnekėjau. Aš niekada 
nenoriu būti šiurkštus. Gal dabar abu numigsim, jeigu pasiseks, 
o paskui gal paskambins tavo šeimininkė? 


Turėtų pagaliau paskambinti, pagalvojo jis. 


XVIII skyrius 


Koridoriaus budetojas įkišo pro durų apačią Gazzettino nu- 
merį, ir pulkininkas tylutėliai paėmė jį, vos tik pasirodžiusį po 
durimis, kone iš budetojo rankų. 

Pulkininkas nemėgo šito budėtojo nuo to laiko, kai vieną 
gražią dieną užtiko jį kraustant lagaminą: pulkininkas jau buvo 
išėjęs iš kambario, bet netrukus sugrįžo. Jis grįžo, nes turėjo 
pasiimti vaistų buteliuką, kurį buvo užmiršęs, o budėtojas rausėsi 
jo lagamine. 

— Man atrodo, - tarė pulkininkas, - kad tokiame viešbutyje 
nedera sakyti: „Rankas aukštyn“. Bet jūs nedarot garbės savo 
miestui. 

Žmogus fašisto veidu ir dryžuota liemene tylėjo kaip žemė, 
jis tylėjo ir tada, kai pulkininkas pasake: 

— Rauskitės, viską išrauskite. Bet aš nelaikau karinių paslapčių 


savo muilinėje. 

Nuo to laiko jiedu šnairuodavo vienas į kitą, ir pulkininkas 
tyčia skubėdavo kuo greičiau pačiupti rytinį laikraštį iš dryžuo- 
taliemenio rankos, pačiupti tyliai, vos tik išgirsdavo ar pama- 
tydavo tą laikraštį kyštelint po durimis. 

— Na, šiandien tavo viršus, nenaudėli, — tarė jis pačiu ge- 
riausiu venecijietišku dialektu, kokį tik galėjo sugalvoti šią 
ankstyvą valandą. — Pasikark! 

Bet jie nepasikaria, pagalvojo jis. Jie kaišioja laikraščius po 
durimis žmonėms, kurie net nejaučia jiems neapykantos. Tur- 
būt sunki buvusio fašisto duona. O gal jis visai ne buvęs fašistas? 
Ką gali žinoti? 

Aš negaliu nekęsti fašistų, galvojo jis. Kaip ir bošų, kadangi, 
deja, esu kareivis. 

— Klausyk, portrete, — pasakė jis. — Argi aš turėčiau nekęsti 
bošų del to, kad mes juos žudome? Argi aš turėčiau nekęsti jų 
kaip kareivių ir kaip žmonių? Tokia išeitis man atrodo per lengva. 

Tiek to, portrete. Negalvok apie tai. Pamiršk. Tu dar ganė- 
tinai jaunas ir neišmanai tų dalykų. Tu dvejais metais jaunesnis 
už merginą, kurią vaizduoji, o jinai ir jaunesnė, ir senesnė už 
patį pragarą, už vietelę su praeitim. 

— Klausyk, portrete, — tarė jis ir tardamas pajuto, kad da- 
bar jau iki pat gyvenimo pabaigos turės su kuo pasikalbėti, 
nubudęs ankstyvą rytmetį. — Taigi klausyk, ką tau sakau. Vel- 
niop ir visa tai! Tau dar toli iki to. Tai viena minčių, kurių 
negalima sakyti garsiai, nors ir labai ji būtų teisinga. Yra daug 
dalykų, kurių negaliu tau pasakyti, ir gal tai man tik į gera. 
Jau laikas, kad ir man būtų geriau. O kaip tu manai, portrete, 
kas man galėtų būti į gera? Kas atsitiko, portrete? Išalkai? Aš 
išalkau. 


Ir jis paskambino budėtojui, kad atneštų pusryčius. 

Jis žinojo, kad telefono skambučio sulauks tik po kelių va- 
landų, nors buvo jau visai šviesu — Didžiajame kanale lengvai 
galėjai įžiūrėti kiekvieną bangą, švininę, pritvinkusią vėjo, ir 
aukštai pakilusį vandenį, potvynio suvarytą ant rūmų prie- 
plaukos laiptų, tiesiai priešais jo kambarį. 

Jauni gerai miega, galvojo jis. Jie ir turi gerai miegoti. 

— Kodel mes senstame? — paklause jis budėtoją su stikline 
akimi, kuris atneše valgiaraštį. 

— Nežinau, pulkininke. Manau, kad tai natūralus procesas. 

— Taigi. Atrodo, ir aš suprantu. Prašyčiau neplaktos 
kiaušinienės, arbatos ir paskrudintos duonos. 

— Nenorite nieko amerikietiško? 

— Velniop viską, kas amerikietiška, išskyrus mane patį. Ar 
Gran Maestro jau darbuojasi? 

— Jis parūpino jums valpoličelio pintuose dvilitriniuose bu- 
teliuose, ir aš jums atnešiau pripylęs į ropinę. 

— Štai kur žmogus! — pasakė pulkininkas. — Dievas mato, aš 
galėčiau duoti jam pulką. 

— Vargu ar jis norėtų imti. 


— Taip, — tare pulkininkas. — Aš ir pats nenorėčiau. 


XIX skyrius 


Pulkininkas pusryčiavo neskubėdamas, tarsi nokdaunuotas 
boksininkas, kuris girdi skaičių „keturi“ ir žino, kaip per likusias 
penkias sekundes gerai atsipūsti. 

— Portrete, — tare jis. — Tau irgi reikia pailsėti. Tik vargu ar 


tu sugebesi tą padaryti. Tau sutrukdys vadinamasis statiškas 

elementas. Juk žinai, Portrete, beveik nė viename paveiksle, aš 
turiu galvoje tapybą, nėra judesio. Esama tik kelių išimčių. Bet 
tokių labai nedaug. 

Norėčiau, kad čia būtų tavo šeimininkė — ji atneštų mums 
judesį. Ir iš kur tokios pašelusios jaunos merginos kaip tu ir jos 
tiek daug žino ir kodėl jos tokios gražios? 

Pas mus, jeigu mergina tikrai graži, ji kilusi iš Teksaso ir 
kartais — geriausiu atveju — gali pasakyti, koks dabar menuo. 
Tačiau jos visos moka gerai skaičiuoti. 

Jas išmoko skaičiuoti, sukti plaukus ant suktukų ir kojytes 
laikyti suglaustas. Reikėtų ir tau, portrete, kokį kartą už nuo- 
dėmes, jeigu jų turi, permiegoti vienoje lovoje su mergina, kuri 
plaukus susisuko ant suktukų, kad būtų gražesnė kitą dieną. 
Tik ne šiąnakt. Šiąnakt jos nesistengia būti gražios. Viskas rytojui, 
kai reikės konkuruoti su kitomis. 

O Renata, tai yra tu, dabar miega, nė nepagalvojusi apie 
savo plaukus. Ji miega, o plaukai išsidraikę ant pagalvės; puikūs, 
juodi, šilkiniai — o ji sako, kad tai vienas vargas. Nuolat užmiršta 
juos išsišukuoti, nepaisydama guvernantės pamokslų. 

Matau, kaip ji eina gatve, smagiai žengdama ilgomis kojomis, 
vėjas ką nori, tą ir daro su jos plaukais, o tikras krūtis dengia 
megztinis; aš matau ir Teksaso naktis — jos atrodo slogios ir kietai 
užvyniotos ant metalinių suktukų. 

— Niekada nebadyk manęs savo gelžgaliais, brangioji, — tarė 
jis portretui, — o aš jau pasistengsiu atsilyginti tau apskritais, 
sunkiais, kietais sidabriniais doleriais ar kuo nors kitu. 

Ne, aš jau vel šiurkštus, pagalvojo jis. 

Paskui pasakė portretui paprastai, nebesikreipdamas iš di- 


džiosios raidės. 

— Tu pašelusiai graži, net bloga darosi. Per tave gali papult 
už grotų. Renata vis delto dvejais metais vyresnė. O tau nėra nė 
septyniolikos. 

Ir kodėl ji negali būti mano, kodel negaliu jos mylėti ir 
rūpintis ja, ir niekad nebūti šiurkštus nei blogas, ir turėti su ja 
penketo sūnų, kurie išeitų į visas penkias pasaulio šalis, kad ir 
kur jos būtų? Aš nežinau. Matyt, tokios mums iškrito kortos. 
Vargu ar jas padalys iš naujo. 

Ne. Kortos dalijamos vieną sykį, paimi jas ir turi lošti. Galė- 
čiau lošti, jei būtų tekus bent kiek geresnė korta, pasake jis, bet 
portretui jo žodžiai jokio įspūdžio nepadarė. 

— Portrete, — tarė jis, — žiūrėk geriau į kitą pusę ir būk 
kuklesne. Dabar aš prausiuos po dušu ir skusiuos — skustis tau 
nereikia — paskui apsivilksiu savo karišką uniformą ir eisiu pasi- 
vaikščioti po miestą, nors dar labai anksti. 

Ir jis išlipo iš lovos, atsargiai stodamasis ant sužeistosios kojos, 
kuri jam visuomet suskausdavo. Sužeistąja ranka jis išjungė 
lemputę virš lovos. Paskui jau visai šviesu, jis ir taip visą valandą 
be reikalo degino šviesą. 

Jis tuoj pat apgailėjo šį neapdairumą, kaip apgailėdavo visas 
savo klaidas. Eidamas pro portretą, jis tik užmetė akį ir atsistojo 
prieš veidrodį. Nusimetė abi pižamos dalis ir apžiūrėjo save 
kritiškai, atidžiai. 

— Senas krienas, muštas, peštas ir velėtas, — pasakė jis veid- 
rodžiui. 

Portretas buvo praeitis. O veidrodis atspindėjo šiandieną. 

Ne pilvotas, pasakė jis, nejudindamas lūpų. Ir krūtinė gerai 
atrodo, žinoma, neminint joje slypinčio defektyvaus raumens. 
Ką gi, balon puolęs, sausas nekelsi, o kuo viskas baigsis — geriau 


ar blogiau, ar visai bjauriai — nežinia. 

Tau jau pusšimtis metų, senas bestija. Eik dabar, nusiprausk 
po dušu, gerai nusiskusk, o paskui vilkis savo uniformą. Tu gauni 


dar vieną dieną. 


XX skyrius 


Pulkininkas stabtelėjo prie kontorelės hole, bet durininkas 
dar nebuvo atėjęs. Sedejo tik naktinis budėtojas. 

— Ar jūs galite padeti vieną mano daiktą į seifą? 

— Ne, pulkininke. Niekas negali atidaryti seifo be valdytojo 
ar durininko. Bet jeigu norite, galiu pats pasaugoti. 

— Dekui. Nevarginsiu jūsų. 

Jis įsidėjo savo vardu adresuotą firminį Gri:ti viešbučio voką 
su brangakmeniais į kairiąją vidinę munduro kišenę ir užsegė. 

— Dabar pas mus nebūna didesnių vagysčių, — pasake nak- 
tinis budetojas. Naktis jam buvo prailgusi, ir jis džiaugėsi proga 
pasikalbėti. — Tiesą sakant, niekada ir nebūdavo, pulkininke. 
Pasikeite tik pažiūros ir politika. 

— O kaip jūs žiūrite į politiką? — paklausė pulkininkas. Jam 
irgi buvo ilgu. 

— Taip, kaip jums ir atrodo. 

— Suprantu. O kaip sekasi jūsų partijai? 

— Manau, kad visai neblogai. Nors gal ne taip gerai, kaip 
praėjusiais metais. Ir vis delto gana gerai. Mes pralaimėjome ir 
dabar turime bent kiek palaukti. 

— Jūs aktyviai darbuojatės? 

— Nelabai. Politiką daugiau imu į širdį, negu vertinu protu. 
Žinoma, vertinu ir protu, bet esu labai menkai politiškai apsi- 


švletęs. 


157 


Ernest Hemingway 


— Kai labiau apsišviesite, visai išmesite ją iš širdies. 

— Gal ir taip. Ar jūs kariuomenėje politikuojate? 

— Ir dar kaip, — tarė pulkininkas. — Tik kitokiu būdu, nei 
jūs manot. 

— Tiek to, verčiau apie tai nekalbėkime. Aš visai neketinau 
jūsų tardyti. 

— Juk aš pirmas pradėjau — pats pateikiau jums tokį keistą 
klausimą. Tiesiog norėjosi paplepėti, o ne ką nors iškvosti. 

— Ir aš taip manau. Jūs visai nepanašus į tardytoją, pulki- 
ninke, o apie ordiną aš žinau, nors ir nesu jo narys. 

— O galetumet būti ir narys. Aš pasitarsiu su Gran Maestro. 

— Mudu kilę iš vieno miesto, tik iš skirtingų rajonų. 

— Jūsų miestas geras. 

— Pulkininke, mano politinis akiratis toks siauras, kad visus 
padorius žmones aš laikau padoriais. 

— Laikui bėgant praeis, — užtikrino jį pulkininkas. —- Neim- 
kit į galvą, vaikine. Jūsų partija dar jauna. Visai suprantama, 
kad jūs padarote klaidų. 

— Prašom taip nekalbėti. 

— Čia buvo tiktai nevykęs rytmetinis pokštas. 

— Pasakykit, pulkininke, ką jūs iš tiesų manote apie Titą? 

— Daug ką. Bet jis yra artimas mano kaimynas. O apie kai- 
mynus geriau nešnekėti. 

— Labai norečiau sužinoti. 

— Sužinosit savo kailiu. Nejaugi nežinojot, kad į tokius klau- 
simus neatsakinejama? 

— Tikėjausi, kad atsakinėjama. 

— Tai jau ne, - tarė pulkininkas. - Bent man nedera. Galiu 


jums pasakyti tik tiek — ponas Titas turi spręsti daug problemų. 

— Taigi, šitą aš suprantu, — pasake naktinis budėtojas, kuris, 
beje, buvo dar tik vaikėzas. 

— Ko čia nesuprasti, — pritarė pulkininkas. — Tam nereikia 
būti pranašu. Na, likite sveiki, man reikia pasivaikščioti, kad 
geriau virškintų. 

— Laimingai, pulkininke. Fa bruto tempo.! 

— Bruttissimo *, — pasakė pulkininkas ir, stipriau susiveržęs 
apsiausto diržą, truktelėjęs pečius, skvernus patempęs žemyn, 


išėjo pro duris į vėją. 


XXI skyrius 


Pulkininkas sėdo į gondolą, kuri už dešimt čentezimų kelė į 
kitą kanalo pusę, padavė gondoljerui tiek pat, kiek visuomet, ir 
atsidūrė minioje žmonių, pasmerktų kasdien anksti keltis. 

Jis atsigręžė į Gritti viešbutį ir pasižiūrėjo į savo kambario 
langus, kurie tebebuvo atdari. Atrodė, kad nelis, tik gūsiais pūtė 
toks pat stiprus, šaltas kalnų vėjas. Visi žmonės gondoloje atrodė 
sustirę, ir pulkininkas pagalvojo: norėčiau išduoti visiems Čia 
esantiems tokius kaip mano neperpučiamus ir neperlyjamus 
apsiaustus. Bet Viešpatie, kiekvienas karininkas, tokį apsiaustą 
dėvįs, žino, kad jis perlyjamas, įdomu tik, kas iš to pasipelnė? 

Burberry firmos lietpaltis vandens nepraleidžia. O mūsiškiai 
peršlampa kiaurai, užtat tikriausiai kokio nors miklaus sukčiaus 
sūnelis įtaisytas į Grotoną, o gal ir į Kenterberį, kur mokosi visų 


didžiųjų kariuomenės tiekėjų atžalos. 


! Šiandien b jaurus oras (7tal.). 
? Bjauriausias (7:a/.), 

Ir ką man galvoti apie savo brolį kariškį, kuris pasidalijo grobį 
su tuo tiekėju? Įdomu, kas gi buvo tas gudragalvis pėstininkų 
kariuomenėje? Ko gera, ir ne vienas. Tikriausiai, galvojo jis, jų 
turėtų būti labai daug. Matyt, dar kaip reikia neprabudai, kad 
šneki tokias kvailystes. Nuo vėjo jie vis dėlto apsaugo. Tie liet- 
palčiai. Tie patys, kurie dengia ir mano užpakalį. 

Gondola atsišliejo į prieplaukos polius anapus kanalo, ir 
pulkininkas stebėjo, kaip juodai apsirengę žmonės lipa iš juodai 
nudažyto vežimo. Ar čia vežimas, pagalvojo jis. Ar būtinai ve- 
žimas turi tureti ratus arba vikšrus? 

Niekas ne sudilusio skatiko neduotų už tokias mintis, pagalvojo 
jis. Juo labiau šį rytmetį. Tačiau kartais jos būdavo šio to vertos. 

Jis pasuko į tolimą miesto pakraštį, kuris rėmėsi į Adrijos 
jūrą — tą rajoną labiausiai mėgo. Jis ėjo siaurutėle gatvele 
stengdamasis neskaičiuoti, kiek gatvių ją kerta šiaurės ir pietų 
kryptimi, neįsidėmeti tiltų, tikedamasis susiorientuoti ir išeiti 
tiesiai prie turgaus ir nenuklysti nė į vieną akligatvį. 

Tai buvo žaidimas, toks pat žaidimas, kaip kitiems kanfildas 
ar kas nors panašaus su kortomis. Bet jis pranašesnis tuo, kad 
žaisdamas gali vaikščioti ir apžiūrinėti Venecijos namus, me- 
lancholišką miesto peizažą, parduotuves, tratorijas ir senus rū- 
mus. Šis žaidimas puikus, jei myli Veneciją. 

Tai yra savotiška solitaire ambulante ', o išlošti gali džiaugs- 
mą akiai ir širdžiai. Jeigu šioje miesto dalyje pataikysi išeiti į turgų, 
nė karto neišklydęs iš kelio, — žaidimą būsi laimėjęs. Tik negalima 
per daug lengvinti sau uždavinio, negalima skaičiuoti gatvių. 

Anapus kanalo žaidimas buvo kitoks — turėjai iš Grizti 


viešbučio nesuklydęs pasiekti Rialtą per Pondamente Nuove. 


! Čia: vienišojo klajonė (pranc) 


160 


ANAPUS UPĖS, MEDŽIŲ ŪKSMĖJE 


Galų gale prieini tą tiltą, kuriuo patenkama į turgų. Turgus 
jam patiko užvis labiausiai. Į bet kokį miestą atsilankęs, jis 
visuomet pirmiausia užsukdavo į turgų. 

Staiga jis išgirdo du jaunus vyriškius laidant liežuvius jo 
adresu. Iš balsų suprato, kad jie jauni, ir neatsisuko, tik stengėsi 
išlaikyti atstumą iš klausos, nusprendęs atsigręžti ties posūkiu ir 
tada pasižiūrėti į juos. 

Jie eina į darbą, galvojo pulkininkas. Gal jie anksčiau buvo 
fašistai ar dar galai žino kas, o gal tiesiog įpratę plakti liežuviais. 
Bet dabar rėžia iš peties. Jiems užkliuvo ne tik amerikiečiai apskri- 
tai, o aš pats, mano žili plaukai, vos pastebimas šlubčiojimas, žygio 
batai (tokie tipeliai nemėgsta praktiškų žygio batų, jiems patinka 
batai, kurie kaukši einant grindiniu ir spindi kaip veidrodžiai). 

Ir mano lietpaltis jiems atrodo panašus į maišą. O dabar 
jiems parūpo, kodel čia einu tokią ankstyvą valandą, o štai jie 
guldo galvas, kad aš jau nebegaliu turėti reikalų su moterimis. 

Ties kampu pulkininkas staigiai pasuko į kairę, grįžtelėjęs 
išvydo, su kuo turės susidurti, sumetė atstumą, ir kai jaunieji 
vyrai pasuko už kampo, kurį sudare Frario bažnyčios apsidė, 
pulkininko nebebuvo. Jis užsiglaudė kampe už išsikišusios senos 
bažnyčios apsidės, o kai išgirdo juos visai priartėjus, žengė iš 
savo užuolandos, susikišęs rankas į kišenes, ir staigiai atsigręžęs 
išdygo tiesiai prieš juos su lietpalčiu, laikydamas rankas kišenėse. 

Jie stabtelėjo, ir jis, pasižiūrėjęs jiems abiem į akis, nusišiepė 
įprastu stingdančiu šypsniu. Paskui nužvelgė jų kojas — tokiems 
visada žiūrima į kojas, kadangi jie avi per siaurais batais, kuriuos 
nuavus pamatai nuospaudas ant pirštų. Pulkininkas nusispjove 
ant grindinio ir nieko nepasake. 

Dviejų vyrų akyse, o jie, kaip jis ir įtarė, tikrai buvo fašistai, 
degė neapykanta ir dar galai žino kas. O paskui jie spruko šalin 

kaip kokie pelkių paukščiai, nuplasnojo it garniai, ir dar jų spėri 
eisena priminė jam žiurlių skrydį; jie su neapykanta žvalgėsi atgal 
tikėdamiesi, kad paskutinis žodis bus jų, kai tik atstumas 
pasidarys saugus. 

Labai gaila, kad jų nebuvo dešimt prieš vieną, pagalvojo 
pulkininkas. Tada, ko gera, jie būtų stoję į kovą. Be to, neturė- 
čiau jų kaltinti — aš nugalėtojas. 

Bet kaipgi jie elgiasi su mano rango ir mano amžiaus žmo- 
gumi? Ir kaip kvaila galvoti, kad visi penkiasdešimtmečiai 
pulkininkai nesupranta jų kalbos. Ir lygiai taip pat kvaila galvo- 
ti, kad senas pestininkas pabūgs susiremti su priešu tokį ankstyvą 
rytmetį, kai jėgų persvara visai nedidelė — tik du prieš vieną. 

Nenorėčiau muštis šitame mieste, nes myliu venecijiečius. 
Turėčiau to išvengti. Bet argi tie netašyti jaunikliai neužuode, kas 
aš per paukštis? Argi jie nežino, nuo ko žmogus taip apšlumba? 
Negi neįžiūrėjo ne vieno ženklo, iš kurio atpažinsi seną frontininką 
taip tiksliai, kaip ir žveją iš jo randuotų, virvės nutrintų rankų? 

Tiesa, jie matė tik mano nugarą, pasturgalį, kojas, batus. 
Bet mane galima buvo atpažinti iš judesių. O gal judesiai nebe 
tie? Kai aš pagaliau pažvelgiau į juos ir pagalvojau: „Galas jums, 
tuoj pakratysite kojas“, jie, atrodo, suprato mane. Suprato kuo 
puikiausiai. 

Iš tiesų, ko vertas žmogaus gyvenimas? Mūsų kariuomenėje — 
dešimt tūkstančių dolerių, jei esi apsidraudęs. Kurių velnių aš 
dabar apie tai? O, tiesa, kai pasirodė tie nenaudeliai, aš gal- 
vojau, kiek pinigų sutaupiau savo vyriausybei tuo laiku, kada 
visokie sukčiai pyle sau į kišenes. 

Taip, tarė jis, o kiek tu paleidai vėjais prie Šato, skaičiuojant 
po dešimt guldenų už galvą? Matyt, šito kaip reikiant nesuprato 


niekas, išskyrus mane. O dabar nebera prasmės aiškintis. Karinė 

vadovybė mėgsta viską suversti permainingiems karo atsitikti- 
numams. Kariuomenėje visi žino, kad tokių dalykų neišvengsi. 
Daryk, kaip tau įsakyta, negalvodamas, kokio ilgumo bus žu- 
vusiųjų sąrašai, ir tapsi didvyriu. 

Viešpatie, tarė sau, aš negaliu negalvoti apie tuos sąrašus. 
Bet gauni įsakymą ir turi jį vykdyti. Klaidos — štai kas tau ne- 
duoda paskui miegoti. Bet kurių velnių apie jas galvoti. Nuo to 
niekada nebus geriau. Tik tos mintys kartais ima ir pristoja. Taip 
pristoja, kad neišgrauši su dantimis. 

Na, nenusimink, drauguži. Ir neužmiršk, veldamasis į muš- 
tynes, kokį turtą turi. Jei būtum pralaimėjęs, jie tikriausiai būtų 
iškraustę tau kišenes. Dabar plikomis rankomis jau nebesusi- 
dorotum, o ginklo neturi. 

Taigi nepulk į nevilų, drauguži ar vyruti, ar pulkininke, ar ne- 
nusisekęs generole. Štai mes jau kone turguje, o tu to ir nepastebi. 


Blogai, kai imi nebepastebėti, pridūrė jis. 


XXII skyrius 


Jis mėgo šitą turgų. Čia visada sausakimša, žmonės būriuojasi 
net šoninėse gatvelėse, eidamas negali išvengti nepastūmęs ko 
nors, o kai tik stabteli pasižiūrėti prekės ar pirkti, ar tiesiog 
pasigerėti, tuojau pavirsti 7/ot de rėsistance' rytmetinio pirkėjų 
antplūdžio sraute. 

Pulkininkas mėgo apžiūrineti plačiai paskleistus ir aukštomis 
krūvomis sukrautus sūrius, didžiules dešras. O pas mus, Ameri- 
koje, įsivaizduoja, kad 2071a4ella yra maža dešrelė, pagalvojo jis. 


! Pasipriešinimo židinys (pranc. ). 

Ir tarė moteriškei būdelėje: 

— Prašom duoti man paragauti šitos dešros. Tik mažą gabalelį. 

Ji atpjove ploną it popierius skridinėlį, atpjove kažkaip įnir- 
tingai ir kartu meiliai, ir pulkininkas paragavęs pajuto gerą 
lengvai parūkytos mėsos su juodaisiais pipirais kvapą; tos kiau- 
lės, matyt, buvo penėtos kalnuose gilėmis. 

— Paimsiu ketvirtį kilogramo. 

Baronas vaišindavo savo medžiotojų kompaniją tiktai spartie- 
tiškais pusryčiais, ir pulkininkas gerbė šį įproųį — jis žinojo, kad me- 
džioklėje nereikia prisivalgyti. Tačiau jautė galėsiąs papildyti 
pusryčius šita dešra, pasidalyti ja su valtininku ir jėgeriu. Galima 
bus duoti gabaliuką medžiokliniam šuniui Bobiui, kuris visada dirba 
su entuziazmu, nors peršlampa iki gyvo kaulo ir dreba nuo šalčio. 

— Ar Čia geriausia jūsų dešra? — paklausė jis moterį. — Gal 
turite dar tokios, kurios nerodote ant prekystalio, o laikote geres- 
niems, nuolatiniams pirkėjams? 

— Šita dešra geriausia. Dešrų daug, kaip matote. Bet šita 
užvis geriausia. | 

— Tada duokite dar aštuntadalį kilogramo dešros, kur dau- 
giau riebalų, o mažiau pipirų. 

— Turiu tokios, — tarė ji. — Mažiau rūkyta, kaip tik tokia, 
kokios norite. 

Ši dešra buvo skiriama Bobiui. 

Italijoje, kur didžiausias nusikaltimas pagarsėti kvailiu ir kur 
daugelis žmonių vaikšto alkani, nepasakysi, kad perki dešrą 
šuniui. Brangią dešrą gali sušerti šuniui nesislėpdamas nuo dar- 
bininko, kuris žino prakaito kainą ir suvokia, kaip jaučiasi šuo 
šaltame vandenyje. Bet pirkdamas niekad neturi sakyti, kam ji 
skiriama, kitaip būsi palaikytas kvailiu arba milijonierium, pralo- 


busiu karo ar pokario metais. 

Pulkininkas užmokėjo, paėmė paketėlį ir toliau nukeliavo 
per turgų, giliai traukdamas skrudintos kavos kvapą ir žvalgy- 
damasis į riebią skerdieną mėsos skyriuose; jam atrode, kad jis 
apžiūrinėja drobes, tapytas olandų dailininkų, kurių pavardžių 
niekas neprisimena ir kurie yra tobulai, su smulkiausiomis 
detalėmis nutapę viską, ką galima sumedžioti ar kas yra valgoma. 

Turgus labai primena gerą muziejų, kaip, pavyzdžiui, Prado 
arba dabartinę Akademiją, pagalvojo pulkininkas. 

Per skersgatvį jis išėjo į žuvų skyrių. 

Čia, paskleisti tiesiog ant slidžių akmeninių grindų ar krep- 
šiuose, ar dežėse su virvinemis rankenomis, gulėjo sunkūs pilkai 
žali omarai, įgavę rausvą atspalvį, tarsi pranašaujantį jų mirtį 
verdančiame vandenyje. Visi jie sugauti klasta, pagalvojo pulki- 
ninkas, ir dabar guli surištomis žnyplėmis. 

Čia buvo nedidelių plekšnių, šiek tiek skumbrių ir tunų. 
Šitie didžiaakiai didelių vandenų gyventojai panašūs į torpedas, 
pagalvojo pulkininkas, ir nepraranda savo orumo net negyvi. 

Niekas jų nepagautų, jeigu jie nebūtų tokie edrūs. Vargšės 
plekšnės laikosi sekliose vietose - jas Dievulis ir sukūrė žmonėms 
maitinti. Betgi šitos klaidžiojančios torpedos, dideliais būriais 
gyvenančios vandenų platybėse, apkeliauja visus okeanus ir jūras! 

Ir vėl paistau nei šį, nei tą, pagalvojo jis. Žiūrėkime, ko čia 
dar esama. 

Buvo daugybė ungurių, dar gyvų, bet jau nebetekusių pasi- 
tikėjimo savo ungurišku vikrumu. Buvo puikių krevečių, — iš jų 
galima pagaminti scampi brochetto, iškepti užmovus ant ilgo 
geležinio strypo, kuris Brukline praverstų ledui skaldyti. Buvo ir 
mažų krevetukių, pilkų, pieniško atspalvio, kurios irgi laukė savo 
eilės į verdantį vandenį ir amžinybę; netrukus potvynio vandenys 
nuplukdys besvorius jų kiautelius Didžiuoju kanalu į jūrą. 

Vikruoles krevetės, galvojo pulkininkas, su čiuptuveliais, il- 
gesniais nei to senojo japonų admirolo ūsai, ateina čia atiduoti 
savo gyvybės mūsų labui. Ak jūs, krikščioniškosios krevetės, 
gebančios meistriškai atsitraukti, kodėl nuostabiausia žvalgybos 
tarnyba dviejose lengvose antenose neįspėja jūsų, kokie pavo- 
jingi Žvejų tinklai ir žiburiai? 

Tikriausiai per neapdairumą, pagalvojo jis. 

Paskui jis apžiūrėjo krūvas mažų vėžiagyvių, moliuskų su 
aštriabriaunėmis it skustuvas kriauklelėmis — juos reikia valgyti 
žalius, jeigu esi skiepytas nuo šiltinės, — ir dar daugybę smulkių 
skanskonių. 

Praėjęs pro juos, jis stabtelėjo prie vieno pardavėjo paklaus- 
ti, iš kur atgabenti jo moliuskai. Pasirodė, kad jie sugauti geroje 
vietoje, kur nėra kanalizacijos, ir pulkininkas paprašė atidaryti 
šešis. Jis išgėrė sultis, o minkštimą išgramdė lenktu peiliu, pa- 
duotu pardavėjo. Peilį pardavėjas davė jam dėl to, kad iš patyri- 
mo žinojo pulkininką išpjaustant minkštimą geriau negu jis pats. 

Pulkininkas užmokėjo jam kelias smulkias monetas, menką 
pinigą, bet vis dėlto kur kas didesnį, negu paprastai gauna už 
juos tas, kuris žvejojo. Dabar, pagalvojo jis, reikia žvilgtelėti į 


upių ir kanalų žuvis ir grįžti į viešbutį. 


XXIII skyrius 


Pulkininkas grįžo į Gritii. Atsiskaitęs su gondoljerais, jis 
įžengė į holą. Vėjo čia nebuvo. 

Iš turgaus Didžiuoju kanalu gondolą yrė net du vyrai. Abu 
jie dirbo iš peties, ir pulkininkas sumokėjo jiems kiek derėjo, 


net daugiau, negu derėjo. 

— Ar man kas nors skambino? — paklausė durininką, jau 
sėdintį savo vietoje. 

Durininkas — energingas ir apsukrus šviesiaplaukis, visada 
buvo labai mandagus ir paslaugus, tačiau be vergiško nuolan- 
kumo. Savo viešbučio ženklą — sukryžiuotus raktus — jis dėvėjo 
ant mėlynos uniformos atlapų visai paprastai, be jokios pompos. 
Buvo durininkas, ir tiek. Jo pareigas galima prilyginti kapitono 
laipsniui, pagalvojo pulkininkas. Karininkas, tik ne iš džentel- 
menų. Senais laikais būtų lyg ir vyresnysis seržantas, tik bend- 
rauja su dideliais viršininkais. 

— Panelė skambino du kartus, — pasake durininkas angliškai. 

Taip vadinama kalba, kuria mes visi kalbame, pagalvojo 
pulkininkas. Tegu ji ir toliau taip vadinasi. Tai beveik viskas, 
ką jie mums paliko. Tačiau kalbos pavadinimą reikia jiems 
leisti — tegu pasilieka. Ko gera, Kripsas greit ims dalyti ją pagal 
korteles. 

— Prašom sujungti mane su ja tuoj pat, — paprašė jis duri- 
ninką. 

Durininkas emė rinkti numerius. 

— Galite kalbėtis čia, pulkininke, — tarė jis. — Jau sujungiau. 

— Mikliai. 

— Prašom į kabiną, — tarė durininkas. 

Kabinoje pulkininkas pakėlė ragelį ir automatiškai pasakė: 

— Kalba pulkininkas Kantvelas. 

— Aš skambinau du kartus, Ričardai, — tare:mergina. - Man 
pasake, kad tu išejai. Kur tu buvai? 

— Turguje. Kaip jautiesi, mylimiausioji? 

— Dar anksti, ir niekas mūsų negirdi. Aš tavo mylimiausioji, 
kad ir ką tai reikštų. 


— Kad tu esi mylimiausioji. Gerai miegojai? 

— Tarsi būčiau lekusi su slidėmis per tamsą. Gal ir ne su 
slidėmis, bet per tamsą tikrai. 

— Taip ir turėjo būti. Kodel taip anksti atsikelei? Tu išgąs- 
dinai mano durininką. 

— Gal tai ir nekuklu, bet sakyk, kada susitiksime ir kur? 

— Kur tu nori ir kada nori. 

— Ar tebeturi brangakmenius ir ar panelė iš Portreto bent 
kiek tau padėjo? 

— Atsakau „taip“ į abu klausimus. Brangakmeniai mano 
viršutinėje kairiojoje kišenėje, ji užsegta. Su panele iš Portreto 
mudu kalbėjomės vėlai naktį ir anksti rytą, ir man buvo daug 
lengviau su ja. 

— Gal myli ją labiau nei mane? 

— Aš dar kol kas normalus. O gal be reikalo giriuosi? Bet ji 
labai miela. 

— Kur susitiksim? 

— Gal pusryčiaukim Florian, dešinėje aikštės pusėje? Tik- 
riausiai aikštė užtvindyta, ir bus labai smagu pasižiūrėti. 

— Ateisiu ten po dvidešimties minučių, jeigu labai nori. 

— Labai noriu, — tarė pulkininkas ir pakabino ragelį. 

Žengdamas iš kabinos, jis staiga pasijuto labai blogai, jam 
pasirode, kad pats velnias uždarė jį į geležinį narvą, kuris turi 
Geležinio plaučio arba Geležinės mergelės formą; papilkėjusiu 
veidu jis priėjo prie durininko stalo ir tarė itališkai: 

— Mielas Domenikai, prašyčiau vandens. 

Durininkas suskubo vandens, o jis laukė, užsikniaubęs ant 
stalo. Ilsėjosi nesielvartaudamas ir nepuoseledamas iliuzijų. Grįžo 
durininkas su stikline vandens, pulkininkas nurijo keturias 
tabletes — tokių paprastai geriama dvi, — ir toliau ilsėjosi lengvai, 


nesugniužęs, kaip ilsisi vanagas. 


168 


ANAPUS UPĖS, MEDŽIŲ ŪKSMĖJE 


— Domenikai! — kreipėsi jis vėl. 

— Taip. 

— Čia voke turiu daiktą, kurį norėčiau padėti pas jus į seifą. 
Atsiimsiu jį pats arba atsiųsiu ką nors su rašteliu, arba paims tas 
asmuo, su kuriuo dabar kalbėjausi telefonu. Užrašyti jums? 

— Ne. Nereikia. 

— O jeigu jums kas atsitiks, drauguži? Juk nesate nemirtin- 
gas, ką? 

— Aišku, — atsake durininkas. — Bet aš viską užrašysiu, nes, 
be manęs, dar yra valdytojas ir valdytojo pavaduotojas. 

— Abu geri žmonės, — pripažino pulkininkas. 

— Gal jums vertėtų prisėsti, pulkininke? 

— Ne. Sėdinėja tik nukaršę seniai ir senės prieglaudose. Ar 
jūs sedinėjate kiekviena proga? 

— Ne, 

— Aš galiu ilsėtis stačias, į bet kokį kuolą atsirėmęs. Mano 
tevynainiai amžinai sedinėja, gulinėja ar tiesiog griūva kur pa- 
puola. O kad mažiau niauzgėtų, jie kremta tonizuojamąsias 
galetas.! 

Jis kalbėjo be perstojo, kad tik greičiau atgautų pusiausvyrą. 

— Ar tikrai yra tokių tonizuojamųjų galetų? 

— Be abejo. Tik dar kažko pridėta, kad nebūtų erekcijos. 
Panašu į atomines bombas, tik veikia atvirkščiai. 

— Nesinori tikėti. 

— Mes turime stulbinamų karinių paslapčių, generolų žmo- 
nos pasakoja jas viena kitai. Viena iš paskutiniųjų — tonizuo- 
jamosios galetos. O kada nors mes visą Veneciją užleisime bo- 


tulizmo bakterijomis iš penkiasdešimt šešių tūkstančių pėdų 


! Galertes- akyti kvietiniai nesaldūs su mielių raugu sausainiai (pranc.). 

aukščio. Ir nieko nepadarysi, — dėstė pulkininkas. — Jie tau 
juodligę, tu jiems — botulizmą. 

— Bet tai siaubinga. 

— O, dar blogiau, — užtikrino pulkininkas. - Žodžiais neapsa- 
kysi. Apie tai buvo rašyta spaudoje. Bet užtat, jeigu jums pasiseks, 
per radiją sugausite princesę Margaretą, giedančią Amerikos 
himną. Manau, kad tą bus galima suorganizuoti. Nepasakyčiau, 
kad jos balsas labai stiprus. Kadaise esame girdėję ne tokių balsų. 
Bet dabar visur vienos suktybės. Radijas gali pats padaryti balsą. 
O „Žvaigždėtoji vėliava“ geras daiktas, su ja toli nuvažiuosi. 

— Ar tikrai manot, kad jie gali čia ką nors numesti? 

— Ne. Juk niekada to nedare. 

Iš pykčio, skausmo ir bejėgiškumo pulkininkas elgėsi taip, 
lyg būtų buvęs generolas su keturiomis žvaigždutėmis, bet nuo 
tablečių tuo tarpu atsigavo, pasakė: „Ci20, Domenikai“, ir išėjo 
iš Gritti. 

Eidamas paskaičiavo, kad užtruks dvylika su puse minutės, 
kol pasieks tą vietą, į kurią jo tikroji meilė tikriausiai truputį 
paveėluos. Jis ėjo atsargiai, nespartindamas ir nelėtindamas žings- 


nio. Taip įveikė ir visus tiltus. 


XXIV skyrius 


Jo tikroji meilė sėdėjo prie stalo; ji atėjo tiksliai tada, kada 
buvo žadėjusi. Ryškioje rytmečio šviesoje, sklindančioje nuo 
užtvindytos aikštes, ji buvo graži kaip visuomet. Pasakė: 

— Sėsk, Ričardai. Gerai jautiesi? Ar tikrai? 

— Žinoma, — patvirtino pulkininkas. - Tu mano nuosta- 


biausioji. 

— Ar apėjai visas mūsų vietas turguje? 

— Tik kai kurias. Nėjau ten, kur pardavinėja laukines antis. 

— Dekui. 

— Nėr už ką, — tarė pulkininkas. — Vienas, be tavęs, aš nie- 
kada ten neinu. 

— Tu manai, kad man nereikia važiuoti į medžioklę? 

— Manau. Net neabejoju. Jei Alvaritas būtų norėjęs, būtų 
tave pakvietęs. 

— Kaip tik del to, kad norėjo, galėjo ir nekviesti. 

— Tai tiesa, — tarė pulkininkas ir susimąstė kelias sekundes. — 
Ko valgysi pusryčių? 

— Iš ryto čia neskanu valgyti, ir man nepatinka aikšte, kai ji 
užtvindyta. Taip liūdna atrodo, ir balandžiai neturi kur patupeti. 
Čia būna smagu tik vėliau, kai ateina žaisti vaikai. Gal eisim 
pusryčiauti į Gritti? 

— Tu tikrai nori? 

— Noriu. 

— Gerai. Pusryčiausime ten. Tiesa, aš jau pavalgiau. 

— Tikrai? 

— Dar išgersiu kavos su karštomis bandelėmis ar bent jau 
palaikysiu jas rankoje. Ar tu baisiai alkana? 

— Baisiai, — prisipažino ji. 

— Tada mes suruošime karališkus pusryčius, — pasakė pul- 
kininkas. — Paskui tu dar ilgai nenorėsi išgirsti žodžio „pusryčiai“. 

Jie nuėjo, o vėjas pūtė jiems į nugaras, ir jos plaukai ple- 
vesavo kaip tikra veliava; prisiglaudusi arčiau, ji paklausė: 

— Ar tu myli mane ir dabar, tokioj šaltoj ir ryškioj Venecijos 
ryto šviesoj? Nes ji tikrai šalta ir ryški, tiesa? 

— Aš myliu tave, o šviesa tikrai šalta ir ryški. 


— Aš mylejau tave visą naktį, kai slidinėjau tamsoje. 

— Kaip tu slidinėjai? 

— Visai paprastai, tik aplink buvo tamsu ir sniegas ne baltas, 
o juodas. Šliuoži sau slidėmis paprastai, sklandžiai, vienodu 
žingsniu. 

— Tu slidinėjai visą naktį? Turėjai tolokai nuvažiuoti. 

— Ne visą. Paskui gerai ir stipriai miegojau ir nubudau lai- 
minga. Tu buvai šalia manęs ir miegojai kaip kūdikis. 

— Aš nebuvau šalia ir nemiegojau. 

— Užtat dabar tu šalia, — tarė ji, dar stipriau prisišliedama 
prie jo. 

— Štai jau beveik atėjome. 

— Taip. 

— Beje, ar aš tau šiandien jau sakiau, kad myliu tave? 

— Jau sakei. Bet pakartok dar sykį. 

— Aš myliu tave, — pakartojo jis. 

— Pareiškiu atvirai ir oficialiai. 

— Pareikšk kaip nori, kad tik būtų tiesa. 

— Teisingai galvoji, — tarė jis. — Tu gera, narsi, miela mer- 
gaite. Kai užeisime ant tilto, pasuk galvą į šoną, kad plaukai 
plevėsuotų pavėjui. 

— Tai nesunku, - tarė ji. — Tau patinka? 

Jis žiūrėjo į jos profilį, į rytmetiškai gaivią odos spalvą, iškilią 
krūtinę po juodu megztiniu, į akis, primerktas nuo vėjo, ir 
pasakė: 

— Taip. Man patinka. 

— Labai džiaugiuosi, — tarė ji. 

XXV skyrius 


Gritti restorane Gran Maestro pasodino juos prie lango į 
Didįjį kanalą. Salėje daugiau nieko nebuvo. 

Šį rytą Gran Maestro atrodė smagus ir visai sveikas. Jis visad 
stengdavosi nekreipti dėmesio nei į savo skrandžio opas, nei į 
širdies negalavimus. O kai jam nieko neskaudėdavo, būdavo 
gerai nusiteikęs. 

— Jūsų raupletasis tėvynainis pusryčiauja savo viešbutyje, 
lovoje. Taip pranešė mano kolega, — pašnibždėjo jis pulkinin- 
kui. — Čia gali užeiti keli belgai. „Narsiausi iš jų buvo belgai“, — 
pacitavo jis. — Yra dar pora pescecani, žinot, iš kur jie atsibelde. 
Bet jie visai išsisemę ir tikriausiai ris kaip paršai savo kambaryje. 

— Puikus raportas apie padėtį, — įvertino pulkininkas. — O 
reikalas štai koks, Gran Maestro, — aš jau padariau savo kam- 
baryje tai, ką daro raupletasis ir ką ketina daryti pescecani. Bet 
ši dama... 

— Ši mergaitė, — nutraukė jį Gran Maesiro, plačiausiai šyp- 
sodamasis. Jo nuotaika buvo puiki, kadangi diena ką tik pra- 
sidėjo. 

— Šita mergaičiukė nori papusryčiauti taip, kad paskui ne- 
galėtų ne pagalvoti apie pusryčius. 

— Suprantu, — tarė Gran Maestro, pažvelgė į Renatą, ir šir- 
dis jam persivertė kūliais tarsi delfinas jūroje. Nuostabiai gražus 
tatai judesys, ir tik nedaugeliui žmonių šiame pasaulyje duota jį 
patirti. 

— Ko noretum valgyti, dukrele? — paklausė pulkininkas, žiū- 
rėdamas į jos ankstyvą rytmetinį tamsų grožį, be jokių dažų. 

— Visko. 


— Ber kas tas viskas? 

— Vietoj kavos — arbatos, o toliau — iš Gran Maestro atsargų. 

— Viskas bus šviežia, dukrele, — pažadėjo Gran Maesrro. 

— Tik aš galiu vadinti ją dukrele. 

— Aš nuoširdžiai pasakiau, — tarė Gran Maestro. — Mes ga- 
lime paruošti arba fabricar! rognons“, užkeptus su pievagrybiais, 
surinktais mano pažįstamų žmonių, išaugintais drėgnuose 
rūsiuose. Galiu atnešti omletą su trumais, išknistais didžiai 
pasižymejusių kiaulių. Arba tikro kanadiško bekono, atgabento 
iš pačios Kanados. 

— Kad ir kur ta Kanada būtų, —- smagiai pabaigė mergina, 
nepuoseledama jokių iliuzijų. 

— Kad ir kur būtų, — rimtai pakartojo pulkininkas. — Velniai 
nematė, bet aš puikiausiai žinau, kur ji yra. 

— Jau reikėtų baigti juokus ir susirūpinti pusryčiais. 

— Aš irgi taip manau, jeigu tai nebus labai nekuklu. 

— O man prašom valpoličelio iš didžiojo butelio. 

— Daugiau nieko? 

— Porciją to tariamojo kanadiško bekono, - tarė pulkininkas. 

Jis pažvelgė į merginą, o kadangi dabar jie buvo vieni, tarė: 

— Kas gero, brangiausioji? 

— Prisipažįstu — labai noriu valgyti. O tau ačiū, kad taip ilgai 
buvai geras. 


— Man buvo nesunku, — pasakė pulkininkas itališkai. 


! Pagaminti (isp.). 
? Inkstai (pranc.). 

XXVI skyrius 


Juodu sedėjo prie stalo ir stebėjo nerimastingas rytmečio 
spalvas ties kanalu. Saulės spindulių paliesta, ryto pilkuma 
nusidažė gelsvai, ir potvynio vandenys tebesišiaušė bangomis. 

— Mama sako, kad ji negali ilgai išbūti Venecijoje, nes čia 
nėra medžių, — tarė mergina. — Del to ji dažnai važiuoja į kaimą. 

— Visi del to važiuoja į kaimą, — pasakė pulkininkas. — Mes 
galėtume pasisodinti medžių, jei rastume namą su sklypeliu žemės. 

— Man labiausiai patinka Lombardijos tuopos ir platanai, o 
šiaip apie medžius beveik nieko neišmanau. 

— Man jie irgi patinka, ir dar kiparisai, ir kaštonai. Tikrieji ir 
paprastieji kaštonai. Bet medžių tu niekada nepamatysi, dukrele, 
kol mudu nenuvažiuosime į Ameriką. Ten pamatysi ir veimutinę, 
ir geltonąją pušį! 

— Pamatysime jas, kai keliausime po Ameriką, o sustosime 
tose vietose, kurios vadinamos degalinėmis ar patogumais, kaipgi 
jos vadinamos? 

— Turistinėmis bazėmis ir kempingais, — pasakė pulkinin- 
kas. — Į pastaruosius užsuksime, bet tik ne nakčiai. 

— Įsivaizduok, kaip smagu, — privažiuoji prie tokių patogu- 
mų, pakloji ant stalo pinigus ir šūkteli Makui, kad pripiltų ben- 
zino ir patikrintų tepalus, visai kaip amerikietiškose knygose ar 
filmuose. 

— Tai degalinės. 

— O kas tada yra patogumai? 

— Ten eini, kai užsinori... 

— O, — tarė mergina ir nukaito. — Atsiprašau. Aš taip noriu 
išmokti amerikietiškai, o vis darau bjauriausias klaidas, kaip ir 


tu kartais, kalbėdamas itališkai. 

— Mūsų kalba nesunki. Ir kuo toliau į Vakarus, tuo ji pa- 
prastesnė ir lengvesnė. 

Gran Maestro atneše valgius; nors jie ir buvo uždangstyti 
sidabriniais dangčiais, bematant pakvipo keptu kumpiu ir inks- 
tais, padvelke tamsiu, dusliu troškintų grybų kvapu. 

— Puikiai atrodo, — tarė mergina. — Labai jums ačiū, Gran 
Maestro. O dabar pakalbėsiu amerikietiškai, gerai? — paklausė 
ji pulkininką. Ir šūktelėjo Gran Maesrro, lengvai mostelėjusi į jį 
pirštu lyg rapyra: — Viską brauk čionai, brolau. Prisišveisim 
atsakančiai. 

Į tai Gran Maestro atsake: 

— Ačiū, panele. 

— O gal reikėjo sakyti ne prisišveisim, bet prisitašysim? — 
paklausė mergina pulkininką. 

— Galima ir taip, ir taip. 

— Ar Vakaruose taip kalbėdavo, kai tu buvai mažas? Ką ten 
sako pusryčiaujant? 

— Mums pusryčius paduodavo, tiksliau, pasiūlydavo, virė- 
jas. Jis sakydavo: „Šen prie stalo, šunsnukiai, arba ištrenksiu vis- 
ką laukan“. 

— Man reikia išmokti šitą frazę ir pasakyti ją savo dvare. Kada 
nors, kai atsilankys anglų pasiuntinys su savo nuobodžia žmo- 
na, pamokysiu mūsų liokajų taip juos pakviesti pietų: „Šen prie 
stalo, šunsnukiai, arba ištrenksiu viską laukan“. 

— Jis nesugebės to įvertinti, — tarė pulkininkas. — Bet šiaip ar 
taip — eksperimentas būtų įdomus. 

— Pamokyk mane, ką galėčiau amerikietiškai pasakyti raup- 
letajam, jeigu jis kartais ateitų. Aš pakuždečiau jam į ausį, tarsi 


skirdama pasimatymą, kaip anksčiau darydavo damos. 

— Viskas priklausys nuo to, kaip jis bus nusiteikęs. Jeigu 
pasirodys labai prislėgtas, gali jam sušnibždeti: „Klausyk, Makai, 
neapsikiaulink, parodyk, ką gali“. 

— Žavu, - tarė ji ir pakartojo frazę iš Idos Liupino išmoktu 
balsu. 

— Ar galiu taip pasakyti Gran Maestro? 

— Žinoma. Kodėl gi ne? Gran Maestro! 

Gran Maestro priėjo ir mandagiai pasilenkė prie jų. 

— Klausyk, Makai, neapsikiaulink, parodyk, ką gali, — iš- 
pyškino mergina. 

— Iš tiesų, —- pasake Gran Maestro. — Dekui, kad taip nedvi- 
prasmiškai man priminete. 

— Jeigu tas tipas ateis, ir tu norėsi ką nors pasakyti, sušnibždek 
jam į ausį, kai jis pavalgys: „Nusišluostyk kiaušinienę, Džekai, 
kad nevarvėtų per barzdą, ir tegu tavo čia nė kvapo nelieka“. 

— Aš atsiminsiu ir namie pasipraktikuosiu. 

— Ką veiksime po pusryčių? 

— Gal užlipsime į viršų pasižiūrėt į paveikslą, ar jis ko nors 
vertas, tiksliau sakant, ar jis kam nors tikęs dienos šviesoje? 


— Galim, — tare pulkininkas. 


XXVII skyrius 


Kambarys viršuje jau buvo sutvarkytas, ir pulkininkas, tikė- 
jęsis rasti ten netvarką, buvo labai patenkintas. 

— Atsistok šalia portreto, — tarė jis. Ir pridūrė prisiminęs: — 
Prašom atsistoti. 

Ji atsistojo šalia, ir jis pasižiūrėjo iš tos pačios vietos, iš kurios 


buvo žiūrėjęs naktį. 

— Negalima, žinoma, nė lyginti, — pasakė jis. — Aš nekalbu 
apie panašumą. Panašumas neapsakomas. 

— O tu norėjai mus palyginti? — paklausė mergina, atlošdama 
galvą ir nesitraukdama nuo portreto; ji vilkėjo tuo pačiu juodu 
megztiniu, su kuriuo buvo nutapyta. 

— Ne, kur ten. Bet praeitą naktį ir auštant aš kalbėjausi su 
portretu tarsi su tavim pačia. 

— Labai miela girdėti, tai liudija, jog portretas buvo šiek tiek 
naudingas. 

Juodu dabar gulėjo lovoje, ir mergina paklause: 

— Ar tu niekada neuždarai langų? 

— Ne. O tu? 

— Tik kai lyja. Įdomu, ar mudu labai panašūs? 

— Nežinau. Neturėjome ganėtinai progų sužinoti. 

— Mudu niekada neturėjome jokių progų. Bet man pasi- 
sekė — aš pažinau tave. 

— Pažinai, ir kas iš to? — paklausė pulkininkas. 

— Nežinau. Bet tikriausiai aš laimingesne už kitus žmones. 

— Žinoma. Mes stengsimės būti laimingesni. Tik aš nenoriu 
mažos laimės. Nors kartais turi ir tuo pasitenkinti. 

— O dėl ko tu labiausiai sielvartauji? 

— Kad man įsakinėja kiti, — tarė jis. — O tu? 

— Del tavęs. 

— Aš nenoriu, kad del manęs sielvartautum. Ne sykį elgdavausi 
kaip paskutinis šunsnukis, bet niekada kiti del manęs nesielvartavo. 

— O dabar aš sielvartauju. 

— Ką padarysi, — tarė jis. — Tegu bus taip. 

— Gerai, kad tu neprieštarauji. Šį rytą tu labai geras. Man 
gaila, kad viskas taip susikloste. Apkabink mane stipriai stipriai, 


ir nekalbėkim, negalvokim apie tai, kad viskas galėjo būti kitaip. 

— Žinai, dukrele, tai vienas iš nedaugelio dalykų, kuriuos aš 
moku. 

— Tu labai daug visko moki. Nekalbek taip apie save. 

— Na, žinoma, — tarė pulkininkas. — Aš moku eiti į ataką ir 
moku trauktis, o ką dar? 

— Tu daug žinai apie dailę, apie knygas ir apie gyvenimą. 

— Nedidelis nuopelnas. Tiesiog žiūriu į paveikslus be prieta- 
rų, skaitau knygas ir stengiuosi jas suprasti, na, dar gyvenu, ir tiek. 

— Labai prašau, nenusivilk munduro. 

— Gerai. 

— Tu viską padarai, kai aš pasakau „prašau“. 

— Esu daręs ir be „prašau“. 

— Nelabai dažnai. 

— Nelabai, — sutiko pulkininkas. — „Prašau“ yra malonus žodis. 

— Prašau, prašau, prašau. 

— Per piacere'. Skamba labai gražiai. Būtų gerai, kad mes 
visuomet kalbėtume itališkai. 

— Tamsoje galim. Tačiau yra dalykų, kurie geriau skamba 
angliškai. „Aš myliu tave, mano paskutine, tikroji ir vienintele 
meile“, — pacitavo ji. — „Kai alyvos paskutinės mūsų sode nužy- 
dėjo.“ „Iš mažo lopšelio, taip meiliai liūliavusio.“ „Šen prie stalo, 
šunsnukiai, arba ištrenksiu viską laukan.“ Ar norėtum tą išgirsti 
kitomis kalbomis, Ričardai? 

— Ne. 

— Prašau, pabučiuok mane dar sykį. 

— Galima apsieiti ir be „prašau“. 

— Ko gera, baigsis tuo, kad tu galėsi apsieiti ir be manęs. 


Jeigu tu numirsi, tai nors tiek gerai, kad negalėsi manęs pamesti. 


! Prašau, malonėk (7tal.), 


179 


Ernest Hemingway 


— Šiurkščiai, — tarė pulkininkas. —- Galėtumei pakontroliuoti, 
ką sako daili burnelė. 

— Aš būnu šiurkšti tada, kai tu būni šiurkštus, — atrėmė ji. — 
Juk tu pats nori, kad būčiau bent kiek panaši į tave. 

— Aš noriu, kad būtum kaip tik tokia, kokia esi, ir myliu tave 
karštai, ir visada mylėsiu, kol būsiu gyvas. 

— Kartais tu moki nuostabiai pasakyti malonų dalyką. Ar 
galiu paklausti, kodel tu išsiskyrei su žmona? 

— Ji buvo labai ambicinga, o aš dažnai turėdavau išvažiuoti. 

— Tu nori pasakyti, kad ji tave paliko iš ambicijos, nors tave 
šaukdavo iš namų vien tik pareigos? 

— Žinoma, — tarė pulkininkas; jis stengėsi prisiminti praeitį 
be kartelio. - Ambicijos ji turėjo daugiau už Napoleoną, o ta- 
lento — kaip vidutinė gimnazistė. 

— Gal ir taip, — sutiko mergina. — Nebekalbekime apie ją. 
Gailiuosi, kad paklausiau. Ji tikriausiai labai apgailestauja, kad 
nebegyvena su tavim. 

— Visai ne. Joje per daug tuštybės ir nėra vietos apgailesta- 
vimams, ir ištekėjo ji už manęs norėdama suartėti su kariškių 
sluoksniais, užmegzti ryšius, naudingus tam darbui, kurį ji va- 
dino savo profesija arba savo menu. Ji buvo žurnalistė. 

— Bet tai pasibaisėtini žmonės, — tarė mergina. 

— Sutinku. 

— Kaip tu galėjai vesti žurnalistę ir kodėl neuždraudei jai to 
darbo? 

— Sakiau tau, kad esu padaręs klaidų, — pasakė pulkininkas. 

— Kalbėkim apie ką nors malonaus. 

— Kalbėkim. 

— Bet tai baisu. Kaip tu galėjai žengti tokį žingsnį? 

— Pats nežinau. Galėčiau viską smulkiai tau papasakoti, bet 
tiek to. 

— Gerai, tiek to. Bet aš nė sapnuot nesapnavau, kad taip 
siaubingai galėjo atsitikti. Dabar tu nieko panašaus nepadary- 
tum, tiesa? 

— Prižadu nepadaryti, mano mieliausioji. 

— Tu juk nesusirašinėji su ja? 

— Žinoma, ne. 

— Ir niekada nepapasakosi jai apie mus, kad ji, neduokdie, 
neaprašytų mūsų: 

— Ne. Kadaise esu jai šį tą papasakojęs, ir ji apraše. Bet tai 
buvo kitoje šalyje, be to, toji kekšė jau numirusi. 

— Tikrai numirusi? 

— Negyva kaip patsai Eebas. Bet ji pati to dar nežino. 

— Ką darytum, jei mudu, eidami drauge per Piazza, susi- 
tiktume ją? 

— Pasižiūrėčiau kaip į tuščią vietą, kad ji suprastų, kokia yra 
negyva. 

— Dėkui, - padėkojo mergina. — Žinok, kad jaunai merginai, 
visai dar neturinčiai patyrimo, baisiai sunku lygintis su kita mote- 
rimi ar kitos moters atminimu. 

— Nera jokios kitos moters, — tarė pulkininkas, ir jo akyse atsi- 
spindėjo graudumas ir praeitis. — Ir kitos moters atminimo nėra. 

— Labai ačiū, — tarė mergina. — Kai žiūriu į tave — tikiu tavimi. 
Tik prašau, niekada taip nežiūrėk į mane ir niekada taip negalvok. 

— Tai gal pagaukim ją ir pakarkim ant sausos šakos? — pasiūlė 
pulkininkas, laukdamas pritarimo. 

— Ne. Pamirškim ją. 

— Ji jau pamiršta, — pasakė pulkininkas. 

Keista, bet taip ir buvo. Keista, nes ką tik ji stovėjo šalia jų ir 
vos nesukėlė panikos. O tai yra užvis keisčiausia, pagalvojo 
pulkininkas. Jis žinojo, ką reiškia pasiduoti panikai. 

Bet dabar jos nebera, nėra ir nebus niekada, ji išguita iš at- 
minties, išvyta kaip piktoji dvasia, ir tai liudija vienuolika nuo- 
rašų, prie kurių pridėti ir oficialaus notaro patvirtinto skyrybų 
liudijimo trys egzemplioriai. 

— Aš pamiršau ją, — tarė pulkininkas. Ir tai buvo tikra tiesa. 

— Aš taip džiaugiuosi, — tarė mergina. — Nesuprantu, kodel 
ją buvo įleidę čia, į viešbutį. 

— Mudu labai panašūs, — pasakė pulkininkas. — Tik tuo nerei- 
kia taip pašelusiai piktnaudžiauti. 

— Gali pakarti ją, jeigu nori, nes per ją mudu negalim su- 
situokti. 

— Aš pamiršau ją, — pakartojo pulkininkas. — Gal vieną gražią 
dieną, įdėmiau pasižiūrėjusi į veidrodį, ji pati pasikars. 

— Nelinkėsiu jai blogo dabar, kai jos jau nebera mūsų kamba- 
ryje. Bet aš esu tikra venecijietė, todel norėčiau, kad ji būtų mirusi. 

— Aš taip pat, — tarė pulkininkas. — O kadangi ji vis dėlto 
gyva, pamirškime ją amžinai. 

— Amžinai ir amžių amžiams, — tarė mergina. — Tikiuosi, 
kad aš taisyklingai ištariau. O ispaniškai tai būtų 472 sempre. 


— Para sempre ir dar kaip tik nori, — tarė pulkininkas. 


XXVIII skyrius 


Jie gulėjo tylėdami, ir pulkininkas jautė plakančią jos širdį. 
Taip gera klausyti širdies plakimo po juodu megztiniu, kurį 


numezge kažkas šeimoje, ir jausti ant sveikosios rankos ilgų 

tamsių plaukų svorį. Bet jie visai nesunkūs, pagalvojo jis, jie 
lengvesni už pūką. Ji gulėjo tyli, pilna meilės, ir visa širdimi 
jautė nenutraukiamą ryšį. Jis bučiavo jos lūpas švelniai ir go- 


džiai, o paskui staiga viskas apmire, liko tik pats tobuliausias 


v 


rysys. 

— Ričardai, — tare ji. — Man gaila, kad viskas taip. 

— Niekada nesigailek, — pratarė pulkininkas. — Niekada 
neskaičiuok nuostolių, dukrele. 

— Pakartok. 

— Dukrele. 

— Ar papasakosi man ką nors smagaus, kad galėčiau galvoti 
apie tai visą savaitę, ir dar apie karą, kad daugiau išmanyčiau. 

— Apie karą nereikia. 

— Reikia. Man reikia daugiau išmanyti. 

— Man taip pat, — tarė pulkininkas. —- Tik ne apie manev- 
rus. Žinai, sykį vienas mūsų karininkas, generolas, kažkokiu 
būdu gavo manevrų planą. Jis iš anksto žinojo kiekvieną priešo 
žingsnį ir suveikė taip puikiai, kad buvo pakeltas aukščiau už 
daugelį gabesnių žmonių. Štai kodėl vienu metu mus taip lupo. 
Būtent todel ir dar dėl to, kad mes labai branginame savaitga- 
lio poilsį. 

— Ir dabar savaitgalis. 

— Žinau, — pasakė pulkininkas. — Aš dar moku suskaičiuoti 
iki septynių. 

— Bet tu ant visų širsti? 

— Visai ne. Tiesiog aš išgyvenau pusšimtį metų ir daug ką 
suprantu. 

— Papasakok dar ką nors apie Paryžių, man bus gera visą 
savaitę galvoti apie tave ir Paryžių. 

— Dukrele, kodel tu visą laiką suki man galvą dėl to Paryžiaus? 

— Aš buvau Paryžiuje ir vėl ten važiuosiu, todel noriu kuo 
daugiau apie jį sužinoti. Tai puikiausias miestas pasaulyje po 
Venecijos, ir man norisi žinoti apie jį ką nors tikro. 

— Nuvažiuosime ten drauge, tada tau papasakosiu. 

— Dėkui. Bet papasakok truputelį, kad užtektų šiai savaitei. 

— Man rodos, aš jau sakiau, kad Leklerkas buvo kietakaktis 
iš aukštuomenės. Akiplešiškai drąsus, neapsakomai ambicingas. 
Ir, kaip sakiau, jis jau miręs. 

— Taip, sakei. 

— Žmonės sako: apie mirusius arba gerai, arba nieko. Bet aš 
manau, kad dabar pats laikas pasakyti apie juos teisybę. Apie 
mirusį nesu pasakęs to, ko nebūčiau galėjęs pasakyti jam gyvam 
esant. Tiesiai į akis, — pridūrė jis. 

— Nekalbėkime apie jį. Mano mintyse jis jau degraduotas. 

— Tai ko tada nori — romantiškų istorijų? 

— Taip, prašau. Iliustruoti žurnalai sugadino mano skonį. 
Bet dabar, kol tavęs nebus, visą savaitę skaitysiu Dantę. Kiek- 
vieną rytą eisiu į pamaldas. Gal tai padės. 

— O prieš pietus užsuk „Pas Harį“. 

— Užsuksiu, — pasakė ji. — Papasakok ką nors romantiška. 

— Ar tau neatrodo, kad būtų geriau pamiegoti? 

— Kaip galima miegoti, kada tiek mažai mums beliko laiko? 
Geriau pagulekim, — tarė ji ir veidu taip įsirėmė jam į pasmakrę, 
kad jis net turėjo atlošti galvą. 

— Gerai, papasakosiu. 

— Tik pirmiausia duok ranką. Aš paskui jausiu ją visą laiką — 
kai skaitysiu Dantę ar šiaip ką veiksiu. 

— Dantė buvo bjaurus tipas. Dar geresnės nuomonės apie 
save nei Leklerkas. 


— Girdėjau. Bet rašė jis visai nebjauriai. 

— Taip. Ir Leklerkas kariavo nebjauriai. Puikiai kariavo. 

— Pasakok. 

Jos galva gulėjo jam ant krūtinės, ir pulkininkas paklausė: 

— Kodėl nenorėjai, kad nusivilkčiau mundurą? 

— Man patinka jausti sagas. Ar tai blogai? 

— Trenk mane perkūnas, niekada nebūčiau pagalvojęs, — 
tarė pulkininkas. — Ar daug kareivių buvo tavo šeimoje? 

— Visi, — atsakė ji. — Kariaudavo ir kariaudavo. Be to, buvo 
pirklių, o keli, kaip žinai, buvo Venecijos dožai. 

— Bet jie visi kariavo? 

— Visi. Kiek aš žinau. 

— Puiku, — tarė pulkininkas. — Tada aš tau pripasakosiu 
visokios velniavos, ko tik panorėsi. 

— Aš noriu ko nors romantiška. Kaip iliustruotuose žurna- 
luose arba dar romantiškiau. 

— Kaip Domenica Del Corriere ar Tribūna Illustrata? 

— Romantiškiau, jeigu galima. 

— Pirmiau pabučiuok mane. 

Ji pabučiavo jį švelniai, stipriai ir beviltiškai, ir pulkininkas 
negalėjo galvoti nei apie mūšius, nei apie romantiškus ar ne- 
paprastus nuotykius. Jis galvojo tik apie ją, jautė ją prigludusią 
ir galvojo, kaip artimai siejasi gyvenimas su mirtimi palaimingą 
akimirką. Ir kas gi po velnių yra toji palaimos akimirka, koks jos 
laipsnis ir kokiems daliniams ji priklauso? Jis jautė jos juodą 
megztinį. Kas ją išmokė taip santūriai elgtis, taip jautriai reaguoti, 
iš kur tasai nepaprastas orumas, pasiaukojimas, vaikiška išmintis? 
Taip, aš galėjau tureti tą palaimą, tačiau ištraukiau kortą su 
kaukolės ženklu. 

Mirtis — baisus mešlas, galvojo jis. Ji ateina tokiomis smul- 


kiomis skeveldromis, kad nė nesuprasi, kas čia atsitiko. Kartais 

ji būna žvėriškai bjauri. Ji gali ateiti su nevirintu vandeniu, su 
blogai užtrauktu tinkleliu nuo moskitų, ji gali ateiti su smarkiu, 
iki baltumo įkaitusio mūšio trenksmu, prie kurio buvome taip 
įpratę. Ji ateina su negarsiu klektelėjimu, po kurio pasigirsta 
automato serija. Ji ateina su lekiančios granatos rūkstančia kreive 
arba skardžiai žlegtelėjančia mina. 

Aš mačiau, kaip ji ateina, ištrūkusi iš minosvaidžio, išrietusi 
keistą lanką. Ji ateina su metaliniu dūžtančio automobilio garsu 
ar tiesiog paslydus padangoms. 

Žinau, kad daugelį ji ištinka lovoje kaip meilės antipodas. 
Kone visą gyvenimą praleidau jos kaimynystėje ir skirstyti ją 
kitiems buvo mano amatas. Bet ką dabar papasakoti mergaitei 
tokį šaltą vėjuotą rytmetį Gri/ži viešbutyje? 

— K tu norėtum sužinoti, dukrele? — paklause jis. 

— Viską. 


— Gerai, — tarė pulkininkas. — Buvo taip. 


XXIX skyrius 


Jie gulėjo ant kietos, tvarkingai paklotos lovos, stipriai pri- 
siglaudę vienas prie kito; galvą ji laikė jam ant krūtinės, jos 
plaukai buvo išsidraikę ant seno, gysloto pulkininko kaklo. Jis 
pasakojo: 

— Mes išsilaipinome, nepatyrę didelio pasipriešinimo. Tik- 
rieji priešo įtvirtinimai buvo kitoje vietoje. Mes turėjome už- 
megzti ryšį su oro desantu, užimti keletą miestų, ten įsitvirtinti. 
Paskui užėmėme Šerbūrą. Tai buvo nelengva, reikėjo veikti labai 
operatyviai, ir vadovavo mums generolas, pramintas Džo Žaibu, 


apie kurį tikriausiai niekad nesi girdėjusi. Geras generolas. 

— Pasakok toliau. Tu man esi minėjęs Džo Žaibą. 

— Po Šerbūro mes pasidarėme turtuoliai. Aš pasiėmiau tik 
admirolišką kompasą, kadangi turėjau nedidelį motorinį laivelį 
Čizepiko įlankoje. Mums atiteko visas vermachto užgrobtas mar- 
telis, o kai kas dar prisigraibė iki šešių milijonų vokiečių išleistų 
prancūziškų markių. Jos tik prieš metus išimtos iš apyvartos, o 
tuomet už penkiasdešimt galėjai gauti dolerį, ir tie, kurie įsigud- 
rino pasiųsti tuos dolerius namo per karinės prekybos tarnybą, 
o kartais net ir per savo generalinius štabus, šiandien vietoj dvi- 
račių važinėja limuzinais. Aš nieko nesu pavogęs, tik kompasą, 
nes maniau, kad be reikalo vogdamas gali užsitraukti nelaimę. 
Bet konjaką gėriau ir laisvomis valandelėmis mokiausi naudotis 
kompasu. Tas kompasas buvo mano vienintelis draugas, o tele- 
fonas — visas gyvenimas. Ryšių pas mus buvo tuomet daugiau 
negu Teksase kekšių. 

— Pasakok toliau, tik pasistenk sakyti kuo mažiau šiurkščių 
žodžių. Aš tų žodžių nesuprantu ir nenoriu suprasti. 

— Teksasas — didelė valstija, — tęsė pulkininkas. — Štai kodėl 
aš paemiau pavyzdžiu ją ir jos gyventojų moteriškąją dalį. Aš 
negalėjau pasakyti „daugiau negu Vajominge kekšių“ — ten jų 
bus gal trisdešimt, bet gal, velniai žino, ir penkiasdešimt tūks- 
tančių, o vielos buvo begalės, ją vis reikėjo tiesti, paskui vynioti, 
paskui vel tiesti. 

— Toliau. 

— Dabar pereisime prie prasiveržimo, — pasakė pulkinin- 
kas. — Jeigu tau nuobodu —- sakyk. 

— Ne. 

— Taigi apie tą šlykštų prasiveržimą, — kalbėjo toliau pulki- 
ninkas. Jis dabar buvo atsigręžęs veidu tiesiai į ją, ir jo pasakoji- 


mas jau nebuvo paprastas pasakojimas — jis virto išpažintimi. 

— Pirmąją dieną atskrido jų aviacija ir užpylė mus tokiais 
žaisliukais, kad sumaišė mūsų vadovybei visus posmus, ir mūšis 
buvo atidėtas. Mes buvome pasirengę prasiveržimui, bet jis buvo 
atidetas. Reikia manyti, ji žinojo, ką darė. Aš labai myliu mūsų 
aukštuosius vadus — kaip kirvis myli akmenį. 

— Pasakok viską ir neširsk. 

— Nusprendė, kad aplinkybės nepalankios, — kalbėjo pulki- 
ninkas. — Taigi kitą dieną mes išėjom į žygį, kaip sako mūsų 
pusbroliai anglai, kurie negalėjo prasimušti ne pro šlapią rankš- 
luostį, ir tąsyk žydrojoje padangėje pasirodė mūsų aviacija. Kai 
mes pamatėme pirmuosius lėktuvus, kiti dar kilo nuo žalia 
žole apaugusio lėktuvnešio, vadinamo „Anglija“. Jie skrido 
spindintys, šviesūs ir gražūs, jau nusigramdę pirmųjų dienų 
dengiamąją spalvą, o gal jie nė nebuvo nudažyti. Neatmenu, 
negaliu tiksliai pasakyti. Šiaip ar taip, dukrele, jų virtinė driekėsi 
rytuose toli, kiek tik galėjo užmatyti akys. Ji buvo panaši į didelį 
traukinį. Jie skrido aukštai danguje, ir net sunku apsakyti, ko- 
kie buvo gražūs. Aš pasakiau savo štabo žvalgybos viršininkui, 
kad juos galima būtų pavadinti „Valhalos ekspresu“. Tau nenu- 
sibodo? 

— Ne. Aš, rodos, matau tą „Valhalos ekspresą“. Tiek daug 
mes niekada nesame matę. Ber šiaip lėktuvų matydavom. Ne 
vieną kartą. 

— Mes buvom už dviejų tūkstančių jardų nuo tos vietos, kur 
turėjome prasilaužti. Ar tu žinai, dukrele, ką reiškia du tūks- 
tančiai jardų kare, kai eini į ataką? 

— Ne. Iš kur aš galiu žinoti?! 

— Tada „Valhalos ekspreso“ pirmagalis išmetė spalvotus 
dūmų kamuolius, apsigręžė ir nuskrido atgal. Tos dūmų bom- 


bos buvo numestos labai tiksliai ir aiškiai parodė vietą, kur yra 

bošų pozicijos. Geros buvo tos pozicijos, ir, ko gera, nebūtume 
bošų iš jų išmušę be to įspūdingo ir vaizdingo reginio, kurį pas- 
kui išvydome. Netrukus, dukrele, kitos „Valhalos ekspreso“ gru- 
pės išmetė ant bošų galvų viską, ką tik buvo galima išmesti ten, 
kur jie buvo įsitvirtinę, kur jie ketino mus sulaikyti. Veliau toji 
vieta atrodė kaip po žemės drebėjimo, ir mūsų paimti belaisviai 
virpėjo tarsi maliarijos ištikti. Jie buvo labai narsūs, tie vyrukai 
iš šeštosios parašiutininkų divizijos, bet visi jie virpėjo ir niekaip 
negalėjo susitvardyti, nors ir kaip stengėsi. Tai mat, bombar- 
duota buvo gerai. Mums kaip tik to ir reikėjo. Tegu priešas 
dreba nuo mūsų tiesos ir mūsų galios. Trumpai kalbant, dukrele, 
vėjas pūtė iš rytų ir ėmė nešti tuos dūmus atgal, mūsų link, sun- 
kieji bombonešiai bombardavo dūmų juostą, o dūmų juosta 
jau buvo virš mūsų galvų. Todel jie ėme bombarduoti mus lygiai 
taip, kaip buvo bombardavę bošus. Pirmiausia pasidarbavo 
sunkieji bombonešiai, ir nė vienam iš mūsiškių nereikės aiškin- 
ti, kas yra pragaras. Paskui, kad ataka geriau pasisektų ir abiejo- 
se pusese liktų kuo mažiau žmonių, užskrido pussunkiai bom- 
bonešiai ir išmetė bombas ant visko, kas dar buvo likę. Ir tik 
tada, kai išsidriekęs visu savo gražumu ir didybe nuo tos vietovės 
Prancūzijoje per visą Angliją, ekspresas „Valhalos ekspresas“ 
nuskrido namo, mes prašliaužėme. 

Jeigu žmogus turi sąžinę, tarė sau pulkininkas, jam vertėtų 
kartais pagalvoti apie karinę aviaciją. 

— Paduok man taurę valpoličelio, — tarė pulkininkas ir pri- 
dūrė atsiminęs, — prašom paduoti. Atleisk man ir atsigulk pa- 
togiau, katyte. Tu pati prašei pasakoti. 

— Aš ne katytė. Matyt, supainiojai mane su kuo nors. 

— Tiesa. Tu mano paskutinė, tikroji ir vienintelė meilė. Ar 


ne? Bet tu juk pati prašei pasakoti. 

— Prašau, pasakok, — tarė mergina. — Aš norėčiau būti tavo 
katytė, jeigu žinočiau kaip. Bet aš esu tik mergina, venecijietė ir 
myliu tave. 

— O aš tave, — pasakė pulkininkas. — Taip ir užrašysime. O 
tą žodelį aš tikriausiai įsikandau Filipinuose. 

— Tikriausiai, — tarė mergina. — Bet geriau aš būsiu tiesiog 
tavo Mergina, 

— Tu ir esi mano mergina, — patvirtino pulkininkas. - Nuo 
kojų iki galvos su visais priedais. 

— Nebūk šiurkštus, — pasakė ji. — Ir mylek mane iš visos 
širdies, ir pasakok viską kuo atviriausiai, tik jokiu būdu negadink 
sau nuotaikos. 

— Aš pasakosiu atvirai, — tarė jis. — Stengsiuos pasakoti kuo 
atviriausiai, o su nuotaika — ką darysi. Geriau, kad tu išgirsi 
tuos dalykus iš manęs, jeigu tau taip įdomu, negu perskaitysi 
kokioje knygiūkštėje su pretenzingais viršeliais. 

— Nebūk šiurkštus, gerai? Tik pasakok atvirai ir laikyk mane 
stipriai apkabinęs, ir pasakok atvirai, kol nurims širdis, jeigu tai 
apskritai įmanoma. 

— Mano širdis rami, — tarė jis. — Tik tų bombonešių negaliu 
ramiai prisiminti. Aš ne prieš, jeigu jie darbuotųsi ten, kur reikia, 
net jei ir savas žūtų. Bet sausumos kariuomenei paremti reikia 
žmogaus, panašaus į Pitą Kesadą. Tik toks gali gerai įkrėsti jiems 
į pasturgalį. 

— Susimildamas.... 

+ Jeigu tu kada nors norėsi pamesti mane, sumautą tipą, tai 
tas vyrukas tave smarkiai parems. 

— Tu visai ne sumautas, nors nežinau, ką tai reiškia, ir aš 


myliu tave. 

— Būk gera, paduok man dvi tabletes iš to buteliuko ir įpilk 
valpoličelio, kurio taip ir pamiršai įpilti, ir aš tau papasakosiu, 
kaip buvo toliau. 

— Nereikia. Visai nereikia pasakoti apie tai, nes dabar aš 
matau, kad tau nesveika prisiminti. O ypač tos dienos, kai pasi- 
rodė „Valhalos ekspresas“. Aš juk ne kokia inkvizitorė, jeigu 
taip galima pavadinti moteriškosios giminės inkvizitorių. Geriau 
pagulekim ramiai ir pažiūrekim pro langą — matysim, kas dedasi 
mūsų "Didžiajame kanale. 

— Gal taip ir geriau. Ir kas kam darbo del šito prakeikto 
karo? 

— Gal mums, man ir tau, — tarė ji ir paglostė jam galvą. — 
Štai dvi tabletės iš kampuotojo buteliuko. O štai ir vynas. Atsių- 
siu tau geresnio iš mūsų dvarų. Pamiegokim truputį, gerai. Būk 
gerutis, ir mes gulėsime ir mylėsimes. Padėk čia savo ranką. 

— Sveikąją ar sužeistąją? 

— Sužeistąją, — tarė mergina. — Tą, kurią myliu ir apie kurią 
turėsiu galvoti visą savaitę. Juk negalėsiu jos laikyti prie savęs 
kaip tu brangakmenius. 

— Padėjau juos į seifą, — tarė pulkininkas. Ir pridūrė: — Tavo 
vardu. 

— Miegokim ir nekalbėkim apie jokius materialius reikalus, 
apie jokius sielvartus. 

— Velniop sielvartus, — tarė pulkininkas; jo akys buvo už- 
merktos, o galva lengvai ilsėjosi ant juodojo megztinio, kuris 
dabar buvo jo tėvynė. Po šimts, pagalvojo jis, juk reikia turėti 
kokią nors tėvynę. Manoji čia. 

— Kodel tu ne prezidentas? — paklausė mergina. — Tu bū- 


tum puikus prezidentas. 

— Aš — prezidentas? Kai man buvo šešiolika, tarnavau Mon- 
tanos valstijos nacionalinėje gvardijoje. Bet kaip gyvas nenešiojau 
varlikės pakaklėj ir niekada nebuvau nevykelis galanterininkas. 
Žodžiu, neturiu jokių prezidentiškų požymių. Negalėčiau net 
opozicijai vadovauti, nors man ir nereikėtų sėsti ant telefonų 
knygos, pozuojant fotografui. Nesu taip pat iš tų generolų, kurie 
neuostė parako. Po šimts, aš net nepriklausau VJEPŠui — 
Vyriausiajam jungtinių ekspedicinių pajėgų štabui. Negalėčiau 
būti net solidus valstybės veikėjas. Nesu dar tiek nusenęs. Dabar 
mus valdo padugnes. Mus valdo drumzles, kokias gali pamatyti 
pripliurzotame alaus bokale, kur kekšės kaišioja savo cigaretes. 
Patalpa dar neišvalyta, ir trečiarūšis muzikantas dar kliunkina 
išsiderinusią dėžę. 

— Nesuprantu, nes prastai moku amerikietiškai. Bet skamba 
siaubingai. O tu neširsk del to. Leisk man širsti už tave. 

— O tu žinai, kas yra nevykėlis galanterininkas? 

— Ne. 

— Tai ne koks nesusipratimas. Mūsų krašte tokių daugybe. 
Bent jau po vieną kiekviename mieste. Ne, dukrele, aš esu 
paprastas kareivis, didžiausias pasaulyje juodadarbis. Kandida- 
tas į Arlingtoną, jeigu kūnas bus sugrąžintas šeimai. Mat šeima 
turi teisę pasirinkti kapines. 

— Arlingtono kapinės geros? 

— Nežinau, — atsake pulkininkas. — Dar nebuvau ten 
palaidotas. 

— Kur tu norėtum būti palaidotas? 

— Aukštai kalnuose, — pasakė pulkininkas, akimirksniu apsi- 
sprendęs. — Bet kurioje aukštumoje, kur mušėme priešą. 


— Manau, kad turėtum būti palaidotas Grapoje. 

— Nuošalioj vietoj, bet kurioj sviedinių išraustoj atšlaitėj, ir 
kad virš manęs žmonės vasarą ganytų bandas. 

- Žmonės laiko ten gyvulius? 

— Žinoma. Gyvulius visur laiko, kur vasarą gera žolė, ir tvirtai 
suręstos kalnų merginos iš tvirtai suręstų trobų, — kurioms 
nebaisios žiemos pūgos, — rudenį, kai gyvuliai nuvaromi žemyn, 
spendžia spąstus lapėms. O gyvuliai maitinasi šienu iš kupetų. 

— Ar tau nepatinka Arlingtonas arba Per Lašezas, arba mū- 
siškės,'vietinės kapinės? 

— Tas apgailėtinas lavonynas? 

— Žinau, tos kapinės pati bjauriausia vieta mūsų mieste. 
Tiksliau, didmiestyje. Iš tavęs išmokau didelius miestus vadinti 
tiesiog miestais. Bet aš pasirūpinsiu, kad būtum palaidotas ten, 
kur tau patinka, o jei norėsi, pati atgulsiu šalia tavęs, 

— Nenorėsiu. Į tokią vietą žmogus eina vienas. Kaip į tualetą. 

— Nebūk šiurkštus. 

— Aš norėjau pasakyti, kad man būtų labai gera šalia tavęs. 
Bet mirtis yra grynai asmeniškas ir šlykštus dalykas. 

Jis nutilo, pagalvojo ir pasake labai tvirtai, nors visai ne į 
temą: 

— Ne. Tu ištekek, pagimdyk penkis sūnus ir visus pavadink 
Ričardais. 

— Liūtaširdžiais, — patikslino mergina akimoju, klodama kor- 
tas ant stalo kaip lošėjas, tiksliai apskaičiavęs savo galimybes. 

— O aš - skystaširdis, — tare pulkininkas. — Priekabus, kan- 
dus ir neteisingas žmogus, kuris viską koneveikia, 

— Nekalbek, susimildamas, taip šiurkščiai, — paprašė mergi- 
na. — Ir atsimink — užvis labiausiai tu koneveiki pats save. O da- 


bar apkabink mane taip stipriai, kaip tik gali, ir nieko negalvokim. 

Jis apkabino ją taip stipriai, kaip tik galėjo, ir stengėsi nieko 
negalvoti. 


XXX skyrius 


Pulkininkas ir mergina tylėdami gulėjo lovoje, ir pulkinin- 
kas stengėsi nieko negalvoti, kaip jau ne vieną sykį ir ne vienoje 
vietoje buvo daręs. Bet šį kartą jam nesisekė. Ir nesisekė del to, 
kad buvo jau per vėlu. 

Dėkui Dievui, jie ne Otelas ir Dezdemona, nors veiksmas 
vyksta tame pačiame mieste, o mergina daug gražesnė už Šeks- 
pyro aprašytąją, ir pulkininkas kariavęs ne mažiau, o net daugiau 
už auksaburnį maurą. 

Jie puikūs kareiviai, pagalvojo jis. Tie prakeikti maurai. Bet 
kiek jų išžudėm vien per mano amžių? Tikriausiai daugiau negu 
visą kartą, jeigu priskaičiuotume ir paskutinę marokietiškąją 
kampaniją prieš Abd al Kerimą. Ir žudyti juos reikėjo po vieną. 
Niekas nenaikino jų masiškai, kaip mes naikinom bošus, kol jie 
dar nebuvo atskleidę savo Einheit! 

— Dukrele, — tarė jis, — ar tikrai nori manęs klausytis ir viską 
sužinoti, jeigu nešnekėsiu šiurkščiai? 

— Labai noriu. Tada mes turėsime kuo dalytis. 

— Kažin ar verta dalytis? - suabejojo pulkininkas. — Atiduodu 
tau viską, dukrele. Bet tai bus tik patys ryškiausi epizodai. Tu 
nesuprasi visų kampanijos smulkmenų, o ir kas jas suprato? 
Nebent Romelis. Bet jis amžinai sėdėjo apsuptas Prancūzijoje, 


be to, mes sunaikinome jo komunikacijas. Tą padarė mūsų ir 


! Vienybė (104.). 

anglų taktinė aviacija. Būtų įdomu aptarti su juo kai kuriuos 
klausimus. Su juo ir su Ernstu Udetu. 

— Pasakok viską, ką tik nori, ir išgerk šitą taurę valpoličelio, 
o jeigu tau sunku — nekalbek. Gali ir visai nieko nepasakoti. 

— Iš pradžių aš buvau rezerve, — nuosekliai pradėjo pulki- 
ninkas. — Būdavo tokių pulkininkų bedarbių divizijos vado 
žinioje, ir jis skirdavo juos į nukautų ar pašalintų vietas. Nu- 
kautųjų beveik nepasitaikydavo, bet laisvų vietų atsirasdavo 
daug. Tinkamiausius pakeldavo į aukštesnes vietas. Tai atsitik- 
davo gana greitai, nes aplink siautėjo ugnis. 

— Toliau. Gal išgersi vaistų? 

— Velniop vaistus, — tarė pulkininkas. — Ir velniop VJEPŠ3. 

— Tą jau man aiškinai, — pasakė mergina. 

— Gaila, po velnių, kad tu ne kareivis — taip sveikai protauji 
ir turi puikią atmintį. 

— Aš norėčiau būti kareivis, jeigu tu būtum mano vadas. 

— Geriau nenorėk būti mano valdžioje, — tarė pulkininkas. — 
Aš įtarus ir atsargus. Bet man nesiseka. Napoleonas ieškojo vadų, 
kuriems sekėsi, ir jis neklydo. 

— O mums sekėsi. 

— Taip, — pasakė pulkininkas. — Ir sekėsi, ir nesisekė. 

— Ne, sekėsi. 

— Sutinku, — pasakė pulkininkas. — Tačiau kare vien sekmės 
negana. Be jos, žinoma, neapsieisi. Žmonės, kurie pasikliovė vien 
sekme, garbingai žuvo mūšio lauke kaip Napoleono kavalerija. 

— Kodėl tu nekenti kavalerijos? Beveik visi geri vyrai, ku- 
riuos aš pažįstu, tarnavo trijuose geriausiuose kavalerijos pul- 
kuose arba laivyne. | 

— Netiesa, kad aš ko nors nekenčiu, dukrele, —- pasakė pul- 


kininkas ir gurkštelėjo lengvo sauso raudono vyno, tokio mielo 

kaip brolio namai, jeigu gerai su tuo broliu sutari. — Aš tik turiu 
savą požiūrį į tai, ko verta kavalerija. Ir tas požiūris — ilgų ap- 
mąstymų rezultatas. 

— Ar ji tikrai nenaudinga? 

— Ničniekam, — tarė pulkininkas. Paskui prisiminęs, kad tu- 
ri būti švelnus, pridūrė: — Mūsų laikais. 

— Kiekviena diena griauna kokią nors iliuziją. 

— Ne. Kiekviena diena atneša naujų ir puikių iliuzijų. Tik 
viską, kas toje iliuzijoje yra apgaulinga, reikia atkirsti kaip kirviu. 

— Tik niekada neatkirsk manęs, gerai? 

— Tavęs joks kirvis neims. 

— Tai pabučiuok mane ir laikyk stipriai apkabinęs, ir abu 
žiūrėsime į Didįjį kanalą, kuris dabar taip gražiai apšviestas. Ar 
pasakosi dar? 

Jie žiūrėjo į Didįjį kanalą, iš tiesų labai gražiai apšviestą, ir 
pulkininkas kalbėjo toliau: 

— Aš gavau pulką, nes vadas pašalino vieną vyruką, kurį aš 
pažinojau nuo to laiko, kai jam tebuvo aštuoniolika. Žinoma, 
tada jis buvo jau nebe vyrukas. Tas pulkas buvo ne jo jėgoms, o 
man — didžiausia svajonė gyvenime, kol aš jį praradau, — ir 
pridūrė: — žinoma, vadovybės įsakymu. 

— O kaip prarandamas pulkas? 

— Stengies iš paskutiniųjų, užimi geriausias pozicijas, ir belieka 
tik pasiųsti parlamentarą, kad priešas, apsvarstęs su juo padėtį 
ir pamatęs, jog teisybė mūsų pusėje, pasiduotų. Kariai profesio- 
nalai — protingi žmonės, o visi bošai buvo profesionalai, bet ne 
fanatikai. Ir kaip tik tokiu metu suskamba telefonas, kažkas iš 
korpuso štabo perduoda armijos arba armijų grupės vado, o 
gal net paties Vyriausiojo jungtinių ekspedicinių pajėgų štabo 
įsakymą — mat jie rado to miesto pavadinimą laikraštyje, atsiųs- 

tame, sakysim, iš Spa, perskaitė kažkokio korespondento žinutę 
ir nusprendė: miestą reikia imti šturmu. Jis, matote, svarbus, 
net į laikraščius pateko. Ir tada reikia šturmuoti. Taigi pirmiausia 
palieki ant tilto visą kuopą nukautų. Prarandi vieną kuopą, o ir 
iš kitų trijų nedaug kas belieka. Vos spėję pajudėti, tankai išeina 
iš rikiuotės. Pamušamas pirmas tankas, antras, trečias, ketvirtas, 
penktas. Iš penkių žmonių tanke paprastai iššoka trys ir dumia 
be kvapo kaip lenktynininkai, ginantys Minesotos garbę varžy- 
bose su Viskonsino valstijos Belua miesto atstovais. Ar tau ne- 
nusibodo? 

— Ne. Tik aš nesuprantu tų tavo amerikietiškų palyginimų. 
Bet galėsi paskui paaiškinti, jeigu norėsi. O dabar pasakok toliau. 

— Įsiverži į miestą, o čia koks šaunus tipas iš štabo užleidžia 
ant tavęs aviaciją. Matyt, puolimas iš oro buvo paskirtas anks- 
čiau ir pamirštas atšaukti. Sutikime, kad kiekvienas gali klysti. 
Aš pasakoju tik įvykių visumą. Į smulkmenas geriau nesigilin- 
ti — vis vien civilis to nesupras. Net ir tu. Nuo tokio puolimo iš 
oro maža naudos, dukrele. Mieste, ko gera, neišsilaikysi, nes 
turi per mažai žmonių, o ir tuos pačius trauki iš po griuvėsių. 
Arba palieki po griuvėsiais. Tuo klausimu yra dvi teorijos. O 
tuo tarpu tau įsako šturmuoti. Pakartotinai įsako. Įsakymą 
kategoriškai patvirtina koks nors uniformuotas politikierius, 
kuris kaip gyvas nėra kariavęs, nebent tik žodžiais telefonu 
arba popieriuje ir niekad pats nėra gavęs į kailį. Įsivaizduok jį 
būsimojo prezidento poste. Ar šiaip kokiam kitam poste. Bet 
įsivaizduok taip pat ir jo žmones, visą tą milžinišką aparatą, 
įsikūrusį taip toli nuo pirmųjų linijų, kad geriausias būdas 
skubiai susisiekti su juo — siųsti pašto balandžius. Tačiau jie 
turi tiek apsaugos priemonių savo pačių asmenybėms, kad tuos 


balandžius greičiausiai iššaudytų zenitinės. Jei tik sugebėtų 


197 


Ernest Hemingway 


pataikyti. Taigi ir vel šturmuoji. Paskui aš tau papasakosiu, 
kaip visa tai atrodo. 

Pulkininkas žiūrėjo į šviesos žaismą ant lubų. Toji šviesa 
atsispindėjo nuo kanalo vandens. Keisti šešeliai judėjo be at- 
vangos, jie tekėjo saulės genami tarsi sravus upelis, kuriame 
gyvena upėtakiai, jie tolydžio keitesi, sykiu likdami tokie patys. 

Paskui jis pažvelgė į savo didžiąją grožybę, į jos keistą, tamsų, 
suaugusio vaiko veidą, ir kaip visuomet jam sugniaužė širdį, — 
nieko nepadarysi, tryliktą valandą trisdešimt penkios minutės 
reikės ją palikti, ir jis pasakė: 

— Nebekalbekim apie karą, dukrele. 

— Dar pakalbėkim, — tarė ji. — Prašau. Tada man pakaks 
visai savaitei. 

— Labai trumpas laikotarpis. Žinoma, jeigu jį reikėtų atsė- 
dėti kalėjime. 

— Tu nežinai, kokia ilga gali būti savaitė, kai esi devyniolikos 
metų. 

— Ne sykį esu patyręs, kaip ilgai tęsiasi viena valanda, — pasa- 
kė pulkininkas. — Galėčiau tau papasakoti, kaip ilgai tęsiasi pus- 
trečios minutės. 

— Pasakok. 

— Turėjau aš dvi dienas atostogų Paryžiuje, po mūšio prie 
Šnė Eifelio, ir per pažintį su vienu kitu žmogumi buvau įleistas 
į vieną tokį pasitarimą, kuriame dalyvavo tik išrinktieji ir pati- 
kimieji: generolas Volteris Bedelas Smitas ten aiškino mums 
visiems, kokia lengva bus operacija, vėliau pavadinta Hiurtgeno 
miško operacija. Tas pavadinimas nevisiškai tikslus. Ten buvo 
tik nedidelis sektorius. Miestas vadinosi Štatsvaldas, ir kaip tik 


ten vokiečių karine vadovybė buvo nutarusi susikauti su mumis 

po to, kai užėmėme Acheną ir pralaužeme kelią į Vokietiją. Ar 
tau dar neįkyrėjau? 

— Tu niekad neįkyri. Apie karą man viskas įdomu, išskyrus 
melą. 

— Keistuole. 

— Taip, — tarė ji. — Tą aš seniai žinau. 

— Ar tu tikrai noretum kariauti? 

— Nežinau, ar sugebėčiau. Bet galėčiau pabandyti, jeigu tu 
mane'išmokytum. 

— Niekada nemokysiu. Geriau pasakosiu tuos atsitikimus. 

— Liūdnas istorijas apie karalių mirtį. 

— Ne. Apie HGI!, kaip jie buvo vadinami. Viešpatie, kaip aš 
nekenčiu tos pravardės! Kaip ji nuvalkiota komiksuose! O 
kareiviai buvo surinkti iš visur. Ir dauguma visai nenorėjo 
kariauti. Ne visi, žinoma. Bet visi skaitė karišką laikraštį The Stars 
and Stripes, ir būtinai reikėjo, kad tavo dalinys būtų jame 
paminėtas, kitaip buvai laikomas vadu nevykėliu. Aš dažniau- 
siai ir būdavau nevykelis. Bandžiau draugauti su koresponden- 
tais, o tame pasitarime, kur sakiau, buvo keletas įžymių žurna- 
listų. Neminėsiu jų pavardžių, nes dar praleisiu kokį žinomesnį, 
o tai būtų neteisinga. Ne visus gerus žurnalistus aš ir prisimenu. 
Buvo taip pat ir tokių, kurie sugebėjo išsisukti nuo karo tarnybos, 
buvo sukčių, apsišaukusių sužeistais, jeigu tik juos buvo palietusi 
bent mažiausia skeveldrėlė, buvo tokių, kurie nešiojo antsiuvus 
už sužeidimą, nors buvo susižeidę per automobilio avariją, buvo 


prisiplakėlių, bailių, melagių, vagių ir kombinatorių. Nedaly- 


| Government Issue (angl.), sutrumpintai G/- vyriausybinės gamybos; taip per 
Antrąjį pasaulinį karą buvo praminti kareiviai. 

vavo tame susiėjime tik nukautieji. Nes jų buvo ir nukautų. 
Didelis procentas. Bet kaip aš sakiau, nukautieji nedalyvavo. 
Buvo ten ir moterų pritrenkiamomis uniformomis. 

— Bet kaip tu vedei vieną jų? 

— Jau aiškinau tau, kad per klaidą. 

— Pasakok toliau. 

— Tame kambaryje buvo tiek žemelapių, kad ir pats Vieš- 
pats Dievas nebūtų išnagrinėjęs jų per dieną, nors ir labai būtų 
stengęsis, — kalbėjo toliau pulkininkas. — Ten buvo didelių že- 
mėlapių, žemėlapių milžinų ir žemėlapių supergigantų. Visi 
susirinkusieji dėjosi labai suprantą tuos žemėlapius, kaip ir štabo 
žmones, rodantys juose su kurdupeliais, primenančiais biliardo 
lazdas. 

— Nereikia negražių žodžių. Nors aš ir nežinau, ką tas kur- 
dupelis reiškia. 

— Negrabiai aptrumpintas, striukas, — paaiškino pulkinin- 
kas. — Niekam tikęs įrankis arba nevykęs tipas. Tai senas žodis. 
Tokį tikriausiai rastumei ir sanskrite. 

— Pasakok toliau. 

— O kam? Ar gėdą jamžinsi žodžiais? 

— Jei nori, aš užrašysiu. Aš galiu teisingai užrašyti, ką girdžiu 
ar galvoju. Žinoma, padaryčiau ir klaidų. 

— Tu laiminga, jeigu gali teisingai užrašyti, ką girdi ar galvoji. 
Tik niekada neužrašinek nė vieno mano žodžio. 

Paskui jis tęsė: 

— Ten buvo pilna korespondentų, apsirengusių kaip kam šovė 
į galvą. Vieni buvo pilni cinizmo, kiti - uolumo. Visą šitą bandą 
ganė, makaluodami rodyklėmis, keli drigantai. Drigantais mes 
vadinome užnugario žiurkes, jie rengiasi gražiais mundurais kaip 


maskarade ir patiria lytinį pasitenkinimą, kai tik pistoletas plekšteli 

per šlaunį. Beje, dukrele, tasai šiuolaikinis pistoletas — tai ne senasis 
gerasis revolveris; jisai šauna pro šalį dažniau už bet kurį kitą ginklą 
pasaulyje. Niekada neimk pistoleto dovanų, nebent norėtum su 
juo trinktelėti kam nors per galvą bare „Pas Harį“. 

— Niekada nenorėjau niekam trinkteleti, gal tik vienam 
Andrea. 

— Jeigu kada panorėsi trenkti jam, trenk su vamzdžiu, ne su 
rankena. Su rankena nepatogu, ir gali nepataikyti, o jeigu pa- 
taikysi, susikruvinsi rankas, nespėjusi atitraukti pistoleto. Bet aš 
prašau, neliesk Andrea, nes jis mano draugas. Ir nemanau, kad 
būtų lengva jam užduoti. 

— Taigi. Ir man taip atrodo. Papasakok dar apie tą susirinki- 
mą ar pasitarimą. Manau, kad aš dabar iš karto atpažinčiau dri- 
gantą. Bet norečiau dar pasipraktikuoti. 

— Taigi visi tie drigantai su visa savo drigantiška didybe lauke 
atvykstant paties didžiausio generolo, kuris turėjo išaiškinti 
operaciją. Korespondentai šurmuliavo, kuždėjosi, o protinges- 
nieji tūnojo paniurę ar patyliukais džiūgavo. Visi sėdėjo ant su- 
lankstomųjų kėdžių kaip prie Cotokvos ežero. Atleisk už tuos 
amerikietiškus žodžius, bet mes, amerikiečiai, be jų neapsiei- 
name. Štai ateina generolas. Jis ne drigantas, bet žinomas vers- 
lininkas, puikus politikas, didelis veikėjas. O kariuomenė tuo 
metu buvo pelningiausias verslas pasaulyje. Jis paima tą striukį 
bukį ir su tvirtu įsitikinimu, be jokių blogų nujautimų rodo 
mums, smulkiai aiškindamas, kokia bus ataka, kodel mes ją 
rengiame ir kaip lengvai ji pasiseks. Jokių problemų. 

— Pasakok, — tarė mergina. — Leisk, aš įpilsiu tau vyno, ir 
žiūrek į šešelius lubose. 

— Pripilk, o aš žiūrėsiu į šešėlius ir pasakosiu toliau. Paskui 


tasai klasiškas verteiva — aš kalbu rimtai, gerbdamas jo sugebe- 

jimus ir visus jo talentus, —- pasakė mums, kad mes gausime viską, 
ko reikės. Mums nieko netrūks. Organizacija, vadinama 
VJEPŠu, tada buvo įsikūrusi Versalyje, šalia Paryžiaus. O mūsų 
ataka buvo rengiama į rytus nuo Acheno, už trijų šimtų aštuo- 
niasdešimties kilometrų. Kad ir kokia didžiulė būtų kariuome- 
nė, jie vis dėlto galėjo įsikurti bent kiek arčiau. Galų gale jie 
persikelė į Reimsą, už dviejų šimtų keturiasdešimt kilometrų 
nuo fronto linijos. Bet tik po daugelio menesių. Aš suprantu, 
kad stambios firmos valdytojas nebendrauja su savo darbinin- 
kais. Aš suprantu, kad kariuomene didelė ir reikia spręsti įvai- 
riausius klausimus. Man nesunku suprasti dalinių pergrupavimo 
ir tiekimo reikalus. Bet istorijoje dar nėra buvę atsitikimo, kad 
vadai būtų sedėję taip toli užnugaryje. 

— Papasakok, kaip jūs paemėte miestą. 

— Papasakosiu, — tarė pulkininkas. — Tik nenoriu tavęs 
skaudinti. 

— Tu niekada manęs neskaudini. Mūsų miestas senas, ir mūsų 
žmonės amžinai kariaudavo. Karius mes gerbiame labiau negu 
kitus žmones ir tikriausiai šiek tiek suprantame juos. Ir mes žino- 
me, kad karių charakteris sunkus. Ir moterims su jais nelengva. 

— Tau su manim nelengva? 

— O kaip tu manai? — paklausė mergina. 

— Man pačiam su savim nelengva, dukrele. 

— Nemanau, Ričardai; jei būtų sunku, tu nebūtum visą gy- 
venimą vien tuo užsiiminėjęs. Mielasis, nemeluok man dabar, 
kai mes tiek mažai teturime laiko. 

— Nemeluosiu. 

— Ar tau neatrodo, kad atsikratysi savo kartelio viską man 
išpasakojęs? 

— Aš tau viską papasakosiu. 

— Juk aš noriu, kad tu numirtum su lengva širdimi. Ak, ką 


aš Čia šneku. Neleisk man taip šnekėti. 
— Neleisiu, dukrele. 
— Pasakok toliau ir išliek visą savo kartėlį. 


XXXI skyrius 


— Klausyk, dukrele, — pasakė pulkininkas. —- Baikim visas tas 
kalbas apie aukštas viršūnes ir stambias žuvis, nors jos ir iš Kan- 
zaso, kur veisiasi neapsakomai greitai ir gausiai kaip makliūros 
medžiai. Šitie medžiai veda vaisius, kurių neįmanoma valgyti, — 
grynai kanzasiškas produktas. Niekas su jais nesiterliodavo, iš- 
skyrus kanzasiečius, na ir mus, kareivius. Mes valgėme juos kas- 
dien. Tuos makliūros vaisius, — pridūrė jis. — Vadinome juos 
daviniu „K“. Apskritai tie daviniai nebuvo blogi. Daviniai „C“ 
buvo netikę. O „Dešimt viename“ ir visai geri. Taip mes ir 
kariavome. Nuobodu visa tai, bet pamokoma. Štai kaip viskas 
atrodo, jeigu kam įdomu, nors aš tuo abejoju. Sakysime, 13.00 
Raudonųjų operatyvinis skyrius praneša: „Baltieji pakilo laiku“. 
Raudonieji sako, kad jie pasirengę pajudėti Baltiesiems iš paskos. 
13.05 (o tai yra penkios minutės po pirmos dieną, jeigu tu ne- 
pamiršai, dukrele) Melynųjų operatyvinis skyrius užklausia (ti- 
kiuosi, tu žinai, kas yra operatyvinis skyrius), kada pajudės Rau- 
donieji, o tie praneša, kad jie pasirengę pajudėti Baltiesiems iš 
paskos. Matai, kaip viskas paprasta, — pasakė pulkininkas. — 
Kiekvienas gali taip pasipraktikuoti prieš pusryčius. 

— Ne visi gali būti pėstininkai, — švelniai pasakė mergina. — 
Pėstininkus aš gerbiu užvis labiausiai, išskyrus tik gerus, dorus 


lakūnus. Pasakok, susimildamas, o aš apkabinsiu tave. 

— Geri lakūnai — šaunūs vyrai, ir juos reikia gerbti, — tarė 
pulkininkas. 

Jis žiūrėjo į šešelių žaismą lubose ir skaudžiai krimtosi, pri- 
simindamas prarastus batalionus, prisimindamas žuvusius žmo- 
nes. Niekada jis nebeturės tokio pulko, niekada. Ne jis buvo tą 
pulką suformavęs. Jis tik paveldėjo jį. Ir ilgą laiką tas pulkas 
buvo jam didžiausias džiaugsmas. O dabar pusės jo kareivių 
nebėra gyvų, kiti beveik visi sužeisti. Kas į pilvą, kas į galvą, kas 
į koją ar ranką, į kaklą, nugarą, kam pasisekė — į sėdynę, kam 
nepasisekė — į krūtinę, ir dar į kitas vietas. Tarp medžių žmones 
sužeisdavo į tokias vietas, į kokias nekliūtų atvirame lauke. Ir 
visi sužeistieji liko luoši visam gyvenimui. 

— Pulkas buvo geras, — pasakė jis. — Galima sakyti — nuostabus 
pulkas, kol aš nepražudžiau jo, kitų įsakytas. 

— Tai kam klausei kitų, jei žinojai geresnę išeitį? 

— Mūsų kariuomenėje klausai įsakymų kaip šuva, - paaiškino 
pulkininkas. — Vis tikiesi, kad tau pasitaikys geras šeimininkas. 

— O kokie buvo tavo šeimininkai? 

— Geri pasitaike tik du. Kai aš pats pradėjau vadovauti, suti- 
kau nemaža puikių žmonių, bet geri šeimininkai buvo tik du. 

— Ir todėl tu dabar ne generolas? Man labai patiktų, jeigu 
būtum generolas. 

— Man irgi patiktų, — pasakė pulkininkas. — Tik gal ne taip 
labai, kaip tau. 

— Gal pabandysi užsnūsti? Būk geras, pamiegok. 

— Gerai, — tarė pulkininkas. 

— Tikiuosi, kad užmigęs tu nusikratysi sunkių prisiminimų. 

— Taip. Labai tau dekui, — tarė jis. 

Ką darysi, mielas pone. Paklusti įsakymui — tokia visų vyrų 
dalia. 

XXXII skyrius 


— Tu gerai numigai, — pasakė mergina meiliai ir švelniai. — 
Ar tau dabar nieko nereikia? 

— Nieko, — pasakė pulkininkas. — Ačiū. 

Bet staiga jis visas pasišiauše ir tarė: 

— Dukrele, numigti aš galėčiau sedėdamas elektros kėdėje 
atsegtomis kelnėmis, nuskusta galva. Aš miegu, kada reikia ir 
kiek reikia, 

— O aš niekada taip negalėčiau, — mieguistu balsu pasakė 
mergina. — Aš miegu, kai noriu miego. 

— Tu tokia miela, — tarė pulkininkas. — Tu miegi geriausiai 
už visus. 

— Tuo nera ko didžiuotis, — pratarė mergina, jau visai mie- 
guista. — Aš tikrai gerai miegu. 

— Tai ir miegok. 

— Ne. Pasakok man tyliai, tyluteliai ir duok savo vargšę su- 
žeistąją ranką. 

— Velniop tą sužeistą ranką, — pasakė pulkininkas. — Ir nuo 
kada ji tokia jau vargšė? 

— Ji vargšė, — pakartojo mergina. — Ji vargšesnė, negu tau 
atrodo. Prašau, papasakok apie mūšį, tik be šiurkštybių. 

— Sąlyga nesunkiai įvykdoma, — tarė pulkininkas. — Aš šį tą 
praleisiu. Oras apsiniaukęs, vietovė pažymėta 986 342. Kokia 
padėtis? Mes stengiamės išrūkyti priešą iš jo pozicijų artilerijos 
ir minosvaidžių ugnimi. Operatyvinis skyrius perduoda šeštajam 
skyriui nurodymą, kad Raudonieji būtų pasirengę 17. 00. Šeš- 
tasis skyrius liepia tau būti pasirengus ir paleisti į darbą kuo 
daugiau artilerijos. Baltieji raportuoja, kad jie jaučiasi kuo ge- 


riausiai. Šeštasis skyrius informuoja, kad kuopa A permetama 

sustiprinti kuopai B. Kuopą B sustabdė priešo veiksmai, ir ji ten 
įstrigo. Šeštajam skyriui sekasi blogiau. Neoficialiai. Jie nori gauti 
daugiau artilerijos, bet daugiau artilerijos nėra. Kam tu prašei 
pasakoti apie mūšį? Nežinau, nesuprantu. O gal ir suprantu. 
Kam įdomus tas tikrasis mūšio vaizdas? Bet aš tau pasakoju, duk- 
rele, kaip jis atrodo per telefoną, o vėliau nupasakosiu garsus ir 
kvapus, ir atskirus epizodus, jeigu norėsi, ir kas buvo nukautas, 
kada ir kur. 

— Aš norėsiu, kad papasakotum tik tai, ką nori pasakoti. 

— Papasakosiu tau, kaip viskas buvo, — tarė pulkininkas. — 
O generolas Volteris Bedelas Smitas dar ir šiandien to nežino. 
Nors aš galbūt ir klystu, kaip ne vieną sykį esu klydęs. 

— Džiaugiuosi, kad mums nereikia susitikti nei su juo, nei su 
tuo puošeiva, — tarė mergina. 

— Šiame pasaulyje mums ir nereikės susitikinėti su jais, — 
patikino pulkininkas. — O prie pragaro vartų aš pastatysiu stip- 
rią sargybą, kad tokie tipai nepatektų į vidų. 

— Tu kalbi kaip Dantė, — tarė ji pro miegus. 

— Aš ir esu ponas Dantė, — pasakė jis. - Dabar juo pabūsiu. 

Ir jis pabuvo, ir nubrėžė visus pragaro ratus. Jis buvo neob- 


jektyvus, kaip ir Dante kadaise, bet vis vien brėžė pragaro ratus. 


XXXIII skyrius 


— Aš praleisiu smulkmenas, kadangi tave ima miegas, ir tai 
visai nenuostabu, — pasake pulkininkas. Jis vel ėmė žiūrėti į keistą 
šešelių žaismą ant lubų. Paskui pažvelgė į merginą — tokios 


gražios jis dar niekada, niekada nebuvo matęs. 

Jis buvo matęs, kaip grožis ateina ir nueina, ir žinojo, kad 
grožis dingsta greitai, nuskrenda lyg sparnuotas. Merginos grei- 
čiau už bet kokį gyvą padarą iš gražuolių virsta baidyklėmis, 
pagalvojo jis. Bet šita, aš tikiu, ilgai neišeis iš rikiuotes. Tamsia- 
plaukės geriausiai išsilaiko, galvojo jis, ir kokie subtilūs jos bruo- 
žai. Ji gero, kilmingo kraujo ir niekada nepasens. Dauguma 
mūsų įžymių gražuolių atėjo nuo gazuoto vandens prekystalių 
ir neprisimena savo senelio pavardės, nebent jis būtų buvęs 
Šulcas: Arba Šlicas, galvojo jis. 

Čia jau negeros mintys, tarė jis sau; tokių dalykų jis nenorėjo 
sakyti merginai, nes jai tai būtų nepatikę, be to, ji jau kietai 
miegojo, susirietusi kaip kate. 

— Miegok ramiai, mano brangiausioji, mano meile, o aš pa- 
pasakosiu toliau, nors ir niekas negirdės. 

Mergina miegojo, nepaleisdama jo sužeistosios rankos, kurios 
jis nekentė, ir jis jautė ją kvėpuojant — taip kvėpuoja tik jauni 
žmones, kurie miega lengvai. 

Ir pulkininkas pasakojo jai, netardamas balsiai nė žodžio. 

Taigi po to, kai aš turėjau garbės išgirsti generolo Volterio 
Bedelo Smito paaiškinimą, kokia lengva bus ataka, mes tą ataką 
pradėjome. Ten buvo įžymioji Raudonoji divizija, tvirtai įsiti- 
kinusi, kad yra nepaprastai įžymi. Buvo ten ir devintoji divizija, 
geresnė už mūsiškę. Bet mes visada pasirengę eiti ten, kur mus 
siunčia. 

Mes neturėjome laiko skaityti komiksus ir apskritai niekam 
neturėjome laiko, nes visuomet keldavomės prieš aušrą. Tai sun- 
ku: išgaruoja iš galvos didysis tikslas, galvoji vien apie savo diviziją. 

Mes nešiojome keturlapio dobilo ženklą, kuris šiaip jau nie- 


ko nereiškė, bet mums visiems labai patiko. Ir dabar, kada tik 

tą ženklą pamatau, širdis suspurda. Kai kas mane, kad tai gebenė. 
Visai ne. Tai buvo keturlapis dobilas, apsimetęs gebene. 

Mums buvo įsakyta atakuoti su įžymiąja Raudonąja divizi- 
ja — pirmąja amerikiečių pėstininkų armijos divizija, — o ji, toji 
divizija, per savo saldžiabalsį spaudos atstovą nuolat mums tą 
primindavo. Tokios jau teko tam vyrukui pareigos, nors pats jis 
buvo visai neblogas. 

Bet žmogus pripranta prie visokio maisto, net prie arklia- 
šūdžio, jeigu nepasibjauri skoniu ar kvapu. O aš niekada jo ne- 
mėgau. Tiesa, vaikysteje man labai patikdavo tapnoti po karva- 
šūdį, jausti jį tarp kojų pirštų. Bet arkliašūdžio nepakenčiau. Jis 
greit įsipyksta, o jo kvapą aš užuodžiu net per tūkstantį jardų. 

Mes išėjome į ataką — visos trys divizijos vienoje eilėje — kaip 
tik toje vietoje, kur vokiečiai mūsų labiausiai laukė. Generolo 
Volterio Bedelo Smito daugiau neminėsime. Jis nebuvo pikta- 
darys. Jis tik apipylė mus pažadais nupasakodamas, kaip viskas 
klosis. Neįsivaizduoju, iš kur mūsų demokratinėje šalyje galėtų 
atsirasti piktadarių. Jis tiesiog velniškai apsigavo. Taškas, pasakė 
pulkininkas savo mintyse. 

Mums, einantiems į ataką, visiems iki paskutinio ešelono buvo 
nuardyti antsiuvai, kad bošai nežinotų, jog mes esame mes, trys 
gerai jiems žinomos divizijos. Mes rengėmės atakuoti visi vienoje 
linijoje, be jokio rezervo. Nesiimsiu aiškinti, kas tai yra, dukrele. 
Bet iš tikro tai nieko gero. O pati vieta, kur turėjom kariauti ir 
kurią aš gerai apžiūrėjau, žadėjo mums naują Pašendeilį, tik čia 
buvo dar ir medžių. Gal aš sutirštinu spalvas. Tačiau man taip 
atrodo. 

Vargšė nelaimingoji dvidešimt aštuntoji divizija, ji jau kuris 
laikas stovėjo įstrigusi dešinėje nuo mūsų, todėl buvom visai 


neblogai informuoti, koks malonumas kariauti šituose miškuo- 

se. Padėtį tose vietose, švelniai kalbant, galima buvo pavadinti 
nepalankia, 

Dar prieš ataką mums buvo įsakyta išleisti į mūšį vieną pul- 
ką. Tai reiške, kad priešas būtinai paims bent vieną belaisvį, o 
tokiu atveju visiška kvailystė buvo ardyti divizijoms antsiuvus. 
Priešas vis tiek mūsų lauks. Jis lauks mūsiškių su keturlapiais 
dobilais, o kariai eis tiesiai į pragarą kaip mulai ir išbus jame visą 
šimtą ir penketą dienų. Žinoma, skaičiai nieko nereiškia civiliams. 
Nei VJEPŠo veikėjams, kurių nė vienas nepasirodė tuose miš- 
kuose. Atsitiktinai, o tokius įvykius VJEPŠo veikėjai visada laiko 
atsitiktiniais, pulkas buvo sunaikintas. Niekas del to neliko kaltas, 
visi nusiplove rankas, o užvis mažiausiai kaltas buvo pulko vadas. 
Su tokiu žmogum mielai sutikčiau praleisti laisvalaikį pragare; 
ko gera, man tai pavyks. 

O būtų juokinga, jeigu mes, užuot pakliuvę į pragarą, kaip 
tikimės, pakliūtume į kokią nors bošų įstaigą, kokią nors Valhalą, 
ir negaletume susitarti su vietiniais. O gal gautume kampe sta- 
liuką su Romeliu ir Udetu ir pasijustume kaip kokiame viešbutyje 
per žiemos atostogas. Bet vis delto greičiausiai mes pakliūsim į 
pragarą, nors aš ir netikiu pragaru. 

Vis delto tasai pulkas, kaip ir visi amerikiečių pulkai, buvo 
atkurtas pastiprinus naujomis jegomis. Nepasakosiu, ką tai reiš- 
kia, nes tu pati galėsi pasiskaityti knygoje, parašytoje kieno nors 
iš tų naujų jėgų. Ši sistema nualina, iškošia kaip per filtrą, kol 
galų gale tave sunkiai sužeidžia ar nukauna, ar lieki toks kuok- 
telėjęs, kad tave išvis nurašo į atsargą. Bet reikia sutikti, kad ši 
sistema logiška, ne blogesnė už kitas, turint galvoje dar ir trans- 
porto sunkumus. Juk vis delto pasilieka saujelė nepribaigtų tipų, 
kurie žino, kas yra saujele, bet nė vienas iš tų tipų per daug 


nesižavėjo tais miškais. 

Jų nuotaiką galima buvo apibūdinti viena fraze: „Eik šikt, 
Džekai“. 

O kadangi aš jau visus dvidešimt aštuonerius metus buvau 
toks nepribaigtas tipas, tai labai gerai juos supratau. Bet jie buvo 
kareiviai, daugelis jų žuvo tuose miškuose, kai ėmėme tris mies- 
tus, tikras tvirtoves, iš tolo atrodžiusius visai nekaltai. Tie miestai 
buvo mums spąstai, o mes nė velnio nenutuokėme. Matyt, kal- 
bant nevykusiu mano amato stiliumi, žvalgyba čia blogai suveikė. 

— Man baisiai gaila to pulko, — tarė mergina. Ji prabudo ir 
pasakė tuos žodžius tiesiai iš miegų. 

— Taip, — sutiko pulkininkas. — Man irgi. Išgerkime už jį. O 
paskui vėl užmik, dukrele. Karas baigtas ir pamirštas. 

Tik negalvok, dukrele, kad aš labai didžiuojuosi, tarė jis sau. 
Jo tikroji meilė vel miegojo. Ji miegojo visai kitaip negu jo žur- 
nalistė. Jis nemėgo prisiminti, kaip miegodavo žurnalistė, ir vis 
dėlto prisiminė. Bet norėjo pamiršti. Ji miegodavo nelabai gra- 
žiai, galvojo jis. Ne taip, kaip šita mergina, kuri ir mieganti ne 
truputėlio nepanaši į miegančią, tik kad akis užmerkusi. Miegok 
ramiai, pagalvojo jis. 

O kas tu toks, po velnių, kad kritikuoji žurnalistes, galvojo jis. 
Ar pats ne apgailetiną amatą pasirinkai, ar daug naudos atnešei? 

Aš norejau būti generolas Jungtinių Valstijų kariuomenėje 
ir buvau generolas. Bet karjeros nepadariau ir dabar koneveikiu 
visus, kurie padarė. 

Jo atgaila truko neilgai, ir jis tarė sau: ne, nekoneveiksiu 
visokio plauko palaižūnų, kyšininkų ir visų nenaudėlių, kurie 
niekada nekariavo, o tik vadovavo. 

Tiesa, keli karo akademijos auklėtiniai žuvo ties Getisbergu. 
Bet ten buvo didelė pjautynių diena, didžiausia visų pjautynių 


diena, ir abi pusės kovėsi žūtbūtinai. 

Neširsk. Tą dieną, kai atskrido „Valhalos ekspresas“, per 
klaidą žuvo generolas Makneiras. Liaukis širdęs. Žuvo nemaža 
vadų, akademijos auklėtinių, tą gali paliudyti ir statistika. 

O kaip aš prisiminsiu, jeigu liausiuos širdęs? 

Širsk kiek tik nori. Ir viską pasakok merginai, pasakok pa- 
tyliukais, tada jos neįskaudinsi, nes jos miegas toks meilus. Jis 
pasakė „meilus“, nes mintyse dažnai netaisyklingai vartodavo 


žodžius. 


XXXIV skyrius 


Miegok ramiai, mano tikroji meile, o kai atsibusi, viskas jau 
bus papasakota, ir aš juokais atitrauksiu tavo dėmesį nuo visų 
smulkmenų apie savo ;riste mėrier! ir mudu eisime pirkti mažo 
negriuko ar mauro iš juodmedžio, dailiai išraižytu veideliu, su 
turbanu, kuris papuoštas brangakmeniu. Tu prisisegsi jį, tada 
užeisime „Pas Harį“ išgerti ir pasimatysime su draugais, kuriuos 
ten surasime. 

Pietausime „Pas Harį“, o gal grįšime čia, ir tuo laiku mano 
daiktai jau bus sukrauti. Mudu atsisveikinsime, aš sėsiu su 
Džeksonu į motoscafo?, persimesiu su Gran Maestro keliais 
pokštais, pamojuosiu ranka ordino nariams ir, turėdamas gal- 
voje tai, kaip dabar jaučiuosi, statysiu dešimt prieš vieną ar du 
prieš trisdešimt, kad mudu daugiau nepasimatysime. 

Velniop, tarė jis nežinia kam ir, žinoma, ne balsu; šitaip aš 


dažnai jausdavausi prieš mūšį ir beveik kiekvieną rudenį, ir 


! Liūdnas amatas (p72nc.). 
2 Motorinė valtis (744/). 

visada, kai išvažiuodavau iš Paryžiaus. Bet savijauta — tai dar 
ne viskas. 

Išskyrus save patį, Gran Maestro ir šitą merginą, aš ne velniui 
nereikalingas, o savo vadovybei juo labiau. 

Man ir pačiam nusispjaut. O laikas būtų išmokti ir įprasti 
nespjaudyt ant niekų. Viskas ir taip aišku — taip, kaip kekšę 
vadinam kekše. Moterimi, kuri... ir taip toliau. 

Bet negaivokime apie tai, vaikine, leitenante, kapitone, ma- 
jore, pulkininke, pone generole. Aš dar sykį siunčiu ją velniop, 
ir bala nemate to bjauraus veido, kurį puikiai nutapė Hieroni- 
mas Boschas. Gali paslepti savo dalgį į makštis, senoji, jeigu turi 
jam makštis. Arba, pridūrė jis, galvodamas dabar apie Hiurtgeno 
mišką, gali susikišti tą savo dalgį pasturgalin. 

Tai buvo tikras Pašendeilis, kur sproginėjo medžiai, pasa- 
kojo jis tik nuostabiam šviesos žaismui lubose. Paskui pažvelgė į 
merginą, ar tikrai ji giliai miega, ar jo mintys nesujaudins jos. 

Paskui pasižiūrėjo į portretą ir pagalvojo: štai aš turiu jas 
dvi — viena guli, pasisukusi truputį ant šono, o kita žiūri tiesiai į 
mane. Pasisekė man, senam šunsnukiui, turėčiau džiaugtis ne- 


atsidžiaugti. 


XXXV skyrius 


Pačią pirmąją dieną mes netekome tenai trijų batalionų vadų. 
Vienas žuvo per pirmąsias dvidešimt minučių, kiti du veliau. 
Žurnalistui tai tik statistika. Tačiau geri batalionų vadai neauga 
ant medžių, net ant Kalėdų eglučių, kurių užvis daugiausia buvo 
tame miške. Nežinau, kiek kuopų vadų žuvo, kiek stojo jų vieton. 


Bet galėčiau sužinoti. 

O jų nepasigaminsi greitai, jie neauga kaip bulvės. Mes 
gaudavome tam tikrą pastiprinimą, bet aš, prisimenu, maniau, 
kad kur kas paprasčiau ir tikslingiau būtų sušaudyti juos ten, 
kur jie išsilaipindavo, negu paskui gabenti atgal žuvusius ir 
laidoti. Paskui reikia daug žmonių lavonams atgal vežti, reikia 
degalų, ir dar reikia žmonių jiems laidoti. O juk ir tų žmonių 
lauke kautynės, laukė mirtis. 

Visą laiką krito sniegas ar kažkas panašaus į sniegą, nuolat 
lijo lietus, tvyrojo migla, keliai buvo užminuoti, kai kur eilėmis 
gulėjo net po keliolika minų, mašinos klimpo, taškydamos purvą, 
sunkiai judėjo į priekį ir lėkė į orą, o drauge su jomis lekė į orą 
žmonės. 

Priešas tuo tarpu pragariškai pliekė iš minosvaidžių, visas 
mūsų kelias buvo išvarpytas kulkosvaidžių ir automatų serijų; 
priešas buvo gerai viską apgalvojęs ir paruošęs, ir, gudrauk ne- 
gudravęs, ugnies negalėjai išvengti. Be to, jie dar tvatino mus 
savo sunkiąja artilerija. 

Tai buvo vieta, kurioje žmogui ypač sunku išlikti gyvam, 
net jei jis nieko nedarytų, o tik ramiai tūnotų. Bet mes ėjome į 
ataką visą laiką, diena po dienos. 

Nereikia galvoti apie tai. Velniop viską! Prisiminsiu tik du 
dalykus, kad galėčiau visko atsikratyti. Pirmasis — plika kaip už- 
pakalis kalva, per kurią reikėjo pereiti, kad patektum į Groshau. 

Eidami šturmuoti tos kalvos, pliekiamos priešo artilerijos 
ugnimi, turėjome dar įveikti visai plyną lauką, kur mus galėjo 
kliudyti ir haubicų ugnis, ir bombos iš lektuvų, ir minosvaidžiai 
iš dešinės puses. Tik užėmę tą vietovę sužinojome, kad mino- 
svaidžiai buvo ypač gerose pozicijose. 

Bet tai buvo palyginti saugi vieta, aš tikrai nemeluoju. Čia ir 


norėdamas nieko neapgausi; vos tik atversi burną, kiekvienas, 

kariavęs Hiurtgeno miškuose, bematant tave demaskuos, nežiū- 
rės, kad tu pulkininkas. 

Ten mane sustabdė vieno sunkvežimio vairuotojas pilku, kaip 
ir visų mūsų, veidu. Jis pasakė: 

— Pone pulkininke, ten priešais, pačiame vidury kelio, guli 
negyvas mūsų kareivis, ir visos mašinos turi važiuoti tiesiai per 
jį. Toks vaizdas gali padaryti blogą įspūdį mūsiškiams. 

— Mes nunešime jį nuo kelio. 

Ir mes nunešėm jį nuo kelio. 

Gerai prisimenu, ką mes jautėm, keldami jį, tokį suplotą, ir 
koks keistas buvo toks plokščias žmogus. 

Ir dar prisimenu vieną dalyką. Mes numetėm ant miesto 
baisybę baltojo fosforo prieš tai, kai mums pasisekė, — jeigu toks 
žodis čia tinka, — jį užimti. Tada aš pirmą sykį pamačiau, kaip 
vokiečių šuo ėda iškeptą bošą. Veliau pamačiau ten besidar- 
buojant ir katę. Katė buvo alkana, nors šiaip jau visai neblogai 
atrodė. Ar galėtum įsivaizduoti, dukrele, kaip gera vokiečių katė 
eda gerą vokietį kareivį? Kaip geras vokiečių šuo ėda gero vokiečio 
kareivio pasturgalį, iškeptą ant baltojo fosforo? 

Kiek dar galima pripasakoti tokių istorijų? Begales. O kas iš 
to? Gali pasakoti tūkstančius, vis vien jos neužkirs kelio karui. 
Žmonės sakys — mes dabar nekariaujame su bošais, be to, toji 
katė edė ne mane ir ne mano brolį Gordoną, nes jis buvo Ramia- 
jame vandenyne. Kas žino, gal Gordoną suedė krabai? O gal jis 
tiesiog išgaravo? 

Hiurtgene lavonai sušaldavo į ragą: spaudė toks šaltis, kad visi 
jie buvo raudonskruosčiai. Labai keista. Vasarą visi lavonai būna 
pilki, pageltę, kaip vaškinės figūros. O žiemą visi raudonskruosčiai. 

Tikras kareivis niekada nepasakos, kaip atrodo jo bendra- 
žygiai negyvi, pasake jis portretui. Viskas. Aš jau baigiau. O kaip 

kuopa, išguldyta ant tilto? Ką tu, profesionale kareivi, gali pa- 
sakyti apie juos? 

Jie negyvi, tarė jis. Ir aš galiu loti kiek tinkamas. 

Su kuo gi man dabar išgerti taurę? Pasakyk, mergaite, kaip 
manai, kada man prižadinti tavo originalą? Juk mums reikia 
nueiti į tą juvelyrinę. Aš pasiruošęs juokauti, kalbėti apie pačius 
linksmiausius dalykus. 

O kas yra linksmybes, portrete? Tu turėtum žinoti. Tu išma- 
ningesnis už mane, nors aš daugiau už tave vėtytas ir mėtytas. 

Gerai, mergaite iš portreto, tarė pulkininkas patylomis, baig- 
sime visas istorijas, po vienuolikos minučių aš pažadinsiu tikrąją 
mergaitę, eisiu su ja į miestą, ir mums bus linksma, o tave paliksiu 
čia supakuoti. 

Aš visai nenoriu tavęs įžeisti. Tik negražiai pajuokavau. Aš 
tikrai nenoriu įžeidinėti tavęs, juk nuo šios dienos gyvensiu drau- 
ge su tavimi. Tikiuosi, kad gyvensime, pridūrė jis ir išgėrė taurę 


vyno. 


XXXVI skyrius 


Buvo žvarbi, šalta ir vaiski diena, o jie stovėjo prie juvelyro 
vitrinos, apžiūrinėdami dvi mažas negriukų figūrėles, išdrožtas 
iš juodmedžio ir papuoštas smulkiais brangakmeniais. Ir vienas 
neblogas, ir kitas, galvojo pulkininkas. 

— Katras tau labiau patinka, dukrele? 

— Lyg ir dešinysis. Ar tau neatrodo, kad jo veidas simpa- 
tiškesnis? 

— Abiejų veidai simpatiški. Bet jeigu gyventume senais laikais, 


aš labiau norečiau, kad tau tarnautų štai tas. 


215 


Ernest Hemingway 


— Gerai. Tą ir pirksim. Eime į vidų, pasižiūrėsim. Man reikia 
paklausti, kiek jis kainuoja. 

— Aš eisiu vienas. 

— Ne, leisk man paklausti, kiek kainuoja. Iš manęs prašys 
mažiau negu iš tavęs. Šiaip ar taip, tu turtingas amerikietis. 

— Et toi, Rimbaud?! 

— Iš tavęs išeitų baisiai juokingas Verlenas, — tarė jam mer- 
gina. — Geriau būkim kitos įžymybės. 

— Įeikite, Jūsų Didenybe, ir mes nupirksime tą prakeiktą 
brangenybę. 

— Liudvikas XVI irgi nekoks. 

— Bet aš eisiu su tavim į giljotiną ir dar nusispjausiu. 

— Užmirškime giljotinas ir visokias nelaimes, nusipirkime tą 
daikčiuką, o tada eikime pas Čiprianį ir būkime įžymybės. 

Parduotuvėje jie apžiūrėjo abu negriukus, ji paklause, kiek 
jie kainuoja, ir tada užsimezgė gyvas pokalbis, po kurio kaina 
gerokai sumažėjo. Vis dėlto pulkininkui dar trūko pinigų. 

— Eisiu pas Čiprianį ir pasiskolinsiu. 

— Ne, - paprieštaravo mergina. Ir pasakė pardavėjui: — 
Įdėkite negriuką į dėžutę, nusiųskite Čiprianiui ir pasakykite, 
kad pulkininkas prašė apmokėti ir jam palikti. 

— Gerai, — tarė pardavėjas. — Viskas bus padaryta. 

Jie išėjo į gatvę, į saulę ir nesiliaujantį vėją. 

— Beje, — tarė pulkininkas, — tavo brangakmeniai padėti į 
seifą Gritti viešbutyje tavo vardu. 

— Tavo brangakmeniai. 

— Ne, —atrėmė jis gana švelniai, bet tvirtai, kad ją įtikintų. — 
Yra dalykų, kurių žmogus negali daryti. Tu pati žinai. Tu ne- 


| Irtu, Rembo? (Pyamc.). 

gali ištekėti už manęs, ir aš suprantu tave, nors ir nepateisinu. 

— Puiku, — tarė mergina. — Man aišku. Gal paimsi nors vie- 
ną brangakmenį laimei? 

— Ne, negaliu. Jie per daug kainuoja. 

— Portretas taip pat kainuoja. 

— Tai kas kita. 

— Taip, — sutiko ji. — Gali būti. Man rodos, aš pradedu 
suprasti. 

— Tu galėtum padovanoti man žirgą, jeigu aš būčiau jaunas 
ir neturtingas, ir dar geras jojikas. Bet automobilio negalėčiau 
iš tavęs priimti. 

— Dabar jau puikiausiai suprantu. Kur čia mums užsukus, 
kad tuojau pat galėtum mane pabučiuoti? 

— Į šitą skersgatvį, jeigu nepažįsti nieko iš čia gyvenančių. 

— Man visai nerūpi, kas čia gyvena. Noriu, kad apkabintum 
mane stipriai ir pabučiuotum. 

Jie patraukė akligatviu tolyn, iki pat galo. 

— O Ričardai, — tarė ji. — O brangusis. 

— Aš myliu tave. 

— Mylėk mane. 

— Myliu. 

Vėjo blaškomi jos plaukai apgulė jam kaklą, ir jis dar sykį 
pabučiavo ją, o plaukai it šilkas glostė jam skruostus. 

Paskui ji ūmiai ir šiurkščiai atšoko nuo jo, pažvelgė jam į akis 
ir tarė: 

— Eime geriau „Pas Harį“. 

— Ir aš taip manau. Ar dar nori vaidinti istorinius perso- 
nažus?! 

— Taip, — tarė ji. — Vaidinkim, kad tu esi tu, o aš esu aš. 


— Vaidinkim, — pasakė pulkininkas. 

XXXVII skyrius 


Pustuščiame „Pas Harį“ restorane buvo tik keli ankstyvi iš- 
gerti užsukę lankytojai, kurių pulkininkas nepažinojo, ir du 
vyriškiai, aptariantys kažkokį reikalą prie baro. 

Tam tikromis valandomis restoranas prisipildydavo pažįs- 
tamų Žmonių; jie neišvengiamai užplūsdavo salę kaip potvynio 
vanduo ties Mon Sen Mišeliu. Skirtumas tik tas, kad potvynio 
laikas kasdien keičiasi ir tai priklauso nuo mėnulio, o lankytojų 
srauto valandos restorane pastovios kaip Grinvičo meridianas, 
kaip standartinis metras Paryžiuje, kaip prancūzų karininkijos 
gera nuomonė apie save. 

— Ar pažįsti ką nors iš šitų ankstyvųjų? — paklausė pulki- 
ninkas merginą. 

— Ne. Aš pati niekada neateinu anksti, todėl ir jų nesu mačiusi. 

— Kai prasidės potvynis, juos plaute nuplaus. 

— Ne. Kai prasidės potvynis, jie išeis patys, savo noru. 

— Tau nesmagu, kad mes atėjom ne laikų? 

— (Gal tu manai, kad aš esu snobė — vien dėl to, kad mano 
giminė sena? Mes kaip tik nesam snobai. Snobai tai tie, kuriuos 
tu vadini išsišokeliais, ir naujieji turtuoliai. Ar esi kada matęs 
tokią daugybę naujųjų turtuolių? 

— Taip, — tarė pulkininkas. —- Esu matęs jų Kanzas Sityje, kai 
važinėdavau iš Fort Railio žaisti polo užmiesčio klube. 

— Ir ten buvo taip pat bjauru? 

— Ne, visai malonu. Man labai patiko, ir tasai Kanzas Sičio 
rajonas labai gražus. 

— Tikrai? Norėčiau ten nuvažiuoti su tavim. Ar ten irgi yra 


kempingų? Tokių, kur mudu galėtume apsistoti? 

— Žinoma. Bet mudu apsistosime viešbutyje Mueblebach, 
kur didžiausios pasaulyje lovos, ir dėsimės esą naftos magnatai. 

— Kur pastatysime savo kadilaką? 

— Ar jau kadilakas? 

— Taip. Jeigu tu nenorėsi paimti didžiojo bjuiko Roadmaster 
su hidrodinaminiu valdymu. Su juo aš apvažinėjau visą Europą. 
Jis nufotografuotas paskutiniame Vogue numeryje, kurį tu man 
atsiuntei. 

— Mavyt, reiks išsirinkti tam kartui vieną iš jų, — tarė pul- 
kininkas. — Ir tą, kurį būsime išsirinkę, mes pastatysime garaže 
prie viešbučio. 

— Ar tasai viešbutis Mueblebacb labai prašmatnus? 

— Nuostabus. Jis tau patiks. Išvažiavę iš miesto, mes pa- 
suksime šiaurėn, į Sent Džo, išgersime taurelę bare prie Rou- 
bidoux, gal užsisakysime dar po antrą, paskui pervažiuosime 
per upę ir pasuksime į vakarus. Tu moki vairuoti, todel galė- 
sime keistis. 

— Kaip keistis? 

— Sedėsime prie vairo pakaitomis. 

— Dabar vairuoju aš. 

— Greitai pralekiam nuobodžiąją kelio dalį, pasiekiame Čim- 
ni Roką, pravažiuojame Skots Blafą ir Toringtoną. Ten tu pa- 
matysi tikrąjį gamtos grožį. 

— Aš turiu kelių žemėlapį ir kelionių vadovus su nurody- 
mais, kur galima pavalgyti, ir Automobilių asociacijos vadovus, 
kur surašyti kempingai ir viešbučiai. 

— Ar labai atidžiai studijuoji juos? 

— Studijuoju vakarais iš knygelių, kurias tu man atsiunti. 


Kur mes gausime vairuotojo teises? 

— Misuryje. Automobilį pirksime Kanzas Sityje. Mes juk 
skrendame į Kanzas Sitį, ar prisimeni? Galėtume važiuoti ir 
geru traukiniu. 

— Aš maniau, kad skrisime iki Albukerko. 

— Kitą kartą. 

— Vos tik sutems, mes sustosime geriausiame motelyje, pa- 
sirinkę jį iš Automobilių asociacijos vadovo, ir aš sutaisysiu tau 
gerimą, kokio norėsi, o tu tuo tarpu skaitysi laikraštį Life arba 
Time, arba Newsweek, o aš skaitysiu naują Vogue numerį arba 
Harpers Bazaar. 

— Taip. Bet mes būtinai grįšime į Veneciją. 

— Žinoma. Parsivešime savo automobilį. Itališku laineriu. 
Išsirinkę patį geriausią. O iš Genujos automobiliu tiesiai Čia. 

— Tu niekur nenorėsi sustoti nakčiai? 

— O kam? Mes norėsime greičiau grįžti į savo namus. 

— Kur bus mūsų namai? 

— Tą mes aptarsime bet kuriuo metu. Venecijoje namų nie- 
kada netrūksta. Gal tu norėsi gyventi taip pat ir kaime? 

— Norėsiu, - tarė pulkininkas. — Kodel ne? 

— Ten mes nubudę matysime medžius. O kokius medžius 
matysime šitoje kelionėje? 

— Daugiausia pušis, tuopas upelių pakrantėse ir drebules. 
Pamatysi, kaip atrodo nugeltusi drebulė rudenį. 

— Pamatysiu. O kur mes apsistosime Vajominge? 

— Nuvažiuosime pirmiausia iki Šeridano — ir ten nutarsime. 

— Šeridanas gražus miestas? 

— Nuostabus. Automobiliu mes nuvažiuosime ten, kur bu- 
vo mūšis su indėnais, ir aš tau papasakosiu apie jį. Važiuosime 
toliau link Bilingso, kur indėnai nudobė tą kvailelį Džordžą Arm- 

strongą Kasterį. Ten pamatysi paminklinę lentą, kur surašyti 
visi žuvusieji, o aš tau paaiškinsiu, kaip vyko mūšis. 

— Bus nuostabu. Į ką Šeridanas panašesnis — į Mantują, 
Veroną ar Vičencą? 

— Nepanašus nė į vieną. Jis aukštai kalnuose, panašiai kaip 
Skio. 

— Vadinasi, panašus į Kortiną? 

— Nė kiek. Kortina išsidėsčius plokštikalnėje, o Šeridanas 
kalnuose. Big Horne nėra priekalnių. Kalnai kyla tiesiai iš 
lygumos. Iš ten galima pamatyti Debesų viršūnę. 

— Ar mūsų automobilis galės ten nusigauti? 

— Ir dar kaip. Bet man geriau patiktų automobilis be hid- 
rodinaminio valdymo. 

— Apsieisiu be jo, — tarė mergina. Ji labai stengėsi susitvar- 
dyti ir nepravirkti. — Ir išvis man nieko nereikia. 

— Ką tu gersi? — paklausė pulkininkas. — Mes dar nieko 
neužsisakėm. 

— Man nieko nesinori gerti. 

— Du labai sauso martinio, — kreipėsi pulkininkas į barme- 
ną, — ir taurę šalto vandens. 

Įkišęs ranką į kišenę, jis atsuko vaistų buteliuko dangtelį ir 
iškratė į kairiąją ranką dvi dideles tabletes. Užspaudęs jas delne, 
užsuko dangtelį. Tai buvo nesunku padaryti žmogui, kurio deši- 
nioji ranka sužalota. 

— Sakiau, kad nieko nenoriu gerti. 

— Žinau, dukrele. Ber maniau, kad užsinorėsi. Galėsi palikti 
savo taurę neišgertą. Arba aš išgersiu. Nepyk, aš nenorėjau tavęs 
įžeisti. 


— Mes dar nepaemėm negriuko, kuris man tarnaus. 

— Taip. Nes nenorėjau jo prašyti, kol neatėjo Čiprianis ir aš 
neužmokėjau. 

— Kokios griežtos taisyklės! 

— Ką darysi, — tarė pulkininkas. — Atleisk man, dukrele. 

— Pasakyk „dukrele“ tris kartus. 

— Hija, figlia, dukrele. 

— Nežinau kodel, — pradėjo ji, — bet geriau išeikim iš čia. 
Man patinka, kai žmonės mato mus drauge, bet šiandien aš 
nieko nenoriu matyti. 

— Paketas su negriuku padėtas ant kasos aparato. 

— Žinau. Aš jau seniai pastebėjau. 

Atėjo barmenas, atnešė dvi taures vyno, taip pat taurę van- 
dens; gėrimas, sprendžiant iš aprasojusio stiklo, buvo labai šaltas. 

— Paduokite man paketėlį, kuris atsiųstas mano vardu ir guli 
pas jus ant kasos aparato, — pasakė jam pulkininkas. — Pasakykite 
Čiprianiui, kad atsiųsiu jam čekį. 

Jis buvo pakeitęs savo griežtą sprendimą. 

— Nori išgerti, dukrele? 

— Taip. Jeigu nepyksi, kad aš irgi keičiu savo sprendimą. 

Juodu išgėrė, lengvai susidaužę taurėmis, taip lengvai, kad 
taurės vos palietė viena kitą. 

— Tu gerai sakei, — tarė ji pajutusi, kaip vynas užlieja kūną 
šiluma ir akimirką užgniaužia skausmą. 

— Ir tu gerai sakei, — tarė jis, spausdamas delne dvi tabletes. 

Jis pagalvojo, kad dabar gerti vaistus su vandeniu būtų visai 
neestetiška. Palaukęs, kol mergina nusigręš, — o ji kaip tik nusi- 
gręžė palydėti žvilgsniu išeinančių ankstyvųjų lankytojų, — jis 
nurijo tabletes, užgerdamas martiniu. 

— Eisim, dukrele? 

— Taip. Būtinai. 

— Barmene, kiek mes skolingi? — paklausė pulkininkas. — Ir 
nepamirškite pasakyti Čiprianiui, kad tuojau išsiųsiu jam čekį 
už šitą smulkmeną. 


XXXVIII skyrius 


Jie valgė Gritzi restorane; mergina išvyniojo mažutę negriuko 
figūrėlę iš juodmedžio ir prisisegė aukštai ant kairiojo peties. 
Negriukas buvo maždaug trijų colių ilgio ir gana dailiai atrodė, 
jeigu kas apskritai megsta tokius papuošalus. O kas nemėgsta — 
kvailys, pagalvojo pulkininkas. 

Nebūk šiurkštus net ir mintyse, pasakė jis sau. Turi būti 
geras iki tos akimirkos, kol pasakysi: „Lik sveika“. Kas per žodžiai 
„Lik sveika“! 

Jie labai tinka užrašyti atminimui į albumėlį. 

Lik sveika ir bonne chance ir basta la vista. O mes visada 
sakydavome tiesiog merde, ir tiek. Farewell, pagalvojo jis, — štai 
kur malonus žodis. Dainingas. Laimingai, laimingo kelio, keliauk 
su laime. Ir su visais velniais, pagalvojo jis. 

— Dukrele, — tarė jis. — Ar aš seniai tau sakiau, kad myliu 
tave? 

— Kai atsisedom prie staliuko, dar nesakei. 

— Tai dabar sakau. 

Kai jie atėjo į viešbutį, ji rūpestingai susišukavo plaukus mo- 
terų kambaryje, nors ir nemėgo tų kambarių. 

Ji pasidaže lūpas pieštuku taip, kad jam labiausiai patiktų, 
ir, atidžiai jas dažydama, kartojo pati sau: „Negalvok, nieko nieko 
negalvok. Ir svarbiausia neliūdėk, kad jis išvažiuoja“. 


— Tu labai graži. 

— Dėkui. Labai noriu būti tau graži, jeigu tai įmanoma ir 
jeigu aš galiu būti graži. 

— Italų kalba puiki. 

— Taip. Ponas Dante irgi taip mane. 

— Gran Maestro, - kreipėsi pulkininkas. — Ko galėtume 
pavalgyti šitame Wžrischafi!? 

Gran Maestro stebėjo juos vogčiomis iš tolo, su meile ir be 
pavydo. 

— Ar norite mėsos ar žuvies? 

— Šiandien šeštadienis, — tarė pulkininkas. - Žuvį valgyti 
nebūtina. Todėl aš paimsiu žuvies. 

— Bus plekšnė, — tarė Gran Maestro. —- O ko jums, panele? 

— Jūs sugalvokit. Jūs apie valgį geriau išmanot, o aš megstu 
viską. 

— Spręsk, dukrele. 

— Ne. Tegu sprendžia tas, kuris geriau išmano. Nuo pen- 
sionato laikų turiu gerą apetitą. 

— Padarysiu jums siurprizą, — pasakė Gran Maestro. Pailgas 
jo veidas buvo malonus, žili antakiai dengė akis su paburkusiais 
vokais, jis atrodė patenkintas, tas senas kareivis, jis džiaugėsi, 
kad liko gyvas. 

— Ar yra žinių iš ordino? — paklausė pulkininkas. 

— Ne. Tik girdėjau, kad mūsų vadui, pačiam Vyriausiajam, 
nelaimė. Kontfiskuotas visas jo turtas. Arba, geriausiu atveju, tam 
turtui uždėtas areštas. 

— Manau, kad viskas gerai baigsis. 

— Tikėsime mūsų vadu. Jis yra išbridęs sausas iš gilesnių 


vandenų. 


! Restoranas, smuklė (v04.). 

— Už mūsų vadą! — tarė pulkininkas. 

Jis pakėlė taurę, pilną gero, iš didelio butelio pripilto val- 
poličelio. 

— Išgerk už jį, dukrele. 

— Negaliu gerti už tą kiaulę, — tarė mergina. — Be to, aš 
nepriklausau prie ordino. 

— Jau priklausote, — pasakė Gran Maestro. — Por merito di 
guerra.! 

— Tada geriu už jį, — tarė ji. — Ar tikrai aš priimta į ordiną? 

— Taip, - pasake Gran Maestro. - Jūs dar neturite dokumen- 
tų, bet skiriu jus Vyriausiuoju Garbės Sekretoriumi. Pulkininkas 
atskleis jums mūsų ordino paslaptis. Prašom jas atskleisti, pul- 
kininke. 

— Atskleisiu, — pasake pulkininkas. — Ar rauplėtojo arti ne- 
matyti? 

— Nera. Išvykęs su savo dama. Su panele Bedeker. 

— Gerai, — tarė pulkininkas. — Atskleidžiu. Svarbiausia — tu 
turi žinoti pagrindinę paslaptį. Gran Maestro, įspekite mane, 
jeigu aš pasuksiu į klystkelius. 

— Pradekit, — tarė Gran Maestro. 

— Pradedu, — pasake pulkininkas. — Klausykis atidžiai, duk- 
rele. Štai didžiausia paslaptis. Klausykis: „Meilė yra meilė, 
džiaugsmas yra džiaugsmas. O kai miršta auksinė žuvelė, stoja 
tyla. 


— Paslaptis atskleista, — tarė Gran Maestro. - 


« 


— Aš laiminga ir džiaugiuosi, kad esu priimta į ordiną, — tarė 
mergina. — Tačiau turiu pasakyti, kad jūsų ordinas yra gan 
atšiaurus. 


! Už nuopelnus kare (7ra/). 

— Tai tiesa, — pasake pulkininkas. — O dabar, Gran Maestro, 
šalin paslaptis, ir ką mes valgysim? 

— Bus encbillada' su krabais, pagaminta venecijietiškai, bet 
šalta. Paduota kriauklėje. Jums plekšnė, o panelei - mėsa, kep- 
ta ant grotelių. Kokių norite daržovių? 

— Kokių turit, — tarė pulkininkas. 

Gran Maestro nuėjo, o pulkininkas pažvelgė į merginą, pas- 
kui pro langą į Didįjį kanalą, į nuostabų šviesos žaismą, kuris 
buvo matyti net iš čia, iš tolimo kampo bare, sumaniai pertvar- 
kytame į restoraną, ir paklausė: 

— Ar aš sakiau tau, dukrele, kad myliu tave? 

— Sakei, bet jau senokai. O aš myliu tave. 

— Kas ištinka žmones, kurie mylisi? 

— Jie mylisi ir tiek, ir manau, kad yra laimingesni už kitus. O 
paskui vienam iš jų amžiams lieka tuštuma. 

— Galėčiau tau atsakyti kitaip, bet nenoriu būti šiurkštus, — 
tarė pulkininkas. — Tačiau prašau: nejausk jokios tuštumos. 

— Pasistengsiu, — pasakė mergina. — Stengiuosi nuo tos aki- 
mirkos, kai tik nubudau. Stengiuosi visą laiką, kai mes pažįstami. 

— Stenkis, dukrele, — pasakė pulkininkas. 

Užsakęs valgius, Gran Maestro grįžo prie jų, ir pulkininkas 
pasake: 

— Prie plekšnių atneškit butelį 7420 secco nuo Vezuvijaus. O 
prie kitų valgių turime valpoličelio. 

— Ar aš galėsiu gerti Vezuvijaus vyną prie savo kepsnio? — 
paklause mergina. 

— Renata, dukrele, žinoma, galėsi. Tau viskas galima. 


— Jeigu jau geriu vyną, tai noriu gerti tą patį kaip tu. 


! Pyragas su raudonaisiais pipirais (757. J. 

— Tavo metuose geras baltas vynas tinka prie kepsnio, — pa- 
sakė pulkininkas. 

— Gaila, kad mūsų amžiaus skirtumas toks didelis. 

— O man patinka, — tarė pulkininkas. — Išskyrus tik... — 
pridūrė, bet nebaigė savo minties ir tarė: — Būkime fraiche er 
rose comme au jour de bataille!. 

— Kas taip pasake? 

— Neįsivaizduoju. Išgirdau mokydamasis Co//ėge des Ma- 
rėcbaux“. Gana pretenzingas pavadinimas. Vis delto aš baigiau 
tą koležą. Bet geriausiai žinau tai, ko išmokau iš bošų, stebė- 
damas juos ir kariaudamas su jais. Jie yra geriausi kareiviai. Bet 
visada griebia daugiau, negu įstengia apžioti. 

— Būkime tokie, kaip tu sakei, ir pasakyk, kad myli mane. 

— Aš myliu tave, — tarė jis. - Tuo gali neabejoti. Šventa tiesa. 

— Šiandien šeštadienis, — tarė ji. — O kada bus kitas šešta- 
dienis? 

— Kitas šeštadienis — nepatikima šventė, dukrele. Kur tu rasi 
žmogų, kuris galėtų ką nors pasakyti apie kitą šeštadienį. 

— Tu galėtum pasakyti, jeigu norėtum. 

— Paklausiu Gran Maestro, gal jis žino. Gran Maestro, kada 
bus kitas šeštadienis? 

— A Pigues ou d la Trinitė?, — pasakė Gran Maestro. 

— O kodel mūsų dar nedžiugina kvapai iš virtuvės? 

— Vėjas pučia ne iš tos pusės. 

Taip, pagalvojo pulkininkas. Vėjas pučia ne iš tos pusės, Ir 
koks būčiau laimingas, jei būčiau turėjęs šitą mergaitę, o ne tą 


moterį, kuriai moku alimentus, nors ji nesugebėjo net pagimdyti 


! Švieži ir rausvi kaip mūšio dieną (pranc. ). 
? Maršalų koležas (pranc. ). 
3 Čia— kai sausa šaka sužaliuos (pranc). 

man vaiko. O juk baudėsi pagimdyti. Bet sunku supaisyti, kas 
kuo kaltas. 

Nesivelk į tuos reikalus, tarė jis sau. Ir mylėk savo mergaitę. 

Ji čia, šalia tavęs, ji laukia tavo meilės, jeigu jos dar turi. 

Apimtas jausmo, kuris užplūsdavo visada, kai žiūrėdavo į ją, 
pulkininkas pasake: 

— Mergaite, tavo plaukai kaip varno sparnas, o pažvelgus į 
tavo veidą, gniaužiasi širdis. Sakyk, kaip tu jautiesi? 

— Puikiausiai. 

— Gran Maestro, - kreipėsi pulkininkas, — duokit kokių kva- 
pų, duokit ko nors iš savo užkulisių, nors vėjas ir nepalankus 


mums. 


XXXIX skyrius 


Durininko nurodymu koridoriaus tarnas pranešė, kad pul- 
kininko laukia ta pati motorinė valtis, kuri buvo jį čia atga- 
benusi. 

Vairuotojas Džeksonas laukė jo valtyje su lagaminu ir rū- 
pestingai supakuotu portretu. Vis taip pat įnirtingai pūtė vėjas. 

Pulkininkas apmokėjo sąskaitą ir išdalijo arbatpinigius kiek 
kam priklausė. Viešbučio tarnautojai padėjo Džeksonui įsitai- 
syti valtyje su lagaminu ir portretu. Paskui grįžo į vidų. 

— Na, dukrele, - tarė pulkininkas. 

— Ar galiu plaukti su tavim iki garažo? 

— Ten nebus geriau. 

— Leisk man plaukti iki garažo. 


— Gerai, plauk, — sutiko pulkininkas. — Kaip tu nori. Seskis. 

Jie nieko nesikalbėjo, laivas plaukė pavėjui tokiu greičiu, 
kokį tik buvo galima išspausti iš vargano variklio, ir atrode, kad 
vėjo beveik nera. 

Prieplaukoje, kur Džeksonas atidave lagaminą nešikui, o 
portretą iškėlė pats, pulkininkas pasake: 

— Nori čia atsisveikinti? 

— Ar jau reikia atsisveikinti? 

— Ne. 

— Gal galiu pabūti su tavim bare, kol sulauksi automobilio? 

— Bus dar blogiau. 

— Nesvarbu. 

— Nugabenkite tuos daiktus į garažą, ir tegu juos kas nors 
pasaugo, kol išvairuosite automobilį, — paliepė pulkininkas 
Džeksonui. — Patikrinkite šautuvus ir sukraukite visus daiktus 
taip, kad užpakalinėje sedynėje liktų kuo daugiau vietos. 

— Klausau, pone, — pasake Džeksonas, 

— Tai aš važiuoju drauge? — paklause mergina. 

— Ne, - atsakė pulkininkas. 

— O kodel man negalima? 

— Pati gerai žinai. Tavęs niekas nekvietė. 

— Nebūk blogas. 

— Viešpatie, dukrele, kad tu žinotum, kaip aš stengiuosi 
nebūti blogas. Būti blogam kur kas lengviau. Užmokėkim šitam 
geram žmogui ir eikim pasėdėti ant suolo po medžiu. 

Jis užmokėjo motorinės valties savininkui ir pasakė jam, kad 
neužmiršo savo pažado del džipo variklio. Jis pasakė taip pat 
tvirtai pažadeti negalįs, bet turįs vilties. 

— Variklis bus padėvėtas. Bet vis tiek geresnis už šitą jūsų 


virdulį. 

Juodu užlipo aptrupėjusiais akmeniniais laiptais, žvyruotu 
takeliu nuėjo iki suolo ir atsisedo po medžiais. 

Medžiai buvo juodi, juos lingavo vėjas, ir ant šakų nebe- 
buvo lapų. Lapai šiemet buvo anksti nukritę ir jau seniai sušluoti. 

Prie jų priėjo berniukas, siūlydamas pirkti atvirukų. Pulki- 
ninkas pasakė jam: 

— Bėk sau, sūneli. Mums nieko nereikia. 

Dabar mergina pravirko, nors jos sprendimas buvo niekada 
neverkti. 

— Klausyk, dukrele... Ką aš tau galiu pasakyti? Vežimas, 
kuriame mes sėdime, neturi amortizatorių. 

— Jau nebeverkiu, — tarė ji. — Aš ne isterike. 

— Žinoma, tuo tavęs neapkaltinsi. Aš galiu pasakyti, kad tu 
pati puikiausia ir pati gražiausia mergaitė pasaulyje. Niekur ir 
niekad nebuvo geresnės. Visame pasaulyje. 

— Kas Iš to, net jeigu tai tiesa? 

— Nieko, — pasakė pulkininkas. — Bet aš pasakiau tiesą. 

— Tai kas dabar bus? 

— Dabar mes atsistosime, pasibučiuosime ir pasakysime sudie. 

— Ką reiškia sudie? 

— Nežinau, - tare pulkininkas. — Tikriausiai vienas iš žodžių, 
kurį kiekvienas supranta savaip. 

— Pasistengsiu ir aš savaip suprasti. 

— Nesijaudink ir nesielvartauk, dukrele. 

— Taip, — tarė mergina. — Jei jau mūsų vežimas neturi amor- 
tizatorių. 

— Kai tu įsėdai, jis iš karto pasuko ešafoto link. 

— Ar negalėtum būti truputį geresnis? 

— Turbūt ne. Bet aš stengsiuosi. 


— Stenkis, visą laiką stenkis. Mums nieko daugiau nelieka. 

— Aš stengsiuosi. 

Jie stipriai apsikabino, karštai pasibučiavo, ir pulkininkas 
nuvedė merginą žvyruotu takeliu, paskui akmeniniais laiptais 
žemyn. 

— Grįžk geru laivu. Kam tau plaukti tuo sukeželiu? 

— Aš plauksiu tuo sukežėliu, jeigu tu neprieštarausi. 

— Prieštarausiu? — paklausė pulkininkas. — Aš? Aš tik duodu 
įsakymus ir vykdau įsakymus. Aš neprieštarauju. Sudie, mano 
brangiausioji, mylimiausioji, gražiausioji. 


— Sudie, — pasake ji. 


XL skyrius 


Jis sedėjo statinėje, įkastoje į žemę; tokiomis pasalomis įprasta 
naudotis Veneto apylinkėse. Jos slepia šaulį nuo to, ką jis nori 
nušauti — šiuo atveju nuo ančių. 

Vyrai, susitikę garaže, atvažiavo čia labai smagiai; paskui iš- 
sivire puikią vakarienę ant viryklės senoviškoje virtuvėje ir links- 
mai praleido vakarą. Važiuodami į medžioklę, trys medžiotojai 
sėdėjo užpakalinėje sėdynėje. Net ir tie, kurie nemėgo meluoti, 
leido sau gerokai pagražinti savo pasakojimus, o jau melagiai 
pralenkė patys save. 

Melagis, pralenkęs pats save, galvojo pulkininkas, yra toks 
gražus kaip žydinti vyšnia ar obelis. Ir nereikia jam trukdyti, 
jeigu tik jis nepradeda tavęs mokyti. 

Pulkininkas visą gyvenimą kolekcionavo melagius, panašiai 
kaip žmonės kolekcionuoja pašto ženklus. Tiesa, jis jų nerūšiavo 
ir nelaikė didele brangenybe. Jis tik smaginosi, klausydamasis 


jų melagysčių, jeigu, žinoma, tai nebuvo susiję su jo tiesioginėmis 

pareigomis. O praėjusį vakarą, kai visi prisivaišino grapa, buvo 
tiek primeluota, kad pulkininkas jautėsi visai smagiai. 

Kambarys kvepia medžio anglių dūmais, o gal smilkstan- 
čiais rąstais židinyje, pagalvojo jis. Ir melagiams užvis geriausiai 
sekasi meluoti tada, kai kambarys kvepia dūmais ar kai saulė 
jau nusileidusi. 

Jis pats keletą sykių vos nepradėjo meluoti, bet susilaikė ir 
tik truputį šį tą pagražino. Iš tiesų tik truputį, pagalvojo jis. 

O dabar užšalusi lagūna sugadins visą medžioklę. Bet ne, 
nesugadino. 

Staiga dievai žino iš kur pasirode pora smailiauodegių an- 
čių, jos smigo žemyn taip greitai, kaip joks lektuvas nebuvo smi- 
gęs, ir pulkininkas, išgirdęs sparnų švilpesį, pakėlė šautuvą ir 
nušovė gaigalą. Tas šleptelėjo ant ledo sunkiai, kaip gali šleptelėti 
tik antis, bet jam dar nenukritus pulkininkas nušovė patelę, kuri 
jau buvo sparčiai bekylanti aukštyn, ištempusi ilgą kaklą. 

Ji nukrito greta gaigalo. 

Tikros žudynės, pagalvojo pulkininkas. O kas mūsų laikais 
ne žudynės? Bet tu, vaikine, dar puikiai šaudai. 

Vaikinas, po velnių, pagalvojo jis. Senas susisukęs krienas. 
Žiūrėk, dar skrenda. 

Dabar skrido cyplės, jos artėjo lyg šnarantis debesėlis, stai- 
giai susimetė į daiktą ir vel išsisklaidė, ištirpo. Paskui vel susimetė, 
ir išdavikė antis eme šaukti jas į lagūną. 

Tegu dar apsuka ratą, tarė sau pulkininkas. Nekelk galvos 
ir nemirksek. Jos tuoj tūps. 

Jos tikrai ketino tūpti, išdavikės balso šaukiamos. 

Pakreipe sparnus kaip besileidžiantis lėktuvas eleronus. Tada 


pamate ledą ant lagūnos ir vel ėmė kilti aukštyn. 

Medžiotojas — jis dabar buvo jau nei pulkininkas, nei kas 
nors kitas, o tik medžiotojas, — išlindo iš statinės ir nušovė dvi 
antis. Jos šleptelėjo ant ledo beveik taip pat sunkiai, kaip ir 
didžiosios antys. 

Dviejų iš vienos šeimos bus gana, tarė sau pulkininkas. O 
gal čia ne šeima, gal visa gimine? 

Už nugaros pulkininkas išgirdo šūvį, jis žinojo, kad ten nėra 
jokios statinės, ir atsigręžė, žvelgdamas per užšalusią lagūną į 
tolimą, meldais apaugusį krantą. 

Sugadinta medžioklė, pagalvojo jis. 

Jis gerai matė pulkelį didžiųjų ančių — skridusios visai že- 
mai, jos dabar staigiai šovė į dangų, taip staigiai, kad atrodė 
stovinčios ant uodegų. 

Viena antis nukrito, paskui jis išgirdo antrą šūvį. 

Tai paniurėlis valtininkas šaudė antis, kurios turėjo atitekti 
pulkininkui. 

Kaip jis drįsta, pagalvojo pulkininkas. 

Valtininkas buvo gavęs šautuvą sužeistiems paukščiams nu- 
šauti, bet tik tada, jei šuo negalėtų pavyti. Pagal medžioklės 
taisykles šaudyti į tuos paukščius, kurie skrido link pulkininko 
pasalos, buvo didžiausia kiaulystė. 

Valtininkas buvo taip toli, kad šaukiamas vis vien nebūtų 
išgirdęs. Todel pulkininkas paleido jo link du šūvius. 

Šratai jo nepasieks, pagalvojo pulkininkas,, bet jis bent su- 
pras, kad aš žinau, ką jis daro. Po velnių, ką visa tai reiškia? Ir 
dar kai medžiokle tokia puiki. Nebuvau matęs taip gerai orga- 
nizuotos ir tokios puikios ančių medžioklės ir niekad gyvenime 
nebuvau taip smagiai šaudęs ančių kaip čia. Ką mano sau tas 


šunsnukis? 

Jis žinojo, kad pyktis jam kenkia. Todel paėmė dvi tabletes, 
nurijo ir užgėrė jas džinu iš gertuvės, nes vandens nebuvo. 

Jis žinojo, kad ir džinas jam nesveika gerti, tad pagalvojo: 
viskas man nesveika, išskyrus poilsį ir lengvą mankštą. Taip, taip, 
vaikine, tik poilsis ir lengva mankšta. O tu manai, kad čia lengva 
mankšta? 

Mano gražiausioji, galvojo jis. Norėčiau, kad būtum dabar 
čia, kad abu sedėtume dvivietėje pasaloje surėmę pečius. Aš 
atsigręžčiau, pasižiūrėčiau į tave ir taikliai šaudyčiau į aukštai 
skrendančias antis, norėdamas pasirodyti prieš tave, ir pasisteng- 
čiau nutaikyti taip, kad antis įkristų tiesiai į statinę, net neuž- 
gavusi tavęs. Štai ir dabar pabandysiu, tarė jis sau, išgirdęs sparnų 
šlamesį. Jis pakilo, atsigręžė ir pamatė vienišą gaigalą, gražų, 
ilgakaklį, smarkiai mosuojantį sparnais ir skriejantį jūros link. 
Jis pamate gaigalą labai aiškiai ir ryškiai dangaus ir tolimų kalnų 
fone. Pulkininkas palaukė, kol jis priskris arčiau, aukštai, net 
atsilošdamas, pakėlė šautuvą ir nusitaikė. 

Gaigalas nukrito visai prie pat statinės ir pralaužė ledą. Ties 
ta vieta jie buvo pramušę ledą anksčiau, kai mėtė medines antis, 
bet dabar vandenį vėl buvo užtraukusi plona plutelė. Antis 
viliokė pasižiūrėjo į gulintį gaigalą ir sutapeno kojomis. 

— Tu jo niekada nebuvai mačiusi, — tarė pulkininkas an- 
čiai. — Tikriausiai nematei, kad jis atskrenda? O gal matei? Bet 
nešaukei. 

Gaigalas trenkėsi galva, ir jo galva buvo po ledu. Pulkininkas 
žiūrėjo į gražias žiemines plunksnas ant krūtinės ir sparnų. 

Norėčiau padovanoti jai liemenę iš vienų plunksnų, galvojo 
jis, tokių, kokiomis senovės meksikiečiai puošdavo savo dievus. 
Bet visos šitos antys keliaus į turgų, ir niekas nemokės nulupti 


joms odelės ir jos išdirbti. O būtų graži liemenė — nugara iš 

didžiosios anties plunksnų, priekis iš smailiauodegės ir du 
išilginiai ruožai per krūtinę iš kryklės plunksnų. Pašelusiai puiki 
būtų liemene. Jai patiktų, esu tikras. 

Kad tik jos atskristų, galvojo pulkininkas. Juk galėtų užskristi 
dar kelios kvailos antys. Aš jas sutiksiu, tegu tik atskrenda. Bet 
jos neskrido, ir jis sėdėjo vienas su savo mintimis. 

Ir iš kitų statinių niekas nešaudė, pokštelėjo tik keli šūviai 
nuo jūros. 

Kai bus visai šviesu, paukščiai pamatys ledą ir neskris čionai, 
o pasuks į atvirą jūrą, kur jų susirinks dideli būriai. Taigi me- 
džiokle baigta, pagalvojo jis, be jokio išankstinio nusiteikimo 
stengdamasis išsiaiškinti, kodel vis dėlto taip atsitiko. Dažnai jis 
patirdavo nepelnytus likimo smūgius, susitaikydavo su jais 
nemaištaudamas, bet visada stengdavosi išsiaiškinti. 

Sykį, kai jis ėjo su mergina velai vakare, jie sutiko du jūri- 
ninkus. Jie ėmė švilpčioti jai, bet pulkininkas pagalvojo, kad 
nieko čia baisaus, tegu sau švilpauja. 

Tačiau kažkas buvo ne taip. Tą jis juste pajuto, dar gerai 
neperprasdamas. O paskui suvokė ir tyčia stabtelėjo po žibintu, 
kad jie pamatytų jo antpečius ir pereitų į kitą gatvės pusę. 

O jo antpečius puošė maži ereliai išskleistais sparnais. Jie 
buvo išsiuvinėti ant uniformos antpečių sidabriniu siūlu. Ereliai 
nelabai matėsi, nes uniforma buvo jau padevėta. Bet vis dėlto 
dar buvo įžiūrimi. 

Jūreiviai vel sušvilpė. 

— Stok čia, prie sienos, jeigu nori pasižiūrėti, kas bus, — tarė 
pulkininkas merginai. — Arba nusigręžk. 

— Jie tokie dideli ir jauni. 

— Netrukus sumažės, — užtikrino pulkininkas. Jis žengė prie 


jūrininkų. — Kur jūsų kranto patrulis? — paklausė jis. 

— Kas kam darbo? - atkirto aukštesnysis jūreivis. - Man kad 
tik pažiopsoti į panelę, ir tiek. 

— Ar jūs pavardes ir asmeninius numerius turite? 

— Kas kam darbo? — atsakė aukštesnysis. 

O kitas pridūrė: 

— Pasakosi čia kiekvienai sausumos žiurkei. 

Senas kareiva, pagalvojo pulkininkas prieš tvodamas. Nieko 
neprikiši. Žino savo teises. 

Bet pulkininkas tvojo jam kaire ranka neužsimojęs, tris kar- 
tus trinktelėjo ir tas nebeišsilaikė ant kojų. 

Antrasis jūrininkas, kuris švilpė pirmas, bematant stojo į mūšį 
ir laikėsi visai tvirtai, nors ir buvo įgėręs. Pulkininkas trenkė jam 
alkūne į dantis, o paskui, gerai viską matydamas žibinto šviesoje, 
stipriai užvežė dešine ranka. Po šito smūgio pulkininkas atsigręžė 
pasižiūrėti į antrąjį akiplėšą ir pamate, kad tasai guli nejudėdamas. 

Tada kirto aukštajam kabliu iš kairės, o paskui, kai jūrinin- 
kas pabandė atsitiesti, užvažiavo su dešine. Dar kartą smogęs iš 
kairės, nusigręžė ir nuėjo prie merginos, nes nenorėjo išgirsti, 
kaip jūrininko galva kaukštels į grindinį. 

Apžiūrėjęs pirmąjį jūrininką, pulkininkas įsitikino, kad jis 
guli be sąmonės, įrėmęs smakrą į žemę; iš burnos jam virveno 
kraujo srovelė. Bet būgštauti del jo nebuvo ko. 

— Vargas mano karjerai, kad ir kokia ji būtų, — pasakė jis 
merginai. — Bet šitie tipai mūvi tikrai juokingas kelnes. 

— Kaip jautiesi? — paklausė mergina. 

— Visai gerai. Tu viską matei? 

— Taip. 

— Iš ryto skaudės rankas, — tarstelėjo jis, galvodamas kažką 
kita. — Manau, kad mes dabar kuo ramiausiai galim eiti sau. 


Tik eikim palengva. 

— Gerai, eikim palengva. 

— Aš ne dėl to. Norėjau pasakyti, kad neturi atrodyti, jog 
mes skubam pabegti. 

— Eisime taip lėtai, kaip tik įmanoma. 

Juodu nuėjo. 

— Padarom eksperimentą? 

— Būtinai. 

— Eikim taip letai, kad net mūsų nugaros keltų šiurpą. 

— Pasistengsiu. Tik vargu ar man pasiseks. 

— Tada eikim paprastai. 

— Ar jie neužgavo tavęs? 

— Gavau gan smarkiai į paausį. Nuo to antrojo. 

— Ar taip atrodo tikros muštynės? 

— Jeigu sekasi. 

— O jeigu nesiseka? 

— Tada kojos linksta per kelius. Ir griūvi kniūbsčias arba 
aukštielninkas. 

— Ar tebemyli mane po šitų muštynių? 

— Myleėčiau dar labiau nei anksčiau, jeigu būtų įmanoma. 

— Argi neįmanoma? O, kaip būtų gerai! Aš dabar tave dar 
labiau myliu. Ar ganetinai letai einu? 

— Tu eini kaip elnias per mišką, o kartais eini taip gražiai 
kaip vilkas arba didelis senas kojotas, kai jis niekur neskuba. 

— Nežinau, ar aš norečiau būti didelis senas kojotas. 

— Palauk, pamatysi kojotą, — pasakė pulkininkas, — ir būtinai 
panoresi. Tu eini taip kaip visi didieji grobuonys, kai neskuba. 
Bet tu nesi grobuonis. 

— Del to gali neabejoti. 

— Paejek truputį į priekį, kad galėčiau pasižiūrėti. 

Ji paėjo į priekį, ir pulkininkas tarė: 

— Tu eini kaip čempionas, kol jis dar netapo čempionu. Jei 
būtum žirgas, nusipirkčiau tave net jeigu už skolintus pinigus 
reikėtų mokėti dvidešimt procentų per mėnesį. 

— Tau ne pirkti manęs nereikia. 

— Aš žinau. Bet mes ne apie tai kalbam. Mes kalbam apie 
tavo eiseną. 

— Pasakyk man, — tarė ji, — kaip baigsis tiems vyrukams? Aš 
nieko neišmanau apie muštynes. Gal man reikėjo pasilikti ir 
pasirūpinti jais: | 

— Jokiu būdu, — pasakė pulkininkas. — Įsidėmeėk — jokiu 
būdu. Tikėkimės, kad vienas iš jų užsidirbo smegenų sukrėtimą. 
Tegu dvesia. Patys kalti. Už tai niekas manęs nepatrauks at- 
sakomyben. Nuo to mes apdrausti. Norėčiau dar vieną dalyką 
pasakyti tau apie muštynes, Renata. 

— Sakyk. 

— Jeigu įsiveli į muštynes, turi laimėti. Tai svarbiausia. Visa 
kita neverta supuvusio kiaušinio, kaip sakydavo mano senas 
bičiulis daktaras Romelis. 

— Ar tau tikrai patinka Romelis? 

— Labai. 

— Bet jis buvo tavo priešas. 

— Kartais aš myliu priešus labiau negu draugus. O laivynas, 
žinok, visada laimi visus mūšius. Tą aš sužinojau name, kuris 
vadinosi Pentagonu, dar tada, kai būdavau įleidžiamas ten per 
paradines duris. Jeigu nori, galim grįžti atgal arba net nubėgti 
prie tų dviejų vyrukų ir juos paklausti. 

— Žinai, Ričardai, šiandien man jau gana muštynių. 

— Ir man, jei nori žinoti tiesą, — tarė pulkininkas. Jis pasake 
tai itališkai, pradėdamas žodžiais „Ancbe žo“. - Užsukime dabar 


„Pas Harį“, o paskui aš palydesiu tave namo. 

— Ar neužsigavai sužeistosios rankos? 

— Ne. Aš tik vieną sykį stuktelėjau ja į galvą, — paaiškino 
jis. — O kitus kartus taikiau į korpusą. 

— Galiu ją paliesti? 

— Taip, tik labai švelniai. 

— Ber ji baisiai sutinusi. 

— Tačiau nesulaužyta, o tokie sutinimai visada greitai praeina. 

— Tu myli mane? 

— Taip. Aš myliu tave abiem patinusiom rankom ir visa 


širdimi. 


XLI skyrius 


Štai kaip ten buvo, ir tą dieną, o gal ir kitą, įvyko stebuklas. 
Tu nė nesitikėjai tokio, galvojo pulkininkas. Įvyko didis stebuk- 
las, kurio jis niekad sąmoningai nesiekė. Bet, šunsnuki, juk tu 
ne nesipriešinai, tarė jis sau. 

Oras dar labiau atšalo, pramuštos properšos vel apsitraukė 
ledu, ir antis viliokė liovėsi žiūrėjusi į dangų. Ji pamiršo savo 
išdavystę ir eme rūpintis tik savimi. 

Tai kalė, pagalvojo pulkininkas. Nors tai ir netiesa, bet iš- 
davystė — jos amatas. Ir kodėl patelė šaukia geriau už gaigalą? 
Tu turėtum žinoti, pagalvojo jis. Ne, ir tai netiesa. Tai kas gi, 
po velnių, yra tiesa? Juk tikrai gaigalas šaukia geriau. 

Tik negalvok dabar apie ją. Negalvok apie Renatą, geriau 
nuo to nebus, vaikine. Gali būti net blogiau. Atsisveikinai su ja. 
Koks tai buvo atsisveikinimas! Su visais ešafotais. O ji tikrai eitų su 
tavim į tą prakeiktą ešafotą. Jeigu, žinoma, jis būtų tikras. Labai 


bjaurus užsiemimas — mylėti ir išsiskirti. Tatai žeidžia žmones. 

O kas tau davė teisę suarteti su tokia mergina? 

Niekas, atsakė jis. Tiesiog Andrea supažindino mane su ja. 

Ber kaip ji galėjo pamilti tokį nelemtą šunsnukį? 

Nežinau, pagalvojo jis nuoširdžiai. Visai nuoširdžiai nežinau. 

Jis nežinojo ir to, jog mergina mylėjo jį už tai, kad jis niekad 
gyvenime nenubusdavo rytais nelaimingas, nesvarbu, ar būtų 
sveikas, ar sirgtų. Jis kentėdavo, sielvartaudavo, bet niekada 
nebūdavo nelaimingas rytais. 

Tokių žmonių pasaulyje labai maža, bet mergina, nors bu- 
vo visai jauna, iš sykio tą suprato. 

Dabar ji namie, miega, galvojo pulkininkas. Ten ji ir turi 
būti, o ne kokioje prakeiktoje medžioklės pasaloje su įšalusio- 
mis aplink medinėmis antimis. 

Ir vis delto velniškai norėčiau, kad ji būtų čia, kad pasala 
būtų dviviete, kad ji stovėtų ir žiūrėtų į vakarus, ar neatskrenda 
iš ten ančių virtinė. Būtų puiku, jei tik jai nepasidarytų šalta. 
Gal man pasiseks išmainyti su kuo nors gerą pūkinę striukę, nes 
parduoti tokios niekas neparduos. Tokios striukės per apsirikimą 
buvo išduotos lakūnams. 

Galėčiau sužinoti, kaip tos striukės dygsniuojamos, ir užsa- 
kyti jai panašią iš šitų ančių pūkų, galvojo jis. Surasčiau gerą 
siuvėją, jis pasiūtų dvieilę striukę be kišenės dešinėje ir uždėtų 
zomšinį lopinelį toje vietoje, kur remiasi šautuvo buože. 

Taip ir padarysiu, tarė jis sau. Užsakysiu jai striukę arba 
gausiu mainais iš kokio nors mūsų vyruko, o paskui duosiu 
persiūti pagal jos ūgį. Norėčiau gauti jai gerą Purdey12 šau- 
tuvą, ne itin lengvą, arba porą Boss. Jai reikia puikių šautuvų, 
tokių kaip ji pati. Matyt, geriausiai tiktų pora Pur4ey 12 šautuvų, 
pagalvojo jis. 

Tą akimirką jis išgirdo lengvą sparnų šnaresį ir pažvelgė į 
viršų. Bet antys skrido per aukštai. Jis tik palydėjo jas akimis. 
Jos skrido aukštai ir gerai mate statinę ir pulkininką statinėje, 
ir įšalusias lagūnoje medinukes, ir vargšę antį viliokę, tą ištiki- 
mą išdavikę, kuri taip pat jas pamatė ir garsiai sukrykštė. Antys, 
o ten buvo smailiauodeges, skrido ir nuskrido jūros link. 

Ji sakė, kad aš jai niekada nieko nesu dovanojęs. Tik tą mažą 
negriuką. Bet kokia čia dovana? Ji pati išsirinko ir pati nusi- 
pirko. Kas gi taip teikia dovanas? 

Užvis labiausiai norėčiau padovanoti jai garantiją dėl ryto- 
jaus, kurio nebus; visą savo meilę, kuri yra bevertė; visas savo 
žemiškas gėrybes, kurių iš tiesų nėra, na, gal tik išskyrus du gerus 
šautuvus, karišką aprangą, ordinus ir medalius su įsakymais del 
apdovanojimo ir knygas. Taip pat ir atsargos pulkininko pensiją. 

Visas gėrybes žemiškas po kojom kloju tau, pagalvojo jis. 

O ji padovanojo man savo meilę, brangius akmenėlius, — aš 
juos grąžinau, — ir portretą. Na, ir portretą bet kada galėsiu 
grąžinti. Dar galėčiau padovanoti savo žiedą, bet kur, po vel- 
nių, aš jį nukišau? 

Jai nereikia nei mano „Kryžiaus už nuopelnus“, nei dviejų 
„Sidabrinių žvaigždžių“, nei viso kito metalo laužo, nei jos pačios 
tevynės medalių. Nei Prancūzijos medalių. Nei Belgijos. Kam 
tie blizgučiai? Nyku būtų į juos žiūrėti. 

Geriau aš atiduosiu jai savo meilę. Bet kaip, po šimts, ją 
nusiųsti? Ir kaip išlaikyti ją šviežią? Juk neužšaldysi. 

O galbūt galima? Reikės pasiteirauti. Ir kaip aš parūpinsiu 
senajam valtininkui tą prakeiktą džipo variklį? 

Sukis, kaip išmanai. Juk tavo amatas visą laiką buvo ieškoti 
išeities. Ieškok išeities, kai priešas pasitinka tave ugnimi, pri- 


dūrė jis. 


241 


Ernest Hemingway 


Norėčiau, kad tas šunsnukis, kuris subjaurojo man medžiok- 
lę, turėtų gerą ginklą, kad abu turėtume ginklą. Tada bematant 
išsiaiškintume, kuris moka surasti išeitį. Net tokioje apdergtoje 
statinėje, pelkėse, kur nepamanevruosi. Jis turėtų prieiti arčiau, 
kitaip manęs nepaimtų. 

Liaukis, sudraudė jis save, galvok apie merginą. Tu daugiau 
nebenori žudyti, nieko, niekada. 

Ką čia paistai, tarė jis sau. Gal užsinorėjai pasidaryt geras 
krikščionis? Ką gi, stenkis, gal pasiseks. Toks tu jai labiau patiksi. 
Ar tikrai? Nežinau, nuoširdžiai prisipažino jis. Dievaži, nežinau. 

Galbūt prieš mirtį ir pasidarysiu krikščionis. Taip, pasakė 
jis, gal ir pasidarysiu. Kas eis lažybų, kad ne? 

— Gal tu eisi lažybų? — paklausė jis antį viliokę. 

Bet antis žiūrėjo į dangų už jo nugaros ir patyliukais ramiai 
sau krykavo. 

Antys skrido per aukštai, jos neapsuko nė vieno rato. Tik 
pažvelgė žemyn ir nuskrido atviros jūros link. 

Tikriausiai jos visos ten susimetė, pagalvojo pulkininkas. O 
ten jau tyko medžiotojas valtyje. Jos skrenda pavėjui, visai arti, 
ir kas nors būtinai jas pašaus. Po šūvio kelios antys gali pasukti 
atgal. Bet lagūna užšalusi, ir aš seniai turėjau nešdintis iš čia, 
užuot sedėjęs kaip koks kvailys. 

Gana, jau prisišaudžiau, ir sekėsi ne blogiau kaip visuomet, 
gal net geriau. Geriau, velniai griebtų, pagalvojo jis. Niekas čia 
nešaudo geriau už tave, gal tik Alvaritas, kuris dar vaikėzas, užtat 
šaudo greičiau. Bet tu nušauni mažiau ančių nei daugelis blogų 
ir net apygerių medžiotojų. 

Taip, žinau. Aš žinau tai ir žinau kodėl, ir mums dabar ne- 


svarbu kiekybė, ir mes dabar nusispjovėme į statutą, nepamiršk. 

Jis prisiminė, kaip sykį kare per stebuklą buvo susitikęs su 
geriausiu draugu Ardenuose, kur jie mušė priešą. 

Buvo ankstyvas ruduo, aplink plytėjo aukštuma, išraižyta 
smėlingais keliais, apaugusi žemaūgiais ąžuolais ir pušimis. Priešo 
tankų ir vikšrinių mašinų pėdsakai vinguriavo drėgname smėlyje. 

Iš vakaro buvo paliję, bet tą dieną dangus išsigiedrijo, ap- 
link viskas buvo aiškiai matyti, galėjai gerai stebėti visą nelygią 
aukštumą, ir jis su savo draugu įdėmiai apžiūrinėjo ją per žiūro- 
nus, tarsi būtų ieškoję grobio medžioklėje. 

Pulkininkas, kuris tada buvo generolas ir divizijos vado pa- 
vaduotojas, gerai pažino kiekvienos persekiojamo priešo vikšri- 
nės mašinos pėdsaką. Jis taip pat žinojo, kada priešo tankai 
išbaigia savo šaudmenis ir kiek maždaug šovinių jiems dar lieka. 
Jis buvo apskaičiavęs, kad jie turės stoti į mūšį, dar nepasiekę 
Zygfrydo linijos. Jis neabejojo, kad jie nestos į mūšį nė vienoje 
iš šitų dviejų vietų, bet skubės ten, kur yra numatę. 

— Kaip tokių aukštų laipsnių žmonės, mes tolokai nuklydom, 
Džordžai, — tarė jis geriausiam savo draugui. 

— Mes pralenkėm patys save, generole. 

— Taigi, — sutiko pulkininkas. — Spjausim dabar į statutą ir 
pradesim tikrą medžioklę. 

— Karščiausiai pritariu, generole. Juo labiau kad pats rašiau 
statutą, — tarė jo geriausias draugas. — O jeigu jie čia ką nors 
paliko? 

Jis parodė į vietą, kuri atrodė tinkamiausia gynybai. 

— Nieko jie ten nepaliko, - atsakė pulkininkas. — Jie neturi 
šovinių net sumautai gynėjų saujelei. 

— Kiekvienas žmogus yra teisus, kol suklysta, — pasakė jo 


geriausias draugas ir pridūrė: — generole. 

— Aš neklystu, — tarė generolas. 

Jis tikrai neklydo, nes turėjo tikslių žinių, kurias buvo gavęs 
šiek tiek prasilenkdamas su Ženevos konvencija. 

— Tai pirmyn, — tarė jo geriausias draugas. 

— Niekas čia mūsų nepuls, ir aš garantuoju, kad jie nesustos 
nei vienoje, nei antroje vietoje. Ir tą aš patyriau ne iš kokio bošo. 
Tiesiog pats žinau. 

Jis dar sykį apžiūrėjo vietovę, išgirdo vėjo šlamesį medžiuose, 
užuode viržių kvapą po kareiviškais batais ir dar sykį žvilgtelėjo 
į vežes šlapiame smėlyje. Tuo ir baigėsi šita istorija. 

Kažin ar jai patiktų, pagalvojo jis. Ne. Toj istorijoj per gerai 
atrodau. Geriau būtų, kad jai papasakotų kas nors kitas ir nu- 
pieštų mane tokį. Džordžas negali jai papasakoti. Jis vienintelis 
būtų galėjęs papasakoti jai, bet negali. Negali, po šimts velnių. 

Aš neklysdavau devyniasdešimt penkis kartus iš šimto, o tai 
pašėlusiai didelis procentas net tokiame kvailame dalyke kaip 
karas. Bet tie penki kartai, kai suklysti, gali kartais turėti labai 
daug reikšmės. 

Šito aš tau niekados nepapasakosiu, dukrele. Liko tik ne- 
aiškus ūžesys širdyje. Išklerusioje, klapsinčioje širdyje. Ir ta bjauri 
širdis nebegali išlaikyti tempo. 

O gal dar patrauks kiek, pagalvojo jis, paemė dvi tabletes, 
nurijo gurkšnelį džino ir apžvelgė pilką ledo lygumą. 

Reikia pašaukti tą paniurelį ir nešdintis iš čia į fermą ar 
medžiotojų namelį, ar kaip ten jis vadinasi. Vis tiek medžioklė 


jau baigta. 

XLII skyrius 


Pulkininkas atsistojo, iššovė du kartus į tuščią dangų ir pa- 
mojo valtininkui plaukti prie statinės. 

Valtis artinosi iš lėto, pakeliui visą laiką laužydama ledą. 
Valtininkas surinko medines antis, nutvėrė antį viliokę ir įbruko 
ją į maišą, paskui, padedamas šuns, kuris slidinėjo ant ledo, 
surinko laimikį. Valtininko pyktis atrode išgaravęs, jis dabar 
buvo: nepaprastai patenkintas. 

— Mažai prišaudėte, — pasake jis pulkininkui. 

— Per jūsų malonę. 

Daugiau jie nieko vienas kitam nepasakė, valtininkas rūpes- 
tingai sukrovė aukštielninkas antis valties pirmagalyje, ir pul- 
kininkas padavė jam į valtį šautuvus ir šovinių dėžę su pritaisyta 
ant jos kedute. 

Pulkininkas įlipo į valtį, o valtininkas patikrino, ar nieko 
neliko statinėje, ir nukabino nuo vinies į prijuostę panašią marš- 
ką su kišenėmis šoviniams laikyti. Paskui irgi įlipo valtin, ir jie 
emė iš lėto stumtis per ledą ten link, kur rudavo kanalo vandenys. 
Pulkininkas iš peties darbavosi ilguoju irklu, kaip buvo darba- 
vęsis plaukdamas į čia. Bet dabar skaisčiai švietė saulė, šiaurėje 
bolavo snieguoti kalnai, priešais ryškėjo meldų juosta kanalo 
pakraštyje, ir jie plaukė, puikiausiai sutardami. 

Pagaliau, triukšmingai sugurinę paskutinę ledo plutą, jie 
įsuko į kanalą; valtis nušliaužė lengvai, ir pulkininkas atsisėdo, 
atidavęs ilgąjį irklą valtininkui. Jis buvo suprakaitavęs. 

Šuo, kuris drebėjo prie pulkininko kojų, iššoko iš valties ir 
nuplaukė į krantą. Nusipurtęs vandenį nuo baltų išpurvintų 


gaurų, jis nerė į rudas švendres ir krūmokšnius, o pulkininkas 

tik iš judančių krūmų galėjo atsekti jo kelią. Šuo taip ir negavo 
jam skirtos dešros. 

Pulkininką vis pylė prakaitas, todel jis vėl paėmė dvi tabletes 
ir gurkštelėjo džino, nors žinojo, kad žygio apsiaustas gerai saugo 
nuo vėjo. 

Gertuvė buvo plokščia, sidabrinė, aptraukta oda. Po ta oda, 
jau gerokai aptrinta ir dėmėta, buvo išgraviruoti žodžiai „My- 
limam Ričardui nuo Renatos“. Niekas nebuvo matęs to įrašo, 
išskyrus pačią Renatą, pulkininką ir graverį. Įrašas buvo 
užsakytas ne ten, kur buvo pirkta gertuvė. Tai buvo seniai, pa- 
galvojo pulkininkas. Dabar juk nebereikia slėptis? 

Ant užsukamo gertuvės kamščio buvo išgraviruota „R. K. 
nuo R.“ 

Pulkininkas pasiūlė gertuvę valtininkui, tas pažvelgė j jį, 
paskui į gertuvę ir paklausė: 

— Kas čia? 

— Angliška grapa. 

— Pabandysiu. 

Jis nugėrė didelį gurkšnį, kaip visi valstiečiai, kai geria iš 
gertuvių. 

— Dekui. 

— Gerai pamedžiojote? 

— Nudėjau keturias. Šuo rado dar tris, kitų pašautas. 

— O kodel jūs šaudėte? 

— Dabar gailiuosi. Šaudžiau iš pykčio. 

Ir aš kartais taip darydavau, pagalvojo pulkininkas ir nepa- 
klausė, ko valtininkas pyko. 

— Labai gaila, kad antys blogai traukė. 


— Šūdas, — tarė pulkininkas, — visaip pasitaiko. 

Pulkininkas stebėjo šunį, laigantį aukštoje žolėje ir melduose. 
Staiga jis pamate, kad šuo stabtelėjo ir sustingo. Paskui šoko 
aukštyn ir plestelėjo ant žemės. 

— Nutvėrė pašautą antį, — pasakė jis valtininkui. 

— Bobi! — sušuko valtininkas. — Atnešk, atnešk! 

Sujudo meldai, ir išlindo šuo su gaigalu dantyse. Pilkai bal- 
tas kaklas ir žalia galva maskatavo tarsi gyvatė. Maskatavo 
beviltiškai. Valtininkas staigiai pasuko valtį į krantą. 

— Aš paimsiu, — pasakė pulkininkas. — Bobi! 

Jis ištraukė gaigalą iš nestipriai sukąstų nasrų, jam buvo ma- 
lonu laikyti tokį nesudarkytą, gražų paukštį, jausti jo plakančią 
širdį, matyti nevilties pilnas akis, pabūgusias nelaisvės. 

Pulkininkas atidžiai jį apžiūrėjo ir paglostė kaip kokį arklį. 

— Jam tik sparnas kliudytas, — tarė jis. — Palaikykim jį antims 
vilioti arba paleisim laisven kitą pavasarį. Kiškit jį į maišą prie 
anties viliokės. 

Valtininkas atsargiai paėmė gaigalą ir įkišo į storos drobės 
maišą valties priekyje. Pulkininkas išgirdo patelę kažką klegant 
gaigalui. O gal, pagalvojo jis, ji protestuoja. Pulkininkas 
nesuprato ančių šnekos po stora drobe. 

— Gurkštelėkite dar, — tarė jis valtininkui. — Šiandien pašė- 
lusiai šalta. 

Valtininkas paėmė gertuvę ir dar sykį gerokai patrauke. 

— Dėkui, — tarė jis. — Jūsų grapa labai labai gera. 

XLII! skyrius 


Prieplaukoje, priešais žemą mūrinį namą palei kanalą, ant 
žemės gulėjo eilėmis sukrautos antys. 

Ančių tose eilėse buvo nevienodai. Keli būriai ir nė vienos 
kuopos, pagalvojo pulkininkas. O aš vos ne vos surinkau skyrių. 

Vyriausiasis jegeris su aukštais batais, trumpa striuke, at- 
smaukta ant pakaušio juoda fetro skrybėle stovėjo ant kranto, o 
kai valtis priplaukė arčiau, kritiškai peržvelgė priekyje gulinčias 
antis. 

— Aplink mūsų statinę vanduo buvo užšalęs, — tarė pulki- 
ninkas. 

— Taip ir maniau, — pasakė vyriausiasis jegeris. — Labai gaila. 
O tą vietą laikėme geriausia. 

— Kas laimingiausias šaulys? 

— Baronas nušovė keturiasdešimt dvi. Ten buvo stipresnė 
srovė, ir lagūna neužšalo. Tikriausiai negirdėjote jo šaudant, jis 
stovėjo pavėjui. 

— Kur kiti? 

— Visi išvažiavo, tik baronas dar laukia. Jūsų vairuotojas 
viduje, miega. 

— Ką jam daugiau daryti, — tarė pulkininkas. 

— Sudėk antis gražiai, — paliepė vyriausiasis jėgeris valtinin- 
kui, kuris taip pat buvo jėgeris. — Turiu užrašyti jas medžioklės 
knygon. 

— Maiše turim vieną žaliagalvį gaigalą sužeistu sparnu. 

— Gerai. Aš juo pasirūpinsiu. 

— Einu į vidų ieškoti barono. Veliau dar pasimatysime. 

— Reikia sušilti, - pasakė vyriausiasis jėgeris. — Diena žvarbi, 


pulkininke. 

Pulkininkas pasuko prie durų. 

— Veliau dar pasimatysime, — pasakė jis valtininkui. 

— Taip, pulkininke, — atsakė valtininkas. 

Baronas Alvaritas stovėjo vidury kambario priešais židinį. Jis 
droviai šyptelėjo ir tarė žemu, giliu balsu: 

— Labai gaila, kad jums nenusisekė medžiokle. 

— Visai įšalom. Bet man vis vien buvo smagu. 

— Labai sustirot? 

— Ne. 

— Galim užkąsti. 

— Dekui. Aš nealkanas. O jūs jau valgėt? 

— Taip. Kitiems atidaviau savo automobilį, ir jie išvažiavo. 
Ar nugabensit mane iki Latizanos ar kiek tolėliau? Iš ten rasiu 
kuo parvažiuoti. 

— Žinoma. 

— Bjauru, kai taip spigina. O tikėjomes visai neblogos me- 
džioklės. 

— Už lagūnos tikriausiai begalės ančių. 

— Taip. Bet jos ten nepasiliks, nes visas jų maistas po ledu. 
Šiąnakt trauks į pietus. 

— Visos išskris? 

— Visos, išskyrus vietines, čia užaugusias. Jos liks tol, kol 
lagūnoje bus properšų. 

— Gaila, kad medžioklė taip baigėsi. 

— Gaila, kad taip toli turėjot važiuoti del kelių ančių. 

— Bet medžioti man visada smagu, — tarė pulkininkas. — Ir 
aš myliu Veneciją. 

Baronas Alvaritas pažvelgė į šalį, o rankas ištiesė link židinio. 

— Taip, — tarė jis. — Visi mes mylime Veneciją. O jūs galbūt 


labiausiai. 

Pulkininkas nenorėjo leistis į kalbas šia tema, bet pasakė: 

— Jūs žinot, kaip aš myliu Veneciją. 

— Taip. Žinau, — atsakė baronas. Jis žiūrėjo kažkur į vieną 
tašką. Paskui tarė: — Laikas žadinti jūsų vairuotoją. 

— Ar jis pavalgęs? 

— Jis tik valgė ir miegojo, valgė ir miegojo. Paskui skaitinėjo 
vieną iš iliustruotų knygelių, kurias turėjo atsivežęs. 

— Komiksą, — tare pulkininkas. 

— Reikėtų ir man pasimokyti juos skaityti, - pasakė baronas, 
ir drovus šypsnys vel perbėgo jo tamsiu veidu. — Ar atvešit man 
tokių knygelių iš Triesto? 

— Kiek tik norėsit, — atsake pulkininkas. — Pradedant 
antžmogių nuotykiais ir baigiant didžiausiomis nesąmonėmis. 
Galėsit paskaityti už mane. Klausykit, Alvaritai, kodel toks keistas 
tas jegeris, kuris irklavo mano valtį? Iš pradžių jis, rodės, tiesiog 
nekentė manęs. Ir ne tik iš pradžių. 

— Del jūsų seno kariško apsiausto. Jis taip reaguoja į są- 
jungininkų kariuomenės uniformą. Matot, jį vaduodami jie 
truputį persistenge. 

— Nesuprantu. 

— Kai užejo marokiečiai, jie išprievartavo jo žmoną ir dukterį. 

— Maryr, reikia ko nors išgerti, — tarė pulkininkas. 


— Štai, grapa stovi ant stalo. 

XLIV skyrius 


Jie išsodino baroną iš automobilio prie didelių vartų, nuo 
kurių žvyruotas takas vedė į vilą, ir tai buvo laiminga vila, nes ji 
stovėjo daugiau kaip per šešias mylias nuo bet kokio karinio 
objekto ir liko nesubombarduota. 

Pulkininkas atsisveikino, o Alvaritas pakvietė jį atvažiuoti į 
medžioklę kokį savaitgalį arba kad ir kiekvieną savaitgalį. 

— Ar tikrai neužeisit į vidų? 

— Ne, Turiu grįžti į Triestą. Perduosit linkėjimus Renatai? 

— Perduosiu. Ar čia jos portretą vežatės suvyniotą ant už- 
pakalinės sėdynės? 

— Jos. 

— Aš pasakysiu jai, kad jūs labai smagiai pamedžiojot ir kad 
portretas gyvas ir sveikas. 

— Ir linkėjimus perduokit. 

— Ir linkėjimus perduosiu. 

— Cžao, Alvaritai, ir labai ačiū jums. 

— Ciao, pulkininke. Jeigu galima sakyti cia0 pulkininkui. 

— Pamirškit, kad aš pulkininkas. 

— Labai sunku. Viso labo, pulkininke. 

— Jeigu atsitiktų kas nors, ar pasakysit, kad ji užeitų į Gririi 
pasiimti portreto? 

— Gerai, pulkininke. 

— Na, tai viskas. 


— Viso labo, pulkininke. 

XLV skyrius 


Kai jie išvažiavo į plentą, jau ėme leistis ankstyvos sutemos. 

— Sukite į kairę, — tarė pulkininkas. 

— Juk ne čia kelias į Triestą, pone, — nustebo Džeksonas. 

— Velniop tą kelią į Triestą. Aš liepiau sukti kairėn. Gal 
manot, kad į Triestą yra tik tas vienintelis kelias pasaulyje? 

— Ne, pone. Aš tik norėjau atkreipti pono pulkininko 
dėmesį... 

— Niekas jūsų to neprašo! Ir apskritai tylėkit, jei aš jums nie- 
ko nesakau. 

— Klausau, pone pulkininke. 

— Atleiskit man, Džeksonai. Aš tik norėjau pasakyti, kad 
žinau, kur reikia važiuoti, ir noriu ramiai pamąstyti. 

— Klausau, pone pulkininke. 

Jie važiavo senuoju keliu, taip gerai pažįstamu pulkininkui, 
ir jis galvojo: aš pasiunčiau keturias antis, kaip buvau žadėjęs, 
pasiunčiau jas į Gri:ti. Medžioklė buvo menka, ir menka nau- 
da bus to vyruko žmonai iš plunksnų. Bet visos antys didelės, 
riebios, jie valgys jas pasigardžiuodami. O štai Bobiui dešros 
pamiršau duoti. 

Nebuvo laiko parašyti Renatai laiško. Bet ką galėčiau jai ra- 
šyti, argi ne viskas mūsų išsakyta? 

Jis įkišo ranką į kišenę, surado bloknotą ir pieštuką. Įsijungęs 
mažąją šviesą, sužeistąja ranka paraše trumpą įsakymą didžio- 
siomis raidėmis. 

— Įsidėkit į kišenę, Džeksonai, o jei prireiks, veikite, kaip čia 
nurodyta. Jei atsitiks taip, kaip čia pasakyta, vykdykit. 

— Klausau, pone, — tarė Džeksonas ir viena ranka įsidėjo 


sulankstytą įsakymą į viršutinę kairiąją savo munduro kišenę. 

Nesijaudink, tarė sau pulkininkas. Daugiau nėra kuo rū- 
pintis, tik pačiu savimi, o čia jau prabanga. 

Karinems Jungtinių Valstijų pajėgoms jau nebėra iš tavęs 
jokios naudos. Tai buvo parodyta visai aiškiai. 

Tu atsisveikinai su savo mergina, ir ji atsisveikino su tavim. 
Viskas labai paprasta. Tu šaudei gerai, ir Alvaritas viską supranta. 
Ką padarysi. 

Tai kurių velnių tau dar jaudintis, žmogau? Juk nesi iš tų 
tipelių, kurie nerimauja, kaip bus tada, kai jau niekas jiems 
negalės padeti? Juk iš tikro toks nesi. 

Kaip tik tą akimirką jį nudiege skausmas, kurio jis laukė jau 
nuo to laiko, kai jie rinko medines antis. 

Trečias sykis ir galas, pagalvojo jis, o aš išlaikysiu iki ketvirto. 
Man, šunsnukiui, visada labai sekesi. Vel nudiegė labai smarkiai. 

— Džeksonai, — tarė jis, — ar žinot, ką viena proga pasakė 
generolas Tomas Dž. Džeksonas? Savo mirties valandą, kuri iš- 
mušė per anksti. Aš kadaise įsiminiau tuos žodžius. Žinoma, 
nesakau, kad tiksliai. Bet skambėjo maždaug taip: „Įsakykite A. 
P. Hilui rengtis į ataką“. Veliau jis ėmė kliedeti, paskui tare: „Ne, 
ne, geriau persikelkim per upę ir pailsėkim medžių ūksmėje“. 

— Labai įdomu, pone, — tarė Džeksonas. — Jūs tikriausiai 
kalbat apie Džeksoną-Akmeninę Sieną, pone. 

Pulkininkas norėjo atsakyti, bet užsikirto, nes priepuolis pa- 
sikartojo trečią sykį, ir skausmas surėmė taip stipriai, kad jis 
pajuto daugiau nebeištversiąs. 

— Džeksonai, — pratarė pulkininkas. — Pastatykit automobilį 
šalikelėje ir užgesinkit žibintus. Ar iš čia rasite kelią į Triestą? 

— Taip, pone, aš turiu žemėlapį. 

— Gerai. Dabar aš persikelsiu į plačią užpakalinę šito pra- 


keikto superištaigingo automobilio sedynę. 

Tai buvo paskutiniai pulkininko žodžiai. Bet jis vis dėlto 
atsisėdo ant užpakalinės sėdynės ir užtrenkė dureles. Užtrenkė 
gerai, rūpestingai. 

Po valandėlės, įsijungęs didžiąsias šviesas, Džeksonas jau 
vairavo automobilį gluosniais apaugusiu keliu palei kanalą, 
ieškodamas vietos apsisukti. Pagaliau surado ir atsargiai apsuko 
automobilį. Dešinėje kelio pusėje, atsisukęs į pietus, kur buvo 
kryžkelė ir vienintelis jam gerai žinomas plentas į Triestą, jis 

